
N:o 1 TAMMIKUU XXII v:kerta
Terveydenhoitolehti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1910

Sisällys: Niinkuin sydämenne ja järkenne käskee, K. Reijo-
Waara. — Kulkutauteja vastaan, K. F. H. — Änkyttämisestä, G. V. L.

- Silmäviat syynä päänsärkyyn, A. J. Hällström. — Tuloksia kaupunkilääkäreissä
käynnistä, H. Tiitinen. — "Viivytyksettä", K. ReijoWaara.
- Suomalaiset terveysopilliset kirjaset herättävät huomiota ulkomaalla,
A. Ruotsalainen. -- Paavo Virkkusen "Sukupuolisiveellisyys" kirjasista
sananen, K. ReijoWaara. — Muuta kirjallisuutta. — Poimintoja.
- Kirjelaatikko.
Niinkuin sydämenne ja järkenne käskee.

Terveydenhoitoasioissa vallitsee vielä maassamme
valitettavan suuri tietämättömyys. Ilmanko esim. keuhkotauti
on kansamme keskuudessa yhä vaan enenemässäpäin.

Mutta kenen on syy tällaiseen asiantilaan? Eikö
ainakin osaksi niiden, jotka ovat olleet tilaisuudessa kansansa
kustannuksella sammuttamaan omaa tietojanoaan
tiedon lähteillä. Käännyn etupäässä ylioppilaiden, oppikoululaisten
ja kansanopistolaisten puoleen. Mitä olette
tehneet esim. Terveydenhoitolehden tutuksi tekemiseksi
kansanne keskuudessa, Te, joille jo tietoja on jaettu ja
jotka seisotte kansaanne lähellä eri paikkakunnilla. Jos
olisitte tehneet voitavanne tämän asian hyväksi olisi varmaankin
Terveydenhoitolehti jo kotoinen vieras, tutunomainen
valontuoja lukuisissa suomalaisisssa kodeissa,
joissa siitä ei tätä nykyä vielä mitään tiedetä.

Tämän osottaa m. m. seuraava lause eräässä kirjeessä,
jonka allekirj. viime joulun aikana sai: »Vasta tänä vuonna
sain tilaisuuden tutustua Terveydenhoitolehteen ja olen
siitä jo saanut niin sanomattoman paljon hyviä oppia,
että olen päättänyt tästedes aina tilata sitä lehteä».

Eivätkö tällaiset lausunnot kehota parempiosasia,
tietoja omaavia, tekemään kaikkensa terveydenhoito tietojen
levittämiseksi ja m. m. myös Terveydenhoitolehden
tutuksi tekemiseksi? Punnitkaapa tätä asiaa ja toimikaa
sitte niinkuin sydämenne ja järkenne käskee.

Konr. Reijo Waara.

Kulkutauteja vastaan.

Kun joku pistää talon nurkkaan tulen, niin lakia tuntematonkin
osaa arvostella sellaisen teon, ainakin tietää
hän siitä johtuvan vahingon. Mutta miten arvostellaan
sitä, joka levittää ihmishenkiä tuhoavan kulkutaudin?
Tietysti on tuomio samanlainen sille kuin tulensytyttäjällekin,
jos hän työstänsä ja sen seurauksista on itsetietoinen.
Kulkutautien levenemisen syy ja tapa ovat kuitenkin
seikkoja, joiden suhteen tuhannet ja yhä tuhannet meidänkin
kansassamme ovat tuiki tietämättömiä tahi välinpitämättömiä.
Niiden arvostelupiiriä ei puhe taudinlevenemisestä,
tartunnasta j. n. e. paljo hipaisekaan. Ja onpa
paljo niitäkin, jotka selityksistä huolimatta pysyvät tyhmän
ynseäksi käyneessä sanantavassaan: ettei tauti tartu,
eikä rutto rupea Jumalan tahtomatta.

Äskettäin sattui Pyhäjoella, että yritettiin hävittää
lavantautisairaan jätteet upottamalla ne jokeen, josta
sadat ihmiset ammentavat ruoka- ja juomavetensä. Seurauksena
oli, että joitakin kymmeniä ihmisiä joen alajuoksulla
sairastui lavantautiin, niistä muutamia kuolikin.
Tapaus ei liene ainoa laatuaan. Tämänkin lehden viime
vuosikerrasssa on siitä esimerkkejä. Jos voisi tehdä tilastoa
siitä miten yleensä erilaiset tarttuvat taudit pääsevät
laajemmalle leviämään, niin kyllä sangen suuri prosentti
tulee tietämättömyyden, turhan uteliaisuuden, vieraskäyntien,
hautajaistilaisuuksien j. n. e. osalle.

Nämä tämmöiset tapaukset kuin yllämainittu joukkosairastuminen
Pyhäjoella ovat vaan yhä uudistuva huutavan
ääni korvesta: auttakaa te jotka voitte! Ja tämä
avunhuuto kohdistuu maan ja varsinkin maaseudun valistuneeseen
väkeen. Tehtäköön selväksi, että on olemassa
todellisuudessa asiantila, joka vastaa käsitettä tarttuman
vaara ja miten se kussakin erikoistapauksessa on vältettävä.
Perustettakoon terveysliiton haaraosastoja joka kuntaan,
jotka valiojoukkoina yhtynein voimin juurruttavat
tiedon tärkeimmät aakkoset tästä niinkuin muistakin
kansan terveyttä koskevista asioista pitäjänsä joka sopukkaan.
Ja varmaa on, että moni kulkutauti sammuu
sytykkeisiinsä, monta kärsimystä jää kärsimättä ja monta
kyyneltä säästyy, puhumattakaan siitä että niiden työ,
jotka yksinomaan uurastavat kansan terveyden vuoksi,
saavuttaa varmempia ja suotuisampia tuloksia.

Miten vähän tässä suhteessa merkitsee lakipykalät,
sen ovat osottaneet kuntien terveydenhoitosäännöt. Ne
ovat olleet kuolleita kirjaimia ja sellaiseksi ne jäävätkin
olkoot ne kuinka hyvät ja täydelliset tahansa, ellei asia,
jota ne koskevat, tule itse kullekin selväksi.

K. F. H.
Änkyttämisestä.

Kirj. G. W L.

Usein saa kuulla, että lapsi alkaa änkyttää jonkun
säikähtämisen jälkeen. Tässä voi hiukan olla perääkin,
sillä säikähtäminen vaikuttaa järkyttävästi hermostoon,
mutta useimmiten on taipumus änkyttämiseen jo ennen
olemassa, vaikka vanhemmat eivät ole ennemmin sitä
niin selvästi huomanneet. Aikaihminenkin, jolla on an

kyttämisenvika, änkyttää pahemmin ollessaan kiihtyneessä
mielen tilassa, esim. innostuessaan jostakin asiasta
tai suuttuessaan, kuin tavallisissa rauhallisissa oloissa.
Toiset eivät änkytä ollenkaan tavallisessa puheessaan,
vaan ainoastaan silloin, kun esiintyvät jossakin julkisessa
kokouksessa, jolloin heidän änkyttämisensä johtuu pelosta.

Kun änkyttäminen on vika, joka on tullut jo lapsena,
niin on se myös jo lapsuudessa koetettava saada parantumaan.

Jos tarkastelemme änkyttäjää hänen puhuessaan,
niin huomaamme, että häneltä puuttuu ilmaa tai että
ilma häneltä loppuu kesken puheen. Hän ei osaa säästää
ilmaa, vaan hengittää keuhkonsa tyhjäksi.

Puhuminen yleensä tapahtuu siten, että keuhkoista
tuleva ilma muodostuu ääneksihenkitorvessa ja jäsentyy sit-
ten eri ääniksi suussa kielen ja huulien avulla. Puhuessamme
vedämme äkkiä keuhkot täyteen ilmaa ja laskemme
sen sitten vähitellen tulemaan ulos. Mutta änkyttäjä
laskee ulos kaiken ilman jo heti ensi äänellään ja koettaa
sitten taas heti vetää ilmaa keuhkoihinsa voidakseen jatkaa,
mikä tekee hänen puheensa katkonaiseksi. Änkyttäjille
on vielä ominaista se, että he korottavat ääntänsä s. o.
koettavat puhua kimakammalla äänellä kuin mikä heille
on luonnollista. Tämä riippuu äänilihaksien liiallisesta
pingottamisesta ja sama pingo tus ulottuu myöskin hengityslihaksiin
siten osaltaan vaikeuttaen hengitystä. Änkyttäjä
ei voi hallita hengitys- ja ääntämislihaksiensa
toimintaa, ja se tekee, että hänen puheensa ei ole rauhallista
vaan enemmän tai vähemmän hermostunutta. Ja
kuta kiihtyneemmässä mielentilassa hän puhuessaan on,
sitä vähemmän ovat hengitys- ja ääntämisliikkeet sopusoinnussa
toistensa kanssa.

Kun siis tahdomme totuttaa lasta luopumaan änkyttämisestä,
niin meidän tulee ensin opettaa sitä ääntämään
hyvin hitaasti jonkun sanan. Ja aluksi aina hiljaisella,

vaikkapa kuiskaavalla äänellä, sekä niin harvakseen
kuin suinkin on mahdollista. Tällöin hän oppii vetämään
äkkiä ilmaa keuhkoihinsa ja ääntäessään päästämään sen
sitten vähitellen pois. Kun lapsi näin on oppinut sanomaan
yhden sanan hitaasti, niin voidaan ottaa pitempi
sana tai kaksi lyhyttä sanaa, jotka hänen tulee sanoa samalla
henkäyksellä. Täten hän vähitellen oppii säästämään
ilmaa ääntäessään. Jos häntä kehotetaan aina puhumaan
hyvin harvakseen ja kielletään hätäilemästä, niin hän
vähitellen siihen tottuu ja änkyttäminen jää pois.

Lasta ei saa koskaan pilkata änkyttämisestä eikä
nauraa tai matkia häntä, sillä silloin häntä hävettää, josta
änkyttäminen vaan pahenee. Änkyttäminen ei myöskään
korjaannu kielijanteen leikkaamisella, kuten moni äiti luulee,
vaan on se hermostosta riippuva vika, joka useimmiten
saadaan harjoittamalla ja opettamalla häviämään. Usein
änkyttäminen seuraa yleistä heikkoutta, jonka vuoksi
sellainen lapsi on saatava vahvistumaan suolakylvyillä,
ulkona liikkumisella y. m. s. toimenpiteillä. Rauhallinen
uni on myös välttämätön ehto tämänkin, kuten kaikkien
hermostosta riippuvien tautien paranemiselle.

Silmäviat syynä päänsärkyyn.

Vaikka ihmisen ruumiin rakennus, sen eri elinten
tarkoituksenmukaisuus ja pieninpiin yksityiskohtiin asti
ihmeteltävä täydellisyys, sekä se täsmällisyys, jolla
nuo elimet vaistomaisesti, omasta tahdostammekin riippumatta
toimivat terveinä ollessaan, eivät voi olla huomiotamme,
ihmettelyämme kiinnittämättä, täytyy meidän
kuitenkin myöntää, että tässäkin rakennuksessa tavataan
vikoja, säännöttömyyksiä, joista ei ainoastaan ole enemmän
tai vähemmän haittaa, mutta jotka suorastaan tuottavat

alituista kipuakin. Tässä tarkoittamani viat ovat
enimmäkseen synnynnäisiä, joskin niitä vanhuuden ja
jonkun taudin vaikutuksesta vähitellen voipi muutoinkin
ilmaantua.

Tällä kertaa muutama sana silmässä tavattavista
puutteellisuuksista.

On olemassa ihmisiä; jotka syntymästään asti katselevat
kieroon, joko toisella tahi molemmilla silmillä, mil-
loin ulospäin milloin sisäänpäin. On taasen toisia, joiden
toinen silmä on sokea, mutta muuten terveen näköinen,
joten toinen henkilö ei heidän silmissä huomaa mitään
erinomaista, jopa he itsekin voivat elää täysikäisiksi,
ennenkuin toisen silmän sokeusj ollakin tavalla satunnaisesti,
esim. ampumaharjoituksessa tähtäämisen kautta tulee
ilmi.

Vielä tapaamme ihmisiä, joiden toinen silmä on
likinäköinen, toinen normaalinäköinen tahi pitkänäköinen,
ja taas toisia, joiden molemmat silmät
ovat joko pitkä- tahi lyhytnäköiset, mutta eivät
yhtä suuressa määrässä. Usein voivat tällaiset viat
olla lapsuuden aikana hyvin vähäiset, mutta lisääntyä
vanhetessa. Säännöllisesti tapahtuu silmien näkövoimassa
muutos kun ikä lähenee 40—45 vuotta. Silmät
joilla on aivan säännöllinen näkövoima, eivät silloin enää
näe yhtä hyvin kuin nuorempana. Tämä vanhuuden
heikko- eli pitkänäköisyys synnyttää sen vuoksi vaivaa
ja pakotusta ohimoissa ja otsassa, varsinkin lukiessa ja
hienoa työtä tehdessä. Samasta syystä, nim. silmän eriosien
liiallisesta, luonnottomasta rasittamisesta, tuntevat
nekin ihmiset, joiden molemmat silmät ovat erilaiset, päänsärkyä,
pyörrytystä t. m. s. vaivoja. Luokseni tulee henkilö,
joka kertoo saavansa hyvin sietämätöntä päänsärkyä,
kun hän tähystelee kauas, mutta voipi esteettömästi ommella
ja lukea. Huomaan heti, silmiä tarkastellessa,
että hän on likinäköinen ja toisella silmällä katselee kieroon.

--

Toinen sairas, jonka toisen silmän huomaan pitkänäköiseksi,
toisen lyhytnäköiseksi, valittaa kipuja katsellessa
sekä lähelle että kauas. Lukiessa hän tuntee särkyä
pitkänäköisen silmän kulmissa, kauas tähystellessä taasen
toisen silmän ympärillä. Määrään hänelle sopivat lasit,
ja niillä on hän tyytyväinen. Edellä mainitsemassani
tapauksessa eivät kuitenkaan lasit yksistään auta. Täytyy
useinkin saada silmäin lepoasento pysyväisesti muutetuksi.
Tämä käy päinsä leikkauksen avulla. Mikäli
silmämykiön, linsin, muoto on syynä näkövoiman erilaisuuteen
tahi säännöttömyyteen, on se sitten vielä lasilla
autettavissa.

Aikaisemmin jo mainitsin, että vanhetessa silmät
heikkenevät ja tätä heikkoutta autetaan lasilla. Tämän
seikan tietää suuri yleisö ja onkin hyvin tavallista, että
käydään kello- tahi hopeasepällä ostamassa laseja. Jos
säännöttömyys on samanlaatuinen molemmissa silmissä,
niin onnistuu ostaja usein saamaan itselleen sopivat lasit
umpimähkään niitä hakemalla ja koettelemalla. Mutta
milloin suurempia säännöttömyyksiä on olemassa, sattuvat
nuo omin neuvoin ostamat lasit useimmiten olemaan sopimattomat.
Ja sopimattomat lasit synnyttävät nekin päänsärkyä,
tuottavat tuskaa ja harmia, josta silmävaivainen
voisi säästyä, jos kävisi lääkärillä silmiään tutkituttamassa.

Tahdon edellä mainitsemien syiden nojalla kehoittaa
silmätautisia aina pistäytymään lääkärin luona, kun näkövoima
on jollakin tavalla häiriytynyt. Ainoastaan lääkäri
voipi antaa tyydyttävän selityksen siihen, mikä kulloinkin
on syynä näön huonontumiseen ja neuvoa, mitä kulloinkin
on tehtävä sen parantamiseksi.

A. J. Hällström.

Tuloksia kaupunki-lääkäreissä
käynnistä.

Kansamme ei yleensä ole kärkäs käyttämään lääkärin
apua; mutta väliin sattuu, että se yhtä haavaa käy useamman
luona, jotka sitten antavat määräyksensä tietämättä
mitään toisistaan. Etenkin maalaiset, jotka menevät
kaupunkiin lääkäriin, tekevät useinkin siten. Siitä
voi joskus olla vähän ikäviäkin seurauksia, josta kerron
kaksi huomaamaani erimerkkiä.

Eräs K:n pitäjän mies tuli kerran luokseni ja valitti
kärsivänsä vapisemista ja suonenvetoa, jotka olivat alkaneet
pari päivää sitten eivätkä näyttäneet ollenkaan rupeavan
asettumaan, pikemmin päin vastoin. Ikävä olikin
hänen tilansa; koko ruumis vapisi ja kaikki heijastusliikkeet
olivat kovin kiihtyneet. Ei tarvinnut kuin vähän
kopahuttaa, kuin jo ojentui voimakkaasti käsi tai jalka
tai koko ruumiskin. Kyselemällä sain selville, että miestä
oli lapsuudesta asti vaivannut se vika, että vesitarvis meni
yöllä alle. Nyt oli hän siihen vihdoinkin kyllästynyt ja
käynyt K:n kaupungissa 3 lääkärin luona samalla kertaa—
»useampia lääkäreitä siellä ei olekaan» — ja oli ruvennut
nauttimaan kaikkien määräämiä lääkkeitä samalla kertaa.
Ja kaikki sisälsivät strykniinivalmisteita, joita hän siten
sai kolmenkertaisen annoksen. Kuolettavaa määrää ei
hän tosin sittenkään saanut, vaan kyllä niin paljon, että
se riitti aiheuttamaan myrkytys oireita.

Jotensakin samalla tavoin kävi eräälle V:n pitäjän
miehelle, joka oli sairastunut koviin pistoksiin. Hän meni

O:n kaupunkiin, jossa kävi neljän lääkärin luona. Sanoipa
yrittäneensä viidennenkin luokse vaan kun siellä oli niin
paljon väkeä ja piti joutua saman päivän junalla takaisin
niin ei ennättänyt. Pistokset sanoi loppuneen, vaan oli
ruvennut kovin väsyttämään, käyneensä niin veltoksi.
Oli saanut opiumia, codeinia, morfiinia. Lääkkeet

oli otettu eri apteekeista. Oli miehelle onneksi, että pääsi
vain väsymyksellä siitä nelinkertaisesta rohdottelusta.

H. Tiitinen.
^Viivytyksettä."

Olin matkalla. Siitä lienee jo parisen vuotta. Väliäpitämättömänä
torkuin rautatievaunun nurkassa kun
havahduin uneliaisuudestani siitä, että hyvinvoivannäköinen,
vähän kohahteleva maalainen astui eräällä asemalla
vaunuun.

Jouduimme pakinoihin. Matkatoverini kertoi juuri
käyneensä pääkaupungissa keuhkotautilääkärin luona ja
saaneensa kuulla, että toisessa keuhkossa oli vika; olipa
ysköksistä löydetty basillejakin ja kehotettu kohta menemään
Takaharjulle, »mutta nuo »pesialisti» lääkärit ne aina
liioittelevat» arveli puhekumppanini ja kertoi käyneensä
vielä toisen, vierasrotuisen lääkärin pakinoilla, joka oli
määrännyt lääkkeitä. Noita oli maalaisemme nyt menossa
kotiinsa nauttimaan, ja jatkamaan muutoin entistä elämäänsä.
Katsoin silloin velvollisuudekseni kertoa, että
olen minäkin lääkäri ja sanoin, että kokemuksestani voisin
kertoa kymmeniä tapauksia, joissa keuhkotautipotilaat
olivat menetelleet yhtä ajattelemattomasti kuin edessäni
oleva, vielä hyvässä yleisvoinnissa oleva potilas nyt oli
aikeessa tehdä, nimittäin siinä, etteivät hakeneet todellista
apua tuota kamalaa tautia vastaan sieltä, missä apu oli
saatavana, ja niin kauan kuin tauti vielä oli parannettavissa;
vaan tuudittivat itseään lepoon tehottomien lääkkeiden
nauttimisella, kunnes lopulta tauti oli parantoloissakin
mahdoton parantaa.

Puheestani kävi mies lopulta vähän levottomaksi ja
rupesi tiedustelemaan minne sitten pitäisi mennä parantuakseen.

--

Tuohon kysymykseen huomautin, että johan
tohtori Helsingissä siihen oli vastannut. Ei minullakaan
ollut muuta neuvoa antaan kuin että lisäsin vain sanan:
»viivytyksettä»!

Olin jo unohtanut koko asian kun eräänä päivänä
sain tuolta matkatoveriltani kirjeen, jossa hän lämpimästi
kiitti minua siitä, että olin puoleksi pakottanut hänet
menemään Takaharjulle. Hän oli mennyt sinne suoraa
päätä, eikä surkutellut sitä tuhatmarkkasta, jonka oli
kuluttanut 4 kuukauden oloonsa Takaharjulla. Hän oli
näet jäänyt kalliimmalle, 8 markan paikalle, kun ei ollut
huokeampia vapaina. Ja kirjessään hän lisäsi, ettei hän
olisi sieltä lähtenyt kotiinsa, ennenkuin oli varmoja takeita
tervehtymisestä, vaikkapa hoito olisi niellyt kolmekin kertaa
tuon summan.

Seuratkaapa muutkin maamme keuhkotautiset, tau-
din ollessa alkuvaiheessaan, tuon maalaisisännän esimerkkiä.
Sen neuvon antaa teille

Konr. ReijoWaara.

Suomalaiset terveysopilliset kirjaset
herättäneet huomiota ulkomailla.

Max Oker-Blom, Tohtori-Enon luona maalla. Kirjanen
lasten vanhemmille. Helsinki 1903. Yrjö Weilin.
44 siv. 8:0. Hinta i: 25.

Max Oker-Blom, Mitä Martta sai oppia Tohtori-Enon.
luona maalla. Kirjanen tyttöjen vanhemmille. Helsinki

1907. Yrjö Weilin. 77 siv. 8:0 Hinta i: 50.

Ei ole tietääkseni yksikään Suomessa kirjoitettu
terveysopillinen teos saavuttanut tätä ennen niin suurta
huomiota maamme rajojen ulkopuolella kuin varsinkin
edellinen yllämainituista tohtori Oker-Blomin kirjoista:

»Tohtori-Enon luona maalla», joka ilmestyi suomeksi ja
ruotsiksi jo v. 1903 ja toisena painoksena v. 1907, on näet
käännetty saksan, -- siitä on otettu jo toinenkin painos

—, tanskan, ranskan, englannin ja tsekin kielelle, sitäpaitsi
on siitä olemassa 2 unkarilaista ja 2 venäläistä käännöstä
sekä italialakienkin lienee valmis. »Mitä Martta sai oppia
Tohtori-Enon luona maalla» on niinikään ilmestynyt saksaksi
ja tanskalainen laitos kuuluu olevan valmistumaisillaan.

Molemmat vihkoset ovat kirjoitetut kasvavaa nuorisoa
varten, toinen tarkoitettu 10—12 vuotisille pojille, toinen
12—14 vuoden ikäisille tytöille.

Mainittujen kirjasten tarkoituksena on vanhempien
avulla opettaa kasvavalle nuorisolle sukupuolieloa koskevia
asioita. Kuten tekijä huomauttaa, on näet viime aikoina
opettaja- ja lääkäripiireissä miltei kaikissa sivistysmaissa
päässyt voimaan se käsitys, että nuorisolle on puhuttava
avoimesti näistäkin arkaluontoisista asioista. Tri Oker-
Blomin mielestä ovat luonnollisesti juuri vanhemmat ensi
sijassa velvolliset antamaan tuon opetuksen lapsilleen.
Sillä määrättyyn ikään päästyään saavat nämä kaikesta
huolimatta jonkinmoisia tietoja noista salaperäisistä ja
mielenkiintoisista sukupuoliasioista toisaalta, missä se on
helposti saatavissa.

Sopivan muodon mainitulle opetukselle on tri Oker-
Blom koettanut laatia juuri näissä kirjasissaan. Hienotunteisella
ja selvällä tavallahan niissä juttelee sukupuolielämän
asioista, sovittaen esityksensä lasten ikää ja käsityskykyä
vastaaviin, lyhyihin kertomuksiin arkielämän tapahtumista.
Kesäinen Suomen luonto kukkivine ja hedelmöivine
omena- ja kirsikkapuineen, linnunpesineen ja
-lauluineen, metsästys- ja marjamatkoineen, heinäntekoineen
j. n. e. antaa aihetta hauskoihin, opettaviin keskusteluihin
tohtori-enon ja tämän pikku ystävien kesken.
Miellyttävästi tekee tohtori-eno niissä selkoa elämän syn

ny ttämistä koskevista luonnon toimenpiteistä ja sukupuolielinten
toimintojen heräämisestä, mikä ennen aavistamattomine
ilmiöineen tapahtuu jokaisen pojan ja tytön
päästyä määrättyyn ikään.

Ei ole mikään helppo asia kirjoittaa lapsille tuollaisista
seikoista. Tietääkseni ei sitä ole koskaan ennen edes
yritettykään meidän maassamme. Erinomaisesti on tri
Oker-Blom kumminkin onnistunut vaikeassa tehtävässään.
Esitys on sujuvaa ja selvää, menemättä koskaan tarpeettomiin
liioitteluihin, joka tahtoo olla eräiden sukupuoliasioita
koskettelevien kirjojen vikana. Mainiosti on otettu
huomioon juuri lasten henkinen kehityskanta ja kuvaukset
sovellettu sen mukaan. Noista pienistä kirjasista tuulahtaa
vastaamme ennen kaikkea lämmin henki, aatteiden
puhtaus, rakkaus lapsiin ja kasvavaan nuorisoon seka
todellinen halu toimia ihmiskunnan parhaaksi.

Kirjaset ovat tarkoitetut käytettäviksi siten, että
lapset saavat silloin tällöin lukea siellä kertomuksen ääneen
vanhempien kuullen ja vanhemmat vastailevat sitten
lasten tekemiin kysymyksiin, joita ei tietysti tule puuttumaan.

Suositan lämpimästi molempia kirjasia kaikille vanhemmille
j á kasvattajille, jotka toivovat lastensa ja holhokkiensa
parasta.

A. Ruotsalainen.
Paavo Virkkusen »Sukupuolisiveellisyys"
kirjasista sananen.

Tärkeänä syynä siihen, että varsinkin nuoret miehenalut,
jopa nuoret naisetkin, kovin usein edes vakavasti
vastaantaistelematta lankeavat onania-ja haureuspaheisiin,

•n kasvattajien joteskin yleisesti puutteelliset tiedot ja

kyky oikealla tavalla opastaa ja opettaa nuoria tuntemaan
ja välttämään heräävän sukupuolielämän väijyviä salakareja,
niitä kun tähän saakka enimmäkseen vaan on
koetettu peittää salaperäisyyden houkuttelevaan ja pettävään
huntuun, sen sijaan että lapsuudesta miehuuden ikään
saakka tulisi askel askeleelta vähitellen ne nuorisolle paljastaa
ja niiden luonnetta, kainoutta loukkaamattomalla
tavalla selvittellä.

Mutta ei toiselta puolen olekaan mikään helppo tehtävä
opastaa lapsia ja nuorisoa sukupuolielämän kaidalla
polulla. Taitavasti, ja vieläpä kovin hienotunteisesti sen
tulee tapahtua. Opastusta siihen toimeen kaipaavat
useimmat opastajat ja kasvattajat itsekin. Näin ollen on
syytä iloita siitä, että omassa maassamme on tällä alalla
herännyt kasvattajien ja nuorten opastajia, sellaisia kuin
lääketieteen toht. Max Oker-Blom ja jumaluusopin toht.,
Suomalaisen normalilyseon rehtori Paavo Virkkunen. Toisessa
paikassa lehteä mainitaan pari edellisen laatimaa,
maailman mainetta saavuttanutta julkaisua. Edessäni
on taas Paavo Virkkusen terävästä kynästä lähteneet,
Werner Söderströmin kustannuksella julaistut, »Siveellisyyttä
nuorisolle» nimiseen sarjaan kuuluvat, 35 pennin
vihkoset: / Kuudes käsky, II Avioliitto ja /// Elämä puhtaudessa.
Näitä puhdashenkisiä, nuorelle sydämelle rakkauden
lämmöllä vakuuttavasti ja sattuvasti puhuvia vihkosia
tulisi pistää jokaisen, niin hyvin kaupunkilais- kuin
maaseutunuorukaisenkin käteen. Ja kukin isä ja äiti voi
niistä oppia, miten tulee puhua nuorten kanssa sukupuolisiveellisyyden
arkaluontoisista asioista niin, ettei puheeseen
jää mitään tahrivaa.

Konr. ReijolVaara.

Koulujen terveydenhoidosta on Kansanvalistusseuran
Käkisalmen haaraosasto äsken julaissut tohtori Emil
Luukkosen kirjoittaman, 26 siv. laajuisen vihkosen, jossa

puhutaan koululääkärien tehtävistä, oppilaan koulunkäynnistä,
ja terveydestä, ravintokysymyksestä ja tarttuvista
taudeista.

Historiallinen Raittiuslukukirja, toim. W. Hytönen ja
Yleinen Raittiusliikkeen historia, myöskin W. Hytösen
toimittama, ansaitsevat kaikkien huomiota.

Poimintoja.

Ken palelluttaa poskipäitään, korviaan, sormiaan tahi muita ruumiinosiaan,
hän ei saa mennä lämpimään huoneeseen ennenkuin lumella
tahi jääkylmällä vedellä ensin on ulkona hieronut kalpeiksi jähtyneet
kohdat punaisiksi. Sisälle tultua on sitten hyödyllistä voidella
samat kohdat petroleumilta (lamppuöljyllä) taht sitrunamehun sekaisella
glyseriinillä taikka Irolan voiteella. K. R—a.

Piristele turvepehkua, kalkkia, multaa tahi muuta kuiviketta ulostuksille
joka kerta kuin käymälää käytät. Siten suojaat itsesi taudeilta
ja lannan arvo samalla kohoaa. K. R—a.

Työ antaa voimaa. Työ on paras lääkekin. Sairaankin tulee
senvuoksi pyrkiä työhön sitä mukaa ja sillä tapaa kuin taudin laatu ja
voimat kulloinkin myöntävät. Velttona loikoileminen, silloin kun se
ei enää ole välttämätöntä, vain hidastuttaa paranemisenkin. Tarkoituksenmukainen
voimain ponnistus, tarmo ja luja tahto on hermostolle ja
sydämelle parempi kiihotin kuin kanvärtti, sydämenvahvistukset y. m.
sellaiset kiihottavat lääkkeet. K. R—a.

Joka tahtoo elää rauhassa terveytensä vihollisilta täytyy ajoissa
varustautua sotaan heitä vastaan aivan samalla tapaa kuin kansojen
täytyy sotavarustuksilla suojata itseään hyökkäyksiltä vihamielisiä naapureita
vastaan. Suomessa ovat varustukset terveyden vihollisia vastaan
vielä kovin puutteelliset. Muistakoon siis kukin kohdaltaan käyd��
näitä varustuksia lujittamaan, varsinkin hankkimalla itselleen tietoja
noista vihollisista ja keinoista torjua heidän rynnäköitään.

K. R—a.

Kirjelaatikko.

Huomatkaa! Kirjelaatikkokysymykset ovat aina osotettava suoraan
lehden päätoimittajalle, jolle kysyjän, mieluummin irtonaiselle paperille,
tulee kirjeessä mainita oikea nimensä. Sitä ei kuitenkaan julaista
lehdessä, vaan käytetään siinä aina salanimeä.

796. »Kaupunkilainen". Ei ole vielä keksitty sitä "lääkettä",
joka varmasti kukistaisi keuhkotaudin. Kyllä erikoistapauksissa lääkkeiden
avulla voi tukea ja vahvistaa ruumiin omia, parantavia voimia
ja siten jouduttaa keuhkotaudin paranemisen. Kreosoti on yksi niistä
ja sitä ainetta on pikiöljyssäkin, mutta emme silti voi suositelle pikiöljyä
minäkään keuhkotaudin yleislääkkeenä, huolimatta siitä, että monikin,
kuten esim. A. L, on T. h. lehdessä 1909 sivu 91 kertonut, on
huomannut siitä olleen jotakin hyötyä. Ainakaan ei pikiöljyn nauttimisesta
ole mitään hyötyä ihotuberkuloosissa.

797. Opiskeleva. Että alimman kylkiluunne etupää kummallakin
puolen tuntuu olevan irrallaan muista ei ole mitään huolestuttavaa.
Nuorena ehkä kestetyn "riiden" jättämät pienemmät epämuodostumat
rintakehässä eivät vaikuta terveyteen yleensä.

798. Teppo. Jos silmänne vajoavat kuoppiinsa, johtuu se nähtävästi
siitä, että silmämunia ympäröivä rasvakerros on vähentynyt. Tutkituttakaa
terveytenne jollakin lääkärillä, ehkä teissä on joku ruuansulatus-
tahi muu yleensä laihduttava häiriö jossakin elimistössä.

799. Huolestuneet vanhemmat. Huonokuuloisen, 7 vuotiaan
poikanne viekää jonkun taitavan korvatautien erikoistuntijan hoitoon.
Kertomuksestanne päättäen ei vian pitäisi olla parantumaton, mutta taitavaa
hoitoa se kaipaa.

800. Kysyjä. Vaivattu olkapäänne tulee teidän hoitaa kylmillä
lämmittävillä kääreillä, jotka ovat pantavat joka ilta ainakin 6 viikkoa
yhteen menoon. Sitä paitsi 2—3 kertaa viikossa hierottava ja suojattava
äkkinäisiltä liikkeiltä.

801. Taunon isä. Puolen 3:tta vanhaa lastanne, jota vaivaa
kova vatsa, hoitakaa joka aamu vatsahieromisella ja sitten pankaa 50
—100 gramman suuruinen vesiruiske peräsuoleen. Yöksi kylmä lämmittävä
vesikääre vatsalle. Totuttakaa lasta syömään kovaa leipää, ja
hedelmiä jälkiruuaksi.

802. Urheilla On aivan luonnollinen asia, että onaniaa harjoittanutta,
vaikka aikojakin sitten on paheesta luopunut, vaivaa tavallista
tiheämpiä yöllisiä siemenvuotoja, mutta ette tarvitse siitä pelätä minkäänlaisia
turmiollisia vaikutuksia sielun tahi ruumiinvoimiinne, eikä
urheiluennätyksiinkään. Lääkkeitä ette tarvitse käyttää, pysykää vaan
alottamissanne yksinkertaisissa, reippaissa elämäntavoissa.

803. Utelias. Lehtemme vanhoja vuosikertoja saadaan
Konttorista, vuosikerrat: 1890—93, 95, 97, 98, 1903 ja 04 á 50 p.;
1889, 96, 1900, ja 01 á 1 mk. ja 1894, 99 sekä 1905—1909 á J: 50.
Vk. 1894 ja 1902 ei enää erikseen saatavana. Koko sarja (1889—
1908) ynnä hakemisto maksaa, 15 markkaa.

804. A. T. T. Unettomuuteenne pankaa yöksi viikkomääriä
kylmä lämmittävä vesikääre ruumiin ympäri koko vatsan laajuudelta ja
sitä ennen, 2 á 3 kertaa viikossa, pitäkää jalkanne 8 minuutia niin
kuumassa vedessä kun sietävät. Sitte huuhdottavat viileässä vedesssä.
Lisäksi sahatkaa ja hakatkaa halkoja joka aamu kl. 6—7. Teitä on herätettävä
tuohon työhän kl. V* vaille 6 vaikkette olisikaan jokun yön
mainittavasti nukkuneet. Aamutyön jälkeen kylmä yleispesu. Lääkkeet
tarpeettomat.

805. 59 v. Kinainen. Kertomanne kina tulee nähtävästi nielun
alaosista. Kurlatkaa joka aamu kurkkuanne jähtyneellä teevedellä kunnes
nielu on limasta puhdas. Kylmiä ryöppyjä älkää talvella käyttäkö,
vasta keväällä. Saunatkaa 1 á 2 kertaa viikossa; kylmiä valeluja sen
jälkeen. Salmiakki mikstuuria sopii Teidän silloin tällöin käyttää teelusikallinen
kerta tunnissa.
Luonnonihanuudestaan ja terveellisestä ilmanalastaan tunnettu

TAKAHARJUN
Keuhkotautisten Parantola,

Punkaharjun kruununpuistossa,

on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus
; vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Matkustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino.

Nro 2 HELMIKUU XXII vrkerta

Terveydenhoitolehti

Dnodecim-seuran toimittama ja kustantama,

Helsinki Päätoimittaja Konr. ReijoWaara. 1910

Sisällys: Hinkuyskä ja Suomen naiset, K. ReijoWaara. ~
Varokaa nuha-tartuntaa, A. K. — Matojen vaikutuksia, G. V. L. Sana-
sokeus, K. ReijoWaara. — Silmän rakenne ja toiminta, "Metsätähti".
— Vaikuttava lääkärinneuvo, K. ReijoWaara. -•- Kirjelaatikko.

Hinkuyskä ja Suomen naiset.

Hinkuyskä on lasten pahimpia vihollisia. Se on kiusallinen
ja pitkäveteinen tauti, silloinkin kun se ei tapa.
Sen kintereillä kulkee hyvinkin usein keuhkotulehdus
ja keuhkotauti. Liittynein voimin nämä taudit vuosittain
korjaavat satoja pienokaisia Suomen kodeista ennenaikaiseen
hautaan.

Että hinkuyskä on ankarasti tarttuva ovat lääkärit
aikoja sitten tienneet, mutta ei ole tähän saakka keksitty
sitä elävää pikkuolentoa, joka tartunnan välittää. Ja
siitäkö, vai mistä syystä, on ollut miltei mahdotonta saada
kansaamme 'uskomaan hingun tarttuvaksi taudiksi.

Vaikka esim. voi olla yleisenä tietona jossakin paikkakunnassa,
että niissä ja missäkin perheissä on hinkuyskää,
ei sittekään yleinen mielipide jyrkästi vaadi tartuntaa
levittäviä pysymään eristettyinä oman kotinsa alueella.
Vapaasti vaan saavat sairaat liikkua ympäri kylää lennättelemässä
tartuntaainetta ympärilleen. Kenenkään estelemättä
annetaan hinkuyskäisien kulkea rautateillä tartuttamassa
muita samaan vaunuun ehkä joutuvia lapsia.
Eikä monikaan äiti maalla näy pelkäävän laskea lapsiaan
leikkimään hinkuyskäisten kanssa, vaikka sairaiden tuskalliset
hinkukohtaukset kylläkin pitäisivät olla jokaisen
äidin korviin kuuluvana varotusmerkkinä.

Monet eivät taas sitä käsitä, että hinkuyskäisen ryintäkohtauksessa
singahtelee tartuntaainetta monenkin metrin
päähän, esim. rautatievaunun toisesta päästä toiseenkin,
vaan luulevat että tartuttamiseen tarvitaan suoranaista
sairaan koskettelemista.

Kuulee monenkin arvelevan, että mitä ne lääkärit
puhuvat hingun tarttuvaisuudesta, vaikkeivät ole vielä
näyttäneet, että todellakin löytyy jonkullaisia hinkubakteraita.

Niin! Sitä tosin ei ole voitu viime aikohin saakka.
Sekin näkyy kuitenkin Bordet ja Gengou nimisille tiedemiehille
onnistuneen. Toht. Klimenko on taas eläinkokeilla
voinut osottaa, että Bordet-Gengoun hinkuyskäsen
henkikurkkulimasta keksimät, sauvan muotoiset hinkuyskä-
basillit todellakin synnyttävät hinkuyskää, jopa sitä
seuraavaa keuhkotulehdustakin apinoissa, pienissä koirissa
ja kissoissa. Hingun tarttuväisuus on siten aivan silmin
nähtävästikin todistettu.

Vieläkö te äidit sittekin epäilette. Yhäkö tahdotte
kevytmielisesti panna lapsukaisianne tuon kamalan hinkubasillin
raadeltaviksi, vaikka varmasti voisitte sen estää,
kunpa vaan yksissä tuumin, lujaan terveysliittoon yhtyneinä,
kävisitte asiaan käsiksi.

Yksi ei kyllä pysty kotiaan hinkuyskältä suojelemaan,
mutta liittyneinä voisivat Suomen äidit saada ihmeitä
aikaan niin hyvin tätä kuin muitakin kansamme terveysvihollisia
vastaan.

Koitukoon pian se aika jolloin Suomen naiset sen
aivan yleensä ymmärtävät ja sen mukaan toimivatkin.

Konr. ReijoWaara.

Varokaa nuha-tarttumaa.

Pari viikkoa ennen joulua tuli erääseen maalaispappilaan
neuloja terveenä ja reippaana, ainoastaan hiukan

nuhan vaivaamana. Useampien päivien aikana oli hän
tekemisessä talon 5 vuotiaan tyttösen kanssa.

Joulun ja Uuden vuoden välisellä viikolla (29 p.
Jouluk.) sairastui pieni tyttö kovaan kuumeeseen, jota
kumminkaan ei kestänyt kuin päivän, pari. Lapsi reipastui
vähitellen, mutta kävi kumminkin kalpeaksi ja
tuntui väsyneeltä. Vähitellen rupesi pahanlainen nuha
lasta vaivaamaan, nenä sierettyi ja veristyi. Ruokahalu
katosi yhä enemmän jäyhä kalpeammaksi ja väsyneemmäksi
kävivät ilmeet.

»Mitähän jos otan Maijan mukanani Helsinkiin,
kokoukseen mennessäni,» sanoo nuori, kokematon äiti,
»taitaisi ilmanmuutos tehdä hyvää sekä nuhalle että yleiselle
voinnillekin. Kirjoitanpa heti sisarelleni ja kysyn
saanko heille tulla kortteeria. On niin turvallista kun
Maija saa siellä serkkujensa kanssa leikitellä minun kokouksissa
ollessani.»

»Niin kyllä,» sanoo pastori, Maijan isä, »onhan Maijalle
vanha lupaus täytettävä, että hän pääsee ensikerran
jommankumman meidän mukanamme Helsinkiin, vaan
kyllä minua peloittaa että tuotamme heille vaivaa, ja
varsinkin on tuo Maijan nuha niin kiusallinen.» — Mutta
kun Maijakin vielä kovasti pyyteli, pääsi hän mukaan.

Helsingissä oli serkusten välit mitä herttaisimmat;
pienokaiset leikittelivat päiväkaudet yksissä. Ihmekös
ettei pikku Maija ehtinyt väsymystänsä muistamaan
kuin serkut, kokonaista 6 alle viidentoista vuoden,
kilvan koettivat häntä huvittaa. Mutta Maijan täti oli
murheissaan, sillä hän oli heti pannut huomiolle tytön
tavattoman kalpean ja vanhan ulkomuodon, sekä silmien
väsyneen ilmeen. Sitä paitsi nukkui Maija rauhattomasti,
kuorsasi hiukan ja tuskitteli nukkuessaan,

»Lapsi ei ole terve,» sanoi hän kerran Maijan äidille.
»Sinun on välttämättä vietävä hänet lääkärille.» »Ei;
ei se mitään muuta ole kuin nuhaa, Maija on aina ollut

--

20

kalpea ja huonoruokanen. Tosin kyllä hän on ollut vähän
väsynyt sitte Uudenvuoden; hänellä oli pyhien välillä
hiukan kurkku kipeä ja taisi pääkin vähin pakottaa,
mutta katso nyt vain itse että terve on kurkku vaikka
vähän punanen. Pahempi on tuon nuhan kuin ei parane.
Ehkä käyn lääkärissä ennenkuin täältä palaan.»

Seuraavana päivänä oli Maija vieraisilla toisessa
talossa, missä leikitteli 10 ja 4 vuotisten toverien kanssa.
Mutta iltapäivällä oli hän kovin väsynyt ja sydän tykytti
tiheään, ruumiin lämpö nousi 37,7°. Silloin sanoi täti
Maijan äidille ankarasti, ettei hän saa enää heittää lasta
lääkäriin viemättä ja niin kävi, että lääkäri seuraavana
päivänä kohta huomasi, ettei Maijan nuha tavallista nuhaa
ollut. Hän otti nenästä ja kurkusta limaa, tutki sen ja
ilmoitti seuraavana päivänä, että Maijan nuha oli kurkkumädästä
johtunut ja että hän yhä tätä tautia sairasti.
Nyt tuli hätä. Maijaa ei voitu viedä kotiin ja vaikea
oli häntä tännekin jättää kun äidin välttämättä piti mennä
koulutuntejansa hoitamaan. Hän oli näet opettajana
paikkakunnallansa. Sillä välin oli Maijan 2 v. veli kotona
sairastunut, ei tosin ankarasti, vaan kumminkin
hiukan kuumeeseen ja kurkku- ja nenä-katarriin. Maijaa
ei liioin voitu enää tätilässäkään pitää, sillä sieltä ei kukaan
voisi koulua käydä, jos Maija yhä siellä asuisi ja sitä paitsi
olihan siellä niin monta tarttumisen vaaralle alttiina.
Lääkäri kutsuttiin heti taloon. Hän otti ystävällisesti
rautatiehallitukselta kysyäkseen, millä ehdolla sairas lapsi
voitaisiin kotiin kuljettaa ja sai vastineeksi, että on vähintäin
10 sijaa vaunusta, joka viimeiseksi asetetaan junassa,
lunastettava, ja vielä toimitettava vaunun puhdistuskin
jos siellä tällaista tarttuvaa tautia sairastavaa kuljetettaisiin.
Sitäpaitse on sellainen eristettävä vaunu tilattava
vuorokautta ennen kuin sitä tarvitaan ja nyt sitä olisi
tarvittu heti. - - Kotiin lähdöstä ei tullut mitään, mutta
vaikea oli lasta saada sairaalaankin, sillä tätilässä oli ollut

--

vesirokkoa, eikä varmaan tiedetty tulisiko Maija senkin
taudin kuljettajaksi tätilästä sairashuoneelle. Lopulta
kumminkin saatiin sairaalassa pikku raukalle sija ja
tätilässä alkoi ankarat puhdistuspuuhat.

Kohta kun tauti oli selville saatu ruiskutettiin kaikkiin
6 lapseen seerumia. Lysoolilla puhdistettiin kaikki
paikat missä vain pikku Maija oli käynyt ja mitä pidellyt.
Makuuhuone ja sänky vaatteet ja lelut formaliseerattiin.
Mutta siitä huolimatta huomattiin jo 8 vuorokauden kuluttua
taudin oireita talon kuusivuotiaassa tytössä ja
tutkimus osoitti sen olevan kurkkumätää. — Uusi puhdistus
ja touhu tätilässä. Lapset eivät saaneet alkaa koulujansa
ja mikä pahin, vesirokon tartuttamisen vaara aiheutti
sairaalassa, jonne lapsi vietiin, suurta vastusta; hänelle
täytyi varata aivan erityinen osasto ja eri hoitajatar.

Mutta ei sillä hyvä. Siinä perheessä missä Maija oli
vieraana ollut, osoittivat limatutkimukset, seerumiruiskutuksesta
huolimatta, jota perheen 10 v. tytölle kohta Maijan
taudin selvittyä oli annettu, että kurkkumätä basilleja
oli nielussa vaikkakaan eivät olleet aikaansaaneet
tautia lapsessa. Hänkin oli siis eristettävä, ettei tulisi
taudin istuttajaksi muihin. Ja tuo 4 vuotias tyttönen sai
10 vuorokauden kuluttua kovan kurkkukatarrin vaikkei,
limassa ollutkaan kurkkumätä basilleja.

Kun Maijan äiti oli lapsensa sairaalaan jättänyt ja
itse puhdistauduttuaan kotimatkalle kääntynyt, tuli tätilään
eräänä päivänä sama maalais-neuloja, joka pappilassa
011 ollut, työtä hakemaan. Hän oli tullut tänne kaupunkiin
nenäänsä parannuttamaan.

»Se on jo 3 viikkoa ollut kovin kipeä, tulin tänne lääkärille
ja lääkäri sanoi että 2 viikon kuluttua tulisin jälleen,»
kertoi neuloja. »Ajattelin olla täällä sen aikaa jos työtä
saisin, kun matka kotiin on niin pitkä,» jatkoi hän. Kehotuksestani
lähti hän kumminkin kohta paluumatkalle,

--

sillä Helsingissä hän ei voinut viipyä, kun asui työmiesperheessä
missä oli 3 pientä lasta.

Maijan äidilläkin on nyt jälestäpäin ollut paha nuha
ja nenä sairaana, ja täti on myöskin saanut ankaran nuhan.

A. K.
Matojen vaikutuksia.

Kirj. G. W L.

Paitsi tavallisia, vatsasta johtuvia häiriöitä, kuten
pahoinvointia, oksennusta, ajottaista vatsan vetelyyttä,
vatsan vään teitä y. m. s., huomataan matojen vielä usein
aiheuttavan päänkivistystä, huimausta, korvien suhinaa,
pyörtymisiä ja hengenahdistusta sekä kouristuksia lapsissa.
Vielä voivat ne vaikuttaa häiriöitä kuukautisissa ja
sydämen toiminnassa sekä muuttaa virtsan ominaisuutta,
jolloin helposti voi luulla näissä elimissä olevan jonkun
varsinaisen taudin.

Toisin paikoin maassamme kansa luuleekin kaikkien
vatsatautien johtuvan madoista ja moni koettaa parantaa
itseään ottamalla matolääkkeitä, joita nautitaan
useita kertoja samana vuonna. Ja kun niistä ei ole apua,
niin valitetaan, etfei matoja saada lähtemään ja että pitäisi
saada vielä kovemmat lääkkeet. Jos nyt lääkäri huomaa,
että tässä onkin joku muu tauti kysymyksessä, niin kuulee
sairaalta tavallisesti sellaisen väitteen, että tunnenhan
minä matojen liikkuvan tai mikä se sitten olisi, joka siellä
ääntelee, ellei mato. Mutta ensiksikin ei mato voi äännellä,
vaan joutuvat äänet suolistosta, ja toiseksi ei mato saa
liikkeitä aikaan, vaan suolet liikkuvat ja pingoittuvat
kaasujen vaikutuksesta. Tällaiset liikkeet ja ääntelemiset
eivät siis riipu madoista, vaan voivat ne jatkua vaikka
matolääkkeitä olisi nautittu kuinka runsaasti tahansa.

Toiset ihmiset taas ovat päinvastoin hyvin huolettomia
matojen suhteen, kun ne vaan antavat heidän olla rauhassa

--

eivätkä tuota mitään sanottavia häiriöitä. Heistä voi
lähteä matoja joka vuosi ja useita kertoja vuodessa, eivätkä
he penistä niistä sen enempää. Mutta madoista on kuitenkin
aina jonkun verran haittaa. On huomattu, että
ne saavat suolahapon vähenemään vatsalaukusta, »kuivattavat
maha-nesteet», joten voi kehittyä todellinen
pysyväinen vika, jos matoja ei ajoissa ajeta pois. Ei ole
siis sekään hyvä, että ollaan väliäpitämättömiä niiden
suhteen, jos ei ole paikallaan sekään, että tuon tuostakin
koetetaan ajaa ulos matoja silloin, kun niitä ei ole.

Jos matoja on, niin niitä lähtee aina jonkun ajan
kuluttua joku pätkä ulostusten mukana, ja silloin on hyvä
ottaa matolääkettä. Jos matoja taas ei ole näyttäytynyt
eikä niitä ole lähtenyt matolääkkeilläkään, vaan vatsa
kumminkin on epäkunnossa, niin silloin on paras kääntyä
lääkärin puoleen, sillä silloin on joku muu vika ruuansulatuselimissä.

Sana-sokeus.

Kun lapsi oppii lukemaan ja kirjoittamaan, painuu
sanan kuva vähitellen lapsen mieleen. Jota selvemmäksi
tuo kuva muodostuu lapsen aivoissa sitä helpompi on sen
kirjoittaa ja lukea oikein. Tiedetään, että aivoissa on
hyvin rajoitettu osa, johon sanojen kuva kiintyy.

Nyt on aivan viime aikoina ruvettu kiinnittämään huo

miota siihen, että löytyy lapsia, jotka ovat sana-sokeita.

Kun sellainen lapsi näkee kirjoitetun tahi painetun sanan

niin ei siitä jääkään mitään kuvaa hänen aivoihinsa ja

seurauksena siitä on, ettei hän voi oppia esim. kunnollista

oikeinkirjoitusta. Ja mikä omituisinta on se, että tuol

laista sanasokeutta voi tavata henkilöissä, jotka kaikissa

muissa suhteissa ovat hyvinkin älykkäitä. Varsinkin

Englanninssa on tavattu verrattain paljonkin sana-sokeita.

--

Lontoon koululapsissa ovat koululääkärit, sitte kun heidän
huomionsa on kääntynyt tähän asiaan, tavanneet 1 sanasokean
2,ooo:nesta oppilaasta.

Kysymyksellä on tärkeä käytännöllinenkin puolensa.
Vanhemmat ja opettajat voivat helposti joutua otaksumaan
lasta, jossa on tuollainen vika, muussakin suhteessa
heikkokykyiseksi ja laiminlyömään hänen kasvatuksensa
tahi rankaisemaan lasta sellaisesta, johon lapsi ei laisinkaan
ole syypää sekä siten saattamaan lapsen kehitys aivan
väärälle tolalle.

Muistan varsin hyvin kouluajoiltani kaksi veljestä,
jotka eivät koskaan voineet kirjoittaa sanoja oikein ja
saivat siitä kärsiä hyvinkin paljon pilkkaa. Kerranpa
opettaja tuskastuneena heihin hakkaili toista veljestä
päähän terävällä liitupalasella (jolla poika oli taululle
sanelun mukaan kirjoittanut tapansa mukaan sanat ihan
päin mäntyyn), sillä seurauksella että verta vuoti pojan
päästä ja toverit saivat kantaa hänet kotiin. -- Sellaista
se oli kohtelu usein vielä siihen aikaan kun allekirjoittanut
joutui koulupenkkejä painamaan. - - Ja noiden veljeksien
koulunkäynnistä yleensäkään ei tullut mitään. En tiedä
mihin vihdoin joutuivatkaan. Mutta selvästi kuitenkin
muistan, että vaikka olivat aivan kykenemättömät kirjoittamaan
ja sisälläkin lukemaan oikein, eivät he laisinkaan
olleet tyhmiä poikia, jommoisiksi opettajat heidät
leimasivat. He olivat varmaankin sanasokeita, vaikkei
sitä silloin kukaan ymmärtänyt.

Pidettäköön siis tämä asia mielessä silloin kun joku
koululapsi osottaa selvää kyvyttömyyttä oppimaan

oikeinkirjoitusta. Konr. KeijoWaara.

Silmän rakenne ja toiminta.

Kaikella, mitä Jumala on luonut on tarkoituksensa.
Niin silmälläkin, joka on mitä ihmeellisin taideteos, suurimman

--

Mestarin laatima. Ihana etuoikeus on ihmisille
annettu, kun he saavat luomakunnan syvyyksiin tunkeutua.
Ihmisnero on koettanut näitä Luojan töitä jäljitellä,
ja paljon onkin siten saatu aikaan, mutta vähäisiä
ovat sittenkin kopiot alkuperäisten rinnalla.

Silmässä on keskustana kristallilinssi eli n. s. silmämykiö,
ja sen kaltaisia ovat ihmiset lasistakin tehneet, kuten esim.
pääosaa suurennus-lasissa. Mutta sittenkin ovat ne puutteellisia
silmälinsiin verraten, vaikka niillä tieteisiin
nähden on ollut arvaamattoman suuri merkitys. Lasilinssin
reunat näet tekevät suurentamansa esineen äärimmäiset
osat epäselviksi, mutta tätäkään puutetta ei silmämykiöllä
ole.

Jälkimäinen on silmäpallon sisässä ja tämä taas mitä
parhaimmassa turvapaikassa pääkalloon muodostetussa
ontelossa, jota vielä etupuolella luomet suojaavat. Silmäpallon
pinta on useista kalvoista muodostunut. Sisimmäinen
osa tästä pinnasta on väriltään musta ja sitä peittää
hieno hermokalvo. Silmän keskusontelo taas on jaettu kahteen,
kummallakin puolen silmämykiötä olevaan lokeroon,
joistamykiön takana oleva suurempi sisältää lasiais- ja pienempi
vesinestettä. Molemmat ovat läpikuultavia aineita.
Keskellä silmän etupuolista pintaa muuttuu kalvo läpikuultavaksi,
n. s. sarvi-kalvoksi, joten musta väri silmän sisästä
sen kautta voi näkyä. Tämä kohta on silmäterä. Terän
ympärillä muodostuu kalvo poikittaiseksi, n. s. silmäterän
kehäksi, joka eri-ihmisillä on eri värinen.

Valonsäteet pääsevät silmäterän kautta mykiöön,
jossa ne taittuvat ja näyttävät esineistä silmän pohjalle
ylösalaisin käännetyn kuvan, jonka hermosäikeet vievät
aivoihin. Tiedemiehet ovat monella tavalla koettaneet
selittää, miten esineet nähdään oikeinpäin, vaikka kuva
niistä syntyy ylösalaisin. Täydellistä selvyyttä ei siinä
ole saatu, -- mutta varmaa on, että etenkin tuntoaistimme
auttavat meitä tässä asiassa käsittämään oikein.

--

Mykiön rakenteesta riippuu ovatko ihmiset pitkä- vai
lyhytnäköisiä, ja muutenkin voi näköaisti olla eri henkilöillä
hyvin eri tavalla kehittynyt. Se ihminen, joka on
harjaantunut näkemään kaunista, esim. luonnossa, voi
sanomattomasti ihastua nähdessään loistavan aamuruskon,
kun taas proosallinen luonne ei huomaa siinä mitään ilon
aihetta. Edellinen näkee siinä koko värien kirkkauden ja
sopusoinnun; jälkimmäiseltä ovat ne peitetyt.

Silmät ovat myöskin »sielun peili». Niinkuin näköhermojen
avulla saamme ulkomailmasta vaikutuksia
sieluumme, niin kuvastuu myös sielu silmissä. Silmät
ovat niinkuin järvi, johon taivas heijastuu. Kun taivas
on selkeä, silloin on järvikin hohtavan kirkas ja aurinko
sen sinikalvossa kimmeltää, mutta kun pilvet peittävät
taivaan, silloin on järvikin samea, surullinen.

Silmät eivät ainoastaan näe, ne myöskin puhuvat,
puhuvat lahjomatonta kieltään. Harva ihminen on niin
paatunut, että hän katsoessaan suoraan toisen silmiin
voisi olla puhumatta totta. Ja samaten kuin totuus kuvastuu
niissä myöskin rakkaus, ilo ja rauha, nuo sydämmen
taivaan ihanimmat värit. Mutta ihmissilmissä voi myöskin
ilmetä synnin sumun synkät pilvet: viha, vaino, mitä
inhottavin aistillisuus, sekä sitä seuraava elähtynyt ilme.

»Silmä on ruumiin valo». Käyttäkäämme sitä väli

kappaleena omistaaksemme kaikkea kaunista, mitä ympä

rillämme on, ja sulkeutukoon se nähdessään rumaa ja

samalla synnillistä. Silloin sielummekin vähitellen kir

kastuu ja puhdistuu, niin että kerran autuaina olentoina

saamme nähdä Jumalan kasvot.

Metsätähti

Vaikuttava lääkärinneuvo.
Korpikylän vanha »Leena-muori» astui sisälle, suorana
ja reippaana kuten olin hänet nähnyt lapsuuteni ajoilta
saakka, mutta huolestunut ilme lepäsi hänen kasvoillaan.

--

»Mikä nyt Leena-muoria vaivaa, kun tohtoriin turvata
täytyy?» — kysäsin vanhalta lapsuuteni ystävältä.

»Tulinhan kysymään tohtorin neuvoa, kun minua on
ruvennut vaivaamaan sellainen kummallinen vika, että
kolmea kuppia kahvia juotuani en mitenkään saa neljättä
menemään alas, ellostaa vain vastaan. Lieköhän tuo
keuhkotaudin alkua? Sitäkin tautia kun on alkanut olla
joka talossa. Olihan ennenkin yskätautia ja rintatautia,
mutta nykyäänhän ne ihmiset kuolevat keukhotautiin
vaikkeivät sanottavasti ryikään.»

»Tutkitaan sitten.» -- Noputtelin ja kuuntelin.
»Helposti on tämä vika korjattavissa» lohduttelin
huolestunutta vanhusta. »Kun olette kaksi kuppia kahvia
juoneet, älkää enää kolmatta suuhunne panko.»

»Vai niinkö vähällä lääkäri luulee minun pääsevän
viastani, ja minä kun jo luulin keuhkotaudin olevan
tulossa.»

»Ihan varmaan! - Ja jos jätätte sen toisenkin kupin,
niin pääsette vielä kaikista noista pikkuvaivoistannekin,
joita luettelitte».

»Niin siitäkö sydämentykytyksestäni, ruokanivosta ja
oudosta väsymyksestä?»

»Varmasti pääsettekin!»

»No mutta jos vaan tohtori totta puhuu, kyllä minä
vielä muistan ja tuon tohtorille aika juuston, niitä vanhan
kansan juustoja» -- sanoi muori, pisti kouraani markkasensa
ja meni tyytyväisen näköisenä tiehensä. ^

Kului kuukausia. Eräänä päivänä palvelijamme tulee
sanomaan, että »siellä kyökissä on vanha Leena-muori;
tohtorille olisi vähän asiaa.»
. . • - »Käskekäähän silloin tulemaan odotushuoneeseeni
vuoroaan odottamaan.»

»Ei kuulu olevan sairaana. Muuta asiaa vaan.»

--

Menin keittiöömme. Siinä seisoi ovensuussa Leenamuori.
Pistin hänelle kättä ja käskin istumaan sekä
kysäsin, »mitä Leena-muorilla nyt olisi asiaa?»

»Eihän muuta kuin toin tohtorille sen juuston. Pitäisi
olla hyvä, kokomaidosta kun on tehty».
»Mistä hyvästä Leena minulle juustoa tuo?» — kysäsin,
kun olin unhottanut Leenan viime käynnin.
»No eikö tohtori muistakaan, että lupasin tuoda

juuston jos tohtorin neuvo tepsisi.»
Nyt muistin ja kysyin: »Tervekö Leena sitten nyt on?»
»Tervehän olen kun pukki, etten kymmeniin vuosiin.

Ei väsytä, eikä sydäntäkään tykytä vaikka Kimpolan
mäellekin kiipiän» - - vastasi Leena.

Tuli samalla vaimonikin Leenaa tervehtimään. Käski
jäämään puolisille ja hyvällä ruuan maitilla Leena pisti
mannaryynipuuron poskeensa. Kahvesta kertoi miltei
vieraantuneen.

»Ruvetkaapahan ihan kahviraittiiksi, kukaties elätte

100 vuoden vanhaksi» laskettelin leikiksi.
»Entäpä jos vielä jättäisinkin.»
Palvelijalle Leena-muori mennessään vakuutteli:

»Kyllä on viisas mies se teijän tohtori, joka osasi niin hyvän
neuvon antaa, että paikalla paranin, eikä ostattanut
apteekkirohtojakaan penninkään edestä.»

Konr. ReijolVaara.

Kirjelaatikko.

806. Vanha Leena. Sydämenne hätäileminen, vatsan kovuus,
kurkkunne ja suunne kuivuus ynnä huulien halkeileminen aiheutuvat
todennäköisesti verisuontenne kovettumisesta (vanhuuden alkuoireita).
Tämän takia teidän pitäisi kääntyä lääkärin puoleen saadaksenne suontenne
heikkonemista hidastuttavia lääkkeitä. Lopettakaa kahvinjuonnin.

807. Zuleima. Voidakseen antaa neuvoja pitäisi ensin päästä
selvyyteen siitä, mikä on alkusyynä kertomaanne poskienne "hermokramppiin,
joka on ruvennut krymppäämään silmänkin pieneksi".

--

mutta se ei kertomuksestanne selviä. Kylmistä, lämmittävistä vesikääreistä
ja varovaisesta hieromisesta pitäisi kuitenkin olla huojennusta.

808. A. P. Vaivastanne polvessa ja polvien alapuolella voinette
vähitellen päästä kylmillä lämmittävillä vesikääreillä yöksi vaivattujen
osien ympäri sekä hieromalla aamusin niihin 10 % ichtyoli-vaselinilanolini-
salvaa. Saadaksenne varmaa vastausta toiseen kysymykseenne
täytyy Teidän personallisesti kääntyä jonkun spesialistin puoleen, joka
hänkin voi vastata ainoastaan bakteriologisen Tutkimuksen nojalla.

809. Nuorukainen R—n. Valitatte, että "veri usein ylenmäärin
tunkeutuu päähän, hikeä rupeaa kihoilemaan ihosta, pää käy kuumaksi
ja raukeaksi, olo miltei sietämättömäksi". Nämä ovat nähtävästi
nuoruus-miehuuden murrosajan oireita, eivät ole vaarallisia ja
häviävät urheilulla ulkoilmassa ja kylmillä pesuilla.
* 810. »Kapsäkki" kysyy miten selkä olisi saatava suoraksi kun
hartiain kohdalle on ilmestynyt kyhmy ja niska käyristyy eteenpäin.
Emme siihen voi muuta neuvoa kuin kääntymään tuollaisten vikojen
erikoistuntian puoleen, joka teetättää teille tarkoituksenmukaisen selkätue-
ja oikaisulaitteen.

811. Maanviljeliä. Ajottain uudistuva, noin 5 min. kestävä
silmäpakotus sitä seuraavine näköhäiriöineen aiheituu nähtävästi silmäpohja-
verisuonien kouristuksista, joihin taas tupakkamyrkky luultavasti
on syynä. Lopettakaa siis tupakoiminen tykkänään. Emme tunne
luonnostaan heikkoa parrankasvua jouduttavaa voidetta. Ahkera parran-
ajo lienee luotettavin keino. Humbugi-voiteitten käyttämisestä
tuskin on hyötyä muuta kuin myyjälle.

812. Lähes 20 vanha. Sukupuolitautien erikoistuntijoita on
täällä useoitakin ja taitavia. Niistä saatte helposti selkoa sanomalehdistä
kun tulette kotimaahanne, mutta jos ei teitä vaivaa mitään muuta
kuin vähän tiheämmät, luonnolliset yövuodot onanian seurauksena,
niin ette tarvitse niistä olla huolissanne kun olette paheesta luopunut
ja urheilette.

813. H. 1 Pienenkin lapsen hampaaseen ilmestynyt reikä on
hammaslääkärillä paikattava, muutoin siitä muutkin pilautuvat. Vanhemman
henkilön otsapuoleen päätä ilmestynyttä, hilseilevään ihottumaan
sopii hieroa 10 %tsta rikki salvaa, mutta jos ei se auta, olisi
näytettävä lääkärille.

814. »Mangoli". Hyvinkin moni terve ihminen on kalpea
kasvoiltaan. Jos terveytenne muutoin on hyvä, ette tarvitse siitä olla
huolissanne. Kuitenkin kehottaisimme Teidät nauttimaan paljon hedelmiä,
varsinkin jälkiruuaksi. Kesällä ovat marjalajeistamme etu

--

päässä mansikat teille suositeltavat joka ateriassa maidon kanssa syötäviksi.
Mustikat ovat myös paikallaan.

815. H. J. 2*/2 vuotias lapsenne, joka toisen lapsen peloittamana
viime kesänä pelästyi ja siitä saakka pari kertaa kuussa saa
jonkunmoisia hermokohtauksia, joitten tulon se itsekin huomaa, sanoen
"pyöriin taas U .. o rupee", on kohtauksen tullessa levollisella
kohtelulla ja kasvojen pesuilla tyynnytettävä. Suola-mallaskylvyt kerta
viikossa ovat sille hyödyksi. Mahdollisesti se myös kaipaa vahvistavaa
ruokajärjestystä ja ehkä bromi-lääkettäkin, mutta sitä varten olisi
se tutkituttava lääkärillä.

816. Nuorukainen. Tulirokosta saamanne silmäkaihi ei ole
enää poistettavissa. Märkää erittävä korvanne olisi joka päivä ruiskutettava
lämpimällä boorivedeilä (20 grammaa liuvennettuna litraan vettä).

817. Apteekkilainen. Kroonillista nuhaanne ja kurkkukatar
rianne hoitakaa 2 kertaa viikossa 42 asteen 10 min. kestävillä ammekylvyillä,
kylmä kääre päässä, ja sen jälkeen kylmä ryöppy; sekä 4
iltaa viikossa 42—44 asteen jalkakylvyillä 8 minuuttia ja sitte jalat 20
asteen vedessä pestävät saippualla. Tupakoiminen kielletty. Vatsalle
joka ilta kylmä lämmittävä vesikääre sekä ruokalusikallinen gentianainfusionia
joka aterian alle, ruuansulatushäiriönne parantamiseksi.

818. Mullansyöjä. Antakaa mullan y. m. s. syömiseen tottuneelle,
5 vuotiaalle lapsellenne fosforihappoista kalkkipulveria ison
herneen verran maidossa joka ateriaksi ja ehdottomasti estäkää
multaa syömästä, sillä siinä se voi saada suuhunsa vaarallisiakin aineita,
m. m. kurkkumätäbasillejakin.

819. Tuomas. Kurkustanne erittyvä lima, jossa ei ole löydetty
tuberkelibasilleja, on nähtävästi tupakan nostattama. Lopettakaa
siis tupakoiminen.

820. Jegor. Korvatohinanne on viikkomääriä lääkärin joka
päivä hoidettava ilmapumppauksella nenän kautta sisäiseen korvasolaan.
Jollei se auta, ei ole paljon toiveita. Sopii sentään koettaa nauttia
yhden va/y//-kapselin (a 0.125) 3 kertaa päivässä syönnin jälkeen,
korkeintaan 8 päivää yhteen menoon. Teille soveltuvaa kirjasta emme
tiedä suositella.

821. 12 v. potenut. Esinahkavoiteen luonnollinen erittyminen
on toisilla ihmisillä hyvinkin runsas, mutta ei se ole mikään tauti,
eikä se kaipaa muuta kuin tarpeeksi usein tapahtuvaa pesemistä.

822. F. S K:$ta. Kyllä taitavia korvaspesialisteja on Helsingissä.

823. Huolestunut 50 vuotias valittaa seuraavia, 5 kertaa jo tavottaneita
vaivoja. Tulee nuha, alkaa pään etupuolta, nenävarttakin,

pakottaa. Puhe lisää kipua. Kädet polttavat, vilu karsii. Äkkiä ilmenee
kupeeseen neulottelevaa pistosta mikä vaiva leviää vatsapohjaankin
ja jalkaan polvea myöten. Kohtauksen aikana hän ei pääse
omin voimin tilalleenkaan. Vatsan hautominen kuumilla kauroilla on
tuottanut lievennystä. Se onkin ollut paikallaan käyttää.
Tässä on nähtävästi vanhuuden murrosajan jälkimainingeita. Ruvetkaa
pari kolme kertaa viikossa käyttämään 40° istumakylvyn 5—8 minuuttia
ja sen jälkeen 2—4 minuutin 25° istuma-hierontakylvyn. Ja joka
aamu vuoteessa spriivesi (1:9) -pesu yli koko ruumiin. Vatsa pidettävä
hyvässä toimessa hieromisella ja tarvittaessa vesiruiskeilla. Niskalihakset
hierottavat.

824. 30 vuotiaan Tuulikin, jonka ulostukset ovat muuttuneet
lampaan kokkareen tapaisiksi, ja peräsuolikin tarvetta tehdessä pyrkii
ulos, tulisi joka ilta ottaa 2—5 minuutia kestävän, 25° istuma-hierontakylvyn,
samalla pitäen jalkojaan 42° vedessä ja jälestäpäin pestä ne
kylmähkössä vedessä. Jälkiruuaksi tulee Teidän käyttää joko tuoreita
tai kuivatuita hedelmiä tahi marjahilloja. Yöksi vatsalle kylmä lämmittävä
vesikäare. Joka aamu V* tunti halon sahuuta, vuoron kumpaisellakin
kädellä. Sen jälkeen viileä vatsan pesuhieronta,

825. »Neuvoa kysyvä". Siemenvuotonne ovat aivan luonnonmukaisia.
Tyränne olisi vaarattomalla leikkauksella parannettava mitä
pikemmin sitä parempi. Teidän tulee tutkituttaa silmiänne lääkärillä,
onko niissä ehkä valontaitto-anomaliia tahi kyynelaukot tukossa; kummastakin
voi räpyttäminen ja vetistyminen aiheutua.

826. Kaupanhoitaja. Sisäiseen korvasolaanne puhallettava
ilmaa, muutoin korvahuminasta voi koitua teille parantumaton vika.

827. 28 vuotias. Kihomatojen karkottamisesta ensi n:roon.

828. 24 vuotias, huolettomasti tippuriaan hoitanut, kääntyköön
viipymättä taitavan spesialistin puoleen, muutoin noista jälkivaivoista
kehittyy parantumaton vika. Tippuri on aina hyvin huolellisesti hoidettava.
.

829. Rasvasydän. Lukekaa kirjoitusta vikerrassa 1908 siv.

77. Kohtuullinen saunakylpy viikossa paikallaan. Kuumista ja kylmistä
kääreistä, vatsan hieromisesta ja lyhyistä spriivesipesuista (aamulla
vuoteessa ollessa) voi olla suurtakin apua. Hedelmiä jälkiruuaksi,
juomaa yleensä nautittava niin vähän kuin suinkin samoin kuin
sokeria ja voita y. m. rasvaa. Hermosto vahvistuu sitä mukaa kuin
sydän vapautuu liikarasvasta. Aviollinen yhdyselämä rajoitettava.

830. 16 v. voimistella. Syy siihen, että 28 kiloa nostaessa
riipasi selästänne ja nyt taivuttaessa siinä "lupsahtaa ja sattuu kovasti",
on se, että lihassäikeitä tahi luusiteitä repeytyi. Nyt jo voitte
varovaisesti joka päivä hierottaa kipeät kohdat. Yöksi pantava kylmä

lämmittävä vesikääre. Pitkät ajat eteenpäin noudattaakaa suurta varovaisuutta
voimistellessa.

831. 50 vuollaan, jonka vielä jatkuvat kuukautiset ovat mädänneen
hajuiset, tulisi viipymättä kääntyä lääkärin puoleen, sillä on
syytä epäillä syöpäkasvannaisen olevan siihen syynä.

832. »Patiens". Vatsakatarria potevan tulisi pyrkiä vatsatautispesialistin
hoitoon. Siihen mennessä sopii koettaa 28° istumahierontakylpyjä
illoin 2—5 min., kylmä kääre päässä ja jalat 42° vedessä.
Yöksi vatsalle vesikääre. Ruuan alle ruokalusikallinen gentianainfusionia.

833. Huolestunut. Vilustumisesta häiriintyneet kuukautisenne
vaativat, kun alkavat tuntua, vuoteeseen l—2 päiväksi. Jos ilmenee
tuskia vatsaan tahi selkään, pankaa tunniksi kuumia hauteita, sitte
kylmä lämmittävä vesikääre.

834. »Mistä?" Instrumentarium-liikkeestä, Mikonk. 3 Helsingissä,
jota lääkäri johtaa, saa ostaa varmimpia sairaanhoitotarpeita,
m. m. silmälaseja, lämpömittareja, haavojen sidosaineita, vatsavöitä,
y. m., y. m. Samassa paikassa sopii myös tilata Terveydenhoitolehteä.
Luonnonihanondestaan ja terveellisestä ilmanalastaan tunnettu

TAKAHARJUN
Keuhkotautisten Parantola,
Punkaharjun kruununpuistossa,
on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Matkustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino.

N:o 3 MAALISKUU XXII vrkerta
Terveydenhoitolehti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1910

Sisällys: Leprataudista ja Orihveden leprasairaalasta, E. af
Hällström. — Siasta ihmiseen tuleva loiseläin, A. Ruotsalainen. -
Kihomadoista ja niiden karkoittamisesta täysikäisestä henkilöstä, K.
ReijoWaara. Valon haitallisesta vaikutuksesta näköelimiin nukkuessa,
Einari M, — Kuumia vaiko kylmiä kylpyjä. K. ReijoWaara. —
Käyttäkää kotimaista, välttäkää ulkolaista, K. ReijoWaara. — Suomen
kansallisen terveysliiton työmaalla, K. ReijoWaara. — Kirjelaatikko.

Lepra- eli spitalitaudista ja Orihveden
leprasairaalasta.

Kirj. Ernst af Hällström.

Jo ammoisista ajoista saakka on Suomessa tunnettu
lepratauti eli, kuten se Raamatun kielen mukaisesti
kutsutaan, spitalitauti. Tämä viimemainittu nimi lienee
taudille tullut siitä, että se oli ensimmäinen tauti Suomessa,
jota hoidettiin sairashuoneessa, se on hospitaalissa eli
spitaalissa. Spitalitauti oli siis sairashuonetauti eli tauti,
joka sairashuoneessa hoidetaan. Jo aikaisin oli nimittäin
Suomessa, Turun vieressä, olemassa sairaslaitos tätä
tautia sairastavia varten, joita taudin kammottavan
muodon ja tarttumisen takia yleisesti kaihdettiin ja pelättiin.
Aikakirjoissa mainitaan tämä sairashuone ensi
kerran vuonna 1355 ja oli se silloin jo ehkä kauankin ollut
toimessa. Mahdollisesti on mainittuun nimimuotoon
osaltansa antanut aihetta taudin ruotsalainen nimitys,
joka on spetälska.

Oppineet ovat osottaneet, että lepratauti jo historiallisen
ajan koittaessa oli kotoisena tautina Egyptissä ja
Foinikiassa. Foinikialaisten kautta, jotka olivat liikkuvaa

ja meriäkulkevaa kauppakansaa, levisi tämä tauti ympäri
heidän kauppa-aluettansa. Siten se sai pysyvää jalansijaa
Kreikassa, Foinikialaisten markkinamaassa.

Sotajoukot ja sotaretketkin, jotka loistonsa ja kunniakkaitten
urotöittensä ohessa ovat ihmiskunnalle myöskin
niin paljon kurjuutta ja onnettomuutta saattaneet, ovat
niinikään olleet tämänkin taudin leviämiseen osallisina.
Pompejuksen Kreikassa maleksivat sotajoukot saivat
siellä tartunnan, joka heidän palattuansa kotiin Roomaan
alkoi täällä levitä. Täältä se sitten, roomalaisten legionain
kautta, kotiutui ympäri koko roomalaisen valtakunnan.
Ristiretket ja kansainvaellukset sen levenemistä
myöskin suuresti edistivät.

Keskiajan loppupuolella oli lepratauti täten levinnyt
Europan kaikkiin maihin, missä se oli sangen yleinen,
ihmisten pelkäämä ja kammoama kulkutauti. Kun kokemuksesta
oli tultu huomaamaan leprataudin tarttuvaksi
on luonnollista, että niitä jotka olivat joutuneet tämän
taudin uhreiksi, yleisesti pelättiin ja kartettiin; he karkoitettiin
kylistä ja kaupungeista erämaihin ja metsiin, joissa
saivat ylläpitää kurjaa elämäänsä miten parhaiten taisivat.
Heitä oli kielletty tulemasta terveitten ihmisten ilmoille
muuta kuin poikkeustilassa, silloinkin erityiseen varoittavaan
vaatetukseen puettuina sekä kilisevillä kulkusilla
tahi päristimillä varustettuina, niin että jo kaukaa voitaisiin
heitä karttaa. Heitä oli kielletty terveitä puhuttelemasta
paitsi vastatuuleen, koska jo silloin oli saatu kokemus
tartunnan mahdollisuudesta huokumisen ja puheessa suusta
sinkoavien sylky hiukkasten kautta; he eivät saaneet
terveitä kädestä tervehtiä eikä muutoinkaan kosketella
ja varovaisuuden vuoksi täytyi heidän sittenkin käyttää
käsineitä, ettei vaan kukaan vahingossakaan koskisi
heidän paljasta kättänsä. Heidän oli kielletty liikkumasta
muuta kuin keskellä katua, eikä kapealla kadulla ollenkaan,
etteivät heidän vaatteensakaan koskettaisi vastaan

tulijoita. Kauppaa tehdessä täytyi heidän vain kaukaa
osoittaa tarkoittamaansa tavaraa, ja rahan piti heidän
laskeman veteen, josta vastaanottaja sai sen nostaa.

Kun näitä onnettomia näin pelättiin ja varottiin
sekä sittemmin suljettiin heitä varten perustettuihin
armeliaisuuslaitoksiin ja sairashuoneisiin, »leprosorioihin»,
alkoi lepratauti vähitellen vähenemistään vähetä, niin
että nykyään tämä tauti on melkein tuntematon useassa
Europan maassa. Norjassa ja Pohjois-Venäjällä, etenkin
Itämeren maakunnissa on se tavattavissa; Suomessa
vähemmin ja vielä harvemmin Ruotsissa.

Myöskin meillä Suomessa on lepratauti aikaisemmin
ollut tavallisempi ja enemmän levinnyt, kuin mitä se
nykyänsä on. Lääkintöneuvos, tohtori L. W. Fagerlund,
joka on lepratautisista Suomessa pitänyt tarkkaa tilastoa,
mainitsee vuonna 1893 kaikkiansa 51 tunnettua leprasairasta
Suomessa. Vuonna 1897 luettelee hän jo 67
tunnettua tapausta, ja vuonna 1904 on näiden luku 95.
Sittemmin olisi Fagerlundin mukaan tämä lukumäärä
ollut hiukan alenemassa, ollen 1908 vuoden lopussa ainoastaan

87. Mahdollista kuitenkin on, että kaikki viimeksi
havaitut tapaukset eivät ole tulleet t:ri Fagerlundin
tietoon, jotenka lepratautisten todellinen lukumäärä Suomessa
nykyään voi olla suurempi. (Jatk.)

Siasta ihmiseen tuleva loiseläin.

Tutkiessaan mikroskoopilla eli suurennuslasilla erään
ripulitautisen miehen ulostuksia havaitsi muuan tukholmalainen
lääkäri v. 1857 näissä omituisen loisolion.
Se oli sama eläin, jonka tieteellisenä nimenä onBalantidium
coli ja jonka suomeksi olen nimittänyt sianripsieläimeksi.
Se on näet ripsilikoeläinten luokkaan kuuluva
alkueläin. Kuten muutkin alkueläimet — eläinkunnan

alhaisin ryhmä — on tämäkin niin pieni, että on paljaalle
silmälle näkymätön. Mikroskoopilla on se kumminkin
helposti tunnettavissa. Sian ripsieläimen ruumis on
munamainen, säännöllisen muotoinen alkulimamöhkäle,
jonka pinta on kaikkialla n. s. väre- eli ripsikarvojen
peittämä. Mitään raajoja tai muita korkeammilla eläimillä
tavattavia, kehittyneitä elimiä ei tällä ole.

Sian ripsieläin on loisolio, s. o. sellainen eläin, joka
asustaa jossakin toisessa elävässä olennossa, tämän kustannuksella
eläen. Kuten nimi osoittaa, on se oikeastaan
sian loinen, joka elää sen peräsuolessa synnyttämättä
ylimalkaan erikoisempia tautihäiriöitä. Mutta siasta
joutuu se ihmiseenkin ja asustaa silloin tämän paksussa
suolessa. Ihmisen loisena sitä on huomattu pääasiallisesti
vaikeissa suolitulehduksissa, jolloin ulostaminen tapahtuu
5—15 kertaa päivässä ja jolloin ulostus on tavallisesti
hyvin vetisen limaista, usein veristäkin. Ruumiinavaukset
ovat osoittaneet, että sellaisten potilaiden suolissa löytyy
usein syviäkin haavoittumia, jotka ovat loisia täynnä.

Toiset tutkijat tosin epäilevät tämän loisolion vaarallisuutta,
toiset taas pitävät sitä hyvin vakavien häiriöitten
synnyttäjänä. Jotkut luulevat, että loiset tavalla
tai toisella muodostavat myrkyllisiä aineksia, jotka vaikuttavat
vahingollisesti ihmisen elimistöön. Monasti
näet on huomattu, että tällainen suolitauti saattaa kestää
useita vuosia aiheuttaen vähäverisyyttä ja laihtumisen.
Tästä kaikesta kehittyy vähitellen yleinen raihnaisuus,
mihin potilas lopulta sortuu. Yleensä kuuluu paranemisen
toivo olevan huono vaikeissa tapauksissa.

Tämä loisolio on monasti tavattu suolitulehdusta
potevien ihmisten ulostuksissa ympäri maailmaa, enimmin
kumminkin Suomessa, Ruotsissa ja Venäjällä. Meidän
maassamme nähtiin ihmisen loisena se ensi kerran v. 1892.
Sittemmin on eläin monasti huomattu, joten se nykyisin
ei ole enää niinkään harvinainen Suomessa, kuin yleensä

on luultu. Useimmiten on se nähty maamme eteläosissa.
Loinen tulee vähän harvinaisemmaksi pohjoisemmassa,
mutta Kuopion, Jyväskylän ja Vaasan tienoilla sitä on
vielä havaittu.

Kuten aikaisemmin mainitsin joutuu tämä pieni
loiseläin ihmiseen siasta. Sekä meillä että muualla on
yleensä huomattu, että sian ripsi eläin esiintyy enimmäkseen
henkilöissä, jotka tavalla tai toisella ovat sikojen kanssa
tekemisessä. Moni ehken ihmettelee, miten tällainen siirtyminen
sian suolesta ihmisen suolistoon saattaa olla
mahdollista. Mutta niin on kumminkin laita. Mikäli
on havaittu, ovat suolesta poistuneet loiset hyvin herkät
kuolemaan esim. jo ulostusten kylmentyessä. Ne eivät
voi myöskään pysyä elossa ei tavallisissakaan, saatikka
sitten lika- tai suolansekaisissa vesissä. Hyvin miedot
hapot tappavat ne, joten ne eivät voi kulkea terveen
mahalaukun läpi, jossa on hapan sisältö. Alkueläimillä
on kumminkin ominaisuus esiintyä n. s. kotelomuodoissa,
jotka ovat hyvin kestäviä. Tämä on luonnon nerokas
toimenpide, jonka kautta lajin elossa pysyminen on taattu.
Tällaiset kotelomuodot juuri ovat tartunnan välittäjät.
Sian ulostuksissa poistuu paljon myös koteloituneita loisia.
Joko sellaisinaan tahi jouduttuaan kuivuneina pölyn sekaan
saapuvat ne ihmisen suolistoon mahdollisesti juomavesissä
ja ravintoaineissa. Varsinkin jos paksusuolen limakalvo
on vialla, löytävät ne siellä suotuisan maaperän ja asettuvat
sinne. Suoliston ollessa täysin terve, eivät ne näytä
jäävän, sinne, mikäli eräät tutkijat ovat huomanneet
nieltyään itse kokeeksi koteloituneita loisia.

Eläinten poistaminen suolistosta on verrattain vaikeaa.
Parasta siis on koettaa välttää niitä. Siinä> tietysti on
parhain keino puhtaus elämässä ja erittäinkin sikojen
hoidossa. Ken on sikoja ruokkinut tai muuten hoitanut,
älköön, pesemättömin käsin koskeko kasvoihinsa ja
pyyhkikö suutaan, älköön ryhtykö syömään tai ruuan

laittoon. Samaa on sanottava muidenkin kotieläinten
hoidosta. Niistä näet voi saada itseensä muunkinlaisia
taudinsiemeniä, kuin sen loisolion, josta tässä on ollut puhe.

A. Ruotsalainen.
Kihomadoista ja niiden karkoittamisesta
täysi-ikäisestä henkilöstä.

Kirj. Konr. ReijoWaaara.

Kihomadot eivät kiusaa ainoastaan lapsia, vaan hyvinkin
usein myös täysiikäisiä. Eräs 28 vuotias lehtemme
lukija juuri meille kertoo pitäneensä noita kiusankappaleita
aina lapsuudestaan saakka pääsemättä niistä irti
vaikka on käyttänyt etikka-peräruiskeita ja santoniniä.
Ja tämä ei suinkaan ole mitään harvinaista, pääasiallisesti
sen vuoksi, ettei yleisö ymmärrä suojella itseään itsetartunnalta.
Asia selviää kun tarkkaamme kihomatojen
elämänvaiheita.

Kihomato on 3—10 millimetrin pituinen, päihin
suippeneva, hieno, pyöreä, vikkelästi liikkuva, valkoinen
mato, joka viettää sikiöaikansa ihmisen ohutsuolen yläosassa.
Siellä se kolme kertaa muuttaa nahkaansa, jonka
jälkeen se sukukypsänä laskeutuu ohutsuolen alaosaan
ja umpisuoleen, jossa naaras hedelmöittyy ja kulkee paksuun
suoleen pannakseen muniaan ulostuskokkareiden
pinnalle ja peräaukon poimuihin. Matoset itse kiemurtelevat
varsinkin illoin ja yöllä ulos peräaukosta, synnyttäen
siinä kiusallista kutkaa, joka panee kynsimään noita osia
sillä seurauksella, että kynsien alle ja sormiin tarttuu
matojen munia. Sormista munat tietysti helpostikin
joutuvat henkilön suuhun ja siitä vähitellen alas suolistoon,
jossa matojen kehitys munista alkaa uudestaan ylläkerrotulla
tavalla. Tähän kehittymiseen munasta sukukypsäksi
eläimeksi kuluu ainoastaan 2—5 viikkoa.

Helposti käsittää miten vaikeaksi käy matoj en hävittäminen,
joitten munia jatkuvasti joutuu kiertämään samaa
henkilön alaaukosta ulos ja suusta sisään. Vieläpä lasten
hoitajatkin helposti saavat noita munia ensin lapsesta
sormiinsa ja sitten omaan suuhunsa.

Kihomatoja ei voida sukupuuttoon hävittää, ellei
vältä itsensä uudestaan tartuttamista. On niitä sittenkin
vaikea hävittää. Useinkin on hoito pitkäaikainen. Prof.

W. Zinn1) Berlinissä käyttää kuitekin hoitotapaa, jolla
hän väittää saavansa nuo madot useimmissa tapauksissa
5 päivässä hävitetyksi, mutta ehtona on, että sairasta hoidetaan
joko sairashuoneessa tahi lääkärin tarkan valvonnan
alla. Siksi voimaperäiset ovat hänen seuraavaan tapaan
taysiikäisille järjestetyt hoitomääräyksensä.
Ensi päivänä: liemi ja puuroravintoa, kl. 3 i. p.
voimallisesti ulostuttava kalomeli & jalappa annos, kl.
6 i. p. i—-i x/2 litran suuruinen lämmin 0,2—0,5 % sapo
medicatus (saippua vesi) peräruiske. 2:sena p:nä: liemi
ruokaa ynnä 2—4 voileipää. Aamulla kuppi kermatonta
kahvea sekä (kl. 8, 10, ja 12) kolme pulveria sisältäen
kukin 0,05 santoninia ja 0,1 kalomelia, kl. 2 i. p. 2 ruokal.
risinöljyä, kl. 4 vielä sama määrä öljyä ellei sitä ennen
ole seurannut hyvä ulostus. 3:tena p:nä: liemi ja puuroruokaa.
Aamulla lämmin ammekylpy. Sekä aamu että
iltapäivällä i— ix/2 litran suuruisia lämpöisiä sapo medicatus
vesiruiskeita. 4;tenä & ^:tenä p:nä: sama hoito,
iltasin lämmin kylpy. Hoidon loputtua ovat alus- ja
vuodeliinat vaihdettavat. Hoidon kestäessä ja jälestäkinpäin
on mikroskopissa tarkastettava ulostukset, ettei
niissä enää ole matoja. Jos niitä vielä ilmestyisi on hoito
jonkun ajan kuluttua uudistettava. Koko hoitoaikana
mitä huolellisin ja ahkera käsien peseminen, ja kynsien
alustojen harjaaminen.

Th. Mon. h. N:o 1 1910.

--

Valon haitallisesta vaikutuksesta näköelimiin
nukkuessa.

Sattuu toisinaan, että joutuu aivan odottamatta
potemaan vaivaa, jota ei tiedä millään tavalla aiheuttaneensa,
mutta joka kuitenkin hyvin kiusallisesti on ahdistavinaan
milloin mitäkin ruumiin osaa, ja joka ajan pitkään
voi synnyttää haitallisia vaikutuksia ihmisruumiin herkimpiin
osiin — hermostoon. Hermojen sairaalloisuudesta
taasen voi, eri luonteiden voimakkuuden ja vastustuskykyisyyden
mukaan, kehittyä hyvinkin kiusallinen luulosairaus,
joka ei ole huvittavaa omistajalleen eikä ympäristölleen.

Niinpä sattui, että allekirjoittanut useampana viimeksi
kuluneena vuotena, aina kevään kesäksi vaihtuessa, sai
jonkun vaivan nähöhermoihinsa, josta muuna vuoden
aikana en tiennyt mitään. Tämä vaiva ilmeni omituisena
huikaisemisen tunteena silmissä, etenkin silloin kun siirtyi
sisältä ulos tai päinvastoin. Tätä huikaisemisen tunnetta
voisi verrata tilaisuuteen, kun kovasti keinutaan, tai kun
seisotaan jonkun äkkijyrkänteen partaalla. Tunne on
samalla miellyttävä ja vastenmielinen. Ei ole kuitenkaan
samaa kuin pyörtymisen tunne. Mutta ei ainoastaan
silmissä tämä vaikutus esiintynyt, vaan kulki se samalla
kertaa ikäänkuin nielua alas sydänkuoppaan rinnan alle.
Seurauksena tästä oli se, että täytyi vasten tahtoaan
silmiään räpytellä, vieläpä peittääkin kasvot käsillään,
milloin »huikaiseminen» valtavampana tuntui. Aloin jo
luulla, että »alpeet» ahdistivat minua, ja niistä tuokin
vaiva johtuisi. Mutta kun mitään merkkiä sisuseläjistä
en milloinkaan nähnyt, niin arvelin jo jonkun vaikeamman
silmätaudin silmähermoihini iskeneen. Koetin viileällä
vedellä ahkeraan, miltei joka aamu, silmiäni huuhtoa;
vaan turhaan. Keskikesän tienoissa nousi vaiva korkeimmilleen,
ruveten syksypuoleen esiintymään vain ajottaisena.

--

Satuin sitte käväisemään pääkaupungissa virkaasi
oitteni takia ja päätin käydä tuota »vaivaani» lääkärillekin
kertomassa. Kun kuitenkin siihen aikaan varsinaiset
silmätautien spesialistit olivat matkoillaan, ja kun
muutenkaan, entisien kokemuksieni perusteella, en tahtonut
joutua lääkkeitten kanssa tekemisiin, niin päätin kääntyä
tämän lehden arvoisan »päätoimittajan» puoleen tiedusteluillani,
sillä tiesin varmaan saavani tällaisessa tapauksessa
joitakin yleisiä neuvoja silmähermojeni häiriöitten
poistamiseksi. Tässä toivossani en pettynytkään. Ensin
kyllä koeteltiin monellaisia lasisilmiä, jotta saataisiin
selville onko lyhyt- tai pitkänäköisyys lyönyt leimansa
näköelimiin. Niin ei ollut laita.

Vihdoin arvoisa tohtori kertoi omasta kokemuksestaan
samanlaisesta hermohäiriöstä silmissään ja oli se aiheutunut
siitä, että valo maatessa sattui silmiin. Selitin silloin,
että olen nukkunut idänpuolisessa huoneessa, jossa
auringonvalo ikkunain kautta nukkuessa kohdistui silmiin.
Minut neuvottiin sen johdosta nyt peittämään ikkunat
tai muuten suojelemaan silmiäni suoranaiselta valon
vaikutukselta uinuessa.

Saavuin kotiini ja annoin aina pään-alusen asettaa
ikkunain puoleiseen päähän vuodetta, joten tulin makaamaan,
kasvot seinään päin käännettyinä. Ja tästä menettelystä,
niin yksinkertainen kuin se olikin, oli seurauksena
se, että huikaisemisentunne silmistä väheni vähenemistään,
johon osaltaan myös vaikuttivat pimenevät yöt -- kesän
valon syksyn synkkyydeksi vaihtuessa. Ja nyt ei tuota
pahaa tunnetta ole olemassa, ellei taasen ensi kesänä
uudistu.

Olen tahtonut tämän kertoa opiksi ja ojennukseksi
kaikille arvoisille Terveydenhoitolehden lukijoille, etfeivät
menisi silmiinsä ajamaan kaikenlaisia voiteita, tai rupeaisi
silmälaseja ennen aikojaan käyttämään ja siten näköelimiään
tärvelemään, vaan ottaisivat ensin selvän yksin

kertaisista hoitotavoista ja vasta niiden pettäessä turvautuisivat
tehokkaampiin parannuskuureihin!

Einari M.

Kuumia vaiko kylmiä kylpyjä.

Suomen urheilulehdessä ovat Herrat Ivar Wilskman
(1909) ja Elis Siven tänä vuonna lausuneet mielipiteitään
kuumien ja kylmien kylpyjen käyttämisestä. Edellinen
suosittelee miltei yksinomaan kuumia kylpyjä. Jälkimmäinen
käy kultaista keskitietä, kehottaen terveet ihmiset
2 kertaa viikossa kylpemään saunassa ja virkistyksekseen
joka päivä ottamaan 8—10 asteisia, 10—30 sekuntia
kestäviä ammekylpyjä, joista hän pitää enemmän kuin
kylmistä ryöpyistä, jälkimäiset kun helposti aikaansaavat
hermostumisia ja reumatismia. Hän sanoo niistä lihaksien
alkavan »surra», jolla urheilijat kuuluvat käsittävän sitä
lihastensa tilaa kun ovat joutuneet liikarasitukselle alttiiksi.
Vieläpä S. suosittelee 5—6 asteisia, ainoastaan 10
sekuntia kestäviä ammekylpyjä tehokkaana parannuskeinona
nuhaa vastaan.

Omasta puolestani arvelen, että se, joka noudattaa
Herra Sivenin neuvoja ei tarvitse niitä katua, mutta
muistettakoon, ettei suinkaan saa pitkittää siksi kylmiä
kylpyjä yli asetetun määräajan ja saunakylvyn jälkeen
on aina otettava lyhyt jäähdyttävä ammekylpy tahi ryöppy.

Sekä W:n että S:n alkuperäisiin kirjoituksiin kannattaa
jokaisen tutustua.

Konr. ReijoWaara.

Käyttäkää kotimaista, välttäkää
ulkolaista*

Kansan, joka tahtoo pitää puoltaan kansainvälisessä
kilpailussa ja nostaa omaa kansaansa ja kansallisuuttaan,

jopa myötävaikuttaa kansansa terveysolojen parantamiseenkin,
tulee m. m. oppia tukemaan kotimaista tuotantoa
käyttämällä kotimaisia tuotteita niin paljon kuin suinkin.
Miten on tämän asian laitaJSuomessa? Tuskinpa hyvällä
kannalla. Muun muuassa tänne tuodaan ulkoa paljon
lääkevalmisteita, joita saadaan kotimaisiakin yhtä
hyviä, jopa parempiakin. Katsokaahan esim. tämän lehden
kansilla ilmoitettuja.

Apteekari Knifsundin »Sanitol» nimisestä suuvedestä
esim. Toht. Aufrecht Berlinissä todistaa, että sen baktereita
tappava voima on puolta suurempi kuin meillä
paljon käytetyn »Vademecum» nimisen. Se joka taas
ihon pehmikettä tarvitsee, hän voi aivan yhtähyvin
käyttää saman apteekarin valmistamaa Irolan-cremiä, se
on varmaankin yhtä hyvä ihon voide kuin ulkoa tuodut.
Mitä mallasekstraktiin eli mallasmehuun tulee, niin ei
pitäisi tulla kysymykseenkään meillä enää käyttää ulkomaista
kun kotimaassa valmistetaan siksi hyvää kuin
Tampereen rohdoskauppa o. y:n tehtaassa, jonka mallasmehu-
valmisteesta Tampereen terveyslautakunnan tutkimuslaboratorion
johtaja, provisori maisteri Turpeinen,
Farmaseutiskt notisbladetissa N:o 17 1909, tutkimuksiensa
perusteella osottaa, että se on ehdottomasti parempi kuin
ruotsalaisen Björkbomin ja Nordstjernan, jopa suomalaisen
Fazerinkin mallasekstrakti.

Nurmijärven kunnassa taas on, noin 17 kiloni. Jokelan
asemalta, uutteran ja käytännöllisen apteekari Koposen
toimesta kohonnut varsinkin maalaisoloihin nähden suuremmoinen
apteekivalmisteiden laboratorio-tehdas, joka ansaitsee
niin hyvin lääkärien kuin suuren yleisönkin huomiota.
Eipä olisi syytä ulkoa tuoda ja maassamme käyttää
niitä valmisteita, lääkekapseleita ja varsinkin matolääkkeitä,
joita saadaan Koposen tehtaasta. Koposen filicinija
filiconivalmisteet esim. voittavat tehokkuudessakin vastaavia
ulkomaalaisia matolääkkeitä. Vieläpä niillä on se

verraton etu, että ne ovat valmistetut yksinomaan kotimaisista
kasvis]uurista, joitten kokoaminenkin antaa hyvää
ansiota monelle vähävaraselle. Omassa itsessäni olen aivan
äsken kokenut miten mainiosti matolääke filicon saattaa
vaikuttaa. Se on ehdottomasti asetettava meilläkin käytännössä
olevan, ulkomaalaisen filmaronin edelle.

Vielä muillekin aloille kääntyäkseni, ei pitäisi olla
syytä hankkia itselleen esim. ulkomaalaisia rautasänkyjä,
kun niitä saa kotimaisiakin yhtähyviä kirj ottamalla Polsa

& Merivaaralle Helsingissä. Entä Matti Kyllösen »terveysakkuna
». Ei tarvitse lähteä vierailta mailta ilmavaihetuslaitteita
tilaamaan kun niitä saa hyviä ja käytännöllisiä*
kotoiselta, suomalaiselta mieheltä. Ken taas
tahtoo henkeään vakuuttaa, jota jokaisen tulisi tehdä,
hänen ei pitäisi kääntyä ulkomaalaisten yhtiöitten puoleen,
kotimaiset tarjoavat ehdottomasti parempaa
vakuuttakin. Sairasta villakaan ei ole syytä lähteä vieraille
maille päästäkseen vapaiksi esim. tuberkeli basillin kahleista.
Onhan mainioita keuhkotaudin kukistuslaitoksia
jo omassakin maassamme.

Muistakaamme siis aina ja kaikkialla, mikäli mahdollista
on, välttää ulkolaista ja kannattaa kotimaista.

Konr. Reijo Waara.

Suomen kansallisen terveysliiton
työmaalla

on tätä nykyä tyyntä ja hiljaista. Tuskinpa risahdustakaan
kuuluu, kirveen kalsketta ei mistään. Eikä huomaa
lastuja ilmoille singahtelevan ihmeeksikään. Uutta kaskea
ei ole kaadettu. Ainoastaan vanhoilta rintamailta, Elimäeltä,
Tyrvännältä, Tervakoskelta ja Kymistä kertovat
saapuneet vuosikertomukset v:lta 1909 hiljaisuudessa
käymässä olevasta sitkeästä, siunauksellisesta työstä

kansamme herättämiseksi omintakeiseen toimintaan kalleimman
omaisuutensa turvaamiseksi ja kartuttamiseksi.

Siitä milloin nuoriso yleisemmin herää ottamaan
terveysliittoasian täydellä todella omakseen, riippuu
terveydenhoitotyön menestys Suomessa. Vanhojen työntekijöiden
täytyy lohduttaa itseään sillä, että kylvetyt
siemenet mullan peitossa paraillaan lykkäävät sirkkalehtiään
ja valmistelevat tulevia satoja. Se ehkei tunnu
kylväjille ja kastajille rohkaisevalta, kun niin kauvan saavat
kärsivällisesti odottaa työnsä tuloksia, mutta älkööt
siitä lannistuko. Aina ja kaikkina aikoina ovat suuret
aatteet tarvinneet aikaa, pitkääkin aikaa itääkseen ja
oraalle päästäkseen. Mitä on itse asiassa kylväjä ja kastaja?
Matoinen maan tomusta. Yksi vain on kasvun antaj a
ja Hän kyllä hyvät siemenet maan kätköstä nostaa reheviksi
puiksi silloin kun aika on täyttynyt. Niin käsittäkööt
terveysliiton työvainiollakin tätä nykyä työskentelevät
aseman. Älkööt lakatko peltoa vointinsa mukaan laajentamasta
ja muokkaamasta sekä siihen hyvää siementä
kylvämästä. Vielä se aika on koittava, jolloin kylvöstä
kaunis sato on nouseva kansamme iki iloksi. Mitäpä siitä
jos kylväjät silloin makaavatkin jo maan mullassa, kunpa
vaan kansamme elää ja vaurastuu, jumalallista päämääräänsä
kohti ponnistellen, henkisesti ja ruumiillisesti
terveenä ja voimallisena.

Toivottava kuitenkin olisi, että uusia liittoja perustetaisiin
ennen kesällä pidettävää vuosikokousta ja että
niinhyvin ne kuin vanhat liitot ajoissa valitsisivat edustajia
vuosikokoukseen. Konrm ReijoWaara,

Kirjelaatikko.

835. Maalainen, jolla työtä tehdessä tahi muuten kuumetessa
toinen sierain usein ratkeaa vuotamaan, tulisi pyytää lääkäriä sähköpolttimella
polttaa heikkoa kohtaa nenäontelossa. Verta alkaessa vuotamaan
tukkikaa sieraimeen sitruunasta puserrettuun mehuun kastettua

pumpulitukkoa. Ihonäppylät selässä harjatkaa joka ilta pimssisaipualla
ja kuumalla vedellä.

836. Maikki ja Apua etsivä. Pitkällisiin nivel- ja lihasreumatismivaivoihin
ynnä kylki ja vatsakipuihin, joita valitatte, ovat kylmät
lämmittävät vesikääret yöksi paraimmat kotihoitokeinot. Maikin tulisi
pyrkiä sairashuonehoitoon, jos suinkin mahdollista on.

837. A. ja B. Kun sieraimista tuleva henki kauan on haissut,
eikä suolavesihuuhtelu auta, ja korvissa jo on ruvennut sihisemään,
olisi turvauduttava nenätautien erikoistuntijan hoitoon. Syyhyävään
peräaukkoon voidelkaa joka päivä tarpeenteon jälkeen, ensin seutua
lämpimällä vedellä pestyä, 5°/0:sta ichtyolisalvaa.

838. Maan Jussi. Koska teitä on vaivanut keuhkokatarri ja
jälkitautina jalkoihin ilmenee painaessa jälkeä jättävää pöhöä, sekä
henkeäkin ahdistaa, on otaksuttava, että teissä on huolellisesti hoidettava
munuais tahi sydänvian alku, jonka korjaamiseksi kehotamme
Teidät menemään esim. Oulun diakonissakotiin joksikin aikaa. Kotona
ette ainakaan aluksi voi täydellä tuloksella itseänne hoitaa.

839. »Huolestunut". Vuosikerrassa 1908 siv 176 olemme erityisessä
kirjoituksessa tehneet selkoa iho- ja hiustauti erikoistuntian,
toht. Lassarin, tukan lähdön hoitotavasta. Parempaa emme voi
teille neuvoa. Lukekaa sitä kirjoitusta.

840. 27 vuotias. Kroonillinen, vaikkapa lieväkin nivelreumatismi,
jonka seurauksena sydänlyönti ei ole täysin normaali, vaatii jatkuvaa
kylpy- ja hierontahoitoa mieluummin kylpylaitoksessa. Ellei
sydänlämsissä ole vikaa on täydellinenkin paraneminen mahdollinen.
Halkeileviin huuliinne voidelkaa sprii-glyserini sekotusta,

841. Tilaaja 48 v. v. Sääriä ja reisiä vaivaavaa lihasreumatismiänne
tulisi teidän talven kuluessa hoitaa voimaperäisellä hieromisella
saunassa 2 kertaa viikossa ja kuumasta löylystä laskeutukaa
pariksi minuutiksi 28 asteen hieronta-puolikylpyyn. Välipäivinä illoin
hieromista huoneella ja yöksi kylmä lämmittävä vesikääre. Kesällä
suolahierontaa (katsokaa T. h. lehteä 1907 siv. 93).
842 Maalaistilaaja. Raudan sekaista kaivovettä saadaan kyllä
käyttökelpoiseksi raudasta vapaaksi, esim. Piefken metodin mukaan
koksilla täytetyissä. 1. 5—2 metrin korkuisissa, neliömetrin laajuisissa,
lieriömuotoisissa astioissa, joiden läpi vesi lasketaan kulkemaan hyvin
hitaasti (50 á 100 senttim. tunnissa). Tämän jälkeen vesi vielä on
sihvilöitävä karkean sorakerroksen läpi.

843. Atami. Sorkeritauti ei ikävä kyllä ole lääkkeillä parannettavissa,
mutta järkähtämättä koko ikänsä noudattamalla sellaista ruokajärjestystä
kun sokuritautisen hoitoon täysin perehtynyt lääkäri kullekin

sairaalle erikseen määrää, sairasta ensin jonkun aikaa hoidettuaan,
voi vielä hyvissä yleisvoinnissa oleva sokuritautinen pysyä vuosikymmeniäkin
työkykyisenä ja tuntea itseään melkein kuin terveenä. Parasta
Teidän siis pyrkiä sokuritaudin erikoistuntijan hoitoon oppiaksenne
järjestämään elämäänne siten kuin juuri teidän tautinne vaatii.

844. K V. Kun kauan aikaa nauttii ainoastaan "runsaasti
lihaa ja ruokaöljyä, vähän leipää, tarpeen mukaan vettä ja toisinaan
viinirypäleitä" ei ole kumma että hermoelämä siitä joutuu harhapoluille.
Älkää uudistako tuontapaisia ruokakokeilujanne, seurauksena
voi helposti olla jatkuva ruumillinen tahi sielullinen sairaus, eikä vain
satunainen hermokohtaus.

845. »Sureva". Orjuudesta vapaan silmien ympäriltä häviävät
mustat renkaat vähitellen kun illoin voitelee esim. Knifsundin Irolanvoiteella,
panee aikaisin maate ja nousee aikasin ylös, liikkuu paljon
ulkona sekä syö ravitsevaa, yksinkertaista ruokaa.

846. »Äidiksi tuleva" kertoo lukeneensa Draken kirjassa: "Mitä
avioliitossa olevan tulee tietää", että äidiksi tulevan tulisi ottaa niin
kuumia istuinkylpyjä kuin suinkin sietää, mutta Tigerstedtin "Kuvallisessa
Terveydenhoitooppi"-kirjassa, ettei sellaisia pidä ottaa lääkäriä
kysymättä, ja kysyy kumpaako neuvoa olisi noudatettava. Kyllä mekin
varoitamme omin päin, kysymättä lääkäriä, käyttämästä kovin kuumia
istuinkylpyjä. Noin 35 á 36 asteen lämpöiset istuinkylvyt ovat sitä vastoin
puhdistuskylpyinä kylläkin paikallaan.

847. Maanviljeliän, joka 4 vuotta on potenut nivilreumatismiä
ja tietää sydänlämsissään olevan pienen vian, tulisi ennenkuin menee
naimisiin antaa taitavan lääkärin tarkastaa viat ja antaa tarpeellisia
hoito- y. muita neuvoja. .

848. 31 vuotias. "5 pennin kohdalle ajoittain ilmenevän pääkipunne"
laadusta on mahdotonta tutkimatta mitään lausuntoa antaa.

849. Nyyrikki. Nilkka-polvi-lonkka kipunne aiheutuu nähtävästi
lonkkahermotulehduksesta ja vaatii hermon lonkkaosan taitavaa,
jokapäiväistä hieromista. Sen lisäksi yöksi jalkavarsi kylmään, lämmittävään
vesikääreeseen.

850. Tellervo. Silmienne sarveiskalvoihin lapsuudesta jääneet
näköä hieman haittaavat täplät eivät millään enää häviä.
857 Konepajan työmies. Kova pakotus, ruskaminen ja paukkuminen
niskassanne ei aiheutune reumatismista, ja W:n puhe "yläruumiin
hermoston tukkeumisesta" on paljasta pötyä. Kertomuksesta
päättäen on vika työnne seuraus, jota ette ole ymmärtäneet ajoissa
esim. voimistelulla ehkäistä. Hierottakaa edelleen ahkeraan taitavalla
hierojalla, mutta ei ainoastaan niskaa, vaan lapaluiden ja käsivarsienkin

lihaksia. Sitä paitsi ottakaa 2 kertaa viikossa 10 minuuttia kestävän,
42° täysikylvyn (kylmä kääre päässä) ynnä kylmän ryöpyn. Muina iltoina
10 minuutin kotivoimistelu.

852. Onanian pauloissa riutuva. Ei syytä epätoivoon, mutta
paheen harjoittamista on ehdottomasti ainaiseksi luovuttava. Käyttäkää
viileitä 5 min. istuinkylpyjä illoin ja sahatkaa joka aamu halkoja.

853. Km. Kaikki vaivanne aiheutuvat hitaasta suollenne toiminnasta.
Joka aamu peskää vatsaanne kylmällä vedellä ja hivutelkaa
sitte paljain käsin että punottaa. Päätteeksi noin 5 minuutin vartalovoimistelua.
2 kertaa viikossa hierottava vatsa taitavalla hierojalla. Halkojen
sahuu ja hakkuu joka päivä 1/-2 tuntia olisi Teille paikallaan.

854. N. M. Ihonäppylöitänne harjatkaa joka ilta kuumalla pimssisaippua-
vedellä.

855. Metsämies Hermostumisenne karkoittamiseksi joka
aamu V* á 1 tunnin voimaperäistä ruumiillista työtä. Työn jälkeen
kylmä pesuhieronta yli koko ruumiin.

856. 20 v. 28° hieroma-istuinkyipy 4—5 min. illoin ja halkojen
sahuuta joka aamu V2 tuntia. Herkkää elintänne ette saa koskaan
hypitellä.
Myöhästyneisiin kysymyksiin vastaus ensi n:ssa.

Lnonnonihanundestaan ja terveellisestä ilmanalastaan tunnettu

TAKAHARJUN
Keuhkotautisten Parantola,

Punkaharjun kruununpuistossa,

on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisunstodistus tai maksusitoumus
; vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Matkustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

N:o 4 HUHTIKUU XXII v:kerta
Terveydenhoitolehti

Duodecim-senran toimittama ja kustantama,

Helsinki Päätoimittaja Konr. ReijoWaara. 1910

Sisällys: Lepra- eli spitalitaudista ja Orihveden leprasairaalasta,

E. af Hällström. — Muutama sana pikkulasten hoidosta, E. L. — Ihmisen
sisälmysmatojen yleisyys Suomessa, A. Ruotsalainen. -- Tarkastakaa
lastenne jalkoja K. ReijoWaara. — Kurkkumädän kiertokulkua, K.
ReijoWaara. — Uutta terv. opillista kirjallisuutta, K. ReijoWaara. —
Suomen kansallisen terveysliiton työmaalta. — Kirjelaatikko.
Lepra- eli spitalitaudista ja Orihveden
leprasairaalasta.

Kirj. Ernst af Hällström.

Jatk. silta 35.

Lepratauti on samoin kuin nystyrätauti ja kuppatauti
pitkällinen tarttuma tauti. Kuten viimeksimainitussakin
ovat erityiset pienoiseliöt, basillit, teprataudinkin
aiheina ja synnyttäjinä, Norjalainen Armaner Hansen
ensiksi, vuonna 1874, osoitti basillin, jonka aiheuttamana
tauti alkaa ja kehittyy. Mutta tiestä ja tavasta millä
leprabasilli tunkeutuu terveeseen elimistöön ei tiede vielä
ole lopullisesti selvillä. Sen vaan vuosituhansien kokemus
on osottanut, että ken siihen on sairastunut on toistaiseksi
auttamattomasti parantumaton, sillä minkäänmoista varmaa
parantumiskeinoa sitä vastaan ei, kiihkeistä ponnistuksista
huolimatta, ole keksitty. Herkeämättä kuitenkin työskennellään
tällä alalla ja varmasti toivotaan vielä keksittävän
parannuskeino tällekin taudille, kun kerran tautia
aiheuttava basilli varmasti tunnetaan, Nykyisin toivotaan
verihera eli serumparannuskeinosta saatavan tässäkin
tehoavaa apua.

Leprataudin kytemis eli itämis aika, se on se aika,
joka kuluu tartunnan saamisesta taudin puhkeamiseen,
tuntuu olevan sangen pitkä, vaikka hyvin eripituinen. On
osoitettu, että lepratauti on puhjennut vasta parikymmentä
vuotta ja myöhemminkin sen jälkeen kuin tartunta on
ollut mahdollinen, kun taas toiselta puolen on huomattu
tämä aika verrattoman lyhyeksikin. Mahdollista voisi
kuitenkin olla, että niinkuin jaappanilainen terveystieteilijä
professori Kitasato tutkimustensa perusteella luulee
havainneensa, tartunta myöskin voi välittyä tartunnan säilyttäjien,
se on sellaisten henkilöiden kautta, joissa, kuten
on voitu varmuudella osoittaa, on havaittu runsaastikin
leprabasilleja, vaikka itse kuitenkaan eivät ole sairastuneet»
Täten otaksuu Kitasato voivansa selittää eri henkilöissä
näennäisesti niin eri pitkän itämisajan. Hänen päätelmiinsä
nojaten voisi myöskin olettaa, että eri henkilöitten
vastustuskyky lepran tartunnalle on erivoimainen ja että
tämän taudin itämisaika siis riippuisi vastustuskyvystä.
Tauti puhkeaa ilmi leprabasillien lisäännyttyä tarpeelliseen
määrään siinä elimistössä, jossa niitä aikaisimmin
jo voi keksiä sierainten limakalvosta. Sen ensi oireina on
tavallisesti vilun ja kuumeen vaihteiset leinintapaiset vaivat,
riipomiset ja raisteet eri osissa ruumista, etenkin raajoissa,
mutta muuallakin, jossa iho vähiteller käy tunnottomaksi
ulkonaiselle kivulle, vaikka ihonalaisissa osissa
voi tuntua suurtakin vaivaa ja särkyä. Samalla alkavat
myös usein aistimet tylsistyä. Aikaisimpina taudin oireina
on myös pienten haavojen ja sirkumien ilmaantuminen
sieraimiin, joiden limakalvo turpoaa niin että hengitys
sierainten kautta Jcäy vaikeaksi, nenä suorastaan
tukkeutuu. Ihokarvat, erittäinkin kulmakarvat ja silmäripset,
mutta myös hiukset ja parta alkavat väristä, ääni
käy soinnuttomaksi ja käheäksi.

Edelleen kehittyessänsä esiintyy lepra pääasiallisesti
kahdessa eri perusmuodossa. Nämä ovat tunnoton eli

hermolepra ja kyhmylepra. Ne eivät kuitenkaan aina ole
toisistaan tarkoin rajoitetut, vaan muodostavat usein välieli
sekamuotoja. Hermoleprassa leviää ihon tunnottomuus.
Ihoon ilmenee vaaleita tahi tummia täpliä, jotka
kasvoissa suuresti muuttavat ulkonäön, sekä vaikeasti parantuvia
rakkoja ja haavoja. Sormet ja varpaat käpristyvät
koukkuun ja typistyvät niin että kädet käyvät käyttökunnottorniksi.
Tämä lepramuoto, jota seuraa tavalliset
leprasäryt ja sisälliset tuskat, ei ole yhtä tarttuva kuin
kyhmylepra, jossa kasvoihin ja raajojen selkäpuolelle
nousee ihoon erisuuruisia, tummia kyhmyjä, etenkin
otsaan, silmäkulmiin ja kasvoihin, ja joita ovat ainoastansa
syvät ihovaot erottamassa niin että kasvot saavat
erikoisen oudon jalopeura-muodon. Leprakyhmyjä ilmenee
myöskin sisäelimiin, usein esim.] silmiin, joissa ne kokonaan
voivat turmella elimen.

Kyhmylepra, joksi hermoleprakln usemmiten ajan
pitkään kehittyy, on tämän taudin vaikeampi muoto, jossa,
paitsi ruumissärkyä, ihohaavat ovat runsaammat ja vaikeammat
ja luumätä tavallinen.

Helpommissa lepramuodoissa voi joskus tapahtua,
että taudin kehittyminen ikäänkuin pysähtyy ja kuolema
aikanaan aiheutuu jostakin väliintulleesta taudista. Mutta
tavallisesti tauti yhä vaan kiihtyy kunnes vasta kuolema
vapauttaa pitkällisistä, kymmeniäkin vuosia kestävistä kärsimyksistä.

Niinkuin alussa huomautettiin oli Suomessa jo aikaisin
ollut huoltola lepratautisia varten Turun vieressä. Tämä
laitos, joka kutsuttiin pyhän Yrjänän hospitaaliksi, muutettiin
myöhemmin Seiliin Nauvon pitäjässä. Pietari Brahen
aikoina oli Ahvenanmaan saaristossa Glokarissa leprasairaala
lyhemmän aikaa vaikuttamassa; tämmöinen oli
myöskin Viipurissa. Myöhemmin oli vähäpätöisempiä
leprosorioita Pohjanmaan pitäjissäkin.

Kun kuitenkin lepratauti aikaa voittaen näytti vähen

--

52

tyvän lakkautettiin toisen hoitolan toiminta toisensa jälkeen,
niin että viime vuosisadan loppupuoliskolla Suomessa
ei ollut mitään vakituista leprasairalaa. Ne ieprasairaat,
joita silloin tavattiin, otettiin hoitoon yhteen Helsingin
yleisen sairashuoneen osastoon. Mutta kun jälleen
alkoi ilmaantua ruunsaammin tätä tautia sairastavia, täytyi
uudelleen ryhtyä varsinaisen leprasairaalan ylläpitämiseen,
ja semmoinen avattiin aluksi väliaikaisesti Helsingin etukaupungissa,
kunnes joulukuussa 1904 Orihveden leprasairaala
tuli valmiiksi ja leprasairaat Helsingistä siirrettiin
tänne.

Orihveden, valtion ylläpitämä leprasairaala on entisen
Orihveden reservikomppanian kasarmissa, jonka koko
erillään sijaitseva, terveellisellä, metsää kasvavalla hietaharjulla
oleva alue rakennuksineen on luovutettu ja sovitettu
tähän tarkoitukseen. Täällä oli aluksi sijaa 20:lle
sairaalle, eri rakennuksissa miehille ja naisille, mutta parin
vuoden kuluttu täytyi, sairaiden lisäännyttyä, laitosta
laajentaa, niin että sielä nykyänsä on tilaa 45:lle sairaalle.
Laitoksen vuotuinen kustannusarvio nousee n. 36,000 markkaan.

Tässä sairaalassa on sen perustamisesta saakka hoidettu
kaikkiansa seitsemänkymmentä leprasairasta. He
saavat erillään muusta maailmasta täällä viettää hiljaista,
rauhallista ja säännöllistä elämää, tarvitsematta maksaa
mitään elannostaan ja hoidostaan. Vaatteita ja
muitakin tarpeita saavat vapaasti. Kukin ahertaa kykynsä
ja taitonsa mukaan kaikenlaisissa talous-, maantyötahi
käsityötoimissa. Eristämällä sairaat täten pois terveiden
yhteydestä ja täällä noudattamalla tarkkoja varovaisuuskeinoja
estetään taudin leveneminen tartunnan
kautta, samalla kun sairaat saavat kaiken sen hoidon»
mikä tieteen nykyisellä kannalla voidaan tarjota. Sopiva
hoito ja säännöllinen elämäntapa tuottavatkin tavallisesti
tänne tulleille sairaille huomattavaa apua ja huojennusta.

Poistaaksensa tämän taudin tarttumismahdollisuuden
ja samalla hankkiaksensa sairaalle parhaan hoidon on
siis kunkin yksityisen tahi kunnan toimitettava leprasairaansa
tähän sairaalaan niin pian kuin on tullut selville,
että tauti on lepraa.

Toimenpiteet leprasairaalaan pääsemistä varten ovat
sangen yksinkertaiset. Niin pian kuin lääkäri on varmentanut
sairaassa leprataudin ja antanut tästä todistuksen,
on tämä todistus ynnä papinkirja lähetettävä leprasairaalan
lääkärille pyynnöllä saada sairas hoitolaan; vastaus pyyntöön
tulee ensi tilassa. Minkäänmoisia maksuja tahi muita
kustannuksia sairaan hoidosta ja ylläpidosta laitoksessa ei
toistaiseksi vaadita, koska valtio vastaa kaikesta niin pian
kuin sairas on sairaalaan otettu. Ainoastansa siinä tapauksassa,
että sairas siellä kuolee ja hänen hautaamisensa
jätetään sairaalan huoleksi, ovat tästä koituvat kustannukset
sairaan tahi hänen kotikuntansa suoritettavat.
Samoin ei valtio kustanna sairaan kuljetusta laitokseen
eikä sieltä pois.

Luonnollista on, että sairaan tunnollisesti ou noudatettava
niitä esivallan asettamia sääntöjä ja järjestysohjeita,
joita täällä niinkuin kaikissa valtion laitoksissa on määrätty
seurattavaksi. —

Leprasairaalan kautta on toivo saada tämä vaikea tauti
vähentymään, niinkuin kokemus ennen ja muualla on
osoittanut, sekä mahdollisesti aivan katoamaankin maastamme.
Siihen on kaikin voimin pyrittävä.

Muutama sana pikkulasten hoidosta.

Kirj. E. L.

Usein kuulee nyky-aikana ihmisten voivottelevan ja
surkuttelevan sitä suurta sairaloisuutta ja kivuloisuutta,

mikä kaikkialla vallitsee. Entisaikaan elivät ihmiset vanhoiksi
eikä monista taudista, jotka meidän päivinämme
ovat aivan tavallisia tiedetty kerrassaan mitään. Ei tiedetty
ennen muinoin mitään umpilisäketulehduksista,
suoli solmuista y. m. s. ja yhä keksivät lääkärit uusia
tautia. Näin kuulee ihmisten usein puhelevan keskenään,.
Nuo tuollaiset luulottelut eivät kumminkaan pidä paikkaansa.
Nykyäänkin elää ihmisiä hyvinkin vanhoiksi ja
tauteja on ollut olemassa ennen muinoin aivan niinkuin
nytkin;: niitä vaan joko ei ensinkään ole tunnettu tahi
ainakin hyvin vaillinaisesti. Lääketieteen nopeaan kehittyessä
on monikin tauti saatu täydelleen selville ja valoa
luotu moneen ennen hämärään asiaan.

Yhtenä suurimpana syynä siihen kivuloisuuteen ja
sairaloisuuteen, mikä varsinkin lapsuusijässä on niin tavallista,
on epäilemättä huono lapsen hoito ja ravitseminen
lapsen ensimäisellä ikävuodella.

Mitä onkaan sanottava esim. riisitautisten lasten
suuresta lukumäärästä, joita lääkärien luokse joka päivä
tuodaan? Miten kävisikään jos tämä tauti ei olisi niinkin
helposti parannettavissa kuin se nykyään on? Riisitaudin
syntymiseenhän vaikuttavat varsinkin huono pilaantunut
ilma asuinhuoneissa, kosteus ja likaisus niissä, monet äkilliset
ja pitkäveteiset lasten taudit, kuten hinku, keuhkokuume,
keuhkokatarri, tuhkarokko, suolikatarrit y. m.
sekä pikkulasten huono ja puutteellinen ravitseminen ensimäisinä
ikävuosina. Tähän tautiin eivät sairastu ainoastaan
ne lapset, joita keinotekoisella ravinnolla ruokitaan,
kuten lehmärimaidolla, kauraliemellä tahi lastenjauhoilla,
vaan myöskin rintalapset, joita äidin maidolla ruokitaan.

Meillä Suomessa on pienten lasten hoito yleensä
huonolla kannalla varsinkin alempien kansanluokkien keskuudessa.
Että asia niin on, siitä on epäämättömänä todistuksena
juuri riisitautisten lasten tavaton paljous ja nuo
tavalliset suoliston taudit pienillä lapsilla, joita kesken

aikaisina Varsinkin niinkin paljon kuolee. En liioittele, jos
sanon, ettälöyttyy esimerkiksi Karjalassa sellaisiakin taloja,
joissa kotieläimille, lehmille ja hevosille omistetaan suurempaa
huomaavaisuutta ja vaalitaan niitä paremmin
kuin lapsia. Tositapauksena täytyy myös mainita, että
mies hakee pikemmin eläinlääkärin sairastuneelle hevoselleen
kuin ihmislääkärin kipeälle vaimolleen. Poikkeustapauksiahan
nuo tietysti ovat, vaan kuitenkin ovat ne
hyvin kuvaavia.

Voidaan nyt kysyä onko riisitaudista sitten niin suuria
haittoja lapsille koskapa se on parannettavissa? On epäilemättä!
Se voi jättää lapsen ikipäiviksi vääräselkäiseksi
eli kyttyräselkäiseksi ja vääräjalkaiseksi. Rintalasta voi
kohota korkealle, kylki luut mutkistua ja rintakehä käydä
aivan muodottoman näköiseksi. Pääkoppa voi tulla muodottaman
suureksi ja kulmikkaaksi. Lapsen koko ruumiillinen
kehitys samoin kuin henkinenkin usein ikäänkuin
pysähtyy, ja varsinkin luurakennus juuri erikoisesti riisitaudista
kärsii. Hampaidenkin puhkeaminen tapahtuu
sangen myöhään.

Erikoisesti tahtoisin ottaa puheeksi tällä kertaa pikkulasten
ravinnon ja hoidon ensimäisenä ikävuotena. Onnellisemassa
asemassa ovat luonnollisesti ne lapset, jotka
äidinmaidolla ruokitaan. Mutta löytyy näidenkin seassa
hyvin paljon riisitautisia lapsia. Sattuu tuon tuostakin,
että lääkärin luo äiti tuo lapsensa, joka lähentelee jo
toista ikävuottaan eikä vielä kävele. Äiti valittelee: lapsi
ei ota muuta kun rintaa, suussa ei ole yhtään hammasta
vielä, lapsi ei vielä seiso edes kunnolleen, huutaa yöt ja
on kiukkuinen, pääkuoppakaan ei vielä ole kiinni. —
Selviä riisitaudin oireita !

Kaikkeen tähän on äiti itse suureksi osaksi syypää.
Kuinka moni äiti tietää mitään esim. siitä, ettei ole ensinkään
yhden tekevää lapselle, minkälaista ravintoa äiti
imettämisen aikana nauttii? Karttavatko imettävät äidit

mielenliikutuksia, jotka nekin vaikuttavat turmiollisesti
imettävän äidin maitoon? Ei monikaan äiti tiedä näistä
asiota kerrassaan mitään! Ja kuitenkin ihmetellään, mistähän
lapsi on tullut levottomaksi, mistä on joutunut
vatsa epäkuntoon?

Varovaisuutta on noudatettava lääkkeitä imettävälle äidille
määrättäissä, sillä monetkin aineet menevät suorastaan
semmoisenaan maitoon ja ovat lapselle vahingollisia. Ehdottomasti
kiellettävä on äideiltä väkijuomain, väkevän
kahvin ja teen nauttiminen. Toiset äidit eivät taas ensinkään
saa nauttia esim. herne- ja kaaliruokia, hedelmiä
tai marjoja, sillä lapsen ruuansulatus joutuu tästä kohta
epäkuntoon ja vatsa käy veteläksi. Imettävän äidinkin
on siis sovitettava elämän järjestystään pienokaisen hyvinvointia
silmällä pitäen, eikä omien mielitekojensa ja
halujensa mukaan !

Suuressa määrin laiminlyöty, on myöskin rintojen
hoito äideillä, joista lapsi ravintonsa ottaa. Mitä suurinta
puhtautta olisi tässäkin noudatettava, sillä niiden huonosta
hoidosta voi olla kaksinaistakin haittaa. Lapsi
voi saada tulehduksen suuhunsa, kieli tulee kipeäksi
samoin nielu, haavoja ilmestyy suu-ontelon limakalvoihin,
jotka tuottavat suuria tuskia lapselle, eli voi lapsen
suussa kehittyä kokonainen kasa rihmamaisia sieniä, jotka
tekevät kielen valkoiseksi, talmaiseksi, ja kokonaan vievät
lapsen ruokahalun. Äiti taas voi, paitsi pieniä haavoja
ja naarmuja, jotka nekin tuottavat imemisen aikana kipuja
äidille, saada tulehduksen syvemmälle rintarauhasiinsa,
jonka monasti ainoastaan leikkaus ja pitkä-aikainen hoito
voi täydelleen parantaa. Rintoja on siis huolellisesti ja
usein puhdistettava miedolla boori- eli spriivedellä ja
nämät voideltava boorisalvalla.

Huono tapa on se, että äidit antavat pienokaistensa
nukkua vieressään koko yön. Ja vaikka talossa löytyykin

siisti, lämmin kamari x), niin ei äiti lapsineen siinä nuku,
mikä pitäisi olla aivan luonnollista, vaan maataan tuvassa,
jossa nukkuu koko joukon toistakymmentä henkeä yhtäaikaa.
Minkälainen ilma sellaisessa. Se on aamupuolella
yötä jo niin pilaantunut ja pahanhajuinenkin, että
aikaihmisenkin, terveen ihmisen on siinä vaikea hengittää
saatikka sitte lapsen.

Talvella on asema ihan toivoton, kylmää ilmaa pelätään,
ovia ei uskalleta pitää auki, akkunat ovat niin
laitetut, ettei niitä voi avata eikä muitakaan ilmavaihtolaitoksia
ole monessakaan tuvassa. Onko ihme siis, että
kansan lapset talvisaikaan huomattavassa määrässä kalpenevat?
Ei tule monikaan ajatelleeksi sitä, että tarvitseehan]
pieni ihmisenalku raitista ilmaa kuten täysikasvuinenkin.
Mutta pienen lapsenkin voi jo 4 kuukautisesta
lähtien talvi-aikanakin vaikka joka päivä viedä ulkoilmaan,
kun vaan on auringon paistetta ja ilma ei ole
tuulinen eikä lämpö kovin alhainen. Lapsen täytyy luonnollisesti
olla hyvin puettu vilustumisen välttämiseksi.

Lopuksi tahdon erityisesti mainita asuinhuoneesta,
missä pientä lasta hoidetaan, koska tässä suhteessa mitä
suurimpia puutteellisuuksia ilmenee kansan keskuudessa.
Asuin huoneen, jossa lasta hoidetaan, tulisi olla valoisa ja
sisältää runsaasti raitista ilmaa, sekä olla ilmavaihetuslaiteella
varustettu. Siinä ei saa pestä vaatteita eikä asetella
niitä siihen kuivamaan, niin että kaikenmoisia höyryjä
niistä nousee. Tupakoiminen olkoon siinä kerrassaan
kielletty. Lämmön pitäisi olla kohtalainen. Mutta täyttävätkö
maalaisasunnot näitä vaatimuksia? Monasti ei
nimeksikään!

Äärettömän paljon työtä olisi siis tehtävä tällä alalla,
jotta pikkulasten hoito edes vähäisessä määrässä tulisi
tarkoitustaan vastaavaksi. E. L.

*) Pohjanmaalla nukkuu usein koko isäntäväki ja lapset pienessä
peräkammarissa suljettujen ovien takana, se tapa on vielä turmiollisempi.
Tomit.

Ihmisen sisälmysmatojen yleisyys Suomessa.

Ihmisen tavallisimmat sisälmysinadot, jotka meidän
maassamme tavataan, ovat: leveä {heisimato, väkäsetön eli
sileäpäinen kapea heisimato, suolinkainen eli värttinämato
ja kihomato.

Näistä on leveä heisimato, joka eri paikkakunnilla
tunnetaan lapa-, alve-, pinettii, letti madon y. m. eri nimillä,
1! meillä yleisin. Tätä matoa on sanottu »suomalaisten
kansojen vitsaukseksi» eikä syyttä. Sillä tuskinpa
löytynee maailmassa toista maata, jossa mato niin runsaana
esiintyisi ja olisi niin laajalti levinnyt, kuin Suomessa.
Se on näet tri Sieversin keräämien tietojen mukaan
levinnyt yleisenä yli koko maan. Sitä löytyy etupäässä
vesistöjen ympärillä, varsinkin maamme itä- ja
keskiosissa, Pielisjärven seutuvilla, Saimaan laajojen vesien
ja niihin laskevien reittien varsilla, Päijänteen ja
Näsijärven vesistöjen ympäristöillä sekä Laatokan tienoilla
ja Karjalan kannaksella. Monin paikoin Savoa ja Karjalaa
on leveä heisimato niin yleinen, että se löytyy miltei
jokaisen täysikasvuisen ihmisen tahi joka toisen ja kolmannen
suolessa. N. m. kerrotaan, että Rantasalmen pitäjässä
Savossa apteekki myö vuosittain 10 kiloa kamalammista
matolääkettä eli saman verran kuin vuodessa
käyttää koko Tampereen kaupunki:

Sitäpaitsi esiintyy leveä heisimato yleisenä, vaikkei
kuitenkaan niin runsaana kuin mainituilla alueilla, rannikkoseuduilla
Rajajoelta Tornioon saakka. Kumminkin
on olemassa muutamia seutuja Suomen lounais- ja eteläosassa,
mutta erittäinkin Etelä-Pohjanmaalla, joissa
mato on harvinaisempi. Näin on laita Kankaanpään,
Honkajoen, Kauhajoen, Jalasjärven, Teuvan, Ilmajoen,
Lapuan, Kauhavan, Alavuuden, Töysän, Kuortaneen, Vetelin
y. m. kunnissa. Jos katselee karttaa, niin pistää

silmiin, että niillä tienoilla löytyy vain hyvin vähän järviä
ja jokia. Siksi leveä heisimato esiintyy siellä ainoastaan
satunnaisena. Mistä tämä johtuu, kerron toiste.

Väkäsetön eli sileäpäinen kapea heisimato, joka on
edellisen madon näköinen ja kokoinen, on sen jälkeen
ihmisen tavallisin heisimato Suomessa. Se on levinnyt
yli koko rnaan, vaikkakin epätasaisesti, ja esiintyy vain
muutamia kappalia aina paikassaan. Enimmin on sitä
tavattu Etelä-Suomessa. Naapurimaissa on tämä mato
ihmisen tavallisimpia loisia.

Suolinkainen eli värttinämato on tunnettu kaikkialla
maassamme, eteläisimmistä osista aina Kittilään, Muonioniskaan
ja Enontekiäisiin saakka pohjoisessa. Sitä tavataan
sekä rannikoilla että sisämaassa niin hyvin kaupungeissa
kuin maalla. Ylimalkaan se on paljon tavallisempi
maalaisväestön kuin kaupunkilaisten keskuudessa.

Kihomato on Suomessa melkein yhtä laajalti levinnyt

kuin suolinkainen, mutta näyttää vaivaavan useampia
henkilöitä.
A. Ruotsalainen.

Tarkastakaa lastenne jalkoja.

Terveydenhoitolehdessä 1907 kehoitin äitejä tarkastamaan
lastensa selkää. Nyt kehotan tarkastamaan pikkulasten
jalkojakin. Tähän olen saanut aihetta erään beiiiniläisen
lääkärin, toht. Karl Lengfellnerin kirjoituksesta,
jossa hän väittää, että 3/4 osaa kaikista lapsista syntyisivät
latuskajaikaisina ja ainoastaan Y* ylöspäin kaareutuvalla
luurakenteella, jommoinen jalkamuoto on pystöasennossa
kävelemiselle edullisin.

Eri tutkijoiden mukaan tuo suhdeluku kuitenkin vaihtelee,
eikä se kaikissa kansoissa ja kansanluokissa liene
sama. Mutta se mikä erityisesti on mieleenpantava mainitsemani
L:n kirjoituksesta on hänen huomautuksensa,

että jos opittaisiin tarkastamaan pienten lasten jalkoja
heti heidän syntyessään ja kohta ryhdyttäisiin tarkoituksenmukaisiin
hoitotoimiin, milloin aihetta siihen ilmenee,
niin voitaisiin säästää lasta monestakin vastuksesta ja
myöhemmin vaikeasti korjattavasta viasta. Ja pääasiallisena
sekä ihmeellisesti vaikuttavana keinona lapsen jalan
epämuodostusten korjaamiseksi suosittelee L. ahkeraa
hieromista. L. menee niinkin pitkälle, että kehottaa äitejä
yleensä oppimaan hieromista sen verran, että pystyisivät
itse lastensa jalkoja hieromaan käyttökuntoisiksi kun
niissä on jotakin vinoon mennyttä.

Tarkastakaa siis lastenne jalkojakin ja ryhtykää tarvittaessa
niitä ajoissa hoitamaan hieromisella milloin ovat
siksi vähällä korjattavissa.

Konr. ReijoWaara.

Kurkkumädän kiertokulkua.

Connecticutin mielivikaislaitoksen johtaja Fisher kertoo
erään laitoksessa sattuneen kurkkumätä-epidemian
yhteydessä, että päästiin selvyyteen muun muassa siitä,
että likaviemäriin elävälti tietystä päässeitä kurkkumätäbaktereita
oli saastuttanut likäviemärissä oleskelevia rottia.
Rotista tuli tauti kissoihin ja kissoista taas ihmisiin.

Kyllähän meilläkin usein voi tehdä sen huomion,
että varsinkin lapset usein saavat tauteja kissoista tahi
koirista, joita ovat hyväilleet ja suudelleet. Harvat vanhemmat
sitä kuitenkin ymmärtävät, eivätkä varoita lapsiaan
esim. suutelemasta kotieläimiä. Mutta yllä kerrottu tapaus
on taas lisätodistuksena vielä siihenkin, miten tärkeää
todellakin olisi tositeolla ryhtyä hävityssotaan rottia vastaan
niin hyvin maalla kuin kaupungeissakin. Mutta ei
ainoastaan rottia vainottako. Muistettakoon, että vielä
vaarallisempia tarttumatautien kulettajia ja siirtäjiä sairaista

terveisiin ovat kaikemmoiset loiseläimet sellaiset
kuin kirput, kärpäset, sääsket, luteet, russakat, täit y. m.
sellaiset kiusaajamme, joita kansamme valitettavasti ei

vielä ymrnärä niin vaarallisiksi terveydelle kuin itse
asiassa ovat.
Konr. ReijoWaara.

Uutta terveysopillista kirjallisuutta.

Toht. Max Oker-Blomin sujuvasta kynästä on taas
valmistunut ja Otavan kustannuksella ilmestynyt 112 sivun
pituinen kirjanen: Terveysopin pääpiirteet,oppikirja koulua
ja kotia varten, jonka mielihyvällä suosittelee varsinkin
varttuneemman nuorison opastajaksi terveydenhoidon,
kullekin tärkeitä ongelmoita käsittämään ja sen sääntöjä
jokapäiväisessä elämässään noudattamaan. Ja tokkopa
erehtynen kun rohkenen ennustaa, ettei talon emäntä ja
isäntäkään tule katumaan jos puhdeaikoina ottaa tuon
kirjan käteensä ja ryhtyy siitä ääneen lukemaan palvelusväenkin
kuullen.

Konr. ReijoWaara.

Suomen kansallisen terveysliiton
työmaalta.

13/s

Elimäen terv. liitolla oli onnistuneet «terveyspäivät
» kirkonkylässä; 28/s oli taas Kymin liitolla oikein
muhkeat juhlat (700 henk. läsnä) kunnantalolla ja niiden
yhteydessä pienempi terveydenhoitotarpeiden näyttely.
Tämä liitto on jo valinnut 2 henkilöä edustajakseen vuosikokouksessa.
Tyrvännän liitto on saanut sairaanhoitajakysyrnyksen
onnelliseen päätökseen. Längelmäellä on äsken
uusi liitto perustettu ja säännöt jo käytetty keskushallituksessa
vahvistettaviksi. Maariankin kunnassa on, sanomalehdissä
olleen tiedonannon mukaan, liitto maalis

kuussa pantu pystyyn, pääpyrintönä aluksi toimia keuhkotautiparantolan
aikaansaamiseksi. Karjalohjalla ja Mäntyharjulla
ollaan liittojen perustamishomrnissa. -- Seuratkaapahan
nyt muuallakin esimerkkiä, niin että vuosikokoukseen
mennessä, yliopistollisten lomakurssien aikana
elokuussa, jo olisi lukuisiakin paikallisliittoja edustettuna
vastaista työtämme suunnittelemassa.

Konr. ReijoWaaara.

Asuntoaan V« muuttavat lehden tilaajat pyydetään siitä
hyvissä ajoin ilmoittamaan konttoriin n. 37 83 tahi 4892.

Kirjelaatikko.

Kysymyksiin, jotka eivät ole toimittajan käsissä kuukauden
28 p:nä, voidaan ainoastaan poikkeustapauksissa vastata seuraavassa
numerossa.

857. Kevättauti. Vapautuaksenne "silmien pakotuksesta ja
päänsärystä, jonka aina [kevätpuolella saatte ulkona kävellessänne"
käyttäkää silloin ulkona harmaan (savun) väriset silmälasit ja suojatkaa
silmiänne nukkuessa auringon ja päivänkin valolta.

858. n. n. Unettomuudessa on useinkin kuuma täysikylpy
illalla ja kylmä kääre vatsalle yöksi paikallaan.

859. Paavo. Onania, josta on vapautunut, ei estä avioliittoon
menoa.

860. Terv. toivovan tulee lääkärillä tutkituttaa sydäntään.

861. Apua odottavan, 8—9 kuuk. sitten aivohalvautuneen tulee
edelleen hierotuttaa lihaksiaan, välttää ponnistuksia, olla suotuisalla
säällä paljon ulkona sekä pitää ihoaan puhtaana ja huoltaa ilman
vaihetuksesta huoneessaan.

862. L. L. 3 v. Tutkituttakaa lapsenne polvea lääkärillä. Kunnes
se voi tapahtua pankaa polvi joka ilta vesikääreeseen.

863. Raut. kirj. Ottakaa aamulla ilman edelläkäypää paastoa
15 gr. filicooni-matolääkettä. Kurbitsi siemenistä tuskin apua.

864. Potilas. Valleen keuhkotautiseerumin suhteen on asetuttava
odottavalle kannalle. Muuta ei voida sanoa.

865. »Opettaja". Jollei teissä ole munuais- tahi sydänvikaa,

hoitakaa ankarasta kylmettymisestä seurannutta jalkainne kolotusta 2
kert. viikossa 42® ammekylvyllä ja 20°, lyhyellä viilistyskylvyllä sen
jälkeen. Muina iltoina hieromista ja yöksi kylmä lämmittävä vesikääre.

866. ?. ?. Lukekaa kirjoitusta vuosikerrassa 1909 s. 11 "klimakteerisesta
ikävaiheesta". Mainitsemanne oireet viittaavat sellaiseen
syyhyn.

867. 18 vuotias. Lukekaa vastausta N:o 854 ja kirjoitusta
vuosik. 1907 siv. 125.

868. Tietoa haluava. Ei keuhkotautia Alimando-humbugilla
paranneta.

869. I. M. S. Lasten yöllisestä vuoteensa kastelemisesta luke

kaa kirj. vuosikerrassa 1908 siv. 61—64. Terveydeksi on nopeasti
pyhkäistä aivan pientäkin lasta viileällä vedellä.

870. Emil. Silmien vetistäminen ulkona tuulessa tulee nähtävästi
siitä, että kyynelaukot alkavat tukkeutua. Lääkärin tulee ne
avata.

877. »Nuori mies." Skroffeli-rauhaset olisivat ehkä pois leikattavat.
Sen ohessa voimallinen, rasvainen ravinto ja puhdas ilma
makuuhuoneessakin, kodvoimistelua ja kylmää pesu-hierontaa aamusella,
kesällä uintia. Tupakoiminen ja alkoholi kielletty.

872. Apua kaipaava. Vaivanne eivät läheskään kaikki ole
onanian seurauksia, vaan nähtävästi myös liian yksipuolisen istumatyön.
Ruvetkaa joka aamu sahaamaan ja hakkaamaan halkoja V*—l
tuntia.

873. Neuvoa kysyvä. Pahkaan korvanne vieressä voidelkaa
illoin 20 °/o iktyolisalvaa. Jalkojanne peskää joka ilta viileällä vedellä
kurkkukatarritaipumuksenne voittamiseksi. Oikeaan kylkeenne, jossa
pistää keuhkopussitulehduksen jälkivaikutuksena, pankaa yöksi kylmä
lämmittävä vesikääre. Vaivanne eivät ole avioliittoon menolle esteeksi.

874. A. K. Esitelmäksi 5 painosivun laajuinen kirjoituksenne
olisi paikallaan, mutta se on liian pitkään venynyt soveltuakseen T.
h. lehteen. Taidolla supistaen saisi sanottavanne sanotuksi yhdelläkin
sivulla.

875. »Civis." Yleiskäymälän käyttämisestä voi saada tarttuvaa
tautia. Sen välttämiseksi olisi aina varovaisinta pestä istuinlauta, esim.
kastetulla paperipalasella, ennenkuin siihen istuu.

876. J. 21 v. Siemenvuotonne eivät tarvitse teitä huolestuttaa.
Ei ole kuitenkaan haitaksi asettaa yöksi kylmä lämmittävä vesikääre
vatsanpohjalle.

877. E. J—s. 17/ia 1883 annettu arm. asetus rokotuksesta määrää,

--

että jokainen 2 vuotta täyttänyt lapsi on sakon uhalla rokotettava
ellei pätevä syy (esim. tauti) ole estämässä.

878. 3 vuotiaan äiti. Kasvamiseen taipuvaa verisuonilaajennuskasvannaista
lapsenne peräaukon läheisyydessä olisi parasta leikata
pois nyt jo, ei sitä voida lääkkeillä estää kasvamasta.

879. Mikko X, Sukupuolieritteiden luontaista, ajottaista purkautumista
ei terve henkilö voi tahdon voimallaan tukahuttaa, mutta
sukuviettiaän hän voi ja tulee pitää aisoissa. Pidättäväisyys, kunnes
on tilaisuudessa solmia avioliittoa, ei suinkaan aiheuta mitään terveyden
häiriötä, päin vastoin; tulee vaan varoa, ettei saastuta mielikuvitustaan
katselemalla, kuulemalla ja lukemalla epäsiveellistä.

880. »Tietämätön." Kun olette käyneet niin hermostuneeksi
ja alakuloiseksi, "että kadulla käveleminenkin on sangen kiusallista",
niin olisi varmaankin teille parasta mennä kesäksi jonnekin syrjäiseen
maaseutuun ja siellä ryhtyä ahkerasti maataloustöihin.

881. Toivoton. Kurkkuyskäänne koettakaa joka ilta 5 min.
ajan hengittää kuumaa, hieman tärpätin sekaista vesihöyryä.

882. N. P. Selkäloukkaus aiheutti selkäydinvikanne. Jalkojenne
turvotus taas voi aiheutua joko selkäydin tahi munuaisviasta.
Siitä olisi lääkäritutkimisen kautta varmuus saatava. Paranemisen toivo
on hyvin pieni.
Luonnonihanuudestaan ja terveellisestä ilmanalastaan tunnettu

TAKAHARJUN
Keuhkotautisten Parantola,

Punkaharjun kruununpuistossa,

on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus
; vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mkraan.

Rajoitettu määrä vapaapaikkoja on. Matkustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

N:o 5 TOUKOKUU XXII v:kerta
Terveydenhoitolehti

Duodecim-seuran toimittama ja kustantama,

Helsinki Päätoimittaja Konr. ReijoWaara.

Sisällys: Aurinkokylpyjen varjopuolia, K. ReijoWaara. — Tositapauksia
maaseudulla, H. Tiitinen -- "Luomenviasta", W. Seppänen.

- Kahvin vaikutuksesta varsinkin lapsiin, K. ReijoWaara. — "Ruusulekkeet",
O. M.— Sukkulamadoista sananen, K. ReijoWaara. — Uusi
pesutapa käytäntöön, M. Tiilikainen. — Sananen parista kirjasesta, A.
Ruotsalainen. — Suomen Kansallisen Terveysliiton työmaasta. —
Kirjelaatikko. — Poimintoja.
Aurinkokylpyjen varjopuolia.

Kirj. Konr. ReijoWaara.

Ei niin hyvää tässä maailmassa, ettei sitä voisi vahingokseen
väärinkäyttää.

Aurinko ja siitä säteilevä valo; siinä kaiken elimellisen
elämän voimalähde, virittäjä ja kehittäjä. Ilman
aurinkoa ei mitään elämää.

Viime aikoina on auringon valoa hyvinkin suuressa
määrässä ruvettu käyttämään kylpylaitoksissa ja hoitoloissa
tautienkin karkoittamiseen, heikontuneen ainevaihdoksen
virkistämiseen ja koko elämäntoiminnan elvyttämiseen.
Ompa huomattu auringonvalon avulla voitavan
joskus saada vaarallisia kasvaunaisiakin pysähtymään,
jopa kokonaan häviämäänkin.

Mutta ei ainoastaan hoitoloissa ja parannuslaitoksissa.
Ominpäinkin ovat ihmiset viime aikoina ruvenneet entistä
enemmän ammentamaan voimaa luonnon runsaista
voimalähteistä, m. m. ottamaan n. s. aurinkokylpyjä.
Tämähän itse asiassa on sangen] ilahuttava ilmiö. On
vaan aurinkokylpyjäkin ottaessa katsottava, että pysytään
luonnon itse osottamissa rajoissa, kuten muitakin

kylpyjä ja virvoituskeinoja käyttäessä on tarpeen. Näitä
rajoja kuitenkin usein sivuutetaan ja seuraus siitä on
heikkeneminen eikä voimistuminen, kuten tarkoitettu oli.

Ihmisillä yleensä ei tahdo olla tarpeellista malttia.
Horjutettua terveyttä, kadonneita voimia tahdottaisiin
saada takaisin yhdellä iskulla, ikäänkuin taikakeinon
avulla, ilman vaivannäköä, maltittomasta, päästäkseen
ehkä uudestaan taas tuhlaamaan noita Jumalan kalliita
lahjoja.

Tällaista menettelyä luonto kuitenkin kostaa. Luonto
on varma parantaja taudeista ja ruumiillisesta heikkoudesta,
mutta luonto parantaa hitaasti, se kysyy kärsivällisyyttä ja
malttia. Kaikellaisia luonnon karaisu- ja voimistuskeinojakin
tulee sen vuoksi oppia käyttämään pienissä, mutta
usein uudistetuissa kertaannoksissa. Luonto ei luovuta
mitään ryöstäjille. Ne, jotka ryöstäjien tavoin tahtovat
luonnon elämän lähteistä ammentaa, tulevat piankin huomaamaan,
että ovat pahoin erehtyneet.

Auringon säde on kaksiteräinen miekka. Se tuo
mukanaan terveyttä, mutta se voi vahingoittaakin. Muistakaamme
esimerkiksi miten useatkin bakterilajit nopeastikin
kuolevat jos joutuvat suoranaisen auringonvalon
vaikutuksen alaisiksi. Siinä tappavassa toimessaan auringon
säteet toimivat ihmisen terveyden suojelijoina,
kun vaan päästämme ne vapaasti huoneisiimme ja huoneitamme
ehkä ympäröiviin likakokoelmiin. Mutta muistakaamme
myös miten usein tapahtuu, että ihmisetkin,
esimerkiksi sotajoukot jos joutuvat helteisinä päivinä
marssimaan tuntikausia metsättömän seudun läpi, voivat
saada niin sanotun »auringonpistoksen», josta pahemmissa
tapauksissa seuraa kuolema, lieveämmissä vain ohimenevä
hermoston heikkous ja yleinen ruumiin ja sielun
voimain lamaannus.

Samoin käy sillekin, joka kovin varomattomasti, se

on liian kauan kerrallaan, päätään suojaamatta j. n. e.,
asettautuu paljain ruumiin auringon paistettavaksi.

Professori Grawits, joka ottaa näitä asioita puheeksi
eräässä viime elokuun lopulla ilmestyneessä saksalaisessa
lääketieteellisessä aikakauskirjassa, kertoo jo edellisinä
vuosina, mutta varsinkin viime kesänä, saaneensa hoitoonsa
potilaita, joissa oli ankaranpuoleisia tauti-ilmauksia
suoranaisena seurauksena liiallisesta (5:kin tuntia yhteen
menoon, joskus useita kertoja päivässäkin) auringonpaisteessa
olostaan.

G. huomasi, paitsi ihokiihotusta, tällaisissa »aurinkokylpy-
sairaissa» sydämen toimivan epätasaisesti ja liian
kiihkeästi. Sydämen äänet olivat usein epäpuhtaat, sydän
laajentunut oikeallepäin, harvemmin vasemmalle, ja
valtimot olivat pingoitetut. Muutamissa tapauksissa ilmeni
hyvinkin arveluttavia yleishäiriöitä sydämen toimintavajauden
takia. Ruumiinlämpökin oli muutamia
kertoja kohonnut ja usein hän huomasi päiviäkin kestävää
päänkipua ja voimattomuutta. Muutamissa tapauksissa
oli kiihotus hermostossa taas hyvin silmiinpistävä.
Itsekin olin täällä Helsingissä syyspuolella viime kesää
tilaisuudessa tutkimaan erään työmiehen, joka oli
paistanut ihoaan niin ankarasti auringossa, että orvasketto
lähti varsinkin koko rinnasta suurina palasina ja
alla oleva nahka oli kuin kuumalla vedellä poltettu. Sen
ohessa oli hän, vaikka oli reippaan ja voimallisen näköinen,
käynyt kovin hermostuneeksi. Hän meni] hyvin
kummiinsa kun sai kuulla" että syynä hänen vaivoihinsa
oli tuo liika ankara paljaan ihon paistattaminen auringon
paisteessa.

Auringon kylpyjen ottamisesta ei suinkaan ole syytä
ihmisiä pelottaa. Päinvastoin. Mutta kyllä täytyy varottaa
käyttämästä näitä voimallisia terveydenhoidon apukeinoja
kovin rajusti.]

Aurinkokylpyjä otettakoon ensi kerrat vain 5 mi

nuuttia kerran päivässä, ja lisättäköön aikaa sitten aina
muutamien päivien kuluttua 5 minuutilla. Aurinkokylpyjen
vaikutuksen erikoistuntia Lenkei esim. sanoo, ettei
näihin kylpyihin hyvin tottuneenkaan saa käyttää niitä
koskaan yli 60 minuuttia. Ja pää on ehdottomasti aina
suojattava suoranaisilta auringonsäteiltä sekä alinomaa
on käännettävä vuoron toista vuoron toista puolta ruumistaan
aurinkoonpäin. Ja kylvyn jälkeen on hyvä ottaa
viileä pesu tahi ryöppy, tahi on pistäydyttävä uimaan.

Tositapauksia maaseudulla.

Kirj. H. Tiitinen.

Kansassamme on vielä hyvin yleisenä käsitys, että
»tauti ei tartu eikä rutto rupea». Senpä vuoksi pidetäänkin
kaikkia kulkutautien ehkäisytoimia turhina ja
naurettavina, joll'ei suorastaan rikoksena Jumalan kaitselmusta
vastaan. Tavallinen sananparsi on: »Jumala sen
salli». Ei välitetä tehdä eroa sen välillä, mitä Jumala
todella tahtoo ja mitä kaikkea hän »sallii». En puhu
lainkaan niistä, jotka tällä tavoin peittävät omaa huolimattomuuttaan
ja tekevät Jumalan syntipukiksi.

Paljon on jo esitetty selviä tapauksia, joista näkee,
että tauti tarttuu. Ehkäpä minunkin on sallittu vielä
esittää pari. — Talvella v. 1908; raivosi M.järven kunnassa
erittäin tuhoisana kurkkumätä, joka vähässä ajassa
vei tuosta pienestä, 1,800 asukkaisesta kunnasta 30 lasta
ennenaikaiseen hautaan. Mihinkään varokeinoihin ei ryhdytty.
Lääkärien kehoitukset kaikuivat kuuroille korville.
Jos joku yrittikin omalta kohdaltaan käyttää varokeinoja,
joutui hän naapurien pilkan, ehkäpä vihankin esineeksi.
Sattuipa eräs tyttönen olemaan vierailemassa sukulaistensa
luona talossa, jossa lapsia kuoli kurkkumätään.

Hänkin sairastui ja kuoli. Silloin vanhemmat noutivat
ruumiin kotiin toiselle puolelle pitäjää, jossa kurkkumätää
ennestään ei ollut. Siellä äiti hyväili ja suutelikin
ruumista sekä jakoi vainajan viime tautinsa aikana käyttämät
vaatteet, niitä, mitenkään puhdistamatta, toisille
lapsilleen. Varoittelihan siitä yksi ja toinenkin, vaan
mitäs varoituksista; »nythän näkee onko niissä herrain
loruissa mitään perää» tuli vastaukseksi. - - Ja pian se
nähtiinkin. Kaikki kotona olleet 7 lasta sairastuivat
kurkkumätään ja kuolivat. Äitikin sairastui vaan jäi
henkiin. Lääkärin apua ei haettu lapsille.

Kesällä v. 1909 taas oli eräs P.joen mies työssä
K.joella, jossa oli ollut muutamia lavantaudin tapauksia;
P.joella niitä ei ollut. Mies sairastui ja meni kotiin sairastamaan.
Vähän ajan perästä sairastui kotitalon vanha
isäntä ja kuoli. Lääkärin neuvoa ei haettu kumpaisellekaan.
Vuodevaatteet kaikkine likoineen — sairas oli
päästänyt kaikki ulostuksensa vuoteeseen — kannettiin
jokeen. Pari viikkoa senjälkeen sairastui aivan yksin
ajoin liki 30 henkilöä; lavantautiin. Erityisesti oli huomattavissa,
että alussa kaikki lavantautitapaukset sattuivat
sellaisissa taloissa, jotka sijaitsevat mainitun talon alapuolella
jokivarrella aina mereen asti, ja joissa ei ole kaivoa,
vaan kaikki taloudessa tarvittava vesi otetaan mainitusta
joesta. Vasta pari kolme viikkoa myöhemmin ilmestyi
muutamia lavantautitapauksia syrjässä joesta,
vaan silloinhan ei enää ollutkaan puutetta tarttumalähteistä.

"Luomenviasta".

Maalla, ehkä kaupungeissakin, löytyy vähintäin yksi
joka kylässä sellainen ihminen, joka osaa parantaa »luomenvikoja
», osaa suoria »katkenneita» silmäluomia, osaapa

ottaa rikkoja silmistä herkkätuntoisella ja liukkaalla kielellään,
hioa pois kaihet y. m. y. m.

Kun ensi kerran kuulin puhuttavan luomen viasta,
luomenkatkeamisesta y. m. s., otaksuin tarkotettavan todella
jotain nystyrää eli kyhmyä, joita näkyy silmäluomien
sisäpinnalla, esim. silmäpaskossa, ja jotka tulevat
näkyville, kun yläluomi käännetään nurin. Mutta olin
vallan erehtynyt tällaista otaksuessani, sen tulin huomaamaan
joku aika sitten. Minun puoleeni kääntyi nimittäin
hiljattain eräs henkilö, jonka toinen silmä veresti
aika lailla ja pyysi tarkastamaan sitä. Hän kertoi saaneensa
rikan silmäänsä, jota sitten oli syynännyt eräs
monta »pahaa» luomen vikaa suorinut ihminen. Tämä
oli sanonut olleen silmäluomessa niin pahan vian, ettei
ollut ennen nähnyt niin pahaa vikaa, kuin yhdellä ihmisellä
sekä oli suorittanut »vian» sillä tavalla, että hieroi
nurinkäännetyn yläluomen sisäpintaa peukalollaan.

Kun tunsin henkilön ja hän oli aina näyttänyt tervesilmäiseltä,
ihmettelin miksi hänen silmänsä nyt kipeä
oli. Käänsin nurin yläluomen niin että olisin hyvin nähnyt
rikat tai mahdolliset tautiviat silmässä, erittäinkin
silmäluomessa. Näin kävi selville, ettei silmässä näkynyt
mitään rikkaa eikä luornenvikaa — ellei oteta huomioon
sitä että luomen sisäpinta oli hyvin veristävä ja
rikkihangattu peukalonkynnellä. Mutta eikö tosiaankaan
näkynyt enää sitä »pahaa» vikaa, joka luomessa luultiin
nähdyn vastikään pari tuntia aikaisemmin? Ei. Kyllähän
tässäkin tapauksessa, kuten jokaisen täysikasvuisen
ihmisen nurinkäännetyssä yläluomessa, näkyi luomen

pinnan nenänpuolisella osalla pieni kohoama, joka myönnettävästi
näyttää ikäänkuin luomen mutkalletaipumiselta.
Mutta itse asiassa ei se ole lainkaan mikään vika, katkeama,
eikä m. s. Se johtuu vaan siitä että luomen sisässä
löytyvä kellolasintapainen jäykkä rusto tulee käännetyksi
nurin eli selälleen, jolloin sen kovan syrjän kohdalle

syntyy kohoama, suurempi tai pienempi, riippuen
siitä miten kupera tuo rusto sattuu olemaan. Tuollainen
»katkeama» parantuu kuitenkin kohta kun luomi on
käännetty takaisin asemilleen, eikä sitä tarvitse eikä
saakaan ruveta sonnin tai kielin suorimaan.

Väinö Seppänen.

Kahven vaikutuksesta varsinkin lapsiin.

Kirj. Konr. ReijoWaara.

Kahvessa oleva koffeini on hermomyrkkyä, joka pahastikin
voi turmella ja lamauttaa kehittymisvaiheessa
olevien lasten ja nuorten aivoja ja hermostoa. Koffeini
synnyttää lapsissa helpostikin päänkipua, joka ilmenee
varsinkin henkisen ponnistuksen jälkeen, ja päänhuimausta,
jopa kouristuskohtauksiakin. Koffeini in. m. lamauttaa
lapsen vatsaherruojakin ja sammuttaa ruokahalun.
Lisäksi se häiritsee sydämen ja verisuonten tehtäviä,
kiihottamalla niiden toimintaa järjestäviä hermoja.

Tästä huolimatta monikin äiti antaa aivan pienellekin
lapselleen kahvea. Ja koululapsille aivan yleensä ei
anneta muuta aamuruokaa ennen kouluun menoa kuin
kahvea korpun tahi muun leivoksen kanssa.

Seuraus tällaisesta ruokahoidosta onkin usein silmäänpistävä,
vaikkeivät vanhemmat ja hoitajat sitä ymmärrä.
Koululapsi kalpenee, väsyy vähistäkin ponnistuksista sekä
valittaa päänkipua. Vanhemmat syyttävät koulua sekä
liiallista koulutyötä, ajattelematta että voi väsymykseen
aamukahvikin olla syynä.

Ehdottomasti olisi luovuttava tarjoamasta koululapsille
kahvea aamulla ennen kouluunmenoa ja ruvettava
niille tämän asemesta antamaan hyvää lämmitettyä maitoa
tahi maitovelliä ynnä voileipiä, korppuja tahi muuta
sellaista.

Aivan merkitystä vailla ei liene sekään, että kahvi
jonkunverran kiihottaa siitinhermostoakin ja voi siis olla
myötävaikuttamassa onaniapaheeseenkin.

Eipä kahvi ole aivan viaton täysikäisenkään nauttia.
Terve täysikäinen voi kyllä vahingotta nauttia kahvea
jos hän tyytyy kohtuullisiin määriin eikä nauti kahvensa
kovin väkevänä. Mutta hermostuneille ja ruuansulatushäiriöitä
poteville on kahvi miltei poikkeuksetta
suoranaiseksi, eikä suinkaan vähäksi vahingoksi.

Kun tämän kaiken lisäksi tulee, että kahveen tätä
nykyä Suomessa uhrataan tiesi kuinka monta toistakymmentä
miljoonaa markkaa vuodessa, olisi kylläkin syytä
ruveta tuntuvasti supistamaan kahven käyttämistä, joskaan
ei täydellinen lakko lienekään ajateltavissa.

Teessä löytyvän teinin ja kakaossa olevan teobrornin
vaikutus on suunnilleen sama kuin koffeinin, vaikka me
yleensä nautimme teen ja kakaon miedompana kuin kahven.
Mutta ei mietokaan tee sovellu koululapsen aamujuomaksi.
Maitoon keitetty mieto kakao on sittenkin parempi,
joskin puhdas maitoravinto on kaikista terveellisin.

»Ruusulekkeet".

Olen merkinnyt muistiin muutamia erityisiä tuttavuuksiani:

Olin kerran erään sairaan emännän luona. Anna
Liisa oli hänen nimensä, 28 vuotias. Hän oli 5 viikkoa
sitten synnyttänyt kolmannen lapsensa. Synnytyksen
jälkeen oli hän ollut vähän aikaa terveenä, mutta tämän
jälkeen »runttasi» vuoteesen. Kivistys oli alkanut vatsasta,
kohosi sitten hartioihin ja laskeutui lopulta jalkoihin
ja kolmatta viikkoa oli Anna Liisa nyt vuoteessa jo.
Niin kertoi hänen miehensä, joka oli tullut hakemaan.

— Vuoteessa, verrattain puhtaissa oloissa, hameet y. m.

tamineet päällä ja huivi päässä, makasi Anna Liisa. —
Oli lähdetty »oikein» tohtoria hakemaan, kun apua ei
saatu mistään, vaikka oli koetettu kaikenlaista ja jo apteekin
lääkkeitäkin oli otettu eikä näyttänyt kuolemakaan
tulevan. Viimeksi oli hän juonut saarnitervaa, kun sitä
oli neuvottu, ja oli pantu »ruusulekkeet» jalkaan, kun
oli arveltu, että »jos siinä olisi ruusu, kun vähän punottaa
eikä ole minkäänlaista päätä». -- Anua Liigalla oli
kuumetta, hän arasti vatsan pohjaa oikealla ja oikeassa
reidessä tuntui kovettunut, tukkeutunut laskimo. Määräsin
hänelle jääpussin pidettäväksi vatsanpohjalla ja sängyn
jalkapuolesta kohotettavaksi asettamalla jalkojen alle
korokkeita.

Sitä ennen olin kerran kutsuttu erään varakkaan ta
lon nuoren tyttären luo. Hän oli jo 8 viikkoa ollut kipeänä.
Oli vilustunut ja siitä rupesi niveliä kolottamaan
ja turvottamaan. Kylän ämmät olivat käyneet katsomassa
ja kahden tietäjän apuun oli turvattu. Niistä oli
toinen luvuilla koettanut parantaa, toinen oli vain katsonut
ja sanonut olevan ruusun ja pannut »ruusulekkeet».
Ei niistä oikein »kuvallista» apua ollut tullut. Sitten oli
neuvottu panemaan nivelien kohdalle haude juuri tallista
tuodusta lannasta. Se oli ottanut enimmän kivun pois.

Yhtä kaikki makasi sairas heikkona vuoteen omana.

Sitten eräs 9 vuotias poika. Hänellä oli sääri kipeä.
Se oli aivan luonnottoman näköinen, paksu ja muodoton,
keskikohdalla oli isohko veriäkämä ja pari pienempää
nilkassa ja niistä vuoti märkää. Jalka oli polven yläpuolelle
asti mustan voiteen peittämä. Poika itse oli
laiha ja kuihtunut ja hänen tilansa kerrassaan säälittävä,
ei vähimmin mitä puhtauteen tulee. - - Haluttiin tietää,
että jos arvelisi taudin olevan kuolemaksi, niin ei ryhdyttäisi
enempiin toimenpiteisiin enään hänen suhteensa.

- Puoli vuotta oli hän jo ollut kipeä. Paranemiseksi
oli koeteltu kaikkia »mitä nyt suinkin vain oli ymmärretty».

Portviiniä oli ostettu 2 pulloa ja ne oli sairas
juonut. Ja tietysti olivat »ruusulekkeet», kahdenlaiset,
olleet päällä myös ja siitä oli jalka musta yhä vielä.
Viimeiset »ruusulekkeet» olivat erityisen taitoniekan panemat
ja kuului niihin 9 lajia nimittäin: tulikiveä, punasta
verkaa, mustia villoja, kamferttia, tappuroita, viinaa,
valkeaa alunaa, sian rasvaa ja raanitervaa. - - Poika oli
sentään verrattain tyytyväisen näköinen. Hänet toimitettiin
sittemmin sairaalaan.

Nämä ovat tositapauksia. Eikö ole ihmeteltävää tämänkaltainen
hitaus, tuhlata pitkät ajat kaikenlaiseen
vanhanaikaiseen tyhmyyteen, ennen kuin tullaan »oikein»
lääkärille!

O. M.

Sukkulamadoista sananen.

Enimmäkseen lapsia vaivaavista sukkulamadoista voi
toisinaan olla suurtakin vastusta, varsinkin kun niitä karttuu
suolistoon suuremmat määrät. Ja miten paljon niitä
joskus voi kasvaa pienenkin lapsen sisälmyksiin osottaa
tapaus, joka syksyllä 1909 oli hoidossani.

Puolentoista vuotias, siihen saakka terveenä ollut
lapsi sai eräänä päivänä ankaran äkkioksennuskohtauksen.
Näytti aivan siltä kuin lapsi olisi niellyt jotakin
myrkkyä. Se pian kuitenkin toipui, mutta yleinen vointi
kävi huonoksi ja lapsi laihtui. Eräänä päivänä purkautui
suolesta sukkulamato, jonka johdosta määräsin matolääkkeitä.
Ja nyt alkoi sormen pituisia, pyöreitä, päihin
suippenevia matoja tulemaan lapsen suolista ihan kuin
turkin hihasta, kuten sanotaan. Matolääkeannoksia täytyi
uudistaa, muutamien päivien väliajoilla useita kertoja
ennenkuin tulo loppui, jolloin oli purkautunut kokonaista
154 kappaletta. Joulun aikana oli lapsi taas reipas punaposkinen
ja lihava.

Mistä lapsi oli saanut nuo suunnattomat matomäärät
sisälmyksiinsä? Kaiken todennäköisyyden mukaan
siitä, että lapsi maalla ollessa oli paljon leikkinyt kostealla
paikalla ja tietenkin lapsen tavoin pistänyt leikkiessä
tahranneita sormia suuhunsa. Sukkulamadon munia
on näet kosteassa maassa tahi vedessä.

Onko sukkulamadon munia kaikissa kosteikoissa ja
vesissä? Eipä vainenkaan. Mutta helposti niitä niihin
joutuu varsinkin sellaisissa paikoissa, joissa on tapana
heittää suolista purkautuneita matoja elävinä tunkioille.

Olisi siis saatava tavaksi kohta tuhota suolista purkautuvia
matoja, mitä laatua ovatkaan. Ja paras keino
olisi tulessa hävittäminen, jotteivät joutuisi veteen tahi
eläinten syötäviksi.

Lapsia taas tulisi koettaa totuttaa siihen, etteivät
pistäisi sormiaan ja kaikellaista törkyä suuhunsa, joten
voivat saada monta muutakin tautia, ei ainoastaan matoja.
Ei tällainen totuttaminen tosin ole aivankaan helppoa,
mutta jos vaan perheen vanhin lapsi on siihen totutettu,
on se paras nuorempien sisaruksien opettaja.

Konr. ReijoWaara.

Uusi pesutapa käytäntöön.

Kirj. Mimmi Tiilikainen.

Uusi pesutapa — joka säästää paljon vaivaa ja aikaa,
ja käynee samalla useimmiten desinfisioimisestakin -
pitäisi tulla käytäntöön, ainakin suurempia pyykkejä
pestessä. Missä on oma pesutupansa voisi sen heti ottaa
kokeilun alaiseksi. Vaan missä pesutupaa vielä ei
ole, tulisi rakentaessa ottaa huomioon, että muuripadan
tulee olla isompaa lajia. Parempi vielä on, että patoja
muurataan kaksi rinnakkain, siten että patojen välillekin
varataan tila pyykin keittäjälle. Vaatteita ei näet tarvitse

ollenkaan pestä, vaan ainoastaan keittää — lukuunottamatta
sairaiden pilaamia ja verellä tahraantuneita,
jotka ensin vähän aikaa liotetaan lämpimässä lipeässä *)

*) Tahi lysoliliuoksessa. Toim.

ja tahrat hierotaan käsin. Tämän jälkeen nekin pannaan
yhteen toisten vaatteiden kanssa likoamaan.

Menettely on seuraava. Vaatteille, mitkä huomispäivänä
aijotaan keittää, tehdään lämmin lipeä. Tähän
likoomalipeään sekoitetaan noin kahvikupillinen tärpättiä.
Pienempää pyykkiä varten kuitenkin vähemmin. Vaatteet
painellaan melan kanssa yksitellen tähän lipeään likoomaan
aamuun asti. Aamusella puserretaan vaatteet
tarkasti, jolla aikaa muuripataan illalla valmiiksi pantu
vesi alkaa kiehua. Jos pata täyttyy vaatteilla, tulee vettä
padassa olla hyvästi puolilleen. Veden sekaan leikellään
hienoksi Venäjän eli Viipurin keltaista saippuaa,
arviolta saman verran kun pestessäkin menisi. Samoin
lamppu- eli petroliöljyä pari kahvikupillista ja 1 kupillinen
tärpättiä. Näitä aineita voi panna isoon pataan vähän
enemmänkin.

On tarkasti mieleen pantava, että veden saippuoineen
öljyneen tulee täydelleen kiehua ennenkuin vaatteet
pannaan pataan sillä siitä riippuu pyykin menestyminen,
sekä että pyykin keittäjän on oltava mela kädessä painelemassa
alas vaatteita, sillä vesi muutoin kuohuu yli.

3/4

Kun ovat kiehuneet noin tuntia, nostellaan vaatteet
pois padasta, samoin vesi tarkoin. Nyt tehdään pataan
tavallinen lipeä**)

**) Varottava etteivät lapset saa sitä käsiinsä. Toim.

lipeäkivestä, jossa lipeässä vaatteet
keitetään toistamiseen. Sillä aikaa kun lipeä kiehuu,
puserretaan pyykit hyvin, vaan niitä ei pidä jäähdyttää
kylmässä vedessä, vaikka ovatkin kuumia; tulee vaan
asetella tiinujen laidoille jähtymään.

Lipeässä hyvin kiehuttuaan, huuhdotaan vaatteet
huolellisesti, jolloin ovat lumivalkeita.

Jos työ alotetaan aamulla klo 5:den aikana, joutuvat
ne jo puolipäivän tienoissa kuivamaan. Kesäpäivänä ehtii
vielä mankeloidakin.

Jos patoja on 2 rinnakkain joutuu työ vieläkin paremmin,
kun saa suorastaan muuttaa pyykin padasta toiseen,
lipeäkiehumiseen. Silloin ei tarvitse ensimäisestä
padasta vettäkään pois ottaa, ainoastaan lisätä aineita
sekä vettä, jos nim. pyykki on niin iso, että tulee keittää
useampia padallisia peräkkäin.

Lipeäveden tulee myös kiehua, ennenkuin vaatteet
siihen lasketaan, ja padan alla tulee myötäänsä olla
hyvä tuli.

Sananen parista kirjasesta.

Aukusti Kivikarin kustannuksella Hämeenlinnassa
ilmestyi v. 1908 pari terveysopillista kirjasta, nim. »Keuhkotauti
ja sen vastustaminen», kirj. toht. L. F. Flick ja
»Opas terveyteen eli neuvoja tautien tuntemiseen ja niiden
parantamiseen sekä samalla esitelmä sukupuolielämästä ja
avioliitosta» kirj. toht. E. C. Collins. Jälkimäisestä kirjasta
on äskettäin ilmestynyt jo kolmas painos. Molemmat
ovat amerikkalaisia alkuteoksia. Kummankin painosasu
on hyvä, mutta samaa ei voi — ikävä kyllä —
sanoa sisällyksestä. Ensiksikin suomenkieli on perin virheellistä
kaikissa suhteissa ja toiseksi kirjat vilisevät täynnä
asiallisia, hyvinkin karkeita virheitä ja omituisia hassutuksia.
Näytteeksi otan tähän jonkun semmoisen. Edellisessä
puhutaan esim. siv. 33 »sydämen ilmareijistä» ja
siv. 23 on seuraava neronleimaus: »Lisäksi kohtaa kuolema
saman perheen jäseniä samassa ijässä. Isä kuolee jo
vuoden vanhana, pojat ja pojanpojat samassa ijässä. Mistä
tämä johtuisi muusta ellei perinnöllisyydestä.» Jälkimäisessä
kerrotaan m. m. siv. 108, »että veri pysähtyy suo

niin, jotka menevät aivoihin ja siitä seuraa kaatumatauti
ja halvaus.» Siv. 127 luetellaan koko joukko vaivoja,
kuten »aivojen pehmennys, tukan lähteminen, parlyysi
eli hervottomuus, epilepsi eli kaatumatauti ja selkärankatulehdus
», jotka johtuvat muka »siemenvuodosta». Tämä
on kumminkin törkeää tosiseikkojen väärentelyä, ja liioittelua.
Virheellisten paikkojen lomassa on kyllä oikeinkin
esitettyjä asioita ja kauniita aatteita, mutta pelkään,
etteivät lukijat osaa eroittaa nisuja ohdakkeista.

Kaikesta näkyy, ettei kirjoja ole valinnut eikä suomennostyötä
suorittanut ammattimies, mikä. on ehdoton
vaatimuksemme terveysopillisia kirjoja suomeksi toimitettaessa.
Suorastaan anteeksi antamatonta huolimattomuutta
kustantajan puolelta osoittaa moisen sekamelskan tarjoaminen
yleisölle! Samallaisia oireita on valitettavasti huomattavissa
eräällä toisellakin taholla.

A. Ruotsalainen.
Toimitukselle tullut: »Suomen Naisten voimistelutaito" I vihko
II Nide, hinta 1 mk, on huomiota ansaitseva julkaisu. Samoin on
proviisori Jalanderin toimittama, 3 mk maksava: »Suomen apteekkien
kartta". 2 painos 19!0.

Suomen kansallisen Terveysliiton
työmaalta.

Taas on uusi paikallinen terveysliitto perustettu. Ensimäinen
Pohjanmaalla. Se tapahtui 8/4 Alavieskassa, jolloin
opettaja Maunulan alotteesta työväenyhdistys ja nuorisoseura
yksissä tuumin panivat sen pystyyn ja jo 25/± oli keskustoimikunta
tilaisuudessa vahvistamaan liiton säännöt. Samassa
kokouksessa päätti keskustoimikunta lähettää maaseutulääkäreille
kehotus työskennellä terveysliittoaatteen
hyväksi. Päätettiin myös ryhtyä alustaviin toimiin terveysliitto-
oppaan aikaansaamiseksi. Kysymys yliopist. lomakurssien

yhteydessä 28/? pidettävästä vuosikokouksesta pantiin
vielä pöydälle. Otettiin samassa kokouksessa puheeksi
joku aika sitten Akatemisen kirjakauppa o. y.:n kustannuksella
ilmestyneet toht. Max Oker-Blornin, soman näköisen
seinätaulunmuotoon taidolla ja asiantuntemuksella laatimat
terveyssäännöt. Keskustoimikunta katsoi yksimielisesti
-ne suurta huomiota ansaitseviksi sekä toivoi, että
joutuisivat ei ainoastaan jokaisen koulun vaan myös yksityistenkin
pirttien seinille joka päivä teroittamaan asujamien
mieliin terveyden säilymisen ehtoja, ja päätti toimikunta
pyytää Terveydenhoitolehden toimitusta saattamaan
tämän keskustoimikunnan mielipiteen lehden lukijakunnan
tietoon. Sen täten nyt mielihyvällä teemme, omastakin
puolestamme siihen täydellisesti yhtyen. Taulu on kooltaan
105X^7 sm, ja maksaa taustarnattomana 1:25, mutta
taustettuna rautapaperilla sekä varustettuna reunapuilla

2: 25. Postikulut kappaleelta kuuluvat nousevan 40 penniin.
Suomen naisten voimisteluliiton neljännet voimistelukurssit
naisille alkavat 27/e Vaaralassa lähellä Tampereen
kaupunkia. Pyrkikääpä naisissa niihin, joilla vaan
on luja terveys. Eivätpä taida näihin kursseihin osaaottaneiden
tarvita katua kauppojaan. Kestävät 4 viikkoa.

Lehden tilaajia Helsingissä, jotka 1/e muuttavat
asuntoa, pyydetään ilmoittamaan uuden osotteensa konttoriin
(p. 3783) tahi p. 4892.

Tämä N;ro on tavallista kokoaan 4 sivua laajempi.

Kirjelaatikko.

883. Perheen isä. 19 kuukaudessa kahta lasta saaneen vaimon
säärien hellyys aiheutuu nähtävästi laskimosuonien laajennuksista
ja siitä johtuvasta vaikeutuneesta verenkulusta. Jalat tulisi, varpaista

polviin saakka, päiviksi panna tasasesti likistäviin vaan ei kiristäviin
siteisiin ja yöksi lämmittäviin kylmiin kääreisiin. Myöhemmin sopii
niitä varovaisesti ruveta hieromaankin alhaalta ylöspäin. — 1 Va vuotisen
lapsen menehtymiskohtaukset ovat todennäköisesti jätteitä riidestä.
Eivät ole vaarallisia, mutta tulee vaan varoa, ettei hätääntymisellä
niiden sattuessa kasvata lasta oikulliseksi, mikä hidastuttaa paranemisen.
Yleisesti vahvistava, karaiseva hoito vähitellen lakkauttaa
kohtauksetkin.

884. E. V. H. Kyllä lehti on uusille tilaajille saatavana vuoden
alusta yhä edelleenkin.

885. Tiedoton. Kivespussiverisuonilaajennukset vaativat päivisin
käyttämään suspensoiria kivespussien kannattamiseksi. Saadaan
apteekista. Muu vaivanne ei liene mistään merkityksestä.

886. Orismala. Kaipaatte jatkuvaa suoranaista lääkärinhoitoa.

887. »Raitis." Ruuansulatushäiriöittenne ja tiheitten siemenvuotojenne
tasoittamiseksi käyttäkää pari kertaa viikossa 5 minuutin,
42° täysikylpyä ja kylmää ryöppyä, muina iltoina lyhyeitä 26°—209 istuma-
hierontakylpyjä, yöksi kylmää lämmittävää käärettä vatsalle sekä
urheilkaa, syökää fiiliä joka eineeksi, puuroa iltaseksi, lihaa vain nimeksi
ja välttäkää kahvea, teetä ja tietysti alkoholia.

888. Isak. Vaimonne päänsärky, ruokanivo ja pahoinvointi aiheutuvat
hänen raskaudentilastaan. Hänen tulee kylpeä pari kertaa
viikossa, liikkua paljon ulkoilmassa, syödä enimmäkseen kasvis-, hedelmä-
ja maitoruokia.

889. Odottava. K. K-nen, Äiti ja "Heldin". Lukekaa kirjoitusta
»Kesakot", viime (1909) vuosikerrassa.

890. -ton. Ei syytä huoleen. Vahvistakaa hermojanne lyhyillä
viileillä istumakylvyillä illoin, kesällä myös puolikylvyillä, ruumiillisella
työllä ja urheilulla.

891. Varovainen. Kyllä menettelitte lieveimmin sanottuna kevytmielisesti
muita ja itseännekin kohtaan kun ette heti vaan vasta V«
vuoden kuluttua kääntyneet lääkärin puoleen silloin kun terskaanne
ilmautui palohaavan näköinen haavottuma. Pieninkin näppylä tuossa
elimessä olisi kohta näytettävä lääkärille. Mutta jos nyt tahdotte edes
vähitellen päästä pahemmista jälkivastuksista, tulee teidän vuosikausia
olla tuontuostakin taitavan kuppatauti-spesialistin hoidossa ja sitä paitsi
ehdottomasti välttää väkijuomia ja kaikkea yhtymistä naisten kanssa.
Ravintonne on oleva yksinkertainen, mutta riittävä, usein tulee kylpeä
sekä muutoinkin tarkoin noudattaa puhtauden sääntöjä.

892. »Hermostunut". Kielenne juuren sivuihin ilmestyviä

pieniä näppylöitä huuhtokaa usein 2 %:lla boorihappo- piparminttuvesiliuoksella.

893. 30 v."Varsinkin kun olette ammatiltanne laulaja ja äänijänteenne
nähtävästi ovat katarrin vaikutuksesta ja omasta varomattomuudestanne
taudin aikana väsyneet, eivät siihen auta yksistään lääkkeet;
teidän tulee säästäen käyttää ääni varojanne, hierotuttaa kurkkusolmunne
sivuja ja illoin voimallisesti harjata ja pestä jalkojanne viileässä
vedessä. Ilma makuuhuoneessanne yöllä on oleva mallikelpoisen
puhdasta. Henkikurkun, lääkärin suorittama penslaaminen lienee
myös silloin tällöin tarpeen.

894. Nenäkäs. Lukekaa kirjoitusta ihomadoista v:ssa 1907 s.
125—128.

895. 35 vuotias. Kun vatsanne "aina on ollut niin kova,

ettette voi ulostaa ilman karlsbaderi pillereitä", ei kumma että se nyt
asustaa turvonneena ja suurena sekä että "siinä toisinaan tuntuu nyrkinkokoisia
paikasta toiseen liikkuvia palloja" (kovettuneita ulostuskokkareita).
Luonnottomasta ulostuslääke- käyttämisestänne ovat näet
suolenne veltostuneet. Ainoa keino teidän vähitellen saada suolet taas
luonnolliseen toimintaan on ainakin kuukausimäärin jatkettava vatsan
hierottaminen. Sitä paitsi voimistelu, mutta varovaisuudella kun
teillä on napatyrä. Lyhyet, viileät istumakylvyt ovat myös paikallaan.
Joka aamu on käytävä tarpeenteolla ja tarvittaessa sitä ennen asetettava
peräruiske huoneenlämpöistä vettä. Ulostuslääkettä ainoastaan joskus
hätätilassa.

896. 1 vuotias, jonka suolien toiminta on hyvin hidas, ei kaipaa
muuta kuin vatsan hieromista joka aamu ja toistaiseksi sen jälkeen
pieni vesiruiske. Opettakaa myös lasta niin pian kuin suinkin suorittamaan
kaikellaisia voimistelutemppuja. Antakaa sen juoda raitista
vettä V2 tuntia ennen kutakin ateriaa.

897. "P." Polyypejä nenästä voidaan hyvällä tuloksella poistaa
sekä leikkaamalla että sähköllä polttamalla.

898. Apua anova. Limaa kovasti erittävän, henkeä ahdistavan
keuhkokatarrinne paranemiselle on nikotiini pahimpana esteenä. Jollette
henno tupakoimasta luopua tuskinpa vaivanne suurestikaan huojentuu.
Koettakaa kuitenkin huolellisesti rinnan ympäri asetetuilla, 20°
vesikääreillä yöksi.

899. Kärsivä. Varpainne väliseen syyhymiseen: 2 kert. viikossa
42° jalkakylpyjä 5 minuutia ja jälkihuuhtelu viileässä vedessä.
Yöksi, jalkoja pestyänne, sirotelkaa varpaiden väliin puuderia.

900. nTiedonhaluinen." Kertomuksestanne ei voi arvata, niistä
johtuu halunne syödä nisujauhoja, taikinaa ja kauraryynipuuroa.

901. Maalainen. Savipuolianne voidelkaa 10 °/o:lla rikkisalvalla.

902. Päänsärky. Ostakaa Kyläl. kirjasten Vihkoa N:o 120.

903. H. 40. Ellei poista alkusyytä ei Ferrini-tabletit yhtä vähän
kuin muutkaan lääkkeet paranna heikkoverisyyttä. Sisäruiskeitä sopii
yleensä käyttää noi 35° lämpöisinä

904. 21 vuotias. Ei ole syytä huoleen vaikka hieman usein
on siemenvuotoja. Ottakaa illoin lyhyt 25 ast. istumakylpy ja urheilkaa.

905. »Nuori." Peskää ruskeat vesikelloiset näpyt kaulassa 3
°/o:lla boorihappo-ruusuvesivedellä.

906. H. M—n. Voidelkaa kutisevat paikat 20 %>:lla ichtyolisalvalla.

907. »Muuten terve." Pientä märkivää haavaanne sopii pyhkäistä
sinikivellä.

908. X. Noudatkaa neuvoa 801; Vaimonne jalkavarsi-verisuonilaajennukseen
neuvoa 883.
POP. "T. t. etsivä." Tutkituttakaa vatsatautispesialistillä mahalaukkunesteenne,
eikö pahanmakuinen sylki tule ruuansulatushäiriöstä

910. »Civis 21". Loukkauksesta känsistynyt varvas olisi lääkärille
näytettävä, ehkä leikattava. Kuvevyö ei voi tyrää parantaa: kyllä
leikkaus on ainoa ja nykyaikana vaaratonkin apukeino.
91L Sureva. Viileät pesut aamusin, viileät, lyhyet istumakylvyt
illoin ja ruumiillinen työ ulkoilmassa ovat paraimmat apukeinot
teidän vähitellen päästä onanian jälkivaikutuksista.

912. »Sirkka". Väräjäviä silmäluomianne voidelkaa illoin esim.
Irolan voiteella. Heikot keuhkot ovat voimallisia alttiimmat keuhkotaudille.
Yleis-voimistuttava ja karaiseva hoito, johdonmukaiset syvähengitys-
liikkeet ja nukkuminenkin puhtaassa ilmassa ovat ne keinot, joilla
keuhkoja saadaan voimistumaan.

913. Huolestunut 18 v. Herkästi hikoilevia kasvojanne pyyhkikää
illoin sprii-vedellä (1:9) ja peskää aamusin boraksin sekaisella vedellä.

914. 19 vuotias. "Alkava sydänvika" voi olla monenlaatuista.
Yleishoidosta tulisi teidän kysyä tautia tutkineen lääkärin neuvoa.

915. 20 v. epätoivoinen. Ottakaa illoin 10 minuutin kestävän
40° istumakylvyn ja kohta sen jälkeen 20 asteisen 2—4 minuuttia.
Urheilkaa edelleen ja lakatkaa ajattelemasta koko asiaa.

916. »Urheilija". Tuberkelikyhmyt kaulassa käyvät aikaa voittaen

--

vaarattomiksi vahvistavalla ja karaisevalla yleishoidolla, johon

m. m. kuuluu nukkuminen akkunat yölläkin avoinna siten kuin keuhkotautiparantoloissa
on tapana, tietysti hyvässä peitteessä ja suoranaiselta
vedolta suojassa.

917. Orvokki. Pääkipuunne ja hermostumiseenne käyttäkää
aamulla spriivesi (1:9) pyyhkeitä yli koko ruumiin ja hierotuttakaa ahkeraan
niska, hartia ja lapalihaksianne. Kahvea ette saa juoda ja liikkukaa
työnne lomissa ulkoilmassa niin paljon kuin suinkin.

918. V. L. R. Syöpäläistenne hävittämiseen tarvitaan sublimaati
t. m. s. lääkettä, jota saadaan ainestaan lääkärireseptillä.

919. Korpiselkä. Toht. Hällströmin T. h. lehdessä 1909 siv.
5 suosittama käsien suojelusvoide "Chirosoteri" saadaan valmistajalta
Krewel & c:o Cölnistä Saksassa ja pitäisi jokaisen apteekarin voida se
sieltä hankkia, ellei se jo ole apteekissa.

920. Savipuoli. Katsokaa vastausta 901.

921. Kuulovikaisen kysyttävä taitavan korvalääkärin neuvoa.

922. Apua toivova. Otaksumme, että voitte parantua hermostumisestanne,
mutta ainoastaan lääkärin hoidossa. Jos toht. Heikinheimon
hoitolassa Keuruulla on tilaa kehotamme teidät menemään
sinne.

923. Huuli ja kynsi. Jos rohtuvia huulia ei tavallinen huulirasva
paranna, näyttäkää lääkärille. Pahasti lihaan kasvanut kynsi on
tykkänään poistettava ja se tehtävä uskottava kirurgille.

924. Äiti. Antakaa lapsenne ahkeraan huuhtoa suutaan puhtaalla
vedellä. Sen silmälaudan näppylöihin hierokaa illoin keltasta
presipitaatisalvaa.

925. 28 & 13 v. Struumasta ja peräpukamista kirjoitetaan :[lehdessä
kesän kuluessa. ;

926. Sureva nuori nainen. Katsokaa vast N:o 889.

927. H. Rautavuori, Pietari. Kirjeeseenne 24A ollut mahdoton
vastata kun osotteenne puuttui.

928. »Vapisevaa" nähtävästi vaivaa selkäydinvika. Olisi pyrittävä
sairashuonehoitoon saadakseen asiassa täysi varmuus. Kirjoituksessanne
kosketeltua kysymystä otamme sopivassa tilaisuudessa lehdessä
puheeksi.

929. ns. la. Makeiset vahingoittavat helposti hampaita sen
kautta, että niistä on hampaita helposti turmeleville suubaktereille ravintoa.
Pääkeino hampaiden suojaamiseksi baktereita ja niiden aiheuttamaa
hammasmätää ja hammassärkyä vastaan on puhdistaminen nam

Kirjelaatikko.

masharjan avulla. Hammaspulvereilla ja suuvesillä on vaan harjan
vaikutusta lisäävää merkitystä.

930. S. kysyy "Voiko se jolla on ruusu säärissä kesällä uida?" —
Lääkärin pitäisi tutkia vian voidakseen vaatausta antaa.

931. Sortuva. Ei ole mitään erikoslääkettä tuberkulootista
munuaistautia vastaan. Noudattakaa kaikessa lääkärinne neuvoja.

932. —na —la. Kysyttävä nenäspesialistin neuvoa. H:gissä
useoita.
Tuberkuloosin vastustamisyhdistyksen vuosikertomus N:o 2, Pohjois-
Savon keuhkotaudin vastustamisyhdistyksen vuosikert. 1908—1909
ja Kertomus Suomussalmen lastenparantolan toimesta 1908—1909 ovat
toimitukselle saapuneet.

Terveydenhoitolehden vanhoja vuosikertoja on saatava
konttorista, vuosikerrat 1891—93, -95, -97, -98, 1903 & -04 ä
50 o.; v:kt 1889, -90, -96, 1900 & -01 á 1 mk.; vkt. 1899 sekä
1905—1909 á 1:50. Vuosikerrat 1894 ja 1902 ei enää erikseen
saatavana. Sarja 1889—1908 ynnä hakemisto maksaa 15
markkaa.

Luonnonihanuudestaan ja terveellisestä ilmanalastaan tunnettu

TAKAHARJUN
Keuhkotautisten Parantola,

Punkaharjun kruununpuistossa,

on ollut seitsemättä vuotta avoinna keuhkotautia sairastavia varten.
Yli tuhannenviisisataa 011 jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Makustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

--

N:o 6 KESÄKUU XXII v:kerta
Terveydenhoitolehti

Duodecim-seuran toimittama ja kustantama,

Helsinki Päätoimittaja Konr. ReijoWaara.

Sisällys: Kehoitus kaikille terveysliittolaisille ja terveydenhoitoa
harrastaville naisille ja miehille! K. ReijoWaara. — Keuhkotautihuoltola-
aate. — Rohdosihottumista, E. af Hällström. — Polkupyöräily
voi turmella, mutta myös vahvistaa sydäntä ja heikkoja keuhkoja, K.
ReijoWaara. — Peräpukamat, K. ReijoWaara. -- Uutta terveysopillista
kirjallisuutta. — Robert Koch f. — Poimintoja. — Kirjelaatikko.

Kehoitus kaikille terveysliittolaisille ja

terveydenhoitoa harrastaville naisille ja

miehille!

Moni kyllä kantaa huulillaan sanat: »terveys kultaa
kalliimpi». Mutta kuinka moni todellisuudessa pitää näitä
sanoja ohjeenaan käytännöllisille toimilleen.

Jos todellakin pidät terveyttäsi kultaa kalliimpana,
silloin myös teet voitavasi säilyttääksesi tuota kallisarvoista
omaisuuttasi. Mutta ei vielä riitä, että pidät huolta
omasta terveydestäsi. Kyllä sinun tulee koettaa vointisi
mukaan myös suojella lähimmäisesi terveyttä. Jollet sitäkin
tee, vaan itsekkäisesti ainoastaan ajattelet yksinomaan
itseäsi ja omaa terveyttäsi, niin osotat sillä, ettet
vielä tunne omankaan terveytesi säilymisen tärkeimpiä
edellytyksiä.

Joka vakavasti tahtoo omaa ja omaistensa terveyttä
suojella, hänen tulee ehdottomasti myös tavalla tahi toisella
toimia kokonaisuuden hyväksi. Esimerkiksi jos paikkakunnalla
yksi ainoakin, tarttuvaan kulkutautiluontoiseen
tautiin sairastunut henkilö ei voi tahi ei ymmärrä
tarkoituksenmukaisesti hoitaa itseään ja hän jätetään oman

--

86

onnensa nojaan, niin joutuu hän useimmiten, kuten kokemus
selvästi osottaa, ankarastikin raivoavan kulkutaudin
alkulähteeksi, jota vallan helposti ja suhteellisesti vähillä
uhrauksilla olisi saatu tukahutetuksi, kun vaan yhteistoimin
olisi tuosta ensimmäiseksi sairastuneesta huolta
pidetty ja siten samalla taudin alkukipinää käyty tekemään
vaarattomaksi. Keuhkotautikin pääsee helposti siinä
juurtumaan missä ei vähävaraisista keuhkotautisista huolta
pidetä.

Suomen kansallisen terveysliiton tarkoitus on herättää
kansalaisia kullakin paikkakunnalla ymmärtämään,
että terveydenhoidon alalla on yhteistoiminta välttämätön,
jos tässä armaassa synnyimmaassamme tahdomme saada
yksityinen ja yleinen terveyden- ja sairaidenhoito mallikelpoiselle
kannalle. Ellei kansa ota terveytensäkin hoitoa
omiin käsiinsä, ei viranomaiset paraimmalla tahdollaankaan
voi kansaa taudin tuhotöiltä suojella.

Arvoisa Terveydenhoitolehden lukija! Oletko ajatellut,
että sinäkin olet vastuussa siitä, mille kannalle terveydenhoitotyö
maassamme kehittyy. Jos todellakin pidät
terveyttä kultaa kalliimpana, ryhdy paikkakunnallasi viipymättä
puuhaamaan terveysliittoa, sen avulla ja sen
kautta saadaksesi kaikki kuntalaiset vähitellen mukaan
yhteistyöhön kuntasi väestön terveydentilan kohottamiseksi
ja yksityisten kuntalaisten terveyden suojaamiseksi
tautien hyökkäyksiltä. Ryhdy neuvotteluihin muiden terveydenhoitoa
harrastavien, paikkakuntasi eri kansanluokkien
miesten ja naisten kanssa ja pankaa yhteistuumin
pyörät liikkumaan. Siinäkin missä aluksi ehkei saada
muuta kuin pari kolme paikkakunnan seuraa terveyshoidolliseen
yhteistoimintaan niin on siinäkin jo aivan riittävä
pohja paikallisen terveysliittotoimikunnan muodostamiselle,
varsinkin jos vielä lisäksi seurain ulkopuolellakin
olevia, asiaa harrastavia saadaan liittoon yhtymään. Ja
nyt juuri olisi tavallista suurempi syy ryhtyä tarmokkaasti

paikafeten terveysliittojen perustamispuuhiin, 1) kun
taas tänä vuonna, heinäkuun 28 p:nä klo 8 iltapäivällä,
yliopistollisten lomakurssien aikana ja Raittiuden Ystävien
yleisen kokouksen yhteydessä, pidetään Suomen kansallinen
terveydliiiton vuosikokous puheenjohtajan, prof. Taav.
Laitisen luona, Fabianinkatu 13, sen jälkeen kun ensin
yleisessä iraittiuskokouksessa ylipppilastalolla kello 5—8
• on keskusteltu Suomen kansallisen terveysliiton toiminnan
redistämiseeM ja liiton tehtävästä suuressa, kansallisessa
haistelussa kansamme verivihollista tuberkuloosia vastaanr
jj<ote kysymystä allekirjoittanut alustaa. Samana päivänä
ja samassa paikassa opettaja Sippola klo 11—12 tekee
salkoa Raittioisväen ja »Keräystoimikunnan vähävaraisten
keiohkotautisten hyväksi» tähänastisesta toiminnasta keuhkotaudin
vastustamiseksi ja klo 12—l prof. Laitinen alustaa
kysymystä, miten tämä työ olisi vastaisuudessa jatkettava,
jonka jälkeen on varattu aikaa keskusteluun tästä
asiastau Keskustelun päätyttyä näytetään ja selitellään
tuberkuloosimuseon esineitä. Kello 3—5 on päivällisloma.

Siis kiireen kautta nyt uusia paikallisia terveysliittoja
perustamaan ja nukkuvia uuteen toimintaan herättämään.
Ja kukin sekä vanha että uusi liitto valitkoon ja
lähettäköön puolestaan yhden tahi kaksi edustajaa osaa
ottamaan sekä sanottuun tuberkuloosi ja terveyspäivään,
että varsinkin liiton vuosikokoukseen. Edustajille on annettava
kirjalliset valtakirjat mukaan ja ne jätettävä alle
kirjoittaneelle, sihteerille, päivän kuluessa.

Uusia liittoja onkin tänä vuonna jo, paitsi huhti- ja
maaliskuun numeroissa mainitulta, perustettu taas toukokuussa
Virolahdella ja Säkkijarvella, ja Karstulassa ollaan
perustamisen hommassa.

Konr. ReijoWaara.

*) Pyydettäessä saa allekirjoittaneelta liiton sääntöjä ynnä toimintaan
neuvovia lehtisiä.

Keuhkotautihuoltola-aate.

Tuberkuloosin vastustamisyhdistyksen äsken ilmestyneessä
toisessa vuosikertomuksessa tehdään m. m. seuraavin
sanoin selkoa kaikkien huomiota ansaitsevasta
keuhkotautihuoltola-aatteesta:

»Tähänkään saakka eivät keuhkotautihuoltolat ole
olleet maassamme kokonaan tuntemattomia, sellaisia kun
on ollut toimessa jo jonkun aikaa Helsingissä, Vaasassa
ja myöskin viime vuoden alusta Kuopiossa,1) mutta sitä
tunnustusta ja jalansijaa eivät ne vielä ole saaneet, jonka
ne epäilemättä ansaitsevat. Huoltoloiden tarkoituksena
on saada taistelu tuberkulosia vastaan siirretyksi koteihin,
saada itse sairaat ja heidän omaisensa mukaan avuksi
taisteluun, siten estääksensä tuberkulosia kodeissaan ja
kotien kautta terveisiin henkilöihin leviämästä. Huoltoloiden
tehtävä on herätystyön kautta estää ja vetää luoksensa
henkilöitä, joilla on tahi joiden epäillään sairastavan
keuhkotautia, antaa heille maksutonta lääkäri-apua ja
neuvoja, valvoa ja parantaa terveydenhoidollisia oloja sairasten
kodeissa, tarpeen vaatiessa hankkia heille parempia
asuntoja, antaa aineellista apua sairauden aikana j.

n. e. — sanalla sanoen koettaa ottaa koti suojaansa ja
valvontansa alaiseksi, opettaa ja neuvoa tietämättömiä,
avustaa varattomia. Huoltola järjestelmällä on se etu, että
se voidaan panna toimeen ilman pitkällisiä valmistuksia,
eikä huoltolan perustaminen ja ylläpitäminen vaadi erittäin
suuria kustannuksia, — näkökanta joka varsinkin
meillä on huomioonotettava toimenpiteitä keuhkotautia
vastaan suunniteltaessa. Hyväntekeväisyysyhdistyksille
avautuu huoltoloiden kautta laaja ja kiitollinen tehtävä
sairaiden ja varattomien auttamiseksi.»

*) Viime kuussa Turussakin on päätetty perustaa keuhkotautihuoltola.
Toim.

Yhdistyksen kustannuksella on ilmestynyt tohtori
Ina Rosqvistin kirjoittama kirja »Tiedonanto- ja avustustoimistoista
tuberkulotisia varten eli n. k. huoltoloista» ja
käytännössä aatetta toteuttaakseen on yhdistys järjestänyt
kaksi mallihuoltolaa, toisen Kronobyn kunnassa Pohjanmaalla
ja toisen Iisalmella.

Keuhkotautihuoltoloiden aikaansaaminen maaseuduillekin
pienten keuhkotauti-hoitoloitten yhteyteen, jommoisia
hoitoloita jo on »keräystoimikuunan vähävaraisten keuhkotautisten
hyväksi» vaikutuksesta useita eri osissa maata
toimessa siinä tärkeä päämäärä m. in. paikallisille
terveysliitoille.

Konr. Reijo Waara.

Rohdos-ihottumista.

Kirj. Ernst af Hällström.

Yleisestikin lienee tunnettua, että monet taudit lyövät
leimansa sairaan ihoon ihottuman muodossa. Niinpä
äkillisiksi ihottumataudiksi kutsutuissa eli rokkotaudeissa
on kussakin omituinen ihottumansa, jonka näöstä ja ilmestymispaikasta
terveystiedemiehen tottunut silmä helposti
voi eroittaa taudin laadun. Isossarokossa ja vesirokossa
on rakkulaihottumia, tulirokossa pientä taajaa punaihottumaa,
tuhkarokossa punottavia täpliä, lavantaudissa
punaista pilkkuihottumaa ja kuppataudissa täplikästä ihottumaa
j. n. e. — Tällaisten ihottumien aiheina pidetään
tautibakterien synnyttämät myrkkyaineet, toksiinit. Ellei
joskus muita taudin' oireita satuttaisi huomaamaankaan,
ovat jo yksin nämät ihottumat varoittavana muistutuksena
ryhtymään tarpeellisiin varokeinoihin taudin parantamiseksi
ja sen leviämisen ehkäisemiseksi.

Paitsi näitä erityisten tautien aiheuttamia on ole

massa joukko muitakin ihottumia; joista n. s. rohdosihottumat
ansaitsevat yleisemmin huomiota.

Rohdos-ihottumat ovat erimuotoisia ja eri paikkoihin
ruumista nousevia ihottumia, joita eräät rohtoaineet nautittuina
voivat eri tilaisuuksissa muutamiin henkilöihin
aiheuttaa. Niitä täytyy, samoinkuin ylempänä mainittuja
tauti-ihottumia, katsoa myrkytyksen oireiksi, tässä tapauksessa
siis rohdosmyrkytykseu aiheuttamiksi.

Rohdos-ihottumat eivät likimainkaan ilmaannu niin
säännöllisesti kuin tauti-ihottumat. Ainoastansa eräät
rnuutamanlaisia rohdosaineita vähemmän sietävät henkilöt
saavat niitä, kun taas toiset samoja aineita runsaastikin
nautittuansa voivat jäädä niistä aivan vapaiksi.

Ne rohtoaineet, jotka tavallisimmin aiheuttavat ihottumia,
ovat eräät puupihka-aineet, joista etenkin huomautettakoon
tärpätti, santaliöljy ja copaiva-balsami.

Tärpätin nauttimisen jälkeen nousee hyvin usein
ihoon punottavia, monasti laajoja, toisin pienempiä täpliä
säännöttömillä rajoilla; milloin tärnä ihottuma on laaja,
peittäen suuremman tahi pienemmän osan ruumista, voi
se joskus, etenkin lapsissa antaa aihetta pelkäämään tulirokkoa,
vaikka se ei tosin toiselta puolen useinkaan pistä
silmään niin että sitä huomaisi, jotavastoin pienemmät
ihotäplät säännöttörnine rajareunoineen ovat helpommin
huomattavissa ja usein voivat synnyttää suurtakin huomiota.
Koska ne silloin usein voivat olla tuhkarokkoihottuman
tahi myös vereksen kuppa-ihottuman näköisiä,
voivat ne joskus synnyttää turhaa hälytystä ennenkuin
oikea syy tulee ilmi.

Usein ei nimittäin ole niinkään yksinkertaista ja
helppoa saada selville, että ihottuma on rohdos-ihottumaa,
kun monastikin asianomainen kysyttäessä jyrkästi kieltää
äskettäin nauttineensa mitään rohtoa. Eihän tärpättiä
pidetäkään varsinaisena rohtona, enemmän vain viattomana
kotitarveaineena, jonka nauttimista ei aina tule

mieleensä panneeksikaan. Voi tapahtua että suoranaiseen
kysymykseen, onko tärpättiä ehkä edellisinä päivinä nautittu,
saa tämmöisessä tapauksessa vastaukseksi, että sitä
tosin on käytetty, mutta ei suinkaan minään lääkkeenä. —
Tärpättiä ei tarvitsekaan nauttia sisällisesti ja kuitenkin
voi saada tärpätti-ihottuman. Tiedetäänhän kuinka se
ulkonaisestikin käytettynä nostaa ihottuman, ja tärpättihöyrykylvyn
ottanut voi saada selvän tuhkarokon näköisen
ihottuman.

Santaliöljy ja etenkin copaiva-balsami voivat nautittua
aiheuttaa jotenkin samannäköisen ihottuman kuin
tärpätti. Runsaita, ihoa pöhöttäviä ihottumia nousee etenkin
kasvoihin, mutta muuannekin ruumiiseen.

Samoin kuin edellisistä on myöskin lapamatoja poistavasta
filisinistä, n. k. Helfenberin koteloina nautittuna,
huomattu tuhkarokko-ihottuman näköinen, helposti haihtuva
ihottuma. Niinikään on resorsinin nauttimista joskus
seurannut eri ruumiin osiin nouseva ihottuma.

Antipyrinistä ja sen tapaisista rohto-aineista, joita
ylipäänsä sangen yleisesti käytetään, nousee myöskin etenkin
hienohipiäisiin henkilöihin ihottuma, joka on joko
tuhkarokon näköistä tahi toisinaan ilmaantuu suurina,
ikäänkuin nokkosen polttamina täplinä, tällöin useinkin
taipumapaikkoihin mutta muuallekin. Nuhakuumeaikoina"
jolloin antipyrini on ahkeraan käytetty rohto, ei ole aivan
harvinaista huomata tätä rohdos-ihottumaa, joka silloin
tuottaa pelonsekaista kummastusta.

Muitakin rohdoksia on, joiden nauttimisesta voi syntyä
rohdosihottumia; niistä ei kuitenkaan ole tarkoitukseni
tehdä tarkkaa luetteloa, olen vaan tahtonut kääntää
yleisön huomiota tämänlaisten ihottumien olemassa oloon,
niin että, ihoon ilmestyessä taudinmerkkejä pidettäisiin
rohdosihottumiakin mielessä.

Rohdosihottumat eivät ole vaarallisia, ne ovat vain
ikäänkuin varoitusmerkkinä, ettei niitä aiheuttavia röh

toja pitempiaikaisesti käytettäisi, vaan että niitä on keskeytettävä
lyhemmäksi tahi pitemmäksi ajaksi niin pian
kuin ihottuma ilmestyy. Tämä onkin sen pääasiallisin
parannuskeino; toisinaan, kun ihottumaa seuraa liiallinen
kuumotus, ajetus tahi syyhy, on hyvä käyttää tarkoitukseen
sopivaa rohtohoitoakin.

Tärkeintä rohdos-ihottuman suhteen on kuitenkin,
juuri se seikka, että niin pian kuin on varmasti todennettu
sen oikea laatu, ei tarvitse ryhtyä niihin tarkkoihin
eristys- ja varokeinoihin, jotka ovat välttämättömiä niissä
rokkotaudeissa, joiden ihottuma voi olla rohdos-ihottuman
näköinen. Kuitenkin on aina jätettävä asiantuntijan arvosteltavaksi
ja päätettäväksi, mitä laatua esiintyvä ihottuma
voi olla, koska päinvastaisessa tapauksessa voidaan
pahasti erehtyä, ja ehkä tarvittavien varokeinojen laiminlyömisestä
voi johtua mitä surkeimmat seuraukset.

Polkupyöräily voi turmella, mutta myös
vahvistaa sydäntä ja heikkoja keuhkojakin.

Kirj. Konr. ReijoWaara.

Jos polkupyöräajossa liiaksi ponnistaa voimiaan, varsinkin
ylämäessä tahi vastatuulessa, voi sydän äkkiä väsymyksestä
laajeta ja sitte joko tykkänään pysähtyä, halvautua,
jonka seurauksena on kuolema, tahi jää sydämeen
vuosiksi tahi ainaiseksi heikkoutta ja voimattomuutta,
niin ettei henkilö jaksa suorittaa mainittavassa määrässä
ruumiillista työtä. Nopeammasta kävelystä, jopa mielenliikutuksesta,
kahven tahi alkoholin nautinnasta y. m.
sellaisesta ilmenee kiusalliselta tuntuva sydämentykytys
tahi sydänkouristuskohtauskin.

Äkillinen sydämen laajennuskohtaus voi varsinkin

sattua jos nousee pyörälleen ja ponnistaa ylönmäärin voimiaan
kohta runsaan aterian jälkeen, ja varsinkin jos sen
ohessa on nauttinut väkijuomia. Kohtuullisestikin, mutta
säännöllisesti alkoholia nauttiva joutuu helpommin tällaiseen
salaloukkoon kuin ehdottomasti raitis. Nuorukaiset
harvemmin joutuvat äkillisen sydämen laajennuksen uhriksi
kuin keski-ikäiset, mutta heitä vaanii taas toinen
vaara jos polkupyöräily-harjoittelussa pyrkivät äärimmäisyysennätyksiin.
Heidän sydämensä voi näet alkaa liiallisesti
kasvamaan ja pysyväisesti suurenemaan. Siitäkin
on lopulta turmiollisia seurauksia.

Polkupyörälläajo ei kuitenkaan ole epäterveellinen.
Päinvastoin. Lähinnä jokapäiväisiä, kohtuullisuuden rajoissa
pysyviä juoksuharjoituksia ja hiihtoa, on kunkin
voimiin sovellettu polkupyörällä-ajo varmaankin terveellisimpiä
ja hauskimpia keinoja saada heikonkin sydämen
lihakset voimiinsa ja pintapuolisestikin toimiviin keuhkoihin
kadonnutta joustavuutta ja jäntevyyttä palautetuksi
ja ne siten jälleen kykeneviksi menestyksellisesti
puolustautumaan m. m. tuberkelibasilfien salahyökkäyksiä
vastaan.

Mutta mistä tietää, milloin ponnistaa sydämensä voimia
liiaksi? Sen voi helposti jokainen oppia suunnilleen
arvostelemaan, kun vaan tottuu ja malttaa tarkastamaan
valtimonsa tykynnän nopeutta ja laatua. Varsinkin tulisi
polkupyöräilyalottelian siihen tottua. Ken alottaa polkupyöräajoa
harjottamaan huomaa useinkin miten jo kilometrin
ajo alkaa väsyttämään. Jos silloin pysähtyy ja
ranteessa koettelee valtimonsa lyöntiä, huomaa että se lyö
140—150 kertaa minuutissa. Tämä on ehdoton pysähtymisen
ja levon tarpeen merkki. Kun silloin pyöräänsä
taluttaen kävelee jonkun kilometrin tuntee miten sydän
vähitellen tyyntyy tavalliseen tahi tavallista jonkun verran
nopeampaan tahtiin, jolloin taas voi nousta pyörälle,
mutta tulee silloin ainoastaan hillityssä vauhdissa jatkaa

ajoa. Täten sydän vähitellen tottuu niin ettei se jonkun
ajan perästä kiivaastakaan ajosta kiihotu lyömään kuin
110—120 kertaa minuutissa. Mutta jos tottuneenkin ajajan
valtimonlyönti kohoaa 150 kertaan, ja varsinkin jos
tykyntä on epätasainen, eikä valtimoaalto tunnu sormeen
voimallisena ponnahduksena, vaan pienenä ja velttona, on
ehdottomasti syytä lopettaa ajon ainakin useammaksi tunniksi.

Jos siis tahdot pyöräilyä harjoittaa terveydeksesi, elä
ponnistele voimiasi yhteen menoon ankarammin kuin että
sydämesi toiminta ajaessa pysyy noin 110—130 lyönnissä
minuuttia kohti. Polkupyörällä ajaessa ei myöskään saa
tottua juomaan paljon, siitä on sekin vastus, että hikoilee
ylenmääräisestä Alkoholia ei tietysti saa nauttia laisinkaan
eikä tupakoida. Sokuripalanen suuhun silloin
tällöin ajaessa on useinkin mainio janon sammuttaja ja
voimien säilyttäjä. Sen olen huomannut omasta kokemuksestani.
Olen usein ajanut 7—8 peninkulmaa yhteen
menoon sillä ajalla juomatta mitään. Lepopaikoilla on
terveellisintä syödä kuivia korppuja ja juoda maitoa palan
painimeksi. Tällaisenkin keveän aterian jälkeen tu^ee
kuitenkin levähtää tahi ainakin kävellä */4 tuntia ennenkuin
taas nousee pyöränsä satulaan, eikä saa silloinkaan
vielä heti lähteä kovin kiivaa vauhtia ajamaan.

Peräpukamat.

Mitä ovat? Miten ne voidaan ehkäistä, miten parantaa?

Peräti kiusalliselta useinkin tuntuu kun alkaa peräreijän
reunoihin ilmestyä pehmeitä, välin koviksi pakuroituvia
pullistumia, jotka vaikeuttavat tarpeenteon, useinkin
käyvät kovin aroiksi ettei tahdo sietää istua, vieläpä
ja varsinkin henkilön vanhemmaksi tultua rupeavat verta

vuotamaan ja voimia kuluttamaan ihan huolestuttavalla
tavalla.

Mitä ovat nuo tuollaiset kiusankappaleet? Eivät
mitään muuta kuin verisuonien paikallisia laajennuksia,
jotka syntyvät siitä, että likistyksestä veren kiertokulku
suoliston alaosaa ympäröivissä suonissa vaikeutuu
siihen määrään, että laskimosuonien seinämiin
syntyy pullistumia. Vähitellen käyvät nuo pullistuneet
suonten seinämät siksi ohuiksi, että! halkeilevat ja alkavat
vuotaa verta, varsinkin tarvetta tehdessä. Noihin pullistumiin
voi myös syntyä tulehdus-ilmauksia ja silloin käyvät
aroiksi. Joskus tulehdus voi käydä hengenvaaralliseksikin.
Kaikissa tapauksista peräpukamista on kiusaa
ja vastusta. Harvoin näitä kiusankappaleita ilmenee ennen
25 á 30 ikävuotta ja tavallisin syy on liian yksipuolinen
istumatyö. Varsinkin silloin muodostuvat kun istumatyötä
tekevä käyttää kovin pehmoisia istuimia.

Joka työstään on pakotettu paljon istumaan hänen
tulisi siis jo ennenkuin peräpukamat alkavat kiusata, tottua
istumaan yksinomaisesti puisella eikä millään pehmikkeellä
verhotulla tuolilla sekä työnsä lomassa voimistelemaan
ja urheilemaan. Mutta jos kerran peräreijän
ympärille alkaa nousta pienempiäkin, pehmoisia pallerolta,
vaikkeivät vielä kiusaakaan, niin ei niistä enää pääse
niinkään helposti erilleen. Silloin ainakin tulee viipymättä
ryhtyä sopivilla kotivoimisteluliikkeillä, varsinkin vartalon
kierto- ja kumarrusliikkeillä illoin aamuin saattamaan verenkiertonsa
vatsaontelossa jälleen oikealle tolalle sekä urheilemaan
mikäli aika myöntää. Tämän ohessa olen huomannut
erittäin tehokkaaksi keinoksi illoin asettaa vartalon
ympäri vatsan kohdalle kylmä (18°) lämmittävä vesikääre
sekä aamulla heti ylösnoustessa ja ennen voimistelua
pestä koko vatsa hyvin kylmään veteen puserretulla
liinalla ja sitten paljain käsin itse hieroa pestyä ihon osaa
siksi kunnes se punaisena hohtaa.

Tärkeintä peräpukamien estämiseksi ja parantamiseksikin
on kuitenkin tottua säännöllisesti aamusin käymään
tarpeellaan. Sitä ei saa koskaan laiminlyödä vaikkei
tuntisikaan vaatimusta siihen. Ja sen, jolla jo on peräpukamien
alkujakin, tulee, jos ei vatsa aamusin omintakeisesti
tee tehtävätään, ruiskuttaa peräsuoleen noin 1A
litraa 20° lämpöistä vettä, sillä keinoin saadakseen suoli
toimimaan. Lisäksi vielä tulee sen, jota peräpukamat vaivaa,
jokaisen tarpeenteon jälkeen pestä peräreijän ympäristöä
hyvin miedolla (V* %:lla) lysolivedellä tahi saippuavedellä,
pyhkiä puhtaalla vaatetilkulla kuivaksi sekä
sen jälkeen voidella vaseliinilla, jota tulee kulettaa sormellaan
myös vähän matkaa peräreijän sisäpuolellekin.

Näillä yksinkertaisilla keinoilla olen puolestani usein
saanut hyvinkin pahalta näyttäviä peräpukamia paranemaan.

Raskaudentila on myös yksi hyvin tavallinen syy
peräpukamien muodostumiseen. Varsinkin huomaa niitä
naisissa, jotka ennen naimisiin menoaan ovat viettäneet
ja naineinakin jatkavat kovin yksipuolista istuvaa elämää,
varsinkin jos lisäksi eivät ole tottuneet säännöllisesti käymään
joka aamu tarpeellaan.

Konr. ReijoWaara.

Uutta terveysopillista kirjallisuutta.

Alituiseen tulee Terveydenhoitolehdenkin lukijoilta
hiusten hoitoa koskevia kysymyksiä, mutta tähän saakka
ei ole tietääkseni ollut laajempaa tätä ainetta käsittelevää
kirjasta suomenkielellä, johon olisi voinut viitata. Pontoppidanin
1888 suomennettu »Ihon ja hiusten hoito» on
kovin suppea, jospa siinäkin on monta hyvää hiushoitoneuvoa.
Äsken on Yrjö Weilin & C:o o.-y:n kustannuksella

ilmestynyt maisteri A. Salavan kirjoittama, 102 sivun
laajuinen Hiuslääkäri, jota sopii suositella, joskin
moninpaikoin pihtien jäljestä huomaa, ettei se ole lääkärin
kokoonpanema. Liian paljon on siinä myös salvojen
ja voiteiden reseptejä, niin että varmaankin usea joutuu
valikoimisessa ymmälle.

. K. Taskisen viime kevänä muutamassa päivässä loppuun
myydystä, »Ilma- ja aurinkokylvyistä sekä alastivoimistelusta
» nimisestä kirjasesta on Raittiuden Ystävien
kustannuksella äsken ilmestynyt toinen painos. Jolla ei
tätä kirjasta vielä ole, hän sitä nyt itselleen hankkikoon
ja käyttäköön siinä olevia neuvoja hyväkseen.

Konr. ReijoWaara.

Robert Koch f.

Juuri kun lehti pannaan painoon kertovat sanomalehdet,
että 28 p:nä toukokuuta on, lähes 67 v. vanhana
kuollut saksalainen tiedemies ja lääkäri, kuuluisa bakterien
tutkija Robert Koch, joka varsinkin nerokkailla keksinnöillään
bakteriopin alalla on laskenut lujan perustuksen
toimenpiteille tarttuvia tauteja vastaan yleensä, mutta
varsinkin ihmiskunnan pahinta vitsausta, keuhkotautia
vastaan. Ennenkuin Koch 1882 oli keksinyt keuhkotaudin
synnyttäjän, tuberkelibasillin, olivat toimenpiteen tämän
taudin voittamiseksi jotenkin häilyviä. Nyt jo rohjetaan
voiton varmuudella ennustaa sitä aikaa läheiseksikin,
jolloin ihmiskunta on oleva pääasiassa vapautunut
tästä painajaisestaan. Lopullinen voitto nyt jo riippuu,
siitä, milloin onnistutaan saamaan kaikki kansankerrokset
itsetietoisina mukaan taisteluun.

Poimintoja.

Rintalapselle annettavan maitomäärän suuruus.

Parisilainen
tohtori Lassabliere julkaisee eräässä teoksessaan uusia tapoja määrätä
kuinka paljon maitoa rintalapsi tarvitsee. Hän sanoo olevan mahdotonta
lapsen painosta arvostella sen ravinnontarvetta, mutta että sitävastoin
se maitomäärä, joka lasketaan ruumiin pinnan kullekin neliösenttimetrille
olisi aina sama eli 27 grammaa. Ja koko sen maitomäärän
suuruus, jota kukin lapsi tarvitsee sanoo hän voitavan laskea
siten, että kertoo, senttimetreissä mitattuna, ruumiin pituusluvun luvulla
15 tahi rinnan ympärysmittaa osottavan luvun 24:llä, taikka myöskin
siten että kertoo ruumiin pituus ja rinnan ympärysmitan yhteenlasketut
luvut luvulla 9. Ja hän väittää, että samalla tavalla voi laskea
kuinka paljon maitoa on soveliasta antaa mille lapselle tahansa, esim.
kasvussaan takapajulle jääneelle, satunnaisesti laihtuneellekin j. n. e.

Hälsovännen.

Keuhkotautisen on edullisinta oleskella sellaisella seudulla,
jossa ulkoilman lämpö pysyy tasaisena, jossa on suojaa tuulilta ja
jossa usein on kirkkaita, päivänpaisteisia päiviä. Sellaisessa paikassa
hän voi olla paljon ulkoilmassa ja ulkonaolo aamusta iltaan sekä nukkuminen
hyvässä peitteessä akkuna avoinna yöllä on taudin paranemisen
tärkeimpiä ehtoja.

K. R—a.

Hyvänä ruusutaudin hoitokeinona kehuu H. Tucker engelskan
suola (magnesiumi sulfati)-liuvosta. Veteen pannaan sanottua suolaa
niin paljon kuin jaksaa liuveta ja tähän kyllästettyyn liuvokseen kastetaan
15—20 kerroksinen haavaharso-tukko, jolla sitte ruusun ahdistama
ruumiinosa peitetään. Noin parin tunnin väliajoilla kastellaan
tukko päältäpäin liuvoksella, ettei se pääse kuivamaan. Käärettä ei
poisteta useammin kuin noin 12 tunnin väliajoilla, ihon tarkastamista
varten, ja asetetaan silloinkin uudelleen jos iho sen sietää. Silloin
kun ruusu on kasvoissa jätetään kääreeseen aukko ainoastaan suun ja
sierainten, vaan ei silmien kohdalle.
K. R—a.

Nikottaminen saattaa joskus muodostua hyvinkin kiusalliseksi
vaivaksi, johon eivät tavallisesti käytetyt keinot pysty, sellaiset kuin
esim. kylmä vesi juotuna pienissä annoksissa, hengityksen pidättäminen
niin kauan kuin suinkin, sokeripalanen y. m. s. Sellaisissa tapauksissa
voi koettaa ottaa suuhunsa etikkaan kastetun sokuripalasen,
joka erään ranskalaisen lääkärin vakuutuksen mukaan useinkin lopettaa
tuskallisen kohtauksen.
K. R—a.

Miten paljon nikotinimyrkkyä tupakoitsija todellisuudessa imee
itseensä on professori K. B. Lehman osottanut. Hänen tutkimuksistaan

käy nimittäin ilmi, että se joka polttaa 10 papyrossia siitä saa
ruumiiseensa 14 á 10 milligrammaa nikotiiniä. Nikotiini käytetään
lääkkeenäkin erityisissä taudeissa, mutta korkein määrä, jota lääkäri
kerrallaan määrää on 1 milligramma ja vuorokautta kohti 3 milligr.

K. R-a.

Hengittämisharjoituksia, 10 minuuttia joka päivä, tulee Saksassa
Schönebergin kaupungin kouluissa oppilaiden säännöllisesti suorittaa.
Oppilaat saavat valikoida eri tarkoituksenmukaisten liikkeiden
välillä. Kyllä meilläkin useille koulujen oppilaille tällaiset harjoitukset
olisivat tuiki tarpeelliset suojeluskeinona m. m. tuberkuloosia
vastaan.
K. R—a.

Alkoholimäärä kuolleen elimissä. Toht. A. Juckenack (Berlinissä)
on tutkinut kuinka paljon alkoholia vielä kuoleman jälkeen oli
erään ylenmääräisestä alkoholin nautinnasta kuolleen nuorukaisen ruumiinosissa
ja löysi (painoprosenteissa laskettuna) maksassa ja sappirakossa
0.24 %, munuaisissa 0.37 %, aivoissa 0.42 %>, sydämessä, keuhkoissa,
vatsapaidassa ja pernassa 0.44 %, sydämestä ja suurista verisuonista
otetussa veressä 0.53 °/°, virtsassa 0.65 % ja ruokatorvessa,
mahalaukussa ynnä niissä olevassa ruokasulassa 0.72 °/o. K. R—a.

Kirjelaatikko.

Kesä—elokuulla on lehden konttori avoinna ainoastaan
tiistaisin ja perjantaisin.

933. "/5 v. luppasilmä" Mitä tarkoitatte "aineksien pakkautumisella
kulmakarvojen kohdalla" voi ainoastaan lääkäri tutkittuaan
vian sanoa.

934. 17 vuotias. Luukalvon rikkoutuminen on hoidettava kuten
haavaa ainakin. Välttämättä näytettävä lääkärille.

935. Terveyttä kaipaava. Hoitakaa raajojanne vaivaavaa kihtitautia
kuten G. V. L. neuvoo T. h. lehdessä 1906 siv. 152—153. Tyttärenne
korvallisille ja leukaperiin kasvanneita pahkoja, jotka nähtävästi
ovat tuberkulootista alkuperää, tulisi sairashuoneessa leikkaamalla
poistaa.

936. Työmies. Kun vaan johdonmukaisesti jatkatte ruumiinne
yleishoitoa siihen tapaan kuin kerrotte alottaneenne, niin pääsette kyllä
vuosien kuluessa vähitellen onanian jättämästä vaikutuksesta hermostoonne.
Lääkkeistä ei teille varmaankaan ole mitään hyötyä; sitävastoin

olisi lyhyistä (2—5 min.), 20 asteen istuma-hierontakylvyistä
illoin ennen maatapanoa.

937. J. S—dt. Yöllä palelevia sekä kiivaamman kävelemisen
jälkeen arastelevia ja polttavia jalkojanne pistäkää illoin 5 minuutiksi
40 asteen ja sitten minuutiksi 20° lämpöiseen veteen. Sen ohessa
hierokaa silloin tällöin jalkapohjia ichtyoli-vaselinilla (1: 4).

938. 26 v. äiti. Päästäksenne vähitellen kaularöhkätaipumuksestanne,
jonka seurassa usein on ilmennyt nielurisa-paise, peskää
joka ilta jalkojanne, kaulaanne ja rintaanne kylmällä vedellä ja kurlatkaa
illoin aamuin suolavedellä, älkää talvella käyttäkö mitään huivia
kaulassa eikä korkeita leninki- eikä päällystakkikauluksia, jotka tekevät
nielun ja kurkun araksi kylmettymiselle.

939. Laivapäällikkö. Varsinaisesti merenkulkijoita varten sommiteltua
lääketieteellistä käsikirjaa ei suomenkielellä ole.

940. T. H. 38 v. Menkää esim. toht. Heikinheimon hoitolaan
Keuruulla.

941. Huolestunut. Vaivanne kaipaa paikallista lääkärihoitoa.

Lehden heinä-ja elokuun numerot ilmestyvät yhtenä
vihkona elokuussa.

Luonnonihanuudestaan ja terveellisestä ilmanalastaan tunnettu

TAKAHARJUN
Keuhkotautisten Parantola,
Punkaharjun kruununpuistossa,
on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Makustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

N:o 7—8 HEINÄ— ELOKUU XXII v:kerta
Terveydenhoitolehti

Duodecim-seuran toimittama ja kustantama.

Helsinki Päätoimittaja Konr. ReijoWaara. 1910

Sisällys: Rajojemme takainen uhka, K. ReijoWaara. — Mistä lapamato tulee
ihmiseen? (3 kuvaa), A. Ruotsalainen -• Kärpäset taudin levittäjinä, Väinö L. — Omituinen
tulirokon tartuntatapa, Yrjö Alanne. — Koeteltu maksuton päänkipu-Iääke, K. ReijoWaara,
— Sopiiko vahingotta antaa koululapsille aamujuomaksi kaakaota, K. Reijo-
Waara. — Mitä olisi tehtävä hampaiden paikkaamisen y. m. hammashoidon edistämiseksi
maaseudullakin? K. ReijoWaara. — Kesähavainnoita, K. Reijo Waara. — Kertomus Suomen
kansallisen terveysliiton keskustoimikunnan toiminnasta, vuosina 1908—1910, K.
ReijoWaara. — Tuberkulosi- ja terveyspäivä sekä Suomen kans. Terveysliiton ensimäinen
vuosikokous Helsingissä 28/7 1910. — Uutta terveysopillista kirjallisuutta, — Kirjelaatikko.

— Huomatkaa! Vastatkaa, K. ReijoWaara.
Rajojemme takainen uhka.

Taas on kolera meitä idästäpäin uhkaamassa, kamala
rutto rajojemme takana vaanimassa. Eikä suinkaan
entistään laimeampana, ennemmin päinvastoin.

Meillä kuitenkin ollaan levollisia, kovinkin levollisia.
Ajatellaan, että ovathan lääkärit ja muut viranomaiset
menneinä vuosina osottaneet valppaudellaan voivansa maatamme
suojella. Ja tuon johdosta nukutaan leväperäisyyden
unta moniaallakin.

Hyvähän on että kansa luottaa lääkäreihinsä. Jolleivät
sitä tekisi, niin se jo yksin olisi omiansa tekemään
vaaran kahta vertaa suuremmaksi. Mutta jos kansa itse
käy leväperäiseksi, voi sittenkin lopulta hukka periä. Monikaan
ei selvästi käsitä, että mahdollisuus vaaran hetkenä
säilyä riippuu siitä, miten kukin yksityinen kansalainen
pitää huolta puhtaudesta asumuksensa ympärillä, huoneis

saan, vuoteissaan, vaatteissaan, jopa siitäkin, ja usein eniten
siitä, onko se vesi ja maito, jota juodaan, ja se ruoka,
jota syödään, mallikelpoisen puhdasta ja vapaata ulkoapäin
tulleesta saastasta vai eikö.

--

Siis kukin nyt taas rutto-uhan aikana tarkastakoon
huolellisesti kaikki kotinsa ja ympäristönsä nurkkienkin
taustat ja salaisimmat solat sekä alustat, vallitseeko niissäkin
mallikelpoinen puhtaus. Jos ei vallitse, puhdista
viipymättä, jo tänä päivänä, kaikki nuo paikat ja pidä
ne puhtaina sekä varo, ettet juo ja syö mitään saastaista.
Silloin voit olla jotenkin hyvässä turvassa; et suinkaan
muutoin.

Lääkäritkään eivät voi suojata kansansa terveyttä,
ellei kansa itse itsetietoisena ja omintakeisesti käy tuohon
suojaustyöhön osalliseksi.

Konr. Reijo Waara>

Mistä lapamato tulee ihmiseen?

Lapamato eli leveä heisimato on, kuten olen aikaisemmin
(siv. 58) kertonut, meidän maassaamme harvinaisen
yleinen ihmisen loinen. Onko siis ihme, että väestöön
monin paikoin on juurtunut sellainen luulo, että
madon karkoittarninea suolesta voi olla hengen vaarallista?
Luullaan näet, ettei ihminen voi elää, jos mato
tykkänään häviää ruumiista. Mutta tämä käsitys on aivan
nurinkurinen. Lapamato on loiseläin ja sellaisena
vahingollinen ihmiselle1). Se käyttää ravinnokseen suuret
määrät suolissa muodostunutta parhainta ruokasulaa, joka
olisi valmista imeytymään vereen ja muuttumaan ruumiin
kudoksiksi. Tämän se riistää ihmiseltä, ikäänkuin varas,
omaksi ylläpidokseen. Kaiken tämän lisäksi aiheuttaa lapamato
moninaisia muitakin terveyden häiriöitä. Pikemminkin
on siis hyvä, että mokomasta oliosta pääsee erilleen.

*) V. 1909 on A. Ruotsalainen julkaissut kirjan Ihmisen eläintöiset
(kustannus O.Y. Kansa. 317 siv. Hinta 4: 50), josta saa tarkempia
tietoja kaikista ihmisen loiseläimistä.

Toim.

Mutta mistä lapamato tulee ihmiseen?
Kokemuksesta tiedämme, että
vaikka madot lääkkeillä karkoitetaankin,
näyttäytyy niitä taas jonkun ajan
kuluttua lähtevän ulostusten seassa.

[Image]

Kuva 1. Leveän heisimadon munia, vahvasti suurennettuina.
Toisen sisällys tyhjentynyt»

Leveän heisimadon saa ihminen kaloista.

Loiseläimenä on sille näet ominaista,
ettei se koko ikäänsä elä ihmisessä,
vaan osan elämästään myös vapaana, osan kalojen
ruumiissa.

Madon kehitys on lyhyesti kerrottuna seuraava. Ihmisen
ulostuksissa poistuu tavallisesti lukemattomat määrät
pieniä, paljaalle silmälle näkymättömiä madon munia
(kuva 1). Jouduttuaan vesiin ja oltuaan siellä useampia
viikkoja kehittyy munista pieniä, värekarvapeitteisiä
olioita, n. s. ripsitoukkia (kuva 2), jotka uiskentelevat hitaasti
vedessä. Usein puikahtavat r\e ulos värekarvapeitteestään,
laskeutuvat pohjaan ja liikkuvat ryömien. Voidakseen
edelleen kehittyä, täytyy niiden joutua ensin johonkin
kalaan. Millä tavoin tämä tapahtuu, ei vielä tunneta.

Sitävastoin on hyvin tunnettu kaloissa elävä, leveän
heisimadon kehitysaste eli n. s. lihastoukka. Se on vaikeahko,
noin l—2,25 cm pitkä ja 2—3 mm paksu toukka,
joka elää useiden suolattoman
veden kalojen suolessa, sisälmyksissä
ja lihastossa.

Jos ihminen syö kalaa,
jossa tällaiset lihastoukat ovat
vielä elossa, saa hän leveän
heisimadon suolistoonsa. Suoleen
tultuaan tarttuu toukka
pään kummallakin sivulla olevalla
rakornaisella imulavalla
suolen seinämään ja alkaa kas-
vaa tuoksi 2—9 metrin pitui-suurennettuna.

[Image]

Kuva 2. Leveän heisimadon ripsitoukka,

seksi madoksi, jonka kaikki hyvin tunnemme. Madon
kasvaminen tapahtuu aivan yksinkertaisesti siten, että pään
juuressa silmikoituu alati uusia ja uusia sukuniveliä, joten
vanhimmat niistä joutuvat loitoimmalle, nuorimmat jäävät
aina pään likelle. Siksi onkin lapamato hienon rihman
kaltainen likempänä päätä, mutta melkoisen leveä nauha
vanhimmassa osassaan (kuva 3).

[Image]

Mato kasvaaa ihmissuolessa jokseenkin nopeasti.

Kokeillessa on määrin 5—8

huomattu
cm. Siitä

[Image]

Kuva 3. Leveän heisimadon erilaisia
sukuniveliä. Luonnollinen suuruus,

sen kasvavan päivässä keskivoikin
käsittää, että vaikkapa
mato karkoitetaankin suolesta,
voi kyllä verrattain lyhyessä
ajassa kasvaa ja kehittyä uusia
heisimatoja, jos karkoitus
on huonosti onnistunut tahi
uusi tarttuma saatu. Tärkeää
°n näet, että pää saadaan lähtemään
pois, sillä jos se jää
suoleen, kasvaa mato uudestaan.

Pätevillä kokeilla ovat eri
kaloissa tavatut lihastoukat todella
ovat leveän heisimadon sikiöitä. Tarpeellista varovaisuutta
noudattaen on koirille ja kissoille syötetty tällaisia
toukkia sisältävää kalanlihaa ja eläimet tapettu määrättyjen
väliaikojen kuluttua. Koe-eläinten suolista on
löydetty eri kehitysasteisia leveitä heisimatoja. Tieteellisiä
kokeita on tehty myös ihmisissä. Kolme saksalaista ylioppilasta,
jotka tarkan tutkimuksen kautta todistettiin
olevan täysin vapaat heisimadoista, vapaaehtoisesti nielivät
muutamia lihastoukkia. Useampien viikkojen kuluttua
annettiin heille matolääkkeitä ja suolesta ajettiin tosiaankin
ulos leveitä heisimatoja.

A. Ruotsalainen.

--

Kärpäset lavantaudin levittäjinä.

Tätä ainetta on italialainen prof. Bertarelli käsitellyt
»Centr. bl. f. Bakteriologie, Parasitenkunde und infektionskrankheiten
» nim. aikakauskirjassa 13/2 1910.

Siitä
tahdon T. h. lehden lukijoille esittää muutamia huomiota
ansaitsevia kohtia.

Viime vuosina on käännetty yhä enemmän huomiota
hyönteisten, etenkin kärpästen merkitykseen lavantaudin
levenemisessä, jos kohta niiden suorittaman tuhotyön
suuruudesta onkin vaikea esittää varmoja todistuksia.

Kärpäset voivat kulettaa lavantaudin ituja jaloissaan,
suu-osissaan, siivissään ja vielä ruuansulatuskanavassaan.
Useat tutkijat ovat tutkineet tätä asiaa; kuitenkin ovat
he enimmäkseen kokeilleet vain taudin itujen elinvoimaisuudella
istuttamalla niitä kärpäsiin ja huomanneet
niiden säilyttävän kehittymiskykynsä monasti useita
päiviä vieläpä viikkojakin. Hyvin harvoin on sitä vastoin
tutkittu, missä määrin lavantautia sairastavien huoneissa
lentelevät kärpäset ovat taudin saastuttamia.

Jos monasti näyttääkin päivän selvältä kärpästen
osallisuus lavantaudin levenemiseen, on kuitenkin vaikea
tuoda tästä esiin epäämättömiä todistuksia.

Jo vuosikausia on B. seurannut lavantaudin esiintymistä
Torinon maakunnassa ja tullut siihen vakaumukseen,
että perhesairauksissa kärpäsillä on todennäköisesti melkoinen
osansa.

Viime syksyllä tarjoutui hänelle erinomainen tilaisuus
kokeellisesti tutkia kärpästen osallisuutta lavantaudin
levenemisessä.

Eräässä Torinon maaseurakunnassa esiintyy vuosittain
lievempiä tai vaikeampia lavan tautitapauksia,
jotka vielä pahempi, usein leviävät yli koko seudun.

B. sai tehtäväkseen tarkastaa mainitulla paikkakunnalla,
miten tauti oli siellä ilmennyt ja levinnyt, ja

ryhtyä tarmokkaisiin ehkäisytoimenpiteisiin sitä vastaan.

Kun hän ensi kerran saapui paikkakunnalle, viime
syyskuulla, oli sen 2,000 asukkaasta 15 sairaana. Tauti
oli alkanut raivota heinäkuussa ja sitten jatkunut pieninä
perhetauteina siellä ja täällä. Hyvin arveluttavan tautipesän
löysi B. pormestarin talosta. Hän on seudun
paraiten voipia asukkaita ja asuntokin on hänellä joltisessakin
kunnossa. Ensin sairastui äiti, sitten 2 viikon
sisällä toiset perheen jäsenet. Sairaat — pelkästään
naisia, jotka oleskelivat kotosalla -- selittivät, etteivät
käytä lainkaan kaivovettä, ja vakuuttivat pitävänsä
puhtaudesta hyvän huolen. Ja siltä näyttikin.

Pormestari piti maitokauppaa, mutta oli sen lakkauttanut
ja vei maidon eräälle läheiselle paikkakunnalle.
Lypsämisen ja muut tähän kuuluvat toimet ovat poikien
tehtävänä, jotka eivät asu talossa eivätkä ole olleet missään
tekemisissä sairaiden kanssa.

— Kuinka sitten ovat selitettävissä naisten tartuntatapaukset?
Yksinkertaisimmalta näytti, huolimatta perheen
henkilökohtaisesta puhtauden harrastuksesta, että
tauti oli levinnyt tarttuman kautta. Tämä otaksuma
osottautuikin todeksi, niin kuin tulemme näkemään,
vaikkakaan kädet eivät olleet tässä välittäjinä.
Neljän henkilön yht'aikainen sairastuminen samassa
talossa, kun vielä kaksi näistä vain harvoin kävivät
tapaamassa ensiksi sairastunutta, näytti hyvin omituiselta.
Pitämättä kuitenkaan mahdottomana tartunnan tapahtumista
ryhtyi B. etsimään taudin selitykseen muitakin
syitä.

Juomavedestä ei tarttuma voinut olla lähtösin kun
eivät sairastuneet olleet lainkaan käyttäneet kaivovettä
enää muutamia viikkoja ennen ensim. sairaustapauksen
ilmenemistä.

Eivät vihanneksetkaan olleet tässä vastuunalaisia

eikä myös liioin maito, joka kuuleman mukaan nautittiin
keitettynä.

Kun B. astui puhtaudestaan moitteettomalta näyttävään
taloon, pisti heti hänen silmiin kärpästen suunnaton
paljous, vaikka jo oltiinkin syyskuun puolivälissä.
Vielä enemmän hämmästyi B. hyönteisten paljoutta, kun
hän kuukautta myöhemmin saapui taloon, jossa huolimatta
kaikista varovaisuustoimenpiteistä oli puhjennut kuudes
lavantautitapaus.

Ensimäinen sairas, joka myöhemmin kuoli, asui
maakerroksessa. Jonkun matkan päässä tästä oli maitokannujen
säilytyspaikka; maito tuotiin toiselta paikkakunnalta
ja astiat pidettiin erittäin puhtaina. Kärpäsiä
oli suunnattomasti, eteinen aivan täynnänsä, ja ensimäisen
jo kuolleen sairaan huoneessa, jossa sitä paitsi makasi
vielä kaksi muuta sairasta, oli kärpäsiä niin ikään koko
joukko, niin että oli pakko käyttää kärpäispaperin ohella
kärpäsiä tappavia jauhekkeita ja nesteitä. B:n epäluulo
lankesi heti kärpäsiin ensimäisen tarkastuksen jälkeen.
Toisella tarkastusmatkallaan lokakuun puolivälissä huomasi
hän tämän otaksuman oikeutetuksi, sillä viimeistä
taudin tapausta oli muuten vaikea selittää, tarpeellisiin
varovaisuustoimenpiteisiin kun oli ryhdytty. B. ryhtyi
sen vuoksi kärpästen vangitsemiseen ja tutkimiseen. Niiden
vangitseminen ei ollutkaan vaikeata näin myöhään syksyllä,
jolloin ne ovat hyvin kömpelöitä. Kärpäsiä vangitessa
sairashuoneen seiniltä karttoi B. niihin käsin koskemista.
Tahallaan hän ei vuoteista ottanut yhtään kärpästä,
ettei niistä ottaisi tartunta-aineita. Sitä paitsi
otettiin kärpäsiä kartanoa ympäröivältä muuriltakin.

Kärpäset vei B. työhuoneeseensa ja tappoi ne kloroformilla.
-Tutkimukseen käytti hän vain jalat ja suuosat.
Ne erotettiin ruumiista, pantiin fysiologiseen keittosuolaliuvokseen
ja puhdistettiin siinä. Tätä liuvosta
käytti B. sitten bakteriviljelykseen. Kärpäsiä oli kaikkiaan

noin puolitoista sataa ja niistä sadassa tapasi B.
baktereja.

Niin puutteellisia ja alkeellisia kuin kokeet olivatkin,
näyttävät ne kuitenkin, että ei ainoastaan ole syytä
epäillä kärpäsiä mahdollisiksi lavantaudin levittämiseen,
vaan että myöskin monessa tapauksessa on helppo todistaa
kokeellisesti kärpästen merkitys tautien levittämisessä.

Näiden tutkimusten mukaan kärpäset olivat lavantaudin
levittäjinä esitetyssä tapauksessa. Tutkimus koski
ainoastaan jalkoja ja suu-osia. Hyvin luultavasti olisi
suotuisia tuloksia saatu myös tutkimalla kärpästen ruuansulatuskanavaa,
josta taudin idut ulostusten mukana voivat
päästä tuhojaan tekemään.

Tässä ei maksa vaivaa selittää kuinka kärpästen
kautta tartunta on johtunut ihmiseen saakka. — Kärpäsillähän
on niin monta tilaisuutta levittää tarttumaa jaloistaan
ja ulostuksistaan ihmisen limakalvoille, ihoon,
ruokiin ja juomiin, että todellakaan ei enää kaivata ihmisen
myötävaikutusta tartunnan levittämiseen.

Aina ei kuitenkaan tarvitse vaaran olla niin suuren
ja uhkavan kuin yllä kerrotussa tapauksessa, ja näin suuri
vaarallisuus lieneekin luettava poikkeuksien joukkoon,
mutta kaikissa tapauksissa on syytä ottaa se huomioon ja
pitää mahdollisuuksien joukkoon kuuluvana.

Ryhtyessämme varovaisuustoimenpiteisiin tämän laatuista
vaaraa vastaan kohtaa meitä melkoisia vaikeuksia.
Esittämässään tapauksessa puhdistettiin piha- ja sairashuoneen
ympäristö perin pohjin, kuitenkin huonolla
tuloksella.

Maaseudulla, jossa koti-eläinten takia kärpästen
luku kasvaa suunnattomasti, on kärpästen pienimmänkin
vähentymisen aikaan saaminen pulmallinen kysymys.

Jos tietämättömyys ja välinpitämättömyys maaseudulla
ei olisi niin suuri, että kaikki kehotukset kaikuisivat
kuuroille korville, niin voitaisiin ainakin sen

huoneen ikkunaan, jossa sairas makaa asettaa puupuitteisiin
pingotettu harsokangas. Siten olisi jo paljon tehty
itse sairaan hyväksi, jonka kasvoille kärpäset useimmiten
lentelevät. Sitten kuin tämä on tehty, ei ole enää kovin
vaikeata hävittää huoneessa olevat kärpäset, levittämällä
esim. kärpäspaperia sopiviin paikkoihin ja pitämällä ovi
suljettuna.

Kaikista vaikuttavin toimenpide kärpäsiä vastaan on
huolellisin puhtaus; muut suojeluskeinot ovat tämän
rinnalla toisarvoisia, vaikkapa monasti ovatkin hyvin
käytännöllisiä ja tarkoitustaan vastaavia; puhtaus ennen
kaikkea, sitten voi muihinkin toimenpiteisiin ryhtyä.

Epäilemättä tässä esitetyt havainnot sopivat Suomessakin
huomioon otettaviksi.

Väinö L.

Omituinen tulirokon tarttumistapa.

Talvella 1902 raivosi tulirokkotauti jotenkin ankara
K—järven kunnassa. Sairastui lapsia, sairastui täysi-ikäisiäkin.
Muiden muassa sairastui eräässä talossa
talon kaikki kolme lasta, niistä kaksi vei tulirokko hautaan.
Täälläkin, kuten muualla maassamme, ei uskottu paljokaan
taudin tarttuvan; sehän on vain »herrain uskoa», ja siten
tuota tuhoisaa tautia levitettiin talosta taloon, ihmisten
käydessä katsomassa miten naapurin pikkusairaat jaksoivat.

Joku aika jälkeenpäin, kun tauti jo oli laannut raivoamasta,
tapasin isännän, jolta tulirokko oli vienyt kaksi
lasta. Puhelin hänen kanssaan siitäkin, miten tarttuva
tuo tauti on ja kuinka varovaisia tulee olla, kun siihen
jossain sairastutaan. Mutta silloinpa luuli isäntä minulle
oikein tepsivän todistuksen voivansa esittää tarttumauskoani
vastaan.

— »Kun uskotte noin vahvasti taudin tarttuvaisuuteen,
niin koettakaapas selittää minulle, mistä meidän
yhdeksäntoista vuotias poikamme sai saman taudin
Amerikassa, jossa sitä ei ollut kellään ympäristössä? Hän
kumminkin, vähän jälkeenpäin kun meillä sairastuttiin
ja kuoltiin, sairastui samaan tautiin siellä.»
Kysyin isännältä, kirjoittiko hän Amerikkaan pojalleen
siihen aikaan tai pian sen jälkeen, kun lapset
kotona sairastivat ja kuolivat sekä missä hän säilytti sitä
kirjoituspaperia, jolle kirje kirjotettiin. Sain silloin tietää,
että hän oli lasten kuoltua oitis pojalleen kirjoittanut ja
että se paperi, jolle kirje kirjotettiin, oli säilytetty avonaisella
hyllyllä samassa huoneessa, missä lapset olivat
sairastaneet.

Tuon kuultuani sanoin isännälle, että hän oli kirjeessään
lähettänyt taudin pojalleen Amerikkaan, kirjepaperille
kun varmaankin oli sairaista tullut taudin itiöitä.
Isäntä ei tietenkään tahtonut uskoa puhettani, ei senkään
jälkeen, kun olin lukenut hänelle tohtori F. J. Pätiälä-vainajan
kirjasen »Tulirokosta», missä tämmöisestä taudin
kirjeissäkin siirtämisestä puhutaan. Minulle kumminkin
tuo tapaus, niin omituinen kuin se olikin, oli uutena todisteena
siitä, miten helposti tätä lapsille ja aikuisillekin
niin turmiollista tautia voidaan siirtää toisesta paikasta
toiseen, vieläpä kirjeissäkin kaukaisiin seutuihin saakka.

Yrjö Alanen.

Koeteltu maksuton päänkipu-lääke.

Olin virkamatkalla piirissäni, kestikievarissa juuri
yölepuulle asettumaisillani. Silloin ovi avautuu ja emäntä
kysyy, vieläkö yksi potilas saisi tohtoria puhutella?

— Käskekäähän tulla! oli vastaukseni.
Huoneeseen astuu nuori, hienoluinen, hieman heikkoverinen,

mutta muutoin terve tyttö. Valittaa alituista
päänkipua ylösnoustessa. Se häviää päivemmällä ulospäästyä.

Rupean tytön elämäntapoja tiedustelemaan. Saan
kuulla, että hän nukkuu isän, äidin ja kahden sisaruksen
kanssa peräti pienessä porstuakamarissa, ovi lämpimänäkin
vuoden aikana suljettuna.

Syy päänkipuun on mielestäni tässä tapauksessa
vallan selvä. Selitän tytölle, ettei hänen vaivansa ole
mitään muuta kuin ummehtuneen yö-ilman myrkkyvaikutusta
ja kehotan häntä pyytämään isältä, että saisi
ruveta nukkumaan viereisessä, käyttämättömässä huoneessa.

Kehotan vielä lisäksi joka ilta ennen maatapanoa,
kesät talvet, avaamaan huoneen akkuna puoleksi tunniksi
sekä aamulla kohta herättyään samoin.

Mitään apteekki-lääkettä en katsonut tarpeeksi
määrätä, vakuutettuna kun olin, ettei tyttö lääkkeekseen
muuta tarvitsisi kuin puhdasta ilmaa.

Kun sitten jonkun ajan kuluttua taas kohtasin
tytön, sain tietää, että olin osunut aivan oikeaan. Tyttö
oli päänkivustaan päässyt. Olipa vielä samalla »konstilla»
parantanut äitinsäkin päänkipua, jota »äiti jo oli pitänyt
aivan parantumattomana, ettei enää viitsinyt lääkäreissäkään
käydä».

Ehkä joku päänkipua poteva Terveydenhoito-lehdenkin
lukija haluaisi koettaa tätä yksinkertaista ilmalääke-
hoitotapaa. Sillä lääkkeellä ainakaan ei tarvitse
kuluttaa rahojaan eikä turmella ruuansulatuselimiään.

Konr. ReijoWaara.

Sopiiko vahingotta antaa koululapsille
säännöllisesti aamujuomaksi kaakaota.

Joka on ollut tilaisuudessa seuraamaan koululasten
terveyttä, on varmaankin saanut kokea kuinka useat heistä
ovat käyneet kivuloisiksi, kalpeiksi ja voimattomiksi
yksistään siitä, että aamulla ennen kouluun menoaan
ovat säännöllisesti saaneet ainoastaan kahvea tahi teetä
leivän kanssa.

Viime aikoina on kuitenkin ollut huomattavissa,
että monetkin vanhemmat jo ovat alkaneet käsittää erehdyksensä
ja luopuen kahvihoidosta ovat ruvenneet hyvillä
tuloksilla antamaan ennen kouluun menoa lapsilleen kunnollista
aamuruokaa, puuroa, maitoa, maitovellejä, voileipiä

y. m. s. Mutta huomaa myöskin, että moni kahven ja teen
asemesta on alkanut antaa lapsilleen kaakaota aamuravinnoksi.
Nyt tosin kaakao, jos se keitetään kermaamattomassa
maidossa, on siinä olevan maidon takia ravitseva sekä
siis leivän kanssa nautittuna kahvea ja teetä edullisempi
lastenkin aamuruuaksi. Mutta ei kaakaokaan ole aivan
viaton jokapäiväiseksi lasten aamuherkuksi.

Toht Variot esim. huomauttaa, että kaakaokin
lamauttaa ruuansulatuksen ja hidastuttaa suolien toiminnan
ja voi siten vaikuttaa epäedullisesti lapsen ravitsemustilaan.
V:n mukaan pitäisi tämä vaikutus aiheutua
kaakaon suhteellisesti suuresta oksalihappo-pitoisuudesta
(4 %). Tämän lisäksi kaakaokin, samoin kuin kahvi ja
tee, vaikuttaa haitallisesti lapsen hermostoon, aiheutuen
kaakaossa olevasta, teinille ja koffeinille sukua olevasta
teobromin-nimisestä hermomyrkystä.

Viisainta siis olisi, ettei koululapsille säännöllisesti
annettasi kaakaotakaan tahi että se ainakin lopetettaisiin
jos huomaa, että lapsen ruuansulatus tahi hermosto
eivät ole hyvässä kunnossa. Ylipäänsä olisi terveellisintä

lapsuudesta saakka tottua yksinkertaisiin ravintoaineisiin
eikä hermostoa lamauttaviin nautintoaineisiin. Jota
yksinkertaisempaan ruokajärjestykseen tottuu, sitä enemmän
itse asiassa ruuastaankin nauttii tarvitsematta
maustimilla tahi myrkkyluontoisilla nautintoaineilla
herättää hermostossa luonnotonta kiihotusta.

Konr. ReijolVaara.

Mitä olisi tehtävä hampaiden paikkaamisen
y. m. hammashoidon edistämiseksi
maaseuduillakin?

Näin meiltä kysyy eräs lehtemme lukija, samalla
arvellen, etteikö olisi mahdollista saada asia siten järjestetyksi,
että kunnanlääkärit suorastaan velvoitettaisiin
m. m. paikkaamaan hampaitakin.
Omasta puolestani en luule, että asia olisi autettu
sillä, että kunnanlääkäreitä suorastaan pakotettaisiin
ryhtymään hampaiden paikkaajiksi, elleivät itse katso
ennättävänsä sitä muitten töittensä lomissa tehdä, sillä
ken kerran todenteolla rupeaa hammaslääkäriksi hän
ei kunnolla ehdi muuta lääkäritointaan hoitaa, enkä
myöskään luule, että kuntalaiset olisivat kovinkaan
tyytyväiset siihen, että heidän lääkärinsä hampaiden
paikkaamisen, tekohampaitten laittamisen y. m. s. takia
tulisivat laiminlyöneeksi muita sairaitaan. Hammaslaäkäri-
toimi on kovasti aikaa kuluttavaa.

Kunnan
lääkäreitä lienee, jotka kyllä ovat kykeneviä hampaita
paikkaamaan, mutta jotka ovat huomanneet, että heidän
vakinainen lääkäritoimensa kävisi kovin vaikeaksi jos
muun työnsä ohessa vielä rupeaisivat varsinaisiksi hammaslääkäreiksi.

Kunpa vaan nykyinen vielä suuri lääkäripuute tulee
osapuillekaan tyydytetyksi, kyllä silloin tulee olemaan

niitä, jotka asettuvat maallekin yksinomaan hampaita
hoitamaan, mutta tuskimpa vielä ensi hätään.

Kysymysten tekijä myös valittaa sitä, että hammaslääkäreillä
on niin korkea taksa työlleen. Sekin riippunee
paraastapäästä siitä, ettei hammaslääkäreillä ole mitään
pohjapalkkaa, vaan kaikki hammaslääkärit tätä nykyä
vielä toimivat vapaasti praktiseeraavina.

Kylläkin kipeä hampaiden hoito-tarve maaseuduilla
olisi ehkä aluksi paraiten autettavissa siten, että maaseutulaiset
itse koettaisivat puhutella hammaslääkäreitä
määräajoiksi kolme tahi neljä kertaa vuodessa tulemaan
sopiviin keskuspaikkoihin ympäristöläisten hampaita paikkaamaan.
Luulen että monikin hammaslääkäri siitä jo
vähitellen huomaisi kannattavan yhtä hyvin asettua
hammaslääkäriksi maaseutupaikkaankin kuin kaupunkiin.
Ja kun vaan tie täten olisi niin sanoakseni avattu, ei
varmaankaan kestäisi ai vänkään kauan ennenkuin maaseuduillammekin
olisi jokunen määrä hammaslääkäreitä
toimessa. Mutta jolleivät maaseutulaiset itse ryhdy
alotteeseen, saavat kyllä kauankin odottaa ennenkuin
heidän hammaslääkäritarpeensa tulee tyydytetyksi.

Konr. ReijoWaara.

Kesä-havainnoita.

Oli kaunis kesäinen päivä. Ilma hiestävän lämmin ja
tyyni. Istuin Helsingin vanhan kirkkopuiston siimeksessä.
Katselin vilkasta liikettä käytävillä, joilla ihmisiä
alituiseen risteili. Lämpimästä huolimatta kaikilla oli
kiire.

Tuossa kuitenkin käyräselkäinen rouva kävelee kovin
hitaasti. Vanhuus jo näkyy askeleiden nopeutta sitovan.
Hitaastipa jo mahtaa verikin vanhuksen suonissa liikkua
kun näin lämpimällä kulkee päällystakki hartioilla.

Mutta mitä näenkään? Tuleehan tuossa nuori neitonenkin,
ja tuossa valkolakki-ylioppilas, toiselta käytävältä palvelustyttö,
neljänneltä arvokasryhtinen virkamiehen näköinen,
keski-ikäinen mies kaikki puetut päällystakkeihin.
Rupean nyt lähemmin tarkastamaan kaikkia puistossa
liikkuvia ja harva se, joka ei olisi päällystakkiin verhottuna.
Vieläpä näen tuossa kolmevuotiaan pojankin
ja noin 8-ikäisen tytön hurjasti lekkivän, päällystakit
heilläkin taakkana hartioillaan.

Vaivun mietteisiin. Näinkö Suomen pääkaupunkilaiset
kesäänsä käyttävät karaistuakseen talven viimoja kestämään?
Eipä kumma, että täällä hyvässä Helsingissämme
reumaatiset vaivat ja katarrit rehentelevät, kun ei sen
paremmin käytetä luonnon tarjoomia karaisu- ja voimistus-
keinoja kuin että helteisenä kesäpäivänäkin päällystakilla
estetään ilman ja valon pääsyä ihohermoja ja suonia
virkistämään ja terästämään.

Pois toki tuollaiset hemmotteluvehkeet. Älkää nyt
ainakaan lapsianne kesällä niillä rasittako!

Konr. Reijo Waara.

Kertomus Suomen kansallisen terveysliiton
keskustoimikunnan toiminnasta
vuosina 1908-1910,l)

(Julkiluettu vuosikokouksessa puheenjohtajan luona 88/? 1910.)

Liiton syntysanat lausuttiin yliopistollisissa lomakurseissa
21/s 1906. Varsinainen perustava kokous pidettiin,
niinikään yliopistollisten lomakurssien yhteydessä,
4 p:nä kesäkuuta 1908. Ja nyt on liitto tilaisuudessa

x ) Kertomus toimintakaudelta 1906—1908 on Terveydenhoitolehdessä
1908 N:o 7—8 siv. 125—139,

pitämään ensimmäisen vuosikokouksensa sekä lomakurssien
että yleisen raittiuskokouksen aikana.

Varsinaisessa perustavassa kokouksessa4/s 1908 hyväksyttiin
väliaikaisen keskustoimikunnan laatimat liiton
säännöt sekä valittiin liiton puheenjohtajaksi professori
Taav. Laitinen ja muiksi jäseniksi: toht. Elin Elmgren,
rouva Maissi Erkko, toht. K. Fr. Hirvisalo, r:va Alma
Jalava ja tohtorit Akseli Koskimies, Max Oker-Blomy
Valter Parviainen, Konr. ReijoWaara, Paavo Virkkunen
ja K. Taskinen.

Sihteerikseen valitsi keskustoimikunta sittemmin toht.
ReijoWaaran ja pyysi kirkkoherra K. • V. Hurmerinnan
vielä olemattoman rahastonsa hoitajaksi, johon hän
hyväntahtoisesti myös suostui.

Liiton keskutoimikunnan toiminta kuluneina kahtena
vuotena on yleensä ollut hiljasta herätystyötä. Se on
etupäässä koettanut saada uusia paikallisliittoja syntymään,
mutta varojen ja siitä aiheutuvan kiertävien
puhujien ja järjestäjien puutteessa ei tämä herätystyö
ole voinut olla kovinkaan vilkasta. Kuitenkin on varsinkin
liiton puheenjohtaja, kansakouluopettajille pidetyissä
talvisissa yliopistollisissa jatkokursseissa Helsingissä
sekä 1908 että 1909, oppilaiilleen m. m. myös seikkaperäisesti
tehnyt selkoa Suomen kansallisen terveysliiton
tarkoituksista ja merkityksestä.

Ja sihteerikin on luentomatkoilla
silloin tällöin ollut tilaisuudessa puhumaan
terveysliitto-asiasta. Ja tämän vuoden kuluessa ovat
»Keräystoimikunnan vähävaraisten keuhkotautisten hyväksi
» maan eri osissa kierrelleet puhujat terveysliittoaatettakin
vireällä pitäneet ja sen puolesta agiteeranneet,
koska terveysliittojen tärkeimpiä tarkoitusperiä alunpitäen
on ollut osanotto taisteluun kansamme pahinta vitsausta
keuhkotautia vastaan. Täten kaikessa hiljaisuudessa ja
vähillä voimilla suoritettu herätystyö ei varmaankaan ole
jäljettömiin kadonnut, siitäkin päättäen, että juuri tänä

vuonna on syntynyt useoita paikallisia liittoja. Tietoja
meillä jo on Längelmäen, Maarian, Alavieskan, Virolahden
ja Säkkijärven kunnissa perustetuista liitoista sekä että
on oltu perustamishommissa Karjalohjalla, Mäntyharjulla,
Sammatissa, Ylihärmässä, Kauhavalla ja Lapualla.

Kaikkiaan on maassamme perustettu kolmattakymmentä
paikallisliittoa, Suomen kansallisen terveysliiton
ala-osastoina, mutta niistä ovat vielä useat aikaisemmin
perustetut viettäneet kovinkin hiljaista elämää, siitä
päättäen että keskustoimikunta on saanut vastaanottaa
varsinaisia vuosikertomuksia ainoastaan Elimäen, Kymin,
Tervakosken, Tyrvännän ja Wiipurin liitoista, mutta
mikäli syrjästä olemme kuulleet, ei monen muunkaan
liiton työ ole aivan hiekkaan uponnut. Olisi kuitenkin
ollut ja olisi peräti tärkeä saada kaikista varmoja tietoja,
että niitä voitaisiin julaista ja mahdollisesti suoritetun
työn nojalla rohjettaisiin pyytää ja odottaa valtiovaroista
avustusta Keskustoimikunnan työn vahvistamiseksi ja
kannattamiseksi.

Viime kesänä, yleisen raittiuskokouksen yhteydessä,
järjesti keskustoimikunta Jyväskylässä erityisen neuvottelukokouksen,
johon osanotto oli jotenkin suuri ja
vilkkaat keskustelut osottivat yleisössä olevan suurempaakin
terveysliitto-aatteen harrastusta kuin olisi voinut
odottaa. Keskustelu m. m. entistä selvemmin ilmaisi
miten tarpeellista olisi saada toimeen voimallisempaa
terveyshoidollista herätystyötä maassamme puhutun ja
kirjoitetun sanan avulla kuin mitä tähän saakka on saatu.

Keskustoimikunnan sihteeri on puolestaan koettanut
jonkunkaan verran tyydyttää kokouksessa ilmilausuttua
huokeahintaisten terveys-kirjaisten tarvetta kirjoittamalla
arkinkokoisia, 5 penniä maksavia »Kyläläisten terveysliitto-
kirjasia», joita nyt on olemassa 20 kappaletta ja
joita Werner Söderström O. Y. on kustantanut ja levittänyt
jo tuhansittain ympäri maata. Ja liiton puheenjohtaja

on ottanut laatiakseen terveysliitto-oppaan, jommoista
myöskin Jyväskylän kokouksessa kaivattiin.

Kesäkuussa tänä vuonna on keskustoimikunta, kiertokirjeessä
maalaislääkäreille, pyytänyt, että suosiollisesti
ottaisivat paikkakunnillaan alotteen paikallisterveysliittojen
aikaansaamiseksi tahi, jolleivät syystä tahi toisesta itse
personallisesti voisi ryhtyä tähän alotteeseen, että koettaisivat
saada jonkun tahi joitakuita terveydenhoitoa harrastavia
paikkakuntalaisia, miehiä ja naisia, siihen ryhtymään,
mutta että kaikessa tapauksessa ottaisivat opastaakseen
ja neuvoakseen niitä, jotka ottavat liiton järjestämisen
tehtäväkseen. Ja rohkenemme toivoa, etteivät maaseudun
lääkärit tule vetäytymään syrjään, vaan asettuvat kaikkialla
kansan käytännöllistä terveydenhoitoharrastusta tukemaan
ja kehottamaan eri yhdistyksiä ja yksityisiä kansalaisia
terveyshoidolliseen yhteistoimintaan paikallisissa
terveysliitoissa.

Mainitsimme, ettei keskustoimikunnalla ole ollut
mitään varoja käytettävänään herätys- ja agitationityöhön,
mutta menoja on silti ollut jonkun verran kirjevaihtoon,
kiertokirjeiden y. m. s. painattamiseen, ilmoituksiin
j. n. e. Nämä menot ovat kuluneiden kahden
vuoden kuluessa nousseet hieman päälle sata markkaa.
Niitä on yksityinen asianharrastaja, kuten edellisinäkin
vuosina, suorittanut omista varoistaan, ja Terveydenhoitolehti
on kustantanut muutamia ylipainoksia lehdessä
olleista, liiton toimintaa koskevista kirjoituksista, joitä sitten
on jaettu tarpeen mukaan sellaisiin paikkoihin, missä on
oltu hankkeessa perustaa paikallisia liittoja.

Lopuksi liitämme tähän otteita keskustoimikunnalle
tulleista paikallis-osastojen vuosikertomuksista toimintakaudelta
1908—1910.

Elimäen terveysliitto-osaston muodostavat 3 nuoriso-,
1 maalais-, 1 maamies- ja 2 raittius-seuraa sekä 1 opettajayhdistys.
Kannattavia jäseniä on liitolla 5 seurojen

ulkopuolella olevaa paikkakuntalaista. Liiiton puheenjohtajana
on toiminut toht. K. Kahelin, varap:na pastori
Haveri ja sihteerinä sekä rahastonhoitajana neiti Sofia
Gylden.

Liittotoimikunnan toimesta on v. 1908 pidetty 7
ja 1909 6 terveydenhoitoa koskevaa esitelmää eri osissa
kuntaa. Kirjallisuutta on levitetty: Terveydenhoitolehteä
33 ja (1909) 42 kappaletta (m. m. kaikille kunn.
lautak. jäsenille), Hirvisalon kirjasta puhtaudesta ja
ReijoWaaran lastenhoidosta yhteensä 15 markan sekä
Doudecim-seuran kustantamia kulkutautikirjasia 21: 50
pennin arvosta ja kyläläisten kirjasia 300 kpletta. Sitäpaitsi
1,200 kpletta kirjemerkkiä keuhkotautisten hyväksi.

Kulkutautien vastustamiseen on liitto tehokkaasti ottanut
osaa, m. m. hankkinut kuntaan 2 formaliimlamppua
ja saanut kunnan palkkaamaan kulkutautiajöiksi erityisen
terveystarkastusmiehen, joka toimii lääkärin määräysten
mukaan. Elimäen kunta on vuosittain antanut
liitolle 25 markkaa Terveydenhoitolehden hankkimiseksi
lautakunnan jäsenille ja kulkutautikirjallisuuden levittämistä
varten. V. 1908 olivat liiton tulot 85: 19 ja menot

69: 35, vuonna 1909 tulot 130: 35 ja menot 77: 35. Vuosivero
seurojen edustajilta liittotoimikunnassa on ollut
5 mk. ja kannattavilta jäseniltä 50 penniä. Liitto on ollut
jäsenenä Suomen terveydenhoitoyhdistyksessä.
Kymin terveysliitto-osaston perustivat 31/5 1908 Korkeakosken
nuoriso ja Helilän ompeluseura sekä raittiusyhdistys
»Kymi». Myöhemmin ovat liittoon yhtyneet
Eskolan nuorisoseura, Huukselan raittiusseura ja Kymin
Marttayhdistys. Liitolla on 11 kannattavaa jäsentä.
Puheenjohtajana on herra H. Salokannel, varap. V.
Hintikainen, sihteerinä Aino Kallio ja rahastonhoitajana

M. Mikkeli.
Liiton toimesta on v. 1908 pidetty 8 ja 1909 15
esitelmää ja puhetta terveydenhoidosta, hankittu 4 asia

miestä Terveydenhoitolehdelle, jotka ovat levittäneet
lehteä yhteensä 65 kpletta. Kyläläisten terveysliittokirjasia
on levitetty 150 kpletta ja kirjemerkkiä keuhkotautisten
hyväksi noin 1,000 k. Erään »terveyspäivän»
yhteydessä on pantu toimeen pienen terveydenhoitoesineiden
näyttelyn.

Liiton anomuksesta myönsi Kymin kunta terveysliittotyön
edistämiseksi J/3 osan viime vuoden viinaverovaroista
eli 83 markkaa. Vuosivero seurojen edustajilta
on määrätty 2 markaksi ja kannattavilta jäseniltä 50 p:si.
Liiton rahastot olivat a/i 1910 86 markkaa.

Tervakosken terveysliitto-osaston muodostavat Tervakosken
klubi-, raittiusseura ja voimistelu-& urheiluseura
»Kannel». Kannattavia jäseniä on 9. Puheenjohtajana
on Herra E. Launis, varap. r:va I. Lumme, siht. r:va

A. Hänninen ja rahast. hoit. A. Wallinheimo.
V. 1909 on liiton toimesta pidetty 5 terveydenhoitoesitelmää,
levitetty 38 vuosik. Terveydenhoitolehteä sekä
1,250 kpletta kyläläisten terveysliittokirjasta, ryhdytty
toimenpiteisiin koleran varalta j. n. e.
Terveysliitto-aatteen edistämiseksi on Tervakosken
osuuskauppa vuosivoitostaan antanut liitolle 50 markkaa.
Liiton tiliasema osotti 31/12 1909 tuloja 131: 40 ja menoja

93: 15.
Tyrvännän terveysliitto-osaston muodostivat 1908
6 seuraa (raittius-, lähetysompelu- ja työ-seura sekä
suomalainen seura ja eteläpuolen työväenyhdistys ja
riento yhdistys) ja 3 kannattavaa jäsentä. V. 1909
vähenivät liittoa muodostavien seurojen luku 5:ksi, mutta
kannattavia jäseniä on ollut 6. Puheenjohtajana toimi
neiti Linda Rantanen, varap. J. Kuusivaara, sihteerinä
opettajatar Hilja Pulkkinen ja rahastonhoitajana neiti
Alma Rantanen.

Liittotoimikunnan toimesta on levitetty 35 á 37
vuosikertaa Terveydenhoitolehteä, 40 Kylyläisten terveys

liitto-sarjaa ja 25 kpletta kirjasta »Sisar Ellonen eli mitä
diakonittarella oli tekemistä syrjäkylässä». V. 1908
pidettiin 3 suurempaa kokousta, »terveyspäivää», yleisöä
varten esitelmineen ja puheineen. 1909 on osasto kansanvalistusseuralta
saadun 100 markan avustuksella pannut
toimeen luentokurssit, joissa toht. E. V. Lybeck ja rouva
Maria Furuhjelm pitivät yhteensä 9 esitelmää. Sitä paitsi
on pidetty 2 kyläkokousta ja kesällä pantiin toimeen
yleinen urheilujuhla.

Ruuanlaittotaidon parantamiseksi toimeenpani osasto
Suomen naisyhdistyksen avustuksella kahdet, 6 viikkoa
kestävät ruuanlaittokurssit, joihin ottivat osaa yhteensä
25 oppilasta ja joissa levitettiin 300 kpletta naisyhdistyksen
lahjoittamaa lehtistä ruuan kypsyttämisestä heinälaatikoissa.

Toimikunta on myös kerännyt pienen vaatevaraston
kätilön käytettäväksi vähävarasille, ja uupumatta se on
toiminut kiertävän sairaanhoitajan hankkimiseksi kuntaan
mikä vihdoin on onnistunutkin sittenkuin saatiin kunta
taivutetuksi kannattamaan hanketta 200 markalla vuodessa.
Formaliinilampun on toimikunta myös hankkinut
käytettäväksi desinfisioimisiin kunnassa. Liiton toimia
on Suomalainen seura kannattanut 35 markan, työseura
10 ja toht. v. Fieandt 20 markan lahjoilla.

1908 oli liitoUa tuloja 209: 70 ja menoja 181: 60, v.
1909kuloja 247: 91 ja menoja 175: 50.
Liitto on myös jäsenenä Suomen terveydenhoitoyhdistyksessä.

Wiipurin terveysliitto-osasto on 1909 vuoden kuluessa
laatinut itselleen omat sääntönsä, joille on hankkinut ja17/5 saanut Kuvernöörin vahvistus. Näiden sääntöjen
mukaan »Karjalan kansallisen terveysliiton» nimellä toimivan
Wiipurin terveysliitto-osaston »tarkoituksena on
innostaa ja herättää harrastusta niinhyvin yksityiseen kuin
yleiseen terveydenhoitoon, kuten lastenhoidon parantami

seen, sairasten hoitoon, varojen hankkimiseen sairaskoteja
ja muita senlaatuisia yleistä terveyttä turvaavia ja edistäviä
tarkoituksia varten, sekä toimia yllämainittujen
aatteiden toteuttamiseksi Karjalassa». Tämän liiton
jäseneksi pääsee, sääntöjen 2 §:n mukaan, »kaikki terveydenhoitoa
harrastavat laillistetut seurat ja yhdistykset
kaakkois Suomessa, jotka kukin valitsevat äänivaltaisia
edustajia osaston kokouksiin»! Varmaankin olisi terveydenhoito-
asialle eduksi jos muissakin läänien pääkaupungeissa
syntyisi samallaisia läänin maaseutuunkin ulottavia terveysliitt
o-o sastoj a.

Wiipurin osasto on alusta pitäen toiminut kiitettävän
virkeästi. Se on toistaiseksi kohdistanut voimiaan pääasiallisesti
varojen keräämiseen Etelä-Karjalan köyhien
keuhkotautisten hyväksi aijottua hoitolaa varten. Tätä
tarkoitusta varten oli osasto jo 1908 vuoden lopussa
saanut kokoon iltamilla, pennikeräyksillä j. n. e. 2,134 mk.
74 p:niä, johon lisäksi tulee 500 mk., joita Wiipurin
lääkäriseura varoistaan lahjoitti liitolle samaan tarkoitukseen.
Sitä paitsi oli osastolla 1908 vuoden lopussa koottuna
1,193: 78 p. käyttövaroja. Osaston alotteesta ja sen
keskuudessa muodostettiin jo 1908 myös erityinen n. s.
»kapaloseurakin», joka pitää huolta siitä, että köyhät
äidit saavat vaatteita pienokaisilleen ja »lukuisat ovat ne
vastasyntyneet lapsukaiset, jotka seuran toimesta ovat
saaneet eheää ja puhdasta ympärilleen». Onpa »kapaloseura
» koettanut tarkastaakin ja valvoa niiden pikkulasten
hoitoa, joille avustusta on annettu ja sääntönä on yleensä
pidetty, että kaikki äidit, jotka ovat ilmoittaneet tarvitsevansa
vaatetusapua pienokaisilleen, ovat sitä saaneet. Isommillekin
lapsilleen kapaloseura voimiensa mukaan antanut
vaatetus-avustusta, jopa se on rahaavustuksella ottanut
osaa koulukeittiönkin aikaansaamiseksi »Tiiliruukille». 1909
vuoden lopussa pani osasto toimeen sanotun keuhkotautihoitola-
rahaston hyväksi suuret arpajaiset, joiden

valmistushommiin osaston toimihenkilöiden aika pääasiallisesti
kuluikin, mutta siksi hyvällä tuloksella, että rahasto
31/i2 !909 oli 11,020 mk:an 32 pennin suuruinen, jotapaitsi
osaston muut käyttövarat nousivat 1,487: 49 p:niin.
Huolimatta suurista ponnistuksistaan arpajaisten hyväksi
on osasto 1909 vielä saanut toimeen 23 terveydenhoitoesitelmää,
osaksi Wiipurissa osaksi maaseuduilla. Ja
kapaloseurakaan ei ole ollut sanottunakaan vuotena toimetonna.
Vuosikertomuksessa vielä mainitaan, ettei ole
maaseuduilta osastolle saapunut tietoja paikallisten liittojen
toiminnasta, mutta sanomalehdistä ovat nähneet,
että »aate elää ja leviää, sillä näinä päivinä (kertomus
päivätty 30/5—10) on perustettu uusia Terveysliiton paikallisosastoja
ympäristöömme ehkä useampiakin.» Osasto
on myös kohdistanut huomiotaan varsinkin itäsuomessa
turmiollisena levinneeseen Kuhnen oppiin, »johon näkyvät
antautuneen ei ainoastaan tietämättömät, vaan niitäkin,
joilta odottaisi arvostelukykyä».

Konr. ReijoWaara.

Tuberkulosi- ja terveyspäivä sekä Suomen
kansall. Terveysliiton ensimmäinen
vuosikokous Helsingissä 28A 1910.

Yleisen 28:nnen Raittiuskokouksen alkajaispäivä oli
tänä vuonna järjestetty raittiuskansan ja yliopistollisiin
lomakursseihin osaaottavien kansalaisten yhteiseksi »tuberkulosi-
ja terveyspäiväksi», joka alettiin hartaushetkellä
Johanneksen kirkossa. Pastori A. W. Kuusisto mieltäkiinnittävin
sanoin pani kuulijoittensa sydämille, että
jos mieli saada hyvistäkin harrastuksista pysyviä, siunausta
kansalle tuottavia tuloksia, on työ tehtävä Jumalan nimessä
ja Jumalan valtakunta-aatteen perustusten lujittamiseksi
sydämissä.

--

124

Kirkosta siirryttiin ylioppilastalon juhlasaliin, jossa
mahtavasti kaikuvan alkajais-torvisoiton jälkeen ensin
opettaja W. Sippola kertoi »Keräystoimikunnan vähävaraisten
keuhkotautisten hyväksi» tähän astisesta toiminnasta.
Tämän jälkeen pr of. Laitinen teki selkoa ensin
tuberkolosivastustamis-tavoista ulkomailla ja sitten niistä
ääriviivoista, joihin sanotun keräystoimikunnan ja raittiusväen,
vastaisessa toiminnassaan keuhkotaudin vastustamiseksi,
tulisi hänen melestään suunnitelmansa sisällyttää.
Esityksen jälkeen hyväksyttiin yksimielisesti puhujan
näin kuuluvat loppuponnet:

Raittiuskansa katsoo asiakseen mahdollisuuden mukaan
avustaa kaikkien niiden toimenpiteitten edistämistä
tuberkulosin vastustamisessa, jotka »Keräystoimikunta
vähävaraisten keuhkotautisten hyväksi» katsoo tulevan
edullisimmiksi ja

tekee tässä tarkoituksessa voitavansa kansallisen
Terveysliiton kehittämiseksi.

Käytiin sitten tuberkulosimuseota katsomassa ja
päivällisloman jälkeen kokoonnuttiin taas kl. 5 Ylioppilastalon
juhlasaliin, jolloin toht. Konr. ReijoWaara kävi
alustamaan1) kysymystä: »Miten on Suomen kansallisen
Terveysliiton toimintaa edistettävä ja mikä on liiton
tehtävä kansallisessa taistelussa keuhkotautia vastaan?»
Alustus päättyi seuraaviin ponsiin:

l:ksi. Yleiseen keskustelukokoukseen kokoontunut
Suomen raittiusväki ja yliopistolliset lomakurssilaiset
ovat sitä mieltä, että terveysliittoaate toteutettuna on
omiansa herättämään kansalaisia itsetietoiseen ja omintakeiseen
terveydenhoitotyöhön ja kasvattamaan heidät
tällaisen työn menestymiselle tarpeelliseen yhteistoimintaan.

*) Alustus on kokonaisuudessaan julaistu Uudessa Suomettaressa
Nro 171 29/7 1910.

--

liiton ensimmäinen vuosikokous Helsingissä 1910. 125

2;ksi. Terveysliitto-aate toteutettuna on omiansa
kasvattamaan kunnille yleiseen terveydenhoitoon perehtyneitä
ja sitä harrastavia terveydenhoitovirkailijoita, jommoisista
tätä nykyä vielä on maalaiskunnissa suuri puute.

3:ksi. Paikalliset terveysliittotoimikunnat voivat
paraiten myötävaikuttaa työssä keuhkotaudin vastustamiseksi,
pienempiä piirejä varten toimeenpantavien lukuiltamien
ja henkilökohtaisenkin vaikutuksen kautta perheissä,
levittämällä vähävaraistenkin keskuuteen oikeita
tietoja keuhkotaudin luonteesta, sen välttämis- ja parantamis-
mahdollisuuksista, sekä, mikäli voimat sallivat,
vaikuttamalla pienien paikallisten keuhkotauti-hoitoloiden
ja -huoltoloiden aikaansaamiseksi.

4:ksi. Saadakseen terveysliitto-aatteen ajamiseen
entistä suurempaa pontta, valitsee kokous täällä läsnä
olevista 8 henkilöä, yhden kustakin läänistä, joiden tulee
raittiuskokouksen kestäessä listoille kerätä niiden naisten
ja miesten nimikirjoitukset, jotka1) sitoutuvat kotiinsa
tultua tekemään voitavansa saadakseen paikallisia terveysliittoja
syntymään.

Alustus aiheutti vilkkaan keskustelun, jossa käytettiin
17 puheenvuoroa. Lopputulokseksi tuli, että
ponnet hyväksyttiin ylläolevassa muodossa, jonka jälkeen
valittiin 4:nnessä ponnessa mainituiksi nimien kerääjiksi:
Oulun läänistä n:ti Hedvig Tuominen, Vaasan 1. opett.
Lauri Perälä, Turun ja Porin 1. n:ti Lulu Enbom, Häämeen

1. hra A. O. Autere, Kuopion 1. maisteri /. F. Blomqvist,
Mikkelin 1. hra Korpelainen, Wiipurin 1. opett. Joosa
Kontula ja Uudenmaan 1. puhuja Aug. Wuori.
1) Pyydetään, että maaseuduilta ne henkilöt eri paikkakunnilta,
jotka ovat halukkaita ryhtymään alotteeseen paikallisten terveysliittojen
pystyyn saamiseksi, eivätkä ole tätä haluaan sanotuilla listoilla vielä
ilmaisseet, siitä välittömästi ilmottaisivat kirjeessä täydellisellä nimellään
ja selvällä osotteella tämän lehden toimittajalle, niin heille aikanaan
lähetetään liiton toimintaa valaisevia julkaisuja ja kiertokirjeitä.

Illalla k:lo 8:lta oli Suomen kansallisen Terveysliiton
ensimmäinen vuosikokous prof. Taav. Laitisen kodissa,
Fabianink. 13. Siinä olivat edustettuna: Elimäen (S. Gylden),
Kymin (H. Salokannel ja V. Hintikainen), Maarian

(J. W. Wuori ja O. Santalahti), Tervakosken (Ines Brofeldt
ja E. Launis) sekä Tyrvännän (Hilja Pulkkinen) liittoosastot.
Saapuvilla olivat myös keskustelukokouksessa
valitut nimikirjoitusten kerääjät sekä keskustoimikunnan
jäseniä. .
Vuosikokouksessa luettiin toisessa paikassa lehteä
julkaistu toimintakertomus sekä valittiin keskustoimikuntaan
entinen puheenjohtaja ja jäsenet uudelleen,
paitsi rva Erkon, toht. Elmgremn ja toht. Virkkusen
tilalle, kun nämä olivat ilmoittaneet etteivät ajan puutteen
takia halunneet tulla uudelleen valituiksi, rva Laura
Harmaja, kirkkoherra K. V. Hurmerinta sekä lääk. kand.
Armas Ruotsalainen. Tilintarkastajiksi valittiin toht.
Ernst Therman ja kirjanpitäjä /. V. Laitinen sekä niille
varalle tohtorit W. Sipilä ja R. Löfqvist.

Ilta kului vilkkaassa keskustelussa liiton vastaisen
toiminnan vahvistamisesta ja osanottajien tutustumisessa
keskenään. Toivokaamme, että kun kokoonnutaan 2
vuoden perästä liiton toiseen vuosikokoukseen paikallisliittojen
edustajia luetaan ainakin kymmenluvuissa.

Konr. ReijoWaara.

Uutta terveysopillista kirjallisuutta.

Ivar Wilskmanin uusinta julkaisua, 176 siv. laajuista,
»Terveys ja tarmo» nimistä, äsken Weilin ja Kumpp.
kust:lla ilmestynyttä kirjasta mielihyvällä suosittelee
oppaaksi jokaiselle nuorelle ja vanhallekin, joka tahtoo
säilyttää henkisiä ja ruumiillisia voimiaan ja pirteyttään
vanhuuden päiviin saakka.

Sekään ei tarvitse katua kauppojaan, joka ottaa
vaivakseen lukea niinikään äsken, A. Kariston kustannuksella
ilmestynyttä, Arvo Wartian kirjoittamaa, Suomen

V. ja U. Liiton palkitsemaa pikkukirjasta »Miksi voimistelen
ja urheilen?» Kirjasessa monipuolisesti vastataan
kysymykseen, miksi todellakin olisi jokaisen kansalaisen
syytä voimistella ja urheilla. Painovirhe on sivulla 17,
jossa sanotaan, että sydämen toiminta voi kohota 250
lyöntiin minuutissa. Kariston kustannuksella on myös
ilmestynyt, suomennoksena, eräs toinenkin pikkukirJanen,
Neville Lyttonin kirjoittama »Lähestyvä vallankumous
ravintokysymyksen alalla».
K. R—a.

Kirjelaatikko.

942. Huolestunut 41 v. Ei ole syytä otaksua, ettei teillä vielä
olisi perillisten toivoa. Käyttämällä pehmeitä, pieksuntapaisia
kenkiä voidaan vähitellen saada varpaankänsiä häviämään; muuten
olisi syytä oppia niitä leikkaamaan siten, että valkoinen sydän aina
poistetaan, mutta verisuonia loukkaamatta.

943. Huolestunut 27 v. Lihomisen vastustamiseksi sahatkaa
joka päivä halkoja 1/2 á 1 tunnin verran ja kävelkää lisäksi 3 kertaa
päivässä 3—5 kilometriä kerrallaan. Älkää syökö laisinkaan voita
eikä sokuria, mutta jälkiruuaksi hedelmiä tahi marjoja. Katsokaa
vuosikerrassa 1908: Lassarin tukanlähdön hoitotapaa.

944. t}Arpi". Leuvassanne olevaa, rumentavaa arpea ei voida
korjata muulla kuin leikkaamalla. Kääntykää siis jonkun kirurgin
puoleen.

945. Heikko rakenteinen. Tutkituttakaa rintaanne lääkärillä.
Tutkimatta on aivan mahdotonta sanoa, onko teissä keuhkotautia vai
eikö. Jollei teitä vaivaa mikään vika keuhkoissa, vaan ainoastaan
yleinen heikkous, on kyllä uintikin, mutta varsinkin kylmät pesut
paikallaan. Pistopaikkoihin pankaa yöksi kylmät lämmittävät
vesikääreet. Välttäkää kahvea ja teetä, syökää maitoruokia, m. m.
nuorta fiiliä.

946. 33 vuotias. Ruvetkaa vatsavaivoihinne käyttämään

kaa joka ilta kylmään lämmittävään vesikääreeseen, ettekä saa
kuukausimääriin heittää keihästä.

959. Poika. Syy siihen, että 75 vuotiaan isänne iho käsissä,
jaloissa y. m. halkeilee, tulee verihaavoihin ja kovasti syhyttää, on
nähtävästi vanhuuden aiheuttama verisuonteen kovettuminen, mutta
mahdotonta on hoitoa neuvoa tarkemmin sairasta tutkimatta ja
tarkoin tuntematta koko hänen elämänjärjestyksensä ja entiset
tautinsa. Sopimattomien saappaiden käyttämisestä sisällepäin
kasvavia kynsiä täytyy oppia taitavasti aika ajoin leikkaamaan, mutta
sitä voidaan ainoastaan kädestä pitäen opettaa. Jos kynsi on kovin
pahasti sisäänkasvanut, ei auta muu kuin koko kynnen poistaminen
sillä tavoin, ettei kasva enää mitään kynttä sijalle, jota operationia
ainoastaan kirurgi voi suorittaa.

960. Huojuva. Teissä on nähtävästi neurastenian alkuoireita.
Pyrkikää joksikin aikaa toht. Heikinheimon hoitolaan Keuruulla.
Kotihoidolla tuskin pääsette tasapainoon.

961. Nuori. Luonnollakin on oikkunsa, toisille antaa pienempiä
toisille isompia elimiä, mutta nuorella on vielä kasvamisessa toivoa.
Änkyttämisestä pääsee ainoastaan johdonmukaisella harjoittelulla:
lukemalla ääneen ja puhumalla aina hitaasti. Syylien poistamisesta
katsokaa vast. 958.

962. A. S. Ylihärmässä. Lukekaa lehden v:kerrossa 1906 siv23—
26 olevaa kirjoitusta.

963. Uskomaton. Kun teissä huhtikuussa oli tulirokkoa ja
kurkkumätää sekä jälkitautina munuaistauti, niin ei kumma että
selässänne vielä on kivun tunteita. Hoitakaa ne kylmillä lämmittävillä
vesikäärcillä joka yöksi. Vaikka virtsanne sakeutuu keittäessä, ei
se osota, että teissä olisi enää munuaistautia, kun tuo sakeus häviää
typpihappoa sekaan pannessa. Uskokaa pois vaan mitä lääkärinne
on taudistanne lausunut.

964. E. /C. Mahdotonta meidän antaa tietoja kyseessä olevien
kahvisurrogaatien kokoomuksesta, kun emme ole nähneet mitään
fakkimiehen antamaa analyysitodistusta. Pyytäkää myyjiltä nähtäväksenne
sellaista, suomalaisen kemistin antamaa todistusta.

965. Katajanmarja tahtoo tietää, onko hyvä käyttää katajamarja-
öljyä sisällisesti ja voidella päältäpäin suonisalvalla kun kauemman
aikaa on tuntenut selässä ja hartioissa heikkoutta sekä päänhuimausta.
Hieromisesta voi olla jotakin hyvää, ja johdonmukainen
voimistelu on tuolle vaivalle varmaankin paras parannus keino, mutta
öljyn nauttimisesta tuskin taikaakaan.

966. Ensikerta. Kun vaan pitkitätte juoksu- ja työhoitotapaanne,
kyllä vähitellen vahvistutte onanian seurauksistakin,

mutta hullutuksia teidän täytyy välttää, sellaisia, kuin että kohteliaisuudesta
juoda 5 kuppia kahvia. Älkää nauttiko kahvia laisinkaan.

967. 18 v. Terve kun olette, huulet vain sairaanomaiset,
hierokaa ne joka ilta pari minuutia hyppysenne välissä, verisuonten
vahvistamiseksi.

968. 18 vuotias. Munuaistaudissa ovat sopivat kylvyt ja
ruokajärjestys ainoa tepsivä hoitokeino. Koska kerran munavalkuainen
virtsasta on hävinnyt sopii ruveta varovaisuudella urheilemaankin,
kun vaan edelleen elää hyvin säännöllisesti. Kivespussi-verisuonilaajennukset
eivät kaipaa muuta kuin suspensoirin käyttämistä,
Tämä ei ole esteeksi urheilulle.
Huomatkaa! Vastatkaa!

Allekirjoittaneella on tekeillä kertomus Suomen kansallisen
Terveysliiton tähän astisesta toiminnasta sekä
terveysliitto-aatteen leviämisestä ja kehittymisestä eri osissa
maatamme. Mutta saadakseni tästä liikkeestä, jolla varmaankin
vielä tulee olemaan suurikin merkitys kansamme
terveydenhoidon historiassa, niin tarkat ja asialliset tiedot
kun suinkin, pyydän että asiaa harrastavat henkilöt kaikilla
paikkakunnilla, joissa muodossa tahi toisessa, jospa
vain yksityispiireissäkin, on ollut vaikkapa kysymystä
paikallisen terveysliiton perustamisesta, lähettäisivät minulle
syyskuun 20:een p:vään mennessä pikkuseikkojakin
myöten niin tarkat tiedot asiasta kuin suinkin mahdollista,
m. m. olisi hauska saada jäljennöksiä asian hyväksi
pidetyistä puheista, kutka ovat herättäneet, ja missä tilaisuuksissa,
kysymystä liiton perustamisesta, mitkä syyt
ovat olleet toimintaan pääsemistä tahi ehkä perustetun
liiton elpymistä ehkäisemässä j. n. e. Näitä tietoja haluaisin
tietysti sellaisistakin paikoista, joissa yritykset eivät

ole vieneet mihinkään positiviseen tulokseen, mutta varsinkin
niistä, joissa on jotakin tehty vaikka kertomuksia
ei ole lähetetty. Pyydän, että kiertävät raittius- y. muut
puhujatkin, jotka ovat terveysliittoasiastakin puhuneet,
hyväntahtoisesti antaisivat minun tietää missä ja millä
menestyksellä se on tapahtunut. Jos tiedot lähetetään
jostakin kylästä, tehdaspaikasta tahi muusta sellaisesta
rajoitetusta alueesta, olisi tarkkaan aina mainittava missä
kunnassa ja läänissä kyseessä oleva paikkakunta on.

Konr. ReijoWaara

osote: Helsinki, Antink. 15.

Luonnonihanimdestaan ja terveellisestä ilmanalastaan tunnettu

TAKAHARJUN
Keuhkotautisten Parantola,

Punkaharjun kruununpuistossa,

on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Makustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

N:o 9 SYYSKUU XXII v:kerta
Terveydenhoitolehti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1910

Sisällys: Miten olisi käytännöllisimmin taipaleelle lähdettävä
paikallista terveysliittoa aikaansaadakseen ? K. ReijoWaara. —Suomalaisesta
saunasta, K. Taskinen.— Miten leveän heisimadon tulo ihmiseen
on vältettävissä? (kuva), A. Ruotsalainen. — Salalääkehuijaukset
maassamme yhä jatkuvat, K. ReijoWaara. -- Makuelimen merkitys
ruuansulatukselle, K. ReijoWaara. — Kirjelaatikko.

Miten olisi käytännöllisimmin taipaleelle
lähdettävä paikallista terveysliittoa
aikaansaadakseen?

Näin monikin on viime aikoina kysynyt. Vastaan
tässä lyhyesti kaikille.

Asiaa harrastava henkilö ottakoon sopivassa tilaisuudessa,
jossakin seurassa tahi yleisemmässä kokoutumistilaisuudessa,
keskustelu-alustuksen muodossa selittääkseen1)
yhteenliittymisen merkitystä terveyden suojaamiseksi. Sopii
m. m. huomauttaa, miten ihmiset ovat jo oppineet
ammoisista ajoista yhteisvoimin puolustamaan yhteiskuntajärjestystään
ulkonaisia ja sisällisiäkin vihollisia vastaan
ja miten kokemus joka askeleellamme meitä opettaa, että

*) Lähteenä sopii käyttää esim. Terveydenhoitolehdessä olleita
kirjoituksia: 1906 siv. 97, 129, 137, 145, 162; 1907 siv. 54, 81, 171;
1908 s. 17, 53, 87, 96 (liiton säännöt), 125, 153; 1909 s. 81 (paikallisjärjestöjen
työsuunnitelmasta), 119; 1910 s: 85, 175; sekä Kyläläisten
terveysliittokirjasia N:o~91.

vapautuminen tautienkin kahleista on mahdollinen ainoastaan
jos yhteisvoimin käymme vastustamaan tautivihollisiä
m mekin. Sopii sitten vielä johtaa mieliin sitä tosiasiaa,
että nyt jo useat maassamme toimivat järjestöt kukin
keskuudessaan jonkunverran harrastavat yleistä terveydenhoitoakin,
mutta miten samallakin paikkakunnalla toiset
seurat ja yhdistykset useinkaan eivät tiedä mitään toisten
toimista tällä alalla ja sen takia heidän terveydenhoitopyrintönsä
itse asiassa jäävät tuloksettomiksi tahi ainakin
paljoa tehottomimmiksi kuin jos kaikki yhdellä paikkakunnalla
toimivat järjestöt, yhteisen terveysliitto-toimikunnan
välityksellä, löisivät tuumansa yhteen kaikille
yhtä kalliin asian, yleisen ja yksityisenkin terveydenhoidon
järjestämiseksi ja parantamiseksi paikkakunnalla.

Jos sitten alustajan mielipide saavuttaa kannatusta
ja saapuvilla olevat katsovat olevan syytä ryhtyä toteuttamaan
terveysliitto-aatetta paikkakunnalla, sopii kohta valita
muutamia sopivia kenkilöitä edelleen asiaa ajamaan.
Näille on m. m. pantava velvollisuudeksi pitää huolta
siitä, että kysymys alustettuna tulee esille jokainoassa
paikkakunnalla olevassa seurassa ja yhdistyksessä, ja
samalla kehottaa valitsemaan 2 henkilöä yhteiseen terveysliitto-
toimikuntaan.

Siinä tapauksessa, että kysymys herätetään jossakin
suljetussa seurassa, on selvintä, että tämä seura kohta
valitsee jäsenensä tulevaan liittotoimikuntaan ja antaa
näille, tahi useammallekin, toimeksi vaikuttaa muihin
paikkakunnan järjestöihin kuten yllä jo on sanottu. Mutta
älköön koskaan tyydyttäkö vain siihen, että kiertokirjeellä
kehotetaan muita järjestöjä terveysliittoon rupeamaan.
Kiertokirjekin voi alustavana toimena olla paikallaan,
mutta ellei asiaa suullisestikin esitetä kussakin seurassa
erikseen, niin jää kiertokirje useinkin tehottomaksi.

Niinpian kun lopputuloksena alkutoimista on se, että
ainakin 2 tahi kolme seuraa ovat valinneet jäsenensä liitto

toimikuntaan, niin se, joka asian on alulle pannut tahi
joku muu siihen määrätty henkilö, kutsukoon toimikuntaan
määrätyt henkilöt kokoon valitsemaan puheenjohtajaa,
kirjuria ja ehkä muita tarpeellisia toimihenkilöitä. Ja niitä
valittakoon joko toimikunnan omasta keskuudesta tahi
liittoon toivottavasti alustapitäen yhtyneistä yksityisistä
kannattavista jäsenistä. Liiton muodostumisesta ja toimitetuista
vaaleista ilmoitettakoon kohta keskustoimikunnalle,
jolle myös lähetetään paikallis-liiton ohjesääntö1) vahvistettavaksi
niin pian kuin sellainen on tehty.

Toimikunnan tulee sitten jatkuvasti koettaa vaikuttaa
niihinkin paikkakunnan järjestöihin, jotka eivät liittoon
yhtyneet, että nekin siihen jälestäpäin liittyisivät.
Ja siihen suuntaan koettakoot vanhatkin paikalliset terveysliitto-
toimikunnat uupumatta vaikuttaa siksi kunnes paikkakunnalla
ei ole enää yhtäkään järjestöä terveysliiton ulkopuolella.

Mitä taas yksityisiin, järjestöjen ulkopuolella oleviin,
terveydenhoitoa harrastaviin kuntalaisiin tulee, niin on
toivottavaa, että nekin kohta yhtyvät liittoon kannattaviksi
jäseniksi. Ja suotava myös on, että nämä keskenään muodostavat
erityisen kunnallisen terveydenhoitoryhmän sekä
sellaisena puolestaan valitsevat 2 edustajaa terveysliittotoimikuntaan.
Jopa tällaiset yksityisetkin terveydenhoitoa
harrastavat kuntalaiset voivat käydä yksissä tuumin alotteeseen
terveysliiton muodostamiseksi ja ruveta agiteeraamaan
kunnassa toimivat seurat ja yhdistykset mukaansa.

Konr. ReijolVaara.

J) Mallisääntö-ehdotus valmistunee julaistavaksi Terveydenhoitolehden
lokakuun numerossa.

--

Suomalaisesta saunasta.

Kirj. K. Taskinen.

Me suomalaiset voimme olla ylpeitä siitä, että meillä
on semmoinen terveyshoidollinen laitos, kurin suomalainen
sauna. Se on tosikansallinen ja semmoisen omistaa maaseudulla
jokainen perhekunta köyhimmästä rikkaimpaan.
Sauna oli muinaissuomalaisilla pyhä paikka, jossa tauteja
parannettiin loitsuilla ja luvuilla, myöhemmin myös hieronnalla,
suoneniskuilla ja kuppauksilla.

Eivät siellä saaneet roskapuheet eivätkä kirosanat
jalansijaa. Synnytykset myöskin säännöllisesti tapahtuivat
tässä perhe-parantolassa, joksi sitä hyvällä syyllä voi kutsua.

Monin paikoin maaseudulla on vielä sauna säilyttänyt
entisen luonteensa, joskin paljon vanhaa ja vakavaa kunnioitusta,
mikä tälle laitokselle oli ominaista, on hävinnyt
ja sijalle tullut uudenaikainen kevyt ivansekainen ja osittain
irstailevakin käytöstapa. En tarkoita, että olisimme
edelleen tauteja koettaneet siellä loitsuin ja luvuin parantaa,
vaan että samaan tarkoitukseen olisimme käyttäneet
uudempiaikaisia parannustapoja, kuten esim. vesihoitoa,
hauteita ja hierontaa. Silloin olisi sauna säilyttänyt jatkuvasti
tuon perheparantola-luonteensa, joka sille alkujaan
oli ominaista. Tämä ei olisi mitenkään ollut ristiriidassa
sen nykyisen tarkoituksen kanssa olla yksinomaan peseytymistä
s. o. ihon puhtaanapitoa varten. Ei, päinvastoin
nämä olisivat täydentäneet toisiaan.

Hyvä niinkin, että saunaa käytetään edes viime mainittuun
tarkoitukseen. Puhtaushan on terveysopin pääperuste.
Se estää monen taudin tulon. Tämän lisäksi
on hyvin tärkeä puoli siinä, että suomalainen sauna panee
hikirauhaset vilkkaaseen toimintaan, saa aikaan runsaan
verevyyden ihossa ja näin ollen vaikuttaa edullisesti ylei seen
ainevaihdokseen, minkä elvyttäminen kykenee parantamaan
monta erilaista, jopa vaikeaakin tautia.

Ikävä kyllä, tuntuu siltä, kuin saunan käyttäminen
Suomessa olisi vähenemään päin. Aikooko kansamme
todella tehdä saman tuhmuuden, kuin Ruotsin kansa?
Siellähän oli myöskin aikaisemmin sauna yhtä yleinen,
kuin meilläkin, mutta sittemmin lääkärit pitivät kansan
kylpytapaa terveydelle vaarallisena ja papit selittivät saunat
epäsiveellisyyden levittäjiksi. Ja niin hävisi Ruotsin
kansasta tämä hyvä ja tärkeä tapa. Monin paikoin on
siellä vielä maalaistaloissa sauna jälellä, vaan sitä ei käytetä.
Nyttemmin koettavat lääkärit y. m. asiaa ymmärtävät
henkilöt herättää Ruotsin kansassa harrastusta saunojen
hankintaan ja käyttämiseen, mutta kansan tapoja
on vaikea yhfäkkiä muuttaa.

Olen ollut hiljakkoin tilaisuudessa eräässä talossa
Uudellamaalla näkemään heinäpellon keskellä saunan,
jonne ei mitään tannerrettua polkua johtanut. Jo siitä
huomasin sen olevan vähän käytetyn, vaan kuulin lisäksi,
että harvoin sitä tarvitaan. Ainoastaan kerran kuuden
viikon ajalla oli saunaa talon tarpeeksi lämmitetty ja
kumminkin oli siinä 7 á 8-henkinen perhe, kaikki työtä
tekeviä ja kiire kesäinen työaika eikä uintiin juuri tilaisuutta.
Tämän lisäksi olen ihmeekseni kuullut löytyvän
kartanoita, joissa kylvetään vain pari kolme kertaa vuodessa
s. o. suurien juhlien edellä. Tuo voi johtua tarkkuudesta,
vaan enemmän ehkä asianymmärtämättömyydestä.
Saituus ja säästäväisyys ei ole sama. Terveydenhoidolliseen
tarkoitukseen käytetyt varat eivät voi olla
tuhlausta, vaan pikemmin säästäväisyyttä.

Toivottavasti muualla Suomessa ei olla tässä suhteessa
yhtä itaroita, kuin paikoittain Uudellamaalla. Sopivampaa,
halvempaa ja yksinkertaisempaa ruumiin puhdistamis-,
vahvistamis- ja karkaisukeinoa kuin suomalainen
sauna, on mahdoton löytää. Sen vuoksi, pitäkäämme
kiinni kansallisesta aarteestamme ja harrastakaamme sen
käytännön levenemistä!

Miten leveän heisimadon tulo ihmiseen
on vältettävissä?

Toisessa kirjoituksessa1) olen kertonut leveän heisimadon
merkillisistä elämänvaiheista ja kehityksestä. Olen
rnyös maininnut, että tämä, meidän maassamme liiankin
yleinen suoliloinen tulee ihmiseen kaloista. Jos näet ihminen
syö kalaa sellaisena, että nuo kalassa elävät, l—2.25

Osa mateen ruumista, jossa lihasto on leikattu näkyviin. Lihastossa
leveän heisimadon lihastoukka. Luonnollinen koko.

cm pituiset lihastoukat (kuva) ovat vielä elossa, saa hän
madon loisekseen.

Tuollaisia kaloja, joissa leveän heisimadon toukka on
Suomessa tavattu, ovat hauki, ahven, kiiski, järvilohi ja
muikku.

Ulkomailla on mainittu lihastoukka löydetty muissakin
lohi- ja taimenlajeissa sekä mateessa, harjuksessa ja
siiassa ja muutamassa japanilaisessa kalassa. Olen jota

l) Siv. 102.

kuinkin varma siitä, että se esiintyy näissä kaloissa, viimemainittua
lukuunottamatta, meilläkin, vaikkei sitä
ole erikoisesti tutkittu. Hyvin luultavaa on myöskin, että
heisiraadon toukka elää eräissä muissakin kalalajeissamme,
joita tähän saakka ei ole vielä tunnettu madon väli-isänniksL

Leveä heisirnato on tavattoman yleinen maassamme,
kaloja kun on runsaasti lukuisissa järvissämme ja vesistöissämme
ja kalaa syödään meillä paljon. Miten on siis
vältettävissä heisimadon tulo ihmiseen? Aivan yksinkertaisesti
vain siten, ettemme syö kalaa raakana ja ylimalkaan
huolimattomasti laitettuna. Kala, jossa mahdollisesti
lyötyvät heisimadon toukat ovat tapetut huolellisen ruuaksi
valmistuksen kautta, kadottaa näet terveyttä uhkaavat
ominaisuutensa. Ken siis huolellisesti ja riittävän kauan
keittää tai paistaa kalaa, ei varmastikaan saa leveää heisimatoa
suolistoonsa.

On tehty kokeita sen lämpömäärän selville saamiseksi,
joka tappaa kalanlihassa olevat lihastoukat, mutta
aivan varmaa selvyyttä ei ole vielä saatu. On huomattu,
että hitaasti lämmitetyssä vedessä lakkauttavat lihastoukat
täydellisesti liikkeensä 54—55° c. Korkeat lämpömäärätkin
tappavat ne samaten heti. Kaloja paistettaessa
ja keitettäessä on kuitenkin tarpeen 10 minuuttia varmasti
tuhoamaan niissä löytyvät madon toukat. Jos siis
kaloja paistaa sillä tavoin, kuten monella on tapana, että
ainoastaan kalapalasen pintaan muodostuu ruskea, kypsä
kerros, mutta sisus jää raa'aksi, ei siitä ole hyötyä. Lämpö
ei pääse näet lyhyessä ajassa tunkeutumaan sisustaan ja
siellä elävä toukka jääkin eloon. Jos kala kuolee, pysyvät
toukat elossa useita päiviä. Alhaiset lämpömäärät
tappavat ne vasta kahdessa päivässä. Mutta toiselta puolen
on huomattava, että esim. sekä savustetuissa että kankeiksi
jäätyneissä haukikaloissa on tavattu vielä eläviä
lihastoukkia. Väkevät hapot ja suolaliuokset kuolettavat

ne lyhyessä ajassa. Viimemainitulla seikalla on tärkeä
merkitys madon leviämisessä varsinkin meidän maassamme.
Jos kalaa suolaa kunnollisesti ja antaa sen olla
suolassa jonkun aikaa, ei ole vaaraa saada siitä heisi matoa
Mutta jos syö kalaa sellaisena, että se on ollut esim.
vain yön seudun heikossa suolassa, ovat madon toukat
vielä elossa, sillä suola ei ole päässyt tunkeutumaan kalapalasen
sisustaan. Tällainen kala on omiaan levittämään
meille leveää heisimatoa. Myöskin raajasta kalanmädistä
— jota tavallisesti syödään juuri raakana — voi
saada tämän suoliloisen sillä mädissä elää madon toukkia.

Ei siinä kyllin, että ainoastaan vältämme raa'an kalan
syöntiä, kun tahdomme estää leveän heisimadon tulon
ruumiiseemme; taistelussa sitä vastaan on otettava huomioon
muitakin seikkoja.

Edellä mainittu lihastoukka elää paitsi kalojen lihastossa
myös suolessa, suolenseinämissä sekä muissa sisälmyksissä.
Sisälmykset kyllä tavallisesti poistetaan, mutta
jos kalojen perkaus toimitetaan huolimattomasti, kuten
monasti olen huomannut, jää useinkin sisälmysten jätteitä
kaloihin ja näissä elää madon toukkia. Usein niitä
oleksii myös kalojen kidassa, joka huolimattomasti peratessa
jää tavallisesti pois ottamatta. Huonosti poistettaessa
jäävät toukat sitten eloon ja tartuttavat ihmisen. Siis jo
kalojen perkauksessa ja ensi käsittelyssä on noudatettava
huolellisuutta ja puhtautta. Puhtaus taloudessa ja elämässä
ylimalkaan on tietysti tässäkin, kuten muidenkin
tautien torjumisessa, hyvä keino.

Leveän heisimadon vastustamisessa on otettava huomioon
edellä esitetyn lisäksi vielä eräitä muitakin näkökohtia,
mutta niihin palajan toiste.

A. Ruotsalainen.

Salalääkehuijaukset maassamme yhä
jatkuvat.

Hyvä menekki lienee edelleenkin kaikenmoisilla salalääkkeillä,
joiden pääominaisuutena tavallisesti on se,
että tuottavat valmistajalle ja levittäjille satoihin prosentteihin
nousevaa voittoa, mutta kuluttajille useimmissa
tapauksissa ainoastaan pettymystä ja turhia kuluja ellei
suoranaisia vaurioita heidän terveydelleen.

Kuvaavimpana esimerkkinä tässä mainittakoon joitakuita
vuosia sitten levitetty keuhkotautilääke, joka kuului
yhteen aikaan menneen kaupaksi kuin kuumilla kivillä,
vaikka se ei ollut mitään muuta kuin mietoa tervavettä.
Jokaisessa, useita markkoja maksavassa pullossa
oli ainoastaan noin pennin arvosta tervaa.

Tätä tervavesi-keuhkotautilääkettä eivät liene suurestikaan
paremmat amerikalaisen »T:ri James V. Kidd«nimisen
huijausliikkeen valmisteet, joita nähtävästi yhä
edelleenkin levitetään maahamme tuhansienkin markkojen
edestä vuodessa, joskin merkeistä päättäen liike on
alaspäin menossa.

Ja syy siihen miksi Kiddin lääkkeitä yhä Suomeen
tilataan, on varmaankin se häikäilemätön viekas tapa
millä tuo liike kietoo uhrejaan verkkoonsa. Olemme yhdestä
liikkeen menettelytavasta taas saaneet silmin nähtävän
todistuksen käsiimme. Eräs arvoisa kansalainen
Herra P., oli joku aika sitten saanut »ihmetohtori» Kiddiltä
kirjeen, jossa tämä ihmisystävällisesti tarjoutui parantamaan
hänet hänen taudeistaan, vieläpä ihan ilmaiseksi.
Hänen ei tarvinnut tehdä muuta kuin täyttää
kirjeen mukana tullutta tautioireiden-kyselykaavaa. Kummastellen
miten hänen persoonansa ja kivuloisuutensa
oli tullut amerikalaisen tohtorin tietoon, ja nähdäkseen
mitä vastausta amerikasta tulisi, Herra P. täytti kaavan
ja lähetti sen osotteen mukaan Amerikaan. Pian tulikin

vastaus ynnä sen mukana »koelääkkeitä», 12 kappaletta
pahvilevyyn upotettuja, pieniä pyöreitä ja litteitä, osaksi
punaisen osaksi keltaisen värisiä tabletteja, joissa on hitusen
kiniiniä ja karvaita kasvisaineksia, jotta niillä tietysti
olisi tuntuva maku, ja näitä oli määrä ottaa 1 edellä
kutakin ateriaa ja neljäs yöksi. Mutta maksuttomasta
hoidosta ei luonnollisesti kyllä enää puhettakaan, vaan
kirjoitti Herra Kidd nyt tähän tapaan: »Panen hyvin
alhaisen hinnan hoidollenne, vaikka useita erityisiä hyvin
kalliita lääkkeitä on tarpeen, kun Te kärsitte suolikatarista,
katarista vatsassa, .umpitaudista, peräpukamista,
munuaistaudista ja hermoston heikkoudesta. Lääkärin
palkkioksi pyydän ainoastaan 40 Suomen markkaa erityisestä
hoitokurssista. Mutta jos Te hyväntahtoisesti lähetätte
minulle nimiluettelokaavan, täytettynä 20 henkilön
täydellä nimellä ja osotteolla, jotka tiedätte olevan lääkärin
avun tarpeessa, niin minä annan Teille hinnanalennuksen
ja lähetän Teille koko jakson lääkkeitä 30 markan
hinnasta. Saatuani tuon summan sekä nimiluettelon
säännöllisesti täytettynä lähetän Teille lääkkeet viipymättä
postimaksuista vapaina». Mutta epäillen, että Herra P.
mahdollisesti ei tarttuisi koukkuun, vaan olisi siksi hyväntahtoinen,
että kuitenkin olisi valmis jollain tavoin
korvaamaan noista koelääkkeistä koituneen vaivan, auttamalla
Herra Kiddiä saamaan toisia ansaansa, hän jatkaa
kirjettään: »Suosionosotukseksi vaivoista ja kuluista
koelääkkeiden valmistamisesta ja lähettämisestä, joko Te
tilaatte lääkkeen tahi ei, olisitte hyvä ja lähettäisitte minulle
sen nimiluettelon, jonka lähetän Teille, täytettynä
nimillä ja osotteilla selvästi kirjoitettuna kaikista niistä
henkilöistä, jotka tiedätte lääkärin apua tarvitsevan. Minä
hoidan kaikkia tauteja, sekä pysyväisesti ja täydellisesti
parannan 85 prosenttia kaikista sairaistani. Sen kautta
osoitatte ystävillenne suurimman hyväntyön maailmassa,
samalla kuin minä itse tulen olemaan suuressa kiitollisuuden

velassa Teille, jota en unhoita». Ja lopuksi K. kirjeessään
sanoo: »lääkkeet eivät ole niin kutsutuita
patentti-lääkkeitä, vaan lääketieteellinen hoitokurssi, erityisesti
valmistettu Teitä varten».

Tästä kirjeestä Herra P:lle nyt selvesi myös miten
Kidd oli saanut hänen nimensä, osotteensa ja kivuloisuutensa
tietoonsa. Oli tietysti ollut joku hyvä ystävä, kylän
mies tahi nainen, joka siihen määrin oli takertunut Kid-
din ansoihin, että oli käynyt hänen nylkyriammattiaan
avustamaan lähettämällä tuollaisen Kiddin pyytämän nimiluettelon
lääkärin apua tarvitsevista.

Kidd-huijausliikkeen eri henkilöluonteiden mukaan
hyvinkin vaihtelevia ja viekkaita menettelytapoja olemme
useinkin ottaneet Terveydenhoitolehdessä puheeksi. Onko
siitä ollut hyötyä vai eikö, sen jätämme lehden lukijoiden
vastattavaksi. Joskus on kuitenkin tuntunut ihankuin löisi
kirveensä tylsäksi kiveen jos niistä enää kirjoittaa ja koettaa
saada Suomen kansalaisia vakuutetuksi siitä, että
hyvin huonosti terveyttään ja kukkaroaankin hoitavat
antautumalla kaikellaisten ulkomaalaisten ja kotimaistenkin
lääkehuijarien nenästä vedettäväksi, mutta emme ole
sittenkään malttaneet olla taas kajoamatta tähän asiaan,
kun oikealta ja vasemmalta alinomaa tulee samansuuntaisia
viestejä kuin Herra P:nkin lähettämiä.

Konr. ReijoWaara.

Keuhkotautipelko ja sydämettömyys.

Keuhkotauti on arveluttava, vaan ei suinkaan parantumaton
tauti, ja hyvä olisi, että meidänkin maassamme
ruvettaisiin tätä tautia edes sen verran pelkäämään, että
kaikkialla järjestettäisiin keuhkotautisten hoito kodeissakin
järkiperäiselle kannalla, varsinkin että ruvettaisiin mallikelpoisesti
hoitamaan keuhkotautisten ysköksiä ja pitämään
huolta sairaan asuinhuoneiden ja vaatteiden järki

peräisestä puhdistamisesta sekä ilmanvaihetuksesta hänen
makuuhuoneessaan y. m. s. Järkiperäisesti ja mallikelpoisen
puhtaasti hoidettu keuhkotautinen ei näet ole ympäristölleen
vaarallinen laisinkaan. Mutta surkean surkeata
on jos ruvetaan ihan suotta pelkäämään sellaisiakin keuhkotautisia,
joita järkiperäisesti hoidetaan, ja pelon valtaamana
heitä suorastaan sydämettömästäkin kohtelemaan.
Seuraava esimerkki valaiskoon mitä tarkoitan.

Kolmentoista vuotiaan tytön isä ja äiti kuolivat keuhkotautiin
joku aika sitten. Eräs P:n kaupungissa asuva
tytön täti otti hänet luokseen. Viime elokuun keskivaiheilla
sattui tytölle, hänen raskasta esinettä kannattuaan,
verisyöksy-kohtaus. Tyttö sylki verta pitkin päivää, vaan
hänen päästyään vuoteeseen ja lääkärin hoidettavaksi veren
tulo lakkasi ja tyttö olisi nähtävästi piankin toipunut,
hyvissä voinnissa kun hän muutoin oli, jos hän jatkuvasti
olisi saanut pari kolme viikkoa maata rauhassa.
Mutta kun täti sai lääkäriltä kuulla, että veri tuli tuberkulosipesästä
keuhkoissa, peljästyi hän niin" että jo viidentenä
päivänä kohtauksen jälkeen pakotti tytön lähtemään
kotiseudulleen, jonne oli koko päivän rautatieja
laiva matka. Matkustaminen aiheutti tietysti uusia verenvuotokohtauksia
ja nyt taas säikähtyivät orpo-raukan
sukulaiset kotikunnassa, että lähettivät tytön Helsinkiin
apua etsimään, sillä seurauksella että verta vuotava suoni
keuhkoissa yhä vaan ratkesi kerta toisensa perästä.

Pääsikö tyttö lopultakaan mihinkään järkiperäiseen
hoitoon en tiedä, mutta sen vaan tiedän, etteivät tällaiset
tapaukset ole olleet viime vuosina aivankaan harvinaiset,
ja ne osottavat miten peräti tärkeätä olisi, että
yleisö selvästi oppisi tuntemaan keuhkotaudin luonnetta,

m. m. että tarttumisvaaraa on olemassa ainoastaan siinä,
missä keuhkotautinen ei itseään ja ysköksiään hoida tarkoituksenmukaisesti.
Konr. ReijoWaara.

Makuelimen merkitys ruuansulatukselle.

Jo muutamia vuosia sitten teki kuuluisa venäläinen
tiedemies Pawlow valaisevia kokeitaan selvittääkseen makuelimen
merkitystä mahalaukussa ja suolistossa tapahtuvaan
ruuansulatukseen. Hän ra. m. suoritti leikkauksen, jolla
eristi yhden osan koiran mahalaukkua muusta osasta sekä
teki tuohon eristettyyn osaan ja vatsan peitteiden vastaavaan
kohtaan aukon, joita aukkoja hän yhdisti toisiinsa
ja jonka yhdistetyn aukon läpi hän saattoi huomata mitä
mahalaukussa tapahtui koiran syödessä. Sitäpaitsi hän
myös teki ruokatorveen ulospäin johtavan aukon, jonka
kautta suussa purtu ruoka tyhjentyi ulos, pääsemättä laisinkaan
alas mahalaukkuun.

Kun nyt koiralle näytti jotakin ruokaa, josta se piti,
alkoi heti mahalaukku eristää ruuansulatusnestettä. Ja
kun koira rupesi pureskelemaan mieluista ruokaa jatkui
mahalaukussa nesteen erittyminen vaikkei ruokaa siihen
joutunutkaan, se kun valui ulos ruokatorveen tehdyn aukon
kautta. Kun taas vatsaaukosta pistettiin koiran mahalaukkuun
ruokaa, jota ei koira saanut nähdä, sulattivat mahalaukun
nesteet 1 x/2 tunnissa ainoastaan noin V2o osan
tuosta määrästä, mutta jos annettiin koiran ensin nähdä
ja sitten pureksia samallaista ruokaa, vaikka purtu ruoka
pursuikin ulos ruokatorviaukosta pääsemättä mahalaukkuun,
sulatti mahalaukku nyt vatsaaukon kautta sisäänpistettyä
ruokaa 1 x/2 tunnissa 5 kertaa enemmän kuin
alustavassa kokeessa.

Pawlow on myös tehnyt sen huomion, että toiset
ruokalajit ovat paremmin omiansa kiihottamaan suun sylkirauhasia
toiset taas paremmin saavat mahalaukun rauhasia
herumaan j. n. e.

Pawlowin kokeista voi tehdä muutamia tärkeitä johtopäätöksiä.
M. m. ettei ole syytä tukkia vatsaansa ruokaa
kun tunne panee sitä vastaan. On parempi odottaa kunnes

ruokahalu osottaa, että mahalaukku on valmis ottamaan
ruokaa vastaan. Ruuan huolellisen pureksimisen merkityskin
niistä on käynyt selvän selvästi ilmi sekä että on terveellisempää
syödä yksinkertaista ravintoa kuin kaikemmoisia
ruokasekoituksia. Jos syö kovin monia ruokalajia
yhteen menoon ikäänkuin ruuansulatusrauhaset joutuisivat
epävarmuuteen siitä, mitkä niistä kulloinkin työhön
tarvitaan.

Varsinkin on tärkeätä sairaalle ruokajärjestystä määrätessä
pitää huolta siitä, että ruoka on sairaan mielestä
maukasta. Tässä johtuu mieleeni eräs sattuva tapaus
omasta praktiikistäni. Eräs mies sai ankaran haavaruusun.
Kuume nousi iltasin aina 42 asteen korkeuteen. Mies
ei ottanut vastaan mitään ruokaa, vaikka omalta pöydältänikin
koetin viedä hänelle yhtä ja toista herkkua, ja
pelkäsin miehen varmasti kuolevan. Vihdoin tulin houreissa
olevalta sairaalta kysyneeksi, eikö hänellä ollut mitään
mieliruokaa, jota hän piti parhaimpana herkkunaan. »Manuaryynivelliä
» tuli vastaukseksi. Mies sai mannaryynivelliä,
söi heti syvän lautasellisen ja tunsi siitä voivansa
erittäin hyvin. Toista viikkoa hän söi mannaryynivelliään
hyvällä ruokahalulla 3 kertaa päivässä, muuta ruokaa hän
ei ilennyt nähdäkään, ja siitä hän pelastui.

Ylipäänsä on edullista alottaa ateriansa jollakin vähemmän
ruokaisalla ruokalajilla, joka makuhermoja hivelee.
Omasta puolestani käytän tällaisena maustimena
retiisejä silloin kuin niitä saadaan hyviä.

Konr. ReijoWaara.

Kirjelaatikko.

969. Alakuloinen äiti. Käykää viipymättä lääkärissä. Vika
voi olla helpostikin autettavissa, mutta arveluttavampaakin laatua.
Ainoastaan tutkimus voi asian ratkaista.

970. 57 P. emännän, jota lähes vuoden kohtauksittain on vetä

nyt pää taaksepäin, suusta tullut verta ja päätä sekä vasenta jalkaa ja
kättä on särkenyt, tulisi välttämättä pyrkiä sairashuonehoitoon. 4 Va
vuotiasta tyttöä taas, joka loukkauksesta on saanut nenäselkäänsä rystölle,
olisi vietävä Helsinkiin prof. Äyräpään tarkastettavaksi, voisiko
hän tuon vian korjata.

971. Tela. Kun teitä vaivaa »vähäinen sydänvika, jonkunverran
reumatismia ja vatsalaukkuväljennys", joita vaivoja lääkäri hoitaa,
on teidän samalta lääkäriltä kysyttävä neuvoja siemenvuotojenkin ja
naimisiinmenoaikeenne johdosta.

972. Maiju. Reumatismista aiheutunut sydänvika (arvatenkin
lämssävika) kaipaa huolellista yhden lääkärin, aika ajoin uudistettavan
tutkimuksen nojalla, antamien hoitoneuvojen noudattamista.

973. K. W. Hermostonne on jostakin syystä lamassa. Jatkakaa
ruumiin pyhkimistä suolasekaisella vedellä illoin. Sen jälkeen
harjatkaa varsinkin jalkojenne pohjia saippuavedellä. Hierotuttakaa
arkoja pohkeitanne pari kolme kertaa viikossa. Kahvesta ja teestä
luopukaa. Kävelkää V2 tuntia ulkona ennen maatapanoa, mutta iltamiin
elkää pitkiin aikoihin menkö.

974. »Neuvoton" kysyy mitä tehdä kun lapsuudesta saakka
ajottain vaivaa kiusallinen väsymys, "ettei tahdo jaksaa pitää silmiäänkään
auki ja saarnaajan saarna tai lehtorin kysymykset ovat kaikki
yhtä huminaa korvissa". Nähtävästi on syynnä joko nurjista elämäntavoista
tahi muusta aiheutunut veren ja hermoston heikkous, joka
voimistuttavalla ja karaisevalla yleishoidolla sekä elämäntapojen järjestelyllä
on karkoitettava,

975. 19 v. nuorukainen valittaa, että hänen korvansa ovat 3
kuukautta humisseet, 7—8 kuuk. on tuntunut kun sydän olisi vatsassa
ja päässä veri paukuttelee, silmät ovat arat, kankeat ja punaset, selkää
ja lapoja särkee ja hän on laihtunut. Tällaisessa tapauksessa
ainoastaan lääkärin suoranainen tarkastus voi ratkaista mikä on syynä
ja mitä parantamiseksi on tehtävä.

976. Mummo. Puolentoista v. vanhaa poikaa, jonka märkää
vuotavaa korvaa ei ole millään saatu paranemaan, olisi vietävä spesialistin
hoitoon Helsinkiin, ellei ole varsinaista korvaspesialistiä paikkakunnalla.

977. A. K. Jatkakaa hoitoanne alettuun tapaan ja menkää vain
huoleti naimisiin.

978. »20 vuotias civis". Jatkakaa voimistelua Helsingissäkin,
liikkukaa paljon ulkoilmassa ja syökää ravitsevaa ruokaa. Kyllä vähitellen
siten saatte ruumiinne elimet tasapainoon.

979. Lapseton. Kääntykää jonkun naistautispesialistin puoleen,
nähtävästi on pieni leikkaus tarpeen.
Hankkikaa itsellenne Terveydenhoitoleliden
vanhatkin vuosikerrat

niin kauan kun niitä vielä on saatavissa. Niillä on pysyvä,
jopa aikaa voittaen kohoava arvonsa.

Ne saadaan lehden konttorista, vuosikerrat: 1890,
91, 92, 93, 95, 97, 98, 1903 ja 1904 á 50 p.; 1889, 1896,
1900 ja 1901 á 1 mk.; 1899, 1905, 1906, 1907,|1908 ja
1909 á 1: 50.

Vkt. 1894 ja 1902 eivät ole enää erikseen saatavana.
20-vuotis sarja 1889—1908 ynnä hakemisto
maksaa 15 markkaa. Täydellisiä sarjoja on ainoastaan
muutamia kymmeniä enää jälellä.

Luonnonihanimdestaan ja terveellisestä ilmanalastaan tunnettu

TAKAHARJUN
Keuhkotautisten Parantola,

Punkaharjun kruununpuistossa,

on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Makustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri*

Helsinki 1910, K. F. Puromiehen kirjapaino O.-Y.

N:o 1O LOKAKUU XXII v:kerta
Terveydenhoitolehti

Duodecim-seuran toimittama ja kustantama,

Helsinki Päätoimittaja Konr. ReijoWaara. 1910

Sisällys: »Ihonpuhdistus", N. J. Arppe. — Ehdotus ohjesäännöksi
paikallisille terveysliitoille, K. ReijoWaara. -- Voidaanko estää
lasten selkää menemästä kieroon, J. Grönberg. — Puhtaudesta, P. G.
Korpi. — Tuottaako omenain syönti häiriötä vatsalle? K. ReijoWaara.

— Max Oker-Blomin "Kouluhygienia", K. ReijoWaara, -- "Nuori
maamies" — Kirjelaatikko. — Poimintoja. — Kirjankustantajille.
»Ihonpuhdistus."

Kirj. N. J. Arppe.

Vastasyntyneiden lasten pinnalle ilmestyy useinkin
muutamien vuorokausien kuluttua pieni ryyhelmä, joka
ainakin paikoittain maassamme on niin tavallinen ilmiö,
että sitä pidetään aivan asiaan kuuluvana, jopa välttämättömänä.
Kansan kesken on sille keksitty tämän
katsantokannan mukainen nimikin, »ihonpuhdistus».

Onko tämä todella ruumiin hyvinvoinnille ja kehitykselle
välttämätön ilmiö, vai onko se päinvastoin ehkä
jotakin sairaaloista -ja kehitystä ehkäisevää, siitä tässä
muutama sana.

Syntyessään on lapsen ruumis vahvan talikerroksen
peittämä. Tämä suojelee sikiön pintaa likoamasta ja
hautumasta sitä kohdussa ympäröivässä nesteessä. Jouduttuaan
toiseen ympäristöön, ilmaan, käy tämä taHkerros
tarpeettomaksi, jopa suorastaan haitalliseksi, ehkäisten
ihonhuokosten kautta tapahtuvaa ilmanvaihtoa,
»ihohengitystä». Se on sentähden poistettava, iho puhdis

tettava. Puhdistaminen tapahtuu tavallisesti siten, että
lapsen iho voidellaan öljyllä, joka liottaa talin, sekä lapsi
sen jälkeen lämpöisessä vedessä pestään saippualla. -
Tavallisimmin käytetty öljy on puun öljy, jota ostetaan

lähimmästä kauppapuodista ja säilytetään likaisella paperitukolla
tulpotuissa pulloissa, joita harvoin puhdistetaan.
Lapsen pesemiseen käytetty saippua taas on joko kotonatehtyä
tahi kirjavaa tahi keltaista pyykkisaippuaa, »ryssänsaippuaa
», joka tavallisesti on niin ^väkevää, että se koko

lailla kirveltää ja polttaa. Lapsi huutaa, minkä jaksaa,
iho käy hohtavan kuumaksi ja punaiseksi, ja kun samanlaista
pesua päivä päivältä jatkuu, on tuo aluksi sileä
hipiä muutamien päivien perästä karhea ja ryyhelmäinen
ja siinä siellä täällä eroittaa pieniä märkäpäitä. Näistä
voi väliin kehitt}^ä pitkällisiäkin ihotauteja. Ja sen sijaan
että lapsi mieltyisi kylpyynsä, oppii se, väkevän saippuan
ja usein myös kylpyveden liikamoisen kuumuuden takia,
kammoamaan kylpyä. Kädellä koettelemalla veden lämpöä
voi näet suuresti pettyä sen lämpömäärästä.

Kaikki nämät seikat: tahraantunut öljy, väkevät
saippuat ja liika kuuma vesi, vaikuttavat ärsyttävästi
lapsen ihoon, synnyttäen siinä n. s. »ihonpuhdistuksen»,
joka siis ei ole mikään tarpeellinen, ruumista puhdistava
vaan sairaaloinen ilmiö, jonka ilmestymiseen hoitaja tavallisesti
on syypää. Käyttämällä ainoastaan puhdasta,
apteekista ostettua öljyä (n. s. ruokaöljyä) ja mietoja
saippuoita (esim. munasaippuaa), sekä muutoinkin noudattamalla
puhtautta, voidaan tämä useinkin ikävä ja
aina tarpeeton ilmiö ehkäistä. Hyvä on myös ensipesujen
jälkeenkin voidella lapsen ruumis puhtaalla öljyllä.

Ehdotus ohjesäännöksi1) paikallisille
terveysliitoille.

kunnan (tehdasalueen, kylän) paikallinen
terveysliitto yhtyy paikallisena terveysliittoosastona
Suomen kansalliseen Terveysliittoon ja sen
tarkoituksena on paikkakunnan kaikissa kerroksissa herättää
elävää terveydenhoitoharrastusta sekä itsetietoista,
omintakeista yhteistoimintaa eri kansankerrosten kesken
kuntalaisten terveyden suojaamiseksi ja yleisen terveydentilan
kohottamiseksi, jota varten se myös tarpeen vaatiessa
kerää varoja ja varastoja pikkulasten hoidon parantamiseksi,
kiertävän sairaanhoitajan palkkaamiseksi, pienten
hoitoloiden ja desinfisiomismajojen aikaansaamiseksi, urheilukenttien
hankkimiseksi y. m.

2§.
Terveysliiton yhteisiä asioita hoitaa paikallinen terveys
liitto-toimikunt a.

3§

terveysliiton muodostavat kaikki ne
paikkakunnalla toimivat seurat, yhdistykset y. m. järjestöt,
jotka ohjelmaansa ottavat myöskin terveydenhoitokysymysten
pohtimisen sekä näissä kysymyksissä ryhtyvät
toistensa kanssa yhteisvaikutukseen paikallisen terveysliitto-
toimikunnan välityksellä.

Kunkin liittoon yhtyneen järjestön tulee joka vuosi
marraskuussa terveysliitto-toimikuntaan keskuudestaan
seuraavaksi vuodeksi valita kaksi jäsentä. Valitsemainsa
jäsenten puolesta kukin järjestö suorittaa paikallisterveysliitto-
toimikunnan tarpeisiin menevät vuosimaksut.

*) Ohjesääntö on lähetettävä keskustoimikunnalle Helsingissä vahvistettavaksi.

Paikalliseen terveysliittoon voi kannattavana jäsenenä
yhtyä jokainen terveydenhoitoa harrastava paikkakuntalainen,
joka suostuu maksamaan säädetyn jäsenmaksun,
siihen katsomatta, kuuluuko hän johonkin seuraan tahi ei.

Liittoon yhtyneet yksityiset jäsenet voivat, erityisenä
terveydenhoito-ryhmänä, yhtyä valitsemaan 2 jäsentä
keskuudestaan terveysliitto-toimikuntaan.

Terveysliitto-toimikunta ynnä terveydenhoitoa harrastavat
paikkakuntalaiset kokoontuvat tammikuulla liiton
vuosikokoukseen, jossa joko toimikunnan jäsenten tahi
liittoon yhtyneiden yksityisten jäsenten keskuudesta valitaan
toimikunnan puheenjohtaja, pöytäkirjuri, rahastonhoitaja
y. m. mahdollisesti tarvittavat toimihenkilöt.
Vuosikokouksessa sitäpaitsi valitaan 2 tilintarkastajaa ja
niille 2 varajäsentä, luetaan toimikunnan, liiton keskustoimikunnalle
helmikuussa lähetettävä kertomus kuluneen
vuoden toiminnasta ja varojen hoidosta; päätetään
rahastonhoitajan vastuuvapaudesta ja pohditaan muitakin
liiton toimialaan kuuluvia kysymyksiä.

Vuosikokouksessa on ainoastaan liittotoimikunnan
jäsenillä äänioikeus, muilla osanottajilla vain puhevalta.

Terveysliitto-toimikunnan tilit päätetään kalenterivuosittain
ja ovat tarkastettavat siksi hyvissä ajoin ennen

vuosikokousta, että tilikertomus voidaan kokoukselle
esittää.
6§ .

Terveysliitto-toimikunta kokoontuu vuoden kuluessa
neuvotteluihin joko edeltäpäin sovituilla ajoilla tahi puheenjohtajan
kutsumuksesta. Se harkitsee ja valmistaa, m. m.
liittoon kuuluvissa seuroissa, yhdistyksissä ja ryhmissä
pohdittavaksi terveydenhoitokysymyksiä ja käytännöllisiä

terveydenhoito-toimenpiteitä, jotka kulloinkin ovat omiansa
kiinnittämään huomiota; se pitää huolta Terveydenhoitolehden
ja muun terveydenhoitokirjallisuuden leviämisestä
paikkakuntalaisten keskuuteen; panee toimeen esitelmä-
ja keskustelutilaisuuksia eli n. s. »terveyspäiviä»,
vuorotellen eri osissa toimintapiiriään; järjestää kylissä
yksinkertaisia lukuiltamia, jota varten se jakaa toimintaalueensa
kyläkunnittain pienempiin »valistus-piireihin» ja
asettaa kutakin valistuspiiriä varten 2 henkilöä lukuiltamista
huoltamaan; se koettaa myös mieskohtaisella
vaikutuksella perheissä saada kodin terveyden- ja sairaanhoito
paremmalle kannalle.

Juoksevien asioiden hoitoa, keskusteluohjelmien valmistamista
y. m. s. varten voi toimikunta asettaa pienempiä
vakinaisia tahi tilapäisiä valiokuntia.

7 §•

Terveysliitto-toimikunnan jäsenten puolesta suoritettavan,
samoin kuin kannattavain jäsenten vuosimaksun
suuruuden määrää paikallinen vuosikokous. Jäsenmaksu
ei kuitenkaan saa olla 50 penniä alhaisempi eikä 5 markkaa
korkeampi. Jäsenmaksut suoritetaan kuluvalta vuodelta

etukäteen tammikuussa.
8 §•
Liitto-toimikunta kerää varojatoimintaansa varten.
Liiton varat ovat käytettävätmainittuihin tarkoituksiin.
laillisilla
ainoastaan
kei
lnoilla
§:ssä
9 §.

Muutosehdotukset näihin ohjesääntöihin ovat jätettävät
kuukautta ennen vuosikokousta liitto-toimikunnalle
ja vaativat voimaan astuakseen vuosikokouksessa
äänioikeutettujen jäsenten kahden kolmatta osan kannatuksen
ja keskustoimimikunnan hyväksymisen.

10 §.

Kysymys terveyslaiton toiminnan lopettamisesta ja
päätös siitä käsitetään samalla tapaa kuin 9 §:ssä on sanottu
ohjesääntöjen muutoksista.

Jos liiton hajoittamispäätös tehdään, on samalla
määrättävä miten liiton omaisuus on alkuperäiseen tarkoitukseensa
käytettävä.

Konr. ReijoWaara.

Voidaanko estää lasten selkää menemästä
kieroon?

Kirj. J. Grönberg.

Viime vuosina on ahkeraan ruvettu tutkimaan, josko
kouluijässä olevain lasten ruumiinrakenne on sellainen
kuin sen pitäisi olla, ja on huomattu, että on hämmästyttävän
suuri määrä latuskaj aikaisia, pihtipolvisia tahi varsinkin
kieroselkäisiä lapsia. Jos kaikellaiset ruumiinviat otetaan
huomioon, tulee siihen tulokseen, että tuskin x/4 osa
kaikista lapsista omaa säännönmukaisen ruumiinrakenteen.

Mitä erittäin kieroselkäisyyteen tulee, näyttää kokemus,
että niistä lapsista, joilla kouluun tullessa oli
säännönmukainen selkäranka, muutamissa kouluissa puolet
ovat koulunkäyntinsä päättäessä kieroselkäisiä, sekä että
tämä vika lisääntyy ijän mukaan ja että koululapsissa
ilmenevä selkävika on kouluakäyville tyypillinen eli perikuvallinen.
Täten on todistettu, että koulu myötävaikuttaa
kyseessä olevan vaivan syntymiseen. Siinä piilee
mitä aryeluttavinta laatua oleva epäkohta. Minkälaiseksi
on seuraava sukupolvi kehittyvä kun kasvavasta nuorisosta
kerran tulee isiä ja äitejä?

Nykyään tuntuu kuitenkin aivan mahdottomalta
saada kaikki ruumiiltaan vialliset tarkoituksenmukaiseen

hoitoon. Se kysyisi liian suuria kustannuksia. Tahdon senvuoksi
mainita muutamia toimenpiteitä, joihin koulussa
ja kodeissa voidaan ryhtyä estääkseen selkärankavikojen
kehittymistä.

Kaikissa kouluissa on annettava oppilaiden joka päivä
lyhyemmän ajan voimistella, suotuisalla säällä ulkoilmassa.
Ja etupäässä on valittava selkärankaa taivuttavia,
ojentavia ja kiertäviä liikkeitä, siten saattaakseen
sitä liikkuvammaksi. Sellaisia liikkeitä ovat vartalon
taivutus-,ojennus- ja kiertoliikkeet sekä kieppuminen renkaissa
ja tankokiikuissa.

Suuresta merkityksestä on myös joka lukukausi mitata
lasten pituus ja asettaa lapset istumaan kunkin pituuden
mukaan sovellettuihin pulpetteihin. On myös tarpeen,
että lapset kodeissakin ovat lukiessa ja kirjoittaessa tilaisuudessa
istumaan mukavasti, se on että tuolin ja lukupöydän
korkeus y. m. mitat ovat oikeassa suhteessa toisiinsa
ja lapsen pituuteen.

Kokemus vielä osottaa, että kieroselkäisiä lapsia on
suhteellisesti enemmän köyhissä kuin varakkaissa perheissä.
Kuntien ja yksityisten tulisi sen vuoksi pitää
huolta siitä, että huonosti ravitut koululapset saavat
lisäravintoa.

Mikäli mahdollista tulisi asiaaymmärtävän lääkärin
tutkia koululapsia. Toisinaan sattuu, että kieroselkäisyys
aiheutuu siitäkin kun jalkavarret luonnostaan ovat eri
pitkiä. Siinä tapauksessa voidaan vika korjata asettamalla
korokkeeksi lyhyemmän jalan kengän sisään tarpeeksi
vahva ja muuten sopiva irtonainen korkkilevy-antura.

Näillä toimenpiteillä jo voitaisiin varmaankin edes
jonkun verran estää koulussa kävijän selkää menemästä
kieroon.

--

Puhtaudesta.

Mitä puhtaus todella vaikuttaa terveydellisessä suhteessa,
huomataan selvästi silläkin paikkakunnalla, jossa
tämän kirjoittaja asuu. Joitakin aikoja takaperin liikkui
täällä alituiseen kulkutauteja ja keuhkotauti oli saanut
oikein tyyssijan. Viime aikoina ei ole enään kulkutauteja
ollut. Keuhkotautikin on nähtävästi vähentynyt, kuolevaisuuskin
lapsissa, vuosi vuodesta pienennyt. Tähän
varmasti on vaikuttanut paljon se, että puhtaudesta on
ruvettu kaikin puolin todella huolta pitämään. Kunnan
terveysohjesäännöstä tuhka tiheään muistutetaan; kunnan
kätilö ja sairaanhoitaja ovat vaativia puhtauden suhteen;
suuri liikkeisessä osuusmeijerissä, Pohjanmaan suurimmassa,
keitetään maito, noudatetaan tarkkaa puhtautta,
siellä oppilaat ja yleisö sitä oppivat; kunnan vaivaistalo
on ikäänkuin silmänsä pessyt entisyydestään, sen isäntä
on kovaksi tunnettu puhtauden vaatimuksessa, ja kirkossakin
koetetaan kaikin puolin puhtautta pitää. Ollaan
siis ikäänkuin yksin mielin puhtauden puolesta. Silloin
täytyy siitä myös jotain tulla ja sillapa hyvät seuraukset
näkyvätkin. Sanoohan Raamattukin, »Puhtaan työ on
oikia». Sanani. 21: 8. p. Q, Korpi.

Tuottaako omenain syönti häiriötä
vatsalle ?

Näin kysyy eräs T.h.-lehden tilaaja, joka kertoo
tulleensa siihen kokemukseen, että hän joka syksy on
saanut vatsansa epäkuntoon omenain syömisestä vaikkei
sitä ennen kuin tänä syksynä ole ymmärtänyt, kun omenat
aina kehutaan niin terveellisiksi.

Tämän johdosta lienee syytä muittenkin varalta
lehdessämme huomauttaa, että vaikkakin hedelmät yleensä
ovat pidettävät terveellisinä, niin ei siitä saa vetää sen

johtopäätöksen, että ne kaikille ja joka tapauksessa
soveltuvat. Vaimoni esimerkiksi syö omenia ja muitakin
hedelmiä melkein mielin määrin ja voi niistä erinomaisen
hyvin. Itse taas en voi syödä muuta kuin puolen
omenan kerrallaan, vaikka olen hyvässä terveydessä. Jos
nautin hedelmiä suuremman määrän kerrallaan joutuu
muutoin hyvä ruuansulatukseni melkein poikkeuksetta
epäkuntoon.

Nyt ei ole aina niinkään helppoa sanoa, miksi sellainen
ruokalaji ei sovellu kaikille, josta kuitenkin yleinen kokemus
osottaa, että se yleensä on terveydeksi. Mutta ken itsessään
huomaa tuollaista »idiosynkrasiaksi» kutsuttua sietämisherkkyyttä
jotakin ravintoainetta vastaan, hän varokoon
sitä ainakin suuremmissa määrissä nauttimasta, ennenkuin
ehkä myöhemmin huomaa, että vatsansa aikaa voittaen
on siihen tottunut ja voi sitä sulattaa. Tapahtuu usein
niinkin, että sietää vallan hyvin joitakuita hedelmälajia
vaan ei toisia.

Kyllä elämässä sattuu paljonkin, joka poikkeaa
keskimäärä-laskuista. Sitä tulee jokaisen järkevän ihmisen
pitää mielessään ja esim. lääkärilleen siitä huomauttaa jos
on itsesssään jotakin sellaista havainnut. Esimerkkinä
vielä mainittakoon, että on paljonkin ihmisiä, jotka saavat
kuumettakin syödessä mansikoita, niin maukkaita ja
terveellisiä kun mansikat yleensä ovatkin.

Konr. ReijoWaara.

Max Oker-Blotnin "Kouluhygienia."

Ahkera mies, tohtori Max Oker-Blom. Julkaisee
terveysopillisia teoksia toisen toisensa perästä miltei
yhteen jaksoon, ja järkiään kaikki laatuaan mallikelpoisia,
kirjallisuutemme aukkoja täyttäviä. Nyt taas on
Otavan kustannuksella ilmestynyt hänen kynästään »Koulu

hygienia» niminen, koulun terveydenhoitoa käsittävä teos.
Eikä se ole mikään muutaman päivän tekele. Sivuja siinä
on 424 sekä 159 tekstikuvaa ]a 2 värillistä liitekuvaa. Ja
sisältöä on palstojen mittaa tavallista painavampaakin,
oppimista kullekin niin paljon kuin vaan jaksaa sulattaa.
Onpa oppimista yhtäpaljon lääkäreillekin kuin koulumiehille,
lasten vanhemmille, kasvattajille ja kaikille kylän
miehille ja naisille, joilla vaan on jotakin tekemistä kylänsä
koulun ja koulussa toimivien kanssa.

Tämä oivallinen, kansantajuiseen muotoon laadittu,
mutta samalla tieteellisesti eheä teos olisi hankittava
jokaiseen syrjäisimmänkin kylän kirjastoon, niin hyvin
koulujen kuin seurojen ja yksityistenkin kirjastoihin.
Koulua koskevan terveysopin tehtävä isänmaallisen edistymisen
palveluksessa on siksi tärkeä ja laajakantoinen,
että jokaisen, joka terveydenhoidon, ja varsinkin nuorison
terveydenhoidon merkitystä kansan kehitykselle
hiemankaan käsittää, tulisi rientää perehtymään Max
Oker-Blomin teokseen, tarkoituksessa saattaa, mikäli
hänen vallastaan riippuu, paikkakuntansa kouluoloissa
parannuksia aikaan siihen suuntaan kuin kyseessä oleva
kirja osottaa tarpeelliseksi. Ja uusia kouluja perustettaessa
varsinkin tulisi niiden, joiden huoleksi koulun
suunnittelu on jätetty, perehtyä 0-B:n julkaisuun.

Teoksesta, joka läpeensä on kirjoitettu kotoisia olojamme
silmälläpitäen, m. m. oppii miten voidaan käytännöllisimmin
toteuttaa terveysopin vaatimuksia jo koulun
tonttipaikkaa valitessa, rakennuksia siihen sijoittaessa,
rakentaessa ja sisustaessa, miten kouluhuoneissa valosuhteet
saadaan lasten terveyden vaatimuksia vastaavalla
tavalla järjestetyiksi, minkälaisten ilmavaihetuslaitosten
tulee olla, miten koulun lämpötalous ja puhtaanpito on
järjestettävä j. n. e. Kirjassa on edelleen laajaperäisesti
käsitelty koululaisten terveydenhoitoa, heitä uhkaavia
tauteja, itse opetuksenkin hygieniaa sekä päiväjärjestyksessä

olevaa koululääkärikysymystäkin koskevia seikkoja.

Sanalla sanoen, teos on sisältörikas kaikin puolin.
Ja vasta kun ostaa kirjan ja lukee sen, tulee oikeaan
käsitykseen siitä, miten paljon ja hyvää se itse asiassa

sisältää. xonr. ReijoWaara.

»Nuori maamies"

on viime kuussa ilmestynyt, professori Mikael Soinisen
tunnetulla taidollaan toimittama oppi ja lukukirja maalaiskansakoulujen
jatkoopetusta varten, mutta se on samalla
teos, jota mielenkiinnolla lukee ken hyvänsä. Siinä on
sekä terveysoppia että runsaasti muutakin. Toivon puolestani,
että siihen tutustuvat eivät ainoastaan perheen,
koulusta juuri päässeet pojat ja tytöt, vaan täysi-ikäisetkin
kodin jäsenet. Olen tätä kirjaa oikein hauskuudekseni
lukenut. Kirjan hintakaan ei ole esteeksi kenellekään
siihen tutustua, 273 Isivun laajuinen teos kun maksaa
sidottuna ainoastaan 1. mk 85 p:niä.

Konr. ReijoWaara.

»Asunto-olol Jyväskylän kaupungissa v. 190S» valaiseva,
toht. Kalle Rikalan kirjoittama, 120 siv. laajuinen
julkaisu on äsken ilmestynyt.

Kirjelaatikko.

980. Vaivaa kärsinyt. Kuukautisvaivojennne lieventämiseksi
laittakaa illalla vuoteenne viereen aluksi 16, myöhemmin 12 asteen
lämpöistä vettä istumakylpyastiaan ja yöllä kun heräätte, tahi maattuanne
niin kauan että olette oikein hyvin lämminneet, istukaa tuohon
veteen, mutta ainoastaan 4—5 sekunniksi. Tämän jälkeen hierokaa
iho kuivaksi ja paneutukaa kohta taas vuoteeseen peiton alle. Näitä
kylpyjä ei saa ottaa itse kuukautisten aikana, vaan silloin on taas ensi
vuorokausi oltava vuoteessa hyvin vahvan peiton alla.

981. 15 vuotias. Syy siihen kun kiertää sydämen kohdalta ja
oksettaa, on joku häiriö mahalaukussa, josta ainoastaan tutkimalla voi
saada selkoa.

982. G. A. 18 v. Vastaukset 852 ja 876 soveltuvat sekä itsellenne
että toverillenne. Pyrkikää huoleti vain kouluun ja virkaan,
vaikkapa ulkomaille ja aikanaan avioliittoonkin; ei nouse tie pystyyn
kun vaan ainaiseksi luovutte paheen harjoittamisesta.

983. 25 vuotias. Noudattakaa kirjoituksessa "Lassarin tukanlähdön
hoitotapa" (T. H.-lehdessä 1908 siv. 176) annettuja neuvoja.
Elleivät ne auta tulee Teidän kääntyä jonkun ihotautispesialistin puoleen.
Vuosikerta saatavana konttorista á 1: 50 p.

984. K. Sinivuori. Sanat »yksinkertaista ravintoa" siv. 146 eivät
suinkaan tarkoita yksitoikkoista ruokajärjestystä. Pari kolme terveellistä
ruokalajia sopii kyllä ja on edullisempaakin syödä kuin vaan
yhtä, mutta kaikemmoiset mitä eriluontoisimmat kiihottavat ruokasekotukset,
jommoisia varsinkin juhlasyömingeissä usein tarjotaan, ovat
kaikkea muuta kuin terveydeksi,

985. »Ylioppilas 20 v.11 Sydänvikaa potevalle on maanviljelijän
toimi terveellisimpiä, jos hän vaan vapaasti voi valita mitä töitä
hän itse tekee, sillä luonnollisesti hänen täytyy voimain ponnistuksiin
nähden noudattaa varovaisuutta ja tarkoin lääkärinsä ohjeita.

986. »Eräs äiti." Saadaksenne pikkutytöillenne vahva tukka,
pitäkää heidän päänsä aina puhtaina, suojelkaa tarttuvilta hiustaudeilta
(kullakin on oleva oma puhtaana pidettävä kampansa) ja vahvistakaa
heidät yleensä voimistelulla, vesi- ja ilmakylvyillä sekä pitäkää ilma
makuuhuoneessa yölläkin täysin puhtaana. Perinnöllisyys vaikuttaa
sekin tukan luonteeseen.

981. M. A. S. 20 vuotta sääriajettumaa kärsineen tulisi välttämättä
tutkituttaa vaivansa lääkärillä, sillä ainoastaan lääkärin suoranainen
tarkastus voi ratkaista, onko syy tuohon pitkälliseen ajettumiseen
poistettavissa vai eikö.

988. »Utelias." Äsken avattu "Ylioppilaskodin lähetyshotelli",
ylioppilaskunnan uudessa talossa Itä-Heikink. 9, kehutaan kyllä, samoin
kuin »Kristillinen matkailijakotikin" Vuorikatu 17, sellaiseksi
majataloksi, johon rauhaa rakastavien maalaisten sopii Helsinkiin tullessa
asettua asumaan.

989. »Uneton 19 v." Noudattakaa kirjoituksessa: "Eräs tavallinen
harvoin yleisön mieleen johtuva unettomuuden syy" annettuja
neuvoja (vuosikerta 1907 siv. 74.)

990. K. H. 28 v. Emme tunne muuta luotettavaa keinoa parrankasvun

edistämiseksi kuin partaveitseä. "Mos-Magot"-voide on
meille tuntematon suuruus, mutta emme siihen itse ainakaan uhraisi
penniäkään vaikkei olisi parran-haituvaakaan huulissamme. Reumatisminne
ja elämänhaluttomuutenne tuskin lienee muuta kuin hermojenne
hemmottelusta johtunutta herkkätuntoisuutta, josta päästäksenne
kehotamme teidät menemään Heikinheimon parantolaan Keuruulla joksikin
aikaa.

991. »Ilmari". 2 vuotiaan poikanne korvakalvossa nähtävästi
on seurauksena kurkkumädästä, reikä. Kaipaisi taitavan korvaspesialistin
hoitoa. Kaikessa tapauksessa ovat korvat esim. 2 %:lla, lämpimällä
boorihappovedellä illoin aamuin ruiskutettavat aivan puhtaiksi.

992. 50 vuotias. Kehotamme teidät viipymättä menemään taitavan
silmäspesialistin hoitoon, sillä kohtaukset sellaiset, että "koko
ilmavirta rupeaa näkyvästi liikkumaan ja sitten satamaan hienoa kultahiekkaa
ja tulee hyvin valoisata" j. n. e., osottavat, että voitte helposti
tulla sokeaksi, ellette kohta joudu tarkoituksenmukaiseen hoitoon.
Muutkin vaivanne nähtävästi ovat jossakin yhteydessä silmävaivojenne
syyn kanssa. Älkäähän toki ruvetko hulluttelemaan omin päin n. s.
Kuhne-kylvyissä.

993. Ymmärtämätön. Kysymykseenne, miksei Takaharjun
keuhkotautiparantolassa sallita potilaiden kulkea avojaloin, on laitoksen
ylilääkäri hyväntahtoisesti ottanut vastatakseen. Hän kirjoittaa:
»Paljain jaloin kulkemista voi tosin useissa tapauksissa pitää edullisena,
vaan tämä etu ei ole sellainen, etfei samaa tulosta voisi muullakin
tavoin saavuttaa. Paljain jaloin kulkeminen likaisilla kaduilla
tahi santaisilla käytävillä on luonnollisesti epäsiistiä — etupäässä sänkyvaatteiden
likaantumisen takia —, joirei henkilöllä ole aikaa ja tilaisuutta
pestä jalkansa kävelyltä tullessaan. Koska kuitenkin tällainen
monta kertaa päivässä tapahtuva peseytyminen on keuhkotautisille rasittava
ja käytännöllisistä syistä vaikea toteuttaa — jos nim. useat kymmenet
henkilöt sen tahtoisivat yhfaikaa tehdä — niin olen kieltänyt
parantolan potilaita ylipäätänsä käymästä paljain jaloin, mutta ovat ne,
jotka sen ovat tahtoneet hankkineet itselleen sandaalit.
Että eläessään suuressa parantolassa, jossa oleskelee yhdessä
niin paljon eri oloissa eläneitä henkilöitä, täytyy tarkemmin kiinnittää
huomiota pukuunsa, kuin jos asuu perheensä keskuudessa, on luonnollista,
vaikka tietysti voi löytyä henkilöitä, jotka siinä suhteessa eivät
mitään pakkoa* käsitä."

994. Discipulus. Kun koko kesän terveenä ollut vatsanne on
koulun alettua alkanut käydä kovaksi ja turvonneeksi, täytyy teidän
illoin aamuin suorittaa ainakin kymmenkunta vartalonkierto- ja kumar

rusliikettä ja sen jälkeen pyyhkäistä vatsa joteskin kylmällä vedellä
sekä sitten paljain käsin hieroa ihon lämpimäksi jaLpunaiseksi. Kyllä
vähitellen siten kovuus ja turvotus häviää.

Poimintoja.

Päästäkseen vapaaksi tupakkaorj uudesta nimimerkki A. H.
Hälsovännenissä suosittelee tupakoimisesta luopuneille joka aterian
jälkeen huuhtoa suunsa ja korlata kurkkuaan lämpimällä vedellä, samoin
aterioiden väliaikoinakin kun tupakkanälkä herää. Sopisipa koettaa.
Olisimme kiitollisia saada lehtemme lukijoilta, jotka ovat neuvoa
noudattaneet, tietää onko heillä ollut apua tupakkataistelussaan tästä
yksinkertaisesta, muutoinkin terveellisestä hoitokeinosta.

Tarttuuko tuberkuloosi lehmistä. Englantilainen tuberkulositutkijakunta
on kolmannessa, v. 1909 julaistussa tiedonannossaan esiintuonut
tosiasioita, jotka näyttävät, etfei ainoastaan maito lehmästä,
jossa on utaretuberkulosia, vaan vastoin tähän astista otaksumista
myös lehmästä, jota vaivaa tuberkulosiperäinen yskä ja laihtuminen,
todennäköisesti on hyvinkin tarttuva, siinäkin tapauksessa, ettei lehmässä
ole mitään vikaa utareissa. Jos nimittäin ruiskuttaa tällaista
maitoa koe-eläimiin voi niihin siitä saada tuberkulosia. Tuberkulotisten
lehmien ulostuksissakin on tavattu tartuntakykyisiä tuberkelibasilleja.
Ja niitä on huomattu sellaistenkin tuberkulosia potevien lehmien
ulostuksissa, joista ei olisi tiettykään, että niissä oli tuberkulosia,
ellei olisi tuberkuliini-ruiskutuksilla saatu se ilmi ja teurastettua
olisi todennettu että niissä todellakin oli rämä tauti. Tällaisten lehmäin
ulostuksista voivat esimerkiksi siat helposti saada tuberkulosia.
(Hälsovännen.)

Kylmistä makuuvaatteista, esim. kestikievarihuoneesta, jota
lämmitetään vasta kun matkustaja yöpyy taloon, on monikin saanut
kuolettavan taudin. Ken on pakotettu sellaiseen vuoteeseen asettumaan
levolle, vaikka itse huoneessa jo on hyvinkin lämmin, levittäköön
alleen vällynsä, turkkinsa t. m. s. Vaikka näet patja pinnalta
ehkä tuntuukin maatemennessä lämpimältä on sen keskusta enimmäkseen
vielä jääkylmä ja siitä uhkuu vähitellen yön kuluessa lämpöä
nukkuvalta riistävää ja siten tuhoa tuottavaa kylmyyttä. Tätä tulee
jo syystalvesta ja vielä kevätpuoleenkin pitää mielessään.

K. R—a.

Kylmän kyhmyjä y. m. s. vaivoja vastaan käsissä ja jaloissa
sopii käyttää kuumia höyrykylpyjä, tarvittaessa joka ilta. Kiehuvaa
vettä kaadetaan ämpäriin. Kädet tahi jalat pidetään ämpäristä nousevassa
höyryssä noin puolen tuntia sillä tavoin, että ne nojataan poikittain
ämpärin suun yli pantuun keppiin; mutta pidetään jatkuvasti siinä
peitossa, ettei vesi pääse kovin nopeasti jähtymään> tahi pidetään vesi
kuumana upottamalla siihen tuontuostakin tulessa kuumennetun tiilikiven.
Tällaisen höyrykylvyn jälkeen on kipeä jäsen pantava yöksi
tavalliseen kylmään, lämmittävään vesikääreeseen. K. R—a.

Ruoansulatushäiriöitä poteville pikkulapsille on hyvillä tuloksilla
käyteity tuoretta kirnupiimää, pienet määrät kerrallaan, johon l
litraan on sekoitettu 25 grammaa hienoja nisujauhoja ja 15 gr:aa sokeria
sekä annettu seos kiehua 2 minuuttia, sitä koko ajan hämmentäen.

K. R—a.
Mahalaukkuhaava-tapauksissa antaa toht. Krausz menestyksellä,
muun hoidon ohella, kunkin aterian alle ruokalusikan verran
seuraavaa öljy sekotusta: natri bicarb 5.0 ja olei olivar 95.0

K. R—a.
Kunnioittava huomautus kirjain
kustantajille.

Kiitollisena saamastani opista olen lueskellut läpi
melkeinpä kaikki Terveydenhoitolehden vuosikerrat. Lukiessa
tiedonhalu kasvaa. Niin kävi minulle. Tekee
mieli saada enemmän oppia terveydenhoidosta, kuin
mitä pieni aikakautinen julkaisu voi sisältää.

Onneksi on maassamme ihmisten harrastus terveydenhoito-
kysymyksiin viime vuosina siihen määrään kasvanut,
että uusia tätä alaa käsitteleviä kirjasia ilmestyy
tuon tuostakin. Useissa sanomalehdissä näkee niistä ilmoituksia
ja arvosteluja. Mutta ken ei oikein tarkkaan
seuraa sanomalehtien kirjallisuusilmoituksia, häneltä helposti
monikin terveydenhoito-kirjanen jää huomaamatta.

Jos missään lehdessä odottaisi ilmoituksia ja arvosteluja
tätä asiaa koskevasta kirjallisuudesta, niin tottahan
Terveydenhoitolehdessä. Jos minkään lehden lukijakunnalta
voi odottaa tähän alaan kuuluvien kysymyk

sien harrastusta, niin tottahan tämän lehden. Muihin
lehtiin toimittakoot kustantajat tietoja kirjallisuudestaaan
mielensä mukaan. Mutta ainoa meidän maassamme ilmestyvä
terveydenhoitoa erikoisesti käsittelevä lehti on
mielestäni itse-oikeutettu koko tätä alaa käsittävän kirjallisuuden
yhtymäpaikaksi.

Vai olisiko Toimituksen haluttomuus syynä puutteeseen?
Vaikea uskoa.
Mutta olkoon syy missä tahansa, epäkohta olisi oikaistava.
Toivoo kunnioittaen

Monivuotinen lukif a.

Ylläolevan kirjoituksen johdosta huomautamme, että
me kyllä puolestamme olemme halukkaat tekemään voitavamme
mainitun epäkohdan korjaamiseksi. Jäämme
odottamaan arvoisain kustantajain alotetta asiassa.

Toimitus.

Luonnonihanuudestaan ja terveellisestä ilmanalastaan tunnettu

TAKAHARJUN
Keuhkotautisten Parantola,
Punkaharjun kruununpuistossa,
on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Hakusta minen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

N:o 11 MARRASKUU XXII v:kerta
Terveydenhoitolehti

Duodeeim-seuran toimittama ja kustantama.

Helsinki Päätoimittaja Konr. ReijoWaara. 1910

Sisällys: Kolmannelle kolmatta ikävuodelle lähtiessä, K. Reijo-
Waara. — Halpahintaisia kylpylaitoksia joka pitäjään, A. J. Hällström.

- Marraskuun pakinaa, Oskari Heikinheimo. — "Kuhnimisesta", A.
J. P. — Yksinkertainen keino unettomuutta vastaan, Eräs. — Terveyssääntöjä.
— Mihin leviää Terveydenhoitolehti, K. ReijoWaara. — Kirjelaatikko.
Kolmannelle kolmatta ikävuodelle
lähtiessä.

Kaksikymmentäkaksi vuotta sitten päätti pieni ryhmä
nuoria uskaliaita suomalaisia lääkäreitä, joiden kävi sääliksi
heidän kansansa tietämättömyys terveyden säilymisen
edellytyksistä ja keinoista, ruveta aikakautisessa
julkaisussa levittämään kansan keskuuteen kansantajuiseen
muotoon puettuja tietoja ihmisruumiin elinten toiminnan
salaisuuksista sekä niistä luonnonomaisista apukeinoista,
joita Jumala on kätkenyt kunkin ihmislapsen
poveen, hänen voidakseen niillä puolustautua terveyttä ja
elämää ulkoa ja sisältäkinpäin alituiseen uhkaavia ja ahdistavia
vihollisvoimia vastaan.

Näin syntyi Terveydenhoitolehti aikana, jolloin ainoastaan
aniharvoin nähtiin jokunen terveydenhoitoa koskeva
kyhäelmä suomenkielisten sanomalehtien ja aikakautisten
julkaisujen palstoilla. Että kansan mielissä silloin jo kyti
terveydenhoitoa selvittävien tietojen kaipuu, ilmeni siinä,
että lehden tilaajamäärä heti (1889) lähenteli seitsemää

tuhatta. Mutta pian osottautuivat tähän ensimaiseen
menestymiseen perustuneet rohkeat tulevaisuuden laskelmat
aivan ennenaikaisiksi. Kansa nähtävästi kyllä oli
kaivannut tietoja tautien syistä ja terveyden säilymisen
sekä taudeista paranemisen mahdollisuuksista ja apukeinoista,
mutta useimmat olivat luutavasti toivoneet Terveydenhoitolehdestä
saavansa uusia, voimallisempia taikoja
vanhan kansan jo tehottomiksi osottautuneiden taikakeinojen
sijalle. Ja nyt Terveydenhoitolehdessä kaikki
osotettiin niin oudon yksinkertaiseksi. Terveyden ja sairaanhoidon
suuret totuudet puettiin niin kovin helppotajuiseen,
arkipäiväiseen muotoon, että lapsikin saattoi ne
käsittää. Tämä oudostutti vanhojen tietomiesten salaperäisiin
manauksiin ja taikatemppuihin tottuneita, jotka
yhä vieläkin uneksivat ja toivoivat saavansa käsiinsä taikasauvoja,
eivätkä sellaisista nähneet T. h. lehdessä jälkiäkään.

Seurauksena tästä olikin, että lehden tilaajamäärä
vähitellen supistui ja tuottipa lehti yrityksen alkuunpanijoille
aina 1200 markkaankin nousevan vuotuisen tap-
pion, vaikka he mielestään olivat koettaneet kansalleen
tarjota mitä kypsintä heidän aivoissaan ja povessaan liikkui.
Vuonna 1904 oli tilaajamäärä supistunut alle 1000.
Väsymyksen henkikin jo alkoi painaa toimitusta ja heräsi
monen mielessä kysymys, eiköhän lopulta täytyisi
lakkauttaa koko lehti.

Mutta silloin päätettiin panna kaikki voimat liikkeelle
ja yrittää vielä kerran oikein miehen tavoin, järjen ja rakkauden
tarmolla ja sitkeydellä. Ajateltiin näet, että on
kai tässä sentään jotakin vikaa sepissäkin jos sysissä. Ja
lehden kustantajissa ja toimittajissa uudestaan virinnyt
innostus herätti vastakaikua. Tilaajamäärä nousi jo vuonna
1905 3400:aan. V. 1906 se oli noin 3700, v. 1907 4700,
1908 5558, 1909 6099 ja tätä nykyä yli 7800. Ollaan
siis nyt kaikesta päättäen väljemmillä vesillä.

Mutta vaikka lehden tilaajamäärä onkin näin ilahuttavalla
tavalla yleensä kohonnut, emme sittenkään vielä
ole päässeet läheskään siihen, johon on pyrittävä ja johon
pyrimme, että nim. Terveydenhoitolehti olisi kotoinen
vieras jokaisessa syrjäisessäkin Suomen sopukassa,
jokaisessa vähävaraisenkin kodissa Suomen saloilla. Vielä
on jokaisessa kunnassa paljonkin syrjäkyliä, on vielä kokonaisia
väkirikkaita, varakkaita kuntiakin, joissa lehti on
miltei tahi aivan tuntematon.

Samalla kun siis rohkenemme toivoa, että lehteen jo
tutustuneet ensi vuodeksi uudistavat tilauksensa ja että
tähänastiset asiamiehemme edelleenkin suosiollisesti ottavat
paikkakunnallaan lehden levittämisen huolekseen, panemme
jokaisen terveydenhoidon*ystävän sydämelle, että
hän pitäisi huolta siitä, että missä hänen kyläkulmallaan
ei ole lehden asiamiestä, hän joko itse koettaa tehdä lehden
tunnetuksi ja kerää sille tilaajia lähiseuduilla tahi,
jollei itse jouda, kehottaa siihen toimeen jonkun muun
henkilön ryhtymään. Asiamieheksi rupeaville lähetämme
kohta asiamiesehdot, sekä näytenumerolta jos haluavat,
kun vaan toimitukselle ilmoittavat esim. postikortilla osotteensa.
Lehden suunta, hinta ja koko tulee olemaan sama
kun tähänkin saakka.

Konr. ReljoWaara.

Halpahintaisia kylpylaitoksia joka
pitäjään!

Kirj. A. J. Hällström.

Tavallisimpia tauteja, joita kylmät ilmat tuovat mukanaan,
on nivel- ja lihasleini, eli reumatismi, jäsenkolotus.
Meidän kylmässä pohjolassa se on hyvin tavallinen,
ja vaikka kansa paljon ja menestyksellä sitä parantelee

saunassansa, niin tuon tuostakin kysytään lääkäriltä neuvoa
sitä vastaan. Talviseen aikaan apukeinot kotioloissa
kuitenkin supistuvat vihiin, salisyylilääkkeisiin ja hierontaan.
Ajan pitkään ei lääkkeiden alituinen nauttiminen
kuitenkaan ole hyödyksi ja hierontaan tottunut ruumis
ei siitäkään aina saa tarpeellista apua. Monet muut tehokkaammat
parannuskeinot, kuten erilaiset lämpimät
kylvyt jäävät talvella käyttämättä siitä syystä että ne tekevät
ruumiin joksikin ajaksi hyvin araksi ja alttiiksi
vilustumiselle, joten talvella, kun maalaisoloissa asunnot
muutenkin ovat kylmät ja vetoiset niiden kautta sairaat
joutuisivat ojasta allikkoon. Kevätpuolella olen sen
vuoksi aina neuvonut sairaita käyttämään tulevan kesänsä
siten, että joko menevät kylpylaitoksiin tahi, ellei heillä
ole siihen riittäviä varoja, kylpevät kotona. Tuntuu melkein
leikinteolta, ivalta, kehoittaa köyhää miestä tahi naista
menemään noihin suuriin kylpylaitoksiin, joissa, paitsi
varsinaisia kylpymaksuja, on suoritettava n. s. »sesonkimaksut
» t. m. s. kalliit verot, joilla ylläpidetään soittokuntia
sekä ulkonaista komeutta ja hienoutta. Meidän
maassa, jossa kesäinen kylpykausi on lyhyt ja kaikki kylvyt
ovat koneellisesti valmistettavat, eivät suuret, nykyaikaiset
kylpylaitokset muulla tavalla kannata, se on myönnettävä,
ja ne jäävät siitä syystä varakkaiden olinpaikoiksi.
Mutta köyhä tarvitsee hänkin apua, ehkäpä suuremmassakin
määrässä. Hän voipi kyllä itse valmistaa
kotonaan saunassaan muutamia lajia tehokkaitakin kylpyjä,
mutta varsin vaihteleva ei erilaatuisten kylpyjen
luettelo missään tapauksessa tule olemaan. Ja summakaupalla,
ylimalkaisia ohjeita noudattaen, kylpemällä hän
ei tule saamaan näistä kotikylvyistään lähestulkoonkaan
samaa hyötyä, kuin jos hän kutakin viikkoa vasten saapi
tarkat ohjeet, joita hänen täytyy uskollisesti noudattaa.
Hän on ominpäinsä kylpien, tottunut kun hän on saunalauteilla
virumaan, hyvin taipuvainen kylpemään liiaksi

paljon, enemmän kuin hänen ruumiinsa voimat sallivat,
ja siitä johtuu hänelle vain vahinkoa hyödyn asemesta.
Lukuunottamatta tätä vaaraa ei yleensäkään kotioloissa,
tavallisissa toimissa ja askareissa oleminen, ankaran kylpykauden
aikana ole näyttäytynyt terveelliseksi. Vaihtelu
elämässä on aina sairaalle hyödyksi ja vieraissa oloissa
hän yleensä on taipuvaisempi noudattamaan kylpyaikana
tarpeellista varovaisuutta.

Edellisiin mietteisiin olen johtunut ajatellessani erilaisia
reumaattisia eli kolotustauteja potevia sairaita ja
niiden parantamisesta johtuneita vaikeuksia ja hankaluuksia.
On kuitenkin olemassa paljon muitakin pitkällisiä,
kroonillisia tauteja, joiden parantamiseen myöskin tarvitaan
muutaman viikon säännöllistä kylpyaikaa.

Mutta miten saada vähävaraiselle väestölle tilaisuutta
nauttimaan sitä hyötyä, jota ainoastaan säännöllinen kylpeminen
kesäaikana muuten suotuisissa olosuhteissa voisi
tuottaa ? Siinä kysymys, jota olen monesti miettinyt. Täytyy
keksiä tahi muodostaa menettelytavan, joka ei kysy
suuria peruskustannuksia, mutta samalla kun se on yksinkertainen,
kuitenkin tarjoo mahdollisuuden saada aikaan
vaihtelua kylpyjen määräilemiseen nähden.

Ehdotukseni, joka perustuu muutaman vuoden kuluessa
saavutettuihin kokemuksiin ollessani maaseudulla
kunnanlääkärinä, on seuraava.

Mikäli olosuhteet, kuten ilmasto, maaperä, sopivien
asuntohuoneistojen runsaus ja hyvänlaiset kulkuneuvot
sallivat, on vähitellen joka kirkonkylään tahi liikepaikkaan,
jossa asuu lääkäri, perustettava pieni kylpy saunaliike.
Kun vaatimukset ulkonaiseen saunan asuun nähden
ovat vähäiset, pysyvät kustannuksetkin pieninä. Kussakin
maalaistalossa on oma saunansa. Jos se on vähänkin
avarampi, voipi siitä hiukan korjailemalla ja sovittelemalla
saada varsin sopivan kylpysaunan kysymyksessä
olevaa tarkoitusta varten. Tosin löylykylpyjen antaminen

tällaisessa liikkeessä tulee olemaan verrattain vähäinen,
vaikka tätäkin kylpymuotoa luonnollisesti on kehitettävä
monipuolisemmaksi. Lauteet eivät sen vuoksi ole hävitettävät
saunasta. Mutta saunaan on lisäksi hankittava
uutta kalustoa. Tähän kuuluu ennen muuta kylpyamme
kokokylpyjä varten. Myöskin istumamme on välttämätön.
Näiden kahden ammeen avulla voipi jo tarjota varsin
monenlaisia kylpyjä, kuten puoli- ja kokokylpyjä, istuinkylpyjä,
joiden vaikutus eri lämpömääriä ja eritavalla
vaikuttavia suoloja käyttämällä saadaan hyvinkin vaihtelevaksi.
Mainitsen esimerkin vuoksi suolakylvyn, mäntykylvyn,
hiilihappokylvyn, liisekylvyn, happikylvyn j. n. e.
Erilaisia n. s. kneipp-kylpyjä voidaan valmistaa aivan
yksinkertaisilla apuneuvoilla, kuten ruiskukannun ja ämpärin
eli sankosen avulla. Höyrykaapin, muurahaiskylvyn
ja ryöppykylvyn saamme myöskin aikaan verrattain
helposti ilman suuriakaan kustannuksia. Kuten edellä
olevasta huomaa, ovat jo tavallisimmat kylpymuodot, joita
suurissa kylpylaitoksissa yleisölle tarjotaan, tässä luetellut.

Herää heti kysymys, kuinka näitä kylpyjä voidaan
tarjota suuremmalle joukolle samana päivänä. Aivan oikea
huomautus. Siinähän pulma onkin. Valmistellessa
näitä kylpyjä yksin erin menee veden hankinnassa ja
keittämisessä paljon aikaa. Yhdeltä hengeltä, saunottajalta
voipi muutaman kylvyn valmistukseen kulua tuntikausia.
Mutta juuri tämän työn helpottamiseksi täytyy
hankkia saunaan yksinkertainen vesijohto. Kun sauna
tavallisesti on rakennettu joko järven rannalle tahi kaivon
läheisyyteen, ei vesijohto sinne tule kovinkaan kalliiksi.
Vesijohtoon kuuluu luonnollisesti myöskin nostopumppu
ja saunan katolle sijoitettu vesisäiliö, josta johdetaan
vesi yhtä torvea myöten omalla painollaan muuripataan,
ja toista myöten isoon kylpyammeeseen. Ryöppykylpysiivilän
voipi helposti sijoittaa kolmanteen torveen.
Tämänlaatuisen vesijohdon avulla on alkuperäinen suora-alainen

sauna jo kehitetty sellaiseksi, että yksi tottunut
saunottaja puolikasvuisen pojan avulla, joka pilkkoo ja
kantaa saunaan siellä tarvittavat puut ja hoitaa vesipumppua,
voipi antaa 15 jopa 20 erilaista kylpyä päiväkauden
kuluessa. Ja jos vaan asia ajetaan käytännöllisesti ja
huolellisesti, niin voin vakuuttaa, että tämäntapaisessa
kylpylaitoksessa annetut kylvyt ovat aivan yhtä'hyvät ja
tehokkaat kuin konsanaan kalliissa suurissa kylpylaitoksissa
annetut.

Mutta jälkimäisten rinnalla on niillä vielä monet edut.
Ensiksihän eivät tämän tapaisissa kylpylaitoksissa kylvyt
tule maksamaan niin paljon kuin suuremmissa, sen
tiedän kokemuksesta. Toiseksi jääpi tavallisista kustannuksista
pois n. s. sesonkimaksut, (soiton y. m. ylläpitämiseksi),
vielä matkakustannukset kotoa kylpypaikkaan
ynnä siellä oloa varten hankitut uudet pukineet j. n. e.
Lisäksi on elämä näissä ehdottamissani pikkukylpylaitoksissa
luonnollisesti vaatimatonta, hiljaista ja sen kautta
monelle miellyttävämpää, ruoka luonnollisesti myöskin
halvempi hintaista, vaikka silti yhtä ravitsevaa. Kokonaiskustannukset
voidaan siis tämän suunnitelman mukaan
saada kutakin kylpijää kohti varsin huomattavasti
alenemaan. Mitä se merkitsee köyhän kansan kukkarossa,
on sanomattakin selvää.

Mainitsin jo että tällaisia pieniä kylpylaitoksia olisi
perustettava joka kuntaan tahi liikepaikkaan, jossa asuu
kunnan palkkaama tahi muuten vakituisesti toimiva lääkäri.
Suotavaa olisi, että laitos olisi, joko hänen oma tahi
hänen alotteesta lähtenyt. En puolestani voi pitää oikeana,
että kuka hyvänsä, joka on lukenut esim. L. Kuhnen
parannusoppikirjaa, esiintyy täysin pätevänä kylpylääkärinä.
Onnistuakseen ja menestyäkseen kaipaavat tällaiset
pienetkin kylpylaitokset ehdottomasti kokeneen lääkärin
johtoa ja kussakin yksityistapauksessa hänen antamia
tarkkoja ohjeita.

Toht. Hällströmin ylläolevaan esitykseen yhdyn puolestani
täydellisesti, kuutena kesänä Haapavedellä saavuttamani
kokemuksen nojalla. Tultuani v. 1887 piirilääkäriksi
Haapavedelle pantiin näet siellä toimeen yksinkertainen
kylpylaitos, jossa suomalaiselle saunalle ja siinä
kylpemiselle annettiin sairaitten hoidossa kunniasija. Tässä
laitoksessa kylpi joka kesä useita kymmeniä huonojakin
sairaita, m. m. sydänvikaisiakin. Ja tulokset olivat erittäin
hyviä, vaikka kylpymaksut olivat huokeita. Tietysti
ei tähän pieneen laitokseen voitu vastaan ottaa mitä sairaita
hyvänsä. Nykyinen Haapaveden piirilääkäri on jo
voinut melkoisesti laajentaakin tuota alkuaan hyvin vaatimatonta
laitosta.

Konr. ReijoWaara.

Marraskuun pakinaa.

Tammi- ja helmikuussa ovat kovimmat pakkaset.
Mutta ihmiset vilustuvat eniten syksyllä ensimäisten
kylmäin aikana, saavat nuhaa, yskää, keuhkokuumetta,
keuhkosäkin tulehdusta, vatsa- ja suolikatarreja, nivelten
ja lihasten pakotusta y. m. aina sen mukaan, missä kullakin
on heikoin kohta ruumiissaan.

Tähän on kai osaksi syynä se, että ihmiset eivät seuraa
aikaansa. Luulevat olevan kesän, kun onkin syksy,
kulkevat kesäpuvussa, asuvat kesähuoneissa j. n. e.

Mutta toinen syy on varmaankin se, että jalat, joiden
lämmöstä niin monet asiat ruumiissa riippuvat, kylmenevät
paljon helpommin loka- ja marraskuun lokaisilla
teillä kuin keskitalven kuivassa lumessa. »Pidä jalat
lämpöisinä, pää viileänä ja vatsa kunnossa!» sehän
on vanha neuvo ja »lääketieteen suurin salaisuus». Eivätkä
kaikki osaa sitäkään.

Yksi huomioon otettava seikka on sekin, että kesän
lämmössä hautunut ruumis on heikompi lämmön vaihteluita
kestämään, kuin myöhemmin talven pakkasissa karaistuttuaan.

Paras keino vilustumisen ehkäisemiseksi on ruumiin
karaiseminen. Mutta arvoisa lukija älköön luulko, että
kaikki ihmiset tietävät, mitä karaiseminen on! Eivät
likimainkaan. Joku »totuttaa itsensä» kulkemaan jalat
aina kylminä ja märkinä, monet värjöttävät viluisina kylmässä
ilmassa, ja lukemattomat ovat huuhdelleet pois
terveytensä viimeisetkin voimat kylmällä vedellä — kaikki
ruumiin karaisemisen tarkoituksessa.

Ruumiin karaisemisen tarkoitus ei ole jäähdyttää,
vaan lämmittää ruumista. Sen tarkoitus on vilkastuttaa
aineen vaihtoa, niin että ruumiissa syntyy riittävä määrä
lämpöä, ja jouduttaa veren kulkua varsinkin ihossa, niin
että kaikki ruumiin osat pysyvät tasaisessa lämmössä.
Ruumiinsa karaisijoille tahtoisin tässä esittää muutamia
ohjeita noudatettaviksi:

1) Arvostele itse, tuntuuko ruumiissasi olevan riittävä
määrä lämpöä, jotta hetkellinen ihon lämmön hukka riittävästi
voi tulla korvatuksi! Vilkas ruumiin liikunta on
oiva keino lämpötilan kohottamiseksi. Jos jotkut osat
ruumiissasi ovat kylmemmät kuin muut osat, esim. jalat,
lonkat, olkavarsien ulko-osat (naisilla varsin tavallista
ohkasten hihain tähden), ovat nämä hieromalla tahi keinolla
millä hyvänsä saatavat säännölliseen lämpötilaan.
Kylmille jaloille on juoksu paras keino sekä ennen -että
jälkeen kylmän kylvyn.

2) Elä jäähdytä ruumistasi enemmän kuin on tarpeellista
riittävän vastavaikutuksen aikaansaamiseksi l

3) Pidä huoli siitä, että ruumiin lämpö, jos se on
alentunut, nopeasti palautuu säännölliseen tilaansa! Jos
ruumiin voimia tuntuu olevan riittävästi, on jatkuva liikunto
paras keino. Jos olet levon tarpeessa heti kylmän

kylvyn jälkeen, kääriydy tarkasti peitteisiin ja heittäy
vuoteeseesi, kunnes olet aivan lämmin taas.

Ruumiinsa joko kokonaan tahi osaksi yhtämittaa
kylmänä pitäminen ei ole karaisemista; se on turmelemista.

»On niin ikävä, kun tuli syksy, eikä enään voi ottaa
ilmakylpyjä», niin kuulee monen sanovan. Erehdys! Ymmärtäväistä
ilmakylpyjen käyttämistä ympäri vuoden voi
suosittaa kaikille, joilla vähänkin voimia riittää ruumiin
karaisemiseksi. Tietysti on ilmakylvyn pituus rajoitettava
sitä lyhyemmäksi, kuta kylmempi ilma on. Mutta
sitä paremminhan siihen on aikaa, ja vaikutus ei siltä
ole sen heikompi. Menettely voi olla esimerkiksi tällainen:
Aamulla heti herättyä ikkuna selälleen! (Toivottavasti
se on koko yön ollut niin paljon auki, että ilma
on pysynyt raittiina ja puhtaana.) Jos voidaan saada aikaan
»ristivetoa», sitä parempi. Vaatteet pois päältä, ja
voimistelua, 2—5—15 minuuttia »Mullerin systeemi» kunkin
ruumiin lämpövarojen ja voimien mukaan, mutta
aina mieluummin liian vähän kuin liian kauan! Kokematon
pyrkii aina arvostelemaan pienen ilmakylvyn vaikutuksen
liian vähäiseksi, ja on sen vuoksi taipuvainen
liioittelemaan. Mutta joka on vähän pitemmälle päässyt
ruumiin karaisemisessa, voi huoleti pistäytyä ulkona
ilmakylvyssä tavallisista pakkasista huolimatta.

Tunnen monta, jotka ovat juuri syksyllä alottaneet
ilmakylpyjen ottamisen ja hyvällä menestyksellä.
Kertoisinko jonkun esimerkin ilmakylpyjen vaikutuksesta.
Kas tässä yksi monista:

Muutama vuosi sitten tuli hoitooni keuhkotautinen
nuorukainen. Syksy oli silloinkin. Raskaasti hengittäen,
viluisena, huulet sinisinä hän riisuutui tutkittavaksi. Paksun
sarkatakin ja liivin alla oli villainen vyö kiedottuna

moneen kertaan vartalon ympäri. Sen alla paksu, kudottu
villapaita, ja vihdoin pumpulinen. Iho, ensimäisestä
ilman kosketuksesta »kanan lihalla», oli kellertävän
kalpea, veltto, sekä katsoen että koetellen kuin vehnäinen
taikina.

Kului joku kuukausi. Oli kevättalvi. Vihainen tuulen
puuska viskeli kirpeätä lunta kasvoihin kulkijoille,
jotka päällystakin kaulus pystyssä, lakki korville painettuna
kiiruhtivat pitkin maantietä. Näin nuorukaisemme
seisoskelevan mäellä pahimmassa tuulessa ilman päällysvaatetta
puhelemassa innokkaasti jotakin asiaa. Takki
ja osaksi liivin napitkin olivat auki, ohkainen pumpulipaita"
samoin, ja tuuli puhalsi suoraan hänen paljaaseen
rintaansa. »Eikö sinun ole vilu?» »Ee-hei veikkonen!
Melkeimpä siitä saakka kun syksyllä rupesin ottamaan
huoneessani joka aamu ilmakylpyjä, ei minua kertaakaan
ole palellut. Tuntuu vain niin ihanalta, kun saa
raitista ilmaa.» Ja hän avasi vaatteensa mahdollisimman
laajalle päästäen tuulen puhaltamaan pitkin rusottavaa
ihoansa.

Nyt hän on jo kuollut — tauti voitti lopultakin —
mutta varmaankaan ei ilmakylpyjen tähden, jotka tuottivat
hänelle suurta helpotusta ja voimain lisäystä.

Kunpa vain ei ilmakylvyillä tavoitettaisi rekordeja
terveyden asemesta! Sillä ei mikään asia ole niin hyvä,
ettei sitä voitaisi pahaksi kääntää.

Oskari Heikinheimo.

"Kuhnimisesta."

Kirjoittanut A. J. P.

Suureen osaan maatamme on kulkutaudin tavoin levinnyt
uusi parannustapa, joka kulkee kuhnimisen nimellä.

Jo 1908 on Terveydenhoitolehdessä sitä arvosteltu,
mutta jotteivät varoitukset jäisi unohduksiin on syytä
taas ottaa asia puheeksi. Valitettavasti varsinkin maaseudulla
useat edistysmielisetkin henkilöt tahtovat koetella
kaikkea, mikä on uutta ja ulkomailla keksittyä. Täten
he oppimattomalle kansalle kritiikittömällä esimerkillään
opettavat »parannustapoja» joita he itsekään hädän tullen
eivät uskalla käyttää. Vaikka luulen, että vasta katkerat
kokemukset opettavat kaikille kuhni naisen todellisen
arvon, niin koetan tässä lyhyesti osoittaa millaiselle perustalle
se on rakennettu.

Tämän »uuden lääkeopin» mukaan johtuvat kaikki
taudit samasta alkusyystä - - huonosta ruuansulatuksesta,
ja on niitä siis hoidettava samalla tavalla. Ihmisen ruumis
selitetään yhtä yksinkertaiseksi kapineeksi kuin lasipullo,
jossa on käyviä aineita. Käymisen muodostamat
vieraat aineet ovat sairaus. Tästä tautien yhteisestä alkusyystä
syntyy muka m. m. tuli- ja tuhkarokko, jotka
kuitenkin jokapäiväisen kokemuksemme mukaan saadaan
tarttuman kautta. Samoin on esim. kuppatauti aivan
viatonta alkuperää — huono ruuansulatus. Näin ollen
siis kaikkia tauteja, — mainitakseni pari esimerkkiä, —
syöpää, suolimatoja, synnytysesteitä ja mielisairauksia on
muka hoidettava samalla yksinkertaisella tavalla, pääasiallisesti
istuinkylvyillä. Käytetäänpä samaa hoitoa
myös ulkonaisille vammoille, haavoille ja luumurtumille,
olivat ne sitte missä ruumiin osassa tahansa. Olen muun
muassa nähnyt erään muuten täysijärkisen henkilön, joka
koetti parantaa katkennutta kylkiluuta vedessä istumalla, ja
toisen, joka samalla tavalla koetti saada hiuksia kasvamaan
kaljulle päälaelleen. — Kuhnen opin mukaan muutamat
taudit, niiden joukossa kolera, ovat vaan parannuspuuskia.
Ei kannata luetella useampia esimerkkejä tämän opin hullutuksista.
Lyhyesti sanoen väittää Kuhne, että ei löydy
ainoatakaan tautia, jota hänen keksimällään tavalla ei

voisi parantaa. Kun tähän vertaamme tosioloihin perustuvaa
lääketiedettä, joka tietää useatkin taudit parantumattomiksi
ja toiset ainoastaan leikkauksilla parannettaviksi,
niin voi ajatteleva ihminen tajuta kumpi on tyhjää
kerskailua, kumpaan enemmän voi luottaa.

En väitä parastakaan lääkäriä erehtymättömäksi,
mutta »kuhnimisen» levittäjät ovat auttamattomasti julkeita
puoskareita, joihin uskomasta täytyy varoittaa herkkäuskoisia
ihmisiä.

Varokoot siis todella sairaat henkilöt kuhnimiseen
luottamasta. Jos syöpätautinen siihen uskoen koettaa
parantua kylvyillä, niin syyttäköön itseään siitä, että
leikkaukselle otollinen hetki laiminlyödään ja tauti tulee
parantumattomaksi. Jos keuhkotautinen rupeaa käyttämään
pelkkää kasviruokaa ja istumaan suhteellisen kylmässä
vedessä, syyttäköön itseään, jos tulee niin heikoksi,
ettei parantolahoitokaan enää voi pelastaa hänen henkeään.
Jos haavoittunut hoitaa haavansa multahauteilla,
Kuhnen neuvon mukaan, syyttäköön itseään, jos hän kuolee
verenmyrkytykseen.

Vielä muutama sana näennäisesti kuhnimisella saavutetuista
parannuksista. Paitsi vesihoitotapaansa suosittelee
Kuhne yksinkertaista elintapaa ilman väkijuomia,
tupakkaa ja kiihoittavia ruokia. Tämä aikoja ennen Kuhnea
tunnettu ajatus ansaitsee täyttä tunnustusta. On
luonnollista, että vanha juoppo voi tulla terveeksi luopumalla
väkijuomista riippumatta siitä istuuko hän vesivantaassa
vai ei. Tämän lisäksi on vedellä karaiseminen
usein hyödyllistä sekä terveille että monille hermostuneille,
luulotautisille ja erinäisille muillekin sairaille henkilöille.
Vaikea on vaan käsittää, miksi veden käytön
tulisi kohdistua yksinomaan alaruumiiseen kuten kuhnimisessa.
Onhan »vesiparannus» vanha tunnettu sekä kansanomainen
että tieteellinen hoitokeino, jota käytetään
järkiperäisesti varsinkin kylpylaitoksissa ja sairaaloissa.

3 kpl: Alavieska, Halila, Harjavalta, Hirvensalmi, Härmä, Imatra,
Inha (Niemisvesi), Jokioinen, Joutsa, Karjalohja, Kausala (Iitti), Kiihtelysvaara,
Kyrön as., Lappvik, Lehtimäki, Lemi, Leppäkoski, Mustiala,
Muurame, Mänttä, Nummi T. 1., Oulunkylän as., Padasjoki, Panelia,
Pargas, Perkjärvi, Postivaunu 3 & 7, Pälkäne, Rautu, Rääkkylä, Sammaljoki,
Siuro (Sakkola), Rautue (Sortavala), Sotkamo, Terijoki, Turenki.

4 kpl: Antrea, Jaala, Karvia, Kaustinen, Kittilä, Kristiinan kaup.,
Kärsämäki, Luhanka, Puolanka, Pälkjärvi, Rautalampi, Sahalahti, Sodankylä,
Tervola" Utsjoki, Velkua.

5 kpl: Alavus, Anjala, Arolampi (Riihimäki), Fiskars, Heinävesi,
Huopalahden as., Iisalmi, Kiuruvesi, Kullaa, Kurkijoki, Kuusjärvi, Kylänlahti,
Naantali, Lietsola, Pudasjärvi, Ryttylän as., Toisvesi, Toikko,
(Kuru), Warkaus, Viljakkala (Hämeenkyrö), Vilppula.

6 kpl: Alatornio, Elisenvaara, Hartola, Isojoki, Kangaslampi,
Kiiminki, Kortesjärvi, Lempäälä, Lohtaja, Metsäpirtti, Paltamo, Rautavaara,
Somerniemi, Suonnejoki, Tuulos.

7 kpl: Angelniemi, Askainen, Evijärvi, Hanko, Karuna, Kauhava,
Kerava, Kodisjoki, Koivisto, Korpiselkä, Lumijoki, Munakan vaihde,
Pitkäjärvi (Somero), Pornainen, Pulkkila, Pusula, Saarijärvi, Savitaipale,
Sysmä (Suopelto), Tainiokoski, Tohmajärvi, Tottijärvi, Uuraa, Vesilahti,
Värtsilä, Ylihärmä, Pello (Turtola).

8 kpl: Juuka, Juva, Kaavi, Lavansaari, Lemu, Luumäki, Nokia,
Ollila, Pyhäjoki, Pyhämaa, Rovaniemi, Sammatti, Siikainen, Suomussalmi,
Taipalsaari, Töysä, Ypäjä.

9 kpl: Asikkala, Anianpelto, Hyvinkää, Juankoski, Jääski, Kangasala,
Kirvu, Kuurila (Sääksmäki), Messukylä, Muuruvesi, Parola, Pieksämäki,
Pylkönmäki, Tuusniemi, Uusikirkko V. L., Ätsäri.

10 kpl: Hankasalmi, Högfors, Ilomantsi, Impilahti, Karkku, Kestilä,
Korpilahti, Paavola, Pukkila, Rymättylä, Uurainen, Valkeakoski,
Vehmaa, Vihanti.

11 kpl: Hailuoto, Halikko, Kuortane, Paimio, Petäjävesi, Pitkäniemi,
Raisio, Rutakko, Siikajoki, Soinlahti, Uusikirkko T. 1., Vesanto,
Ylitornio.

12 kpl: Ahlberga (Espoo), Eräjärvi, Fredriksbergin as., Heinolan
maas., Himanka, Honkajoki, Iitti, Kisko, Kivijärvi, Kälviä, Lapinlahti,
Liminka, Seinäjoki, Tornio.

13 kpl: Askula, Joroinen, Koski H. 1., Kuusan as., Kaukas
(Lappeenranta), Luopioinen, Mäntyharju, Orimattila, Sortavalan maas.,
Ylöjärvi.

14 kpl: Jaakkima, Jalasjärvi, Jämsä—Jämsänkoski, Kaurilan as.
(Tohmajärvi), Kuolemajärvi, Käkisalmi, Masku, Mietoinen, Oripää, Piikkiö,

Riitiala, Sorsakoski, Suomusjärvi, Toholampi, Ulvila, Uusikaupunki,
Vaasa.

15 kpl: Johannes (Karhula), Jäppilä, Kuusjoki, Loimaa, Oulun
Salo, Perniö, Peräseinäjoki, Talin as.

16 kpl: Alajärvi, Hollola, Lappeenranta, Maaria, Orivesi, Punkaharju,
Sauvo, Savonlinna, Toijala (Akaa), Vimpeli, Vähäkyrö.

17 kpl: Alastaro, Kiikka, Kokkola, Koski T. L, Kuhmoinen,
Lauttakylä, Lohja, Oulainen, Riihimäki.

18 kpl: Iittala, Kalvola, Kaalamo (Ruskeala), Lammi, Lappi T. 1.
Marttila, Nilsiä, Nurmes K. L, Pihtipudas, Ykspihlaja.

19 kpl: Kitee, Käkisalmen maas., Miehikkälä, Mynämäki, Pietarsaari,
Raahe, Vanaja.

20 kpl: Hinnerjoki, Kiikala, Loppi, Längelmäki, Nakkila, Porvoo,
Syväniemi.

21 kpl: Hauho, Isokyrö, Karhula, Mouhijärvi.

22 kpl: Kiikoinen, Luvia. 24 kpl: Mäntsälä, Puumala.

25 kpl: Hämeenlinnan maas., Inkeroinen, Kaarina, Karjan as.,
Kymin tehdas (Valkeala), Mieto (Kurikka), Nastola (Uusikylä), Rantsila.

26 kpl: Haapavesi, Ikaalinen, Kannus, Kerimäki, Noormarkku,
Pertteli, Vähäheikkilä (Turku), Vampula, Vastila (Inkeroinen), Ylistaro.

27 kpl: Kalajoki.

28 kpl: Auran as. (Pöytyä), Kurikka, Pielavesi.

29 kpl: Laitila, Liperi, Säkkijärvi.

30 kpl: Euran p., Forssa, Nousiainen, Teisko.

31 kpl: Eurajoki, Hikiä, Honkilahti, Kankaanpää, Voikka,

32 kpl: Elimäki, Joensuu, Lieto, Otavan as., Sortavala, Urjala,

33 kpl: Köyliö, Virolahti, Ylivieska.

34 kpl: Rantasalmi.

35 kpl: Heinola, Joutseno, Tyrväntö.

36 kpl: Humppila, Karstula,
Karttula.

37 kpl: Kauhajoki, Nurmijärvi, Reposaari, Tyrvää.

38 kpl: Keuruu, Somero, Tervakoski (Janakkala).

40 kpl: Hamina.

42 kpl: Kouvola, Salo.

44 kpl: Mikkeli, Pielisjärvi, Ruovesi.

45 kpl: Ii.

47 kpl: Kajaani, Lapua, Vihti.

48 kpl: Pori.

50 kpl: Äänekoski.

53 kpl: Hämeenlinna.

55 kpl: Kuopio.

57 kpl: Kemin kaupunki.

58 kpl: Kokemäki, Oulu.

61 kpl: Lahti.

68 kpl: Kymi.

74 kpl: Vehkalahti (Husula, Kannusjärvi, Kitula, Metsäkylä,
Salmen kylä, Ravijoki ja Reitkalli).

91 kpl: Jyväskylän kaup.

96 kpl: Rauma.

149 kpl: Kotka.

--

207 kpl: Wiipuri.

262 kpl: Tampere.

323 kpl: Helsinki.

332 kpl:
Turku.

Ylläolevaan luetteloon eivät ole otetut ne kappaleet, jotka menevät
ulkomaalle, 325 Duodecim seuran ja 130 Terveydenhoitoyhdistyksen
jäsenelle sekä 27 kansanopistolle ja sanomalehdille.

Kirjelaatikko.

HUOM.! Tämä numero on määrättyä kokoaan 4 sivua laajempi.

995. Vihi. P. Pistelevä ja kipinöitsevä tunne ihossanne, kun
tuskastutte tahi alatte hikoilla, saunassakin, riippuu nähtävästi hermohäiriöstä.
Ruvetkaa joka aamu pyhkäsemään ihoanne spriinsekaisella
vedellä (1: 5) kun ensin olette 5 á 10 minuuttia huoneessa alastomana
reippaasti voimistelleet. Pyhkimisen jälkeen hierokaa pyhityt osat
paljain käsin. Välttäkää alkoholia, kahvia, teetä ja tupakkaa.

998. 18 vuotiaan, joka on auttamattomasti ujo isommassa seurassa
ja Jonka silmät eivät kestä naisen katsetta", tulee;jonkun opettajan
avulla harjoitella esiintymään puhujana seuroissa.

997. »Huolestunut Salamit" lukekoon T. h. lehdessä 1908
siv. 176—178.

998. »Huolestunut isä". Vesikääre yöksi, viikkomääriä käytettynä,
on paras keino poikanne pakottaville säärille. Ennenkuin hän
tulee lukuikäiseksi tutkituttakaa hänen silmänsä silmälääkärillä.

999. »Kärsinyt". Kaipaatte taitavan hermospesialistin jatkuvaa
hoitoa.

7000. ^Äidiksi tuleva". Kun on ollut 2 keskenmenoa peräkkäin
ja taas olette raskaana, tulee teidän ehdottomasti kääntyä lääkärin
puoleen.

7007. »E. H". Äkkiä ilmestyvän ja yhtä äkkiä lakkaavan päänkipunne
takia, jota on seurannut hiusten lähtö, tulee Teidän olla lääkärinhoidossa.
Mahdoton kirjeestä arvata mikä tuohon vaivaan on
syynä.

1002. »Aliisa". 22 vuotiaan sopii kyllä toivoa paranevänsä reumatismista,
kun ei ole sydämessä vikaa, mutta lääkärin antamia hoitomääräyksiä
on johdonmukaisesti ehkä vuosimääriä tarkoin noudatettava,
kesäaikana käytettävä sopivia kylpyjä.

7003. »Mikon äiti". Ennenkuin noin 25 v. sitten rokotus tuli
meillä pakolliseksi kuoli maassamme vuosittain kammottavaan, kovin
tarttuvaan i.soonrokkoon tuhansia henkilöitä. Yleisen rokotuksen vaikutuksesta

on tämä tauti nyt niin harvinainen Suomessa, että harva
nuorempi lääkäri on edes nähnytkään isoarokkoa potevaa. Tästä voi
jokainen arvostella, onko syytä rokotuttaa lapsiaan vai eikö.

1004. »Puuseppä". Kirpuilevaa, rutisevaa olkapäätänne peskää
ensin kerran viikossa illalla lämpimällä vedellä ja saipualla. Kuivattua
siveltäkää 2 kertaa, V* tunnin väliajalla, jodi-tinktuurilla. Muina iltoina
pankaa, sairaanhoitajan neuvon mukaan, 18° lämmittävään vesikääreeseen,
jota sopii yöllä pari kertaa vaihtaa. Hierotuttakaa käsivartta,
niskaa ja lapaluun seutua 2 kertaa viikossa vaselinilla.

7005. »Alex". Pitempiaikainenkin kasvojen peseminen aamusin
boraksin sekaisella vedellä ei vahingoita. Finnien rasittamaa ihoa
on edullista pestä pimssi-saippualla. Ei ole hyvä juoda paljon kahvia
eikä teetäkään.

1006. »Paljaspääksi tuleva". Hankkikaa itsellenne lääkärireseptillä,
ulkonaista käyttämistä varten, sublimaatiliuvosta ja noudattakaa
Terveydenhoitolehdessä 1908 siv. 176—178 annettuja hoito-ohjeita.

7007. »Syyhelmä". Käyttäkää ruumiinne syyhyämiseen, joka
ei aiheudu mistään ihottumasta, 2 á 3 kertaa viikossa 36° lämpöisiä,
15^'minuuttia kestäviä ammekylpyjä, jonka veteen on liuvotettu V2 kiloa
puhdistamatonta soodaa. Kylvyn jälkeen on ruumis valellettava 28°
lämpöisellä vedellä.

Hankkikaa itsellenne Terveydenhoitolehden
vanhatkin vuosikerrat
niin kauan kun niitä vielä on saatavissa. Niillä on pysyvä,
jopa aikaa voittaen kohoava arvonsa.

Ne saadaan lehden konttorista, vuosikerrat: 1890,
91, 92, 93, 95, 97, 98, 1903 ja 1904 á 50 p.; 1889, 1896,
1900 ja 1901 á 1 mk.; 1899, 1905, 1906, 1907, 1908 ja
1909 á 1:50.

Vkt. 1894 ja 1902 eivät ole enää erikseen saatavana.
20-vuotis sarja 1889—1908 ynnä hakemisto
maksaa 15 markkaa. Täydellisiä sarjoja on ainoastaan
muutamia kymmeniä enää jälellä.

Erikoisosasto: Sairaalatarpeita.

Hankin sairashuoneisiin kaikenlaatuisia alaani kuuluvia tarpeita:
Vuodetarpeita: Sänkyjä, Matrassia, Vuodevilttejä, Päänalusia,
Lakanoita y. m.; Sairaiden pukutarpeita; Alusvaatteita,
Päiväpukuja, Kävelymekkoja y. m.; Lääkärien pukutarpeita:
Käyntitakkeja, Leikkausesiliinoja, (sekä pellavaisia ja puuvillaisia,
että Mosetig-Billroth batistista ja Para-kumikankaasta valmistettuja);
Pyyhinliinoja kaikkiin tarkoituksiin sopivia.

Sairaanhoitajien pukutarpeita. = Sidekankaita.
Puhdistettua Vanua. =====

Kaikki työt valmistetaan käytännöllisistä aineista. Puvuissa
seurataan ulkomaan ajanmukaisimmissa sairaaloissa käytettyjä
malleja.

Tänävuonna hankittu täydellinen vaatetus- ja vuodetarpeisto:

Kuopion Lääninsairaalaan, Kajaanin Yleiseen Sairaalaan, O. Y. "/Aehiläiselle"
Helsingissä, Kangasalan Matkailija- ja Lepokoti O. Y:lle y.m.

Luonnonihanuudestaan ja terveellisestä ilmanalastaan tunnettu
TAKAHARJUN
Keuhkotautisten Parantola,
Punkaharjun kruununpuistossa,
on ollut seitsemättä vuotta avoinna keuhkotautia sairastavia varten.
Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin% parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak, esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Hakustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O.-Y.

N:o 12 JOULUKUU XXII vrkerta
Terveydenhoitolehti

Duodecim-seuran toimittama ja kustantama.

Helsinki Päätoimittaja Konr. ReijoWaara. 1910

Sisällys: Tilausilmoitus. -- Muistelmia BroadlandsMn luonnonparantolasta
Englannissa, Maiju Pöyhönen. — Alkutalven vaivoja, Oskari
Heikinheimo. — Mahalaukkutautien yleiset syyt ja niiden karttaminen,
G. V. Levander. — Kun saa silmäänsä jotakin vierasta esinettä,
K. ReijoWaara. — Uutta terveysopillista kirjallisuutta. — Kirjelaatikko.
— Poimintoja.

Tilausilmoitus.

Vuonna 1911 alottaa Terveydenhoitolehti 23:tta vuosikertaansa
ja toivoo edelleen voivansa pysyä saavuttamassaan
yleisön suosiossa.

Lehti ilmestyy arkin kokoisena kerran kuukaudessa
ja siinä tulee, kuten tähänkin saakka, olemaan maamme
oloihin sovellettuja, asiantuntijoiden kyhäämiä, kansantajuisia
kirjoituksia, joissa selitetään tautien syntyjä syviä
ja neuvotaan miten terveys on säilytettävä ja vahvistettava,
miten vastustuskyky tautiaiheita vastaan on lujitettava,
miten luonnonomaisilla apukeinoilla on tautien vallastakin
irti päästävä ja terveys palautettava y. m. s.

Kirjelaatikko-osastossa vastaa toimitus lyhyesti lehden
tilaajien tekemiin, lehden alaan kuuluviin kysymyksiin;
mikä etu jo yksistään voi korvata usein monenkertaisestikin
lehden hinnan, jotenka vähävaraistenkin hyvin
kannattaa tilata lehteä.

Lehteä saa tilata jokaisesta postikonttorista, lehden
konttorista ja sen asiamiehiltä.

Lehden hinta on postissa tahi ristisiteessä lehden konttorista
tilattuna 2: 50, jolla hinnalla lehti saadaan Venäjällekin
ja Amerikaan saakka. Helsingissä ja asiamiehillä
lehti maksaa 2 markkaa.

Uusia asiamiehiä otetaan vaikka jokaiseen kylään.
Asiainiesehdoista ilmoittaa kysyttäessä lehden toimitus.

Terveydenhoitolehti tulisi löytyä joka kylässä, joka kodissa


Muistelmia Broadlands'in luonnonparantolasta
Englannissa.

Raikkaana lokakuun aamuna läksin Lontoosta Broadlands'in
luonnonparantolaa katsomaan. Puolentoista tuntia
kestävän junamatkan jälkeen saavuin Medstead'in asemalle,
mistä vielä oli kolmen kilometrin matka mainittuun
laitokseen. Tie oli koko ajan tasaista ylämäkeä.
Oikeinpa mielihyvällä hengitin suloista, raikasta vuoristoilmaa
Lontoon noen, pölyn ja sumun myrkyttärniin keuhkoihini.
Yhä ylemmäs tulin, kunnes viimein olin määräpaikassa,
500 jalkaa korkealla tasangolla sijaitsevassa
Broadlands'in parantolassa.

Laitos on Englannin ensimmäinen luonnonparantola.
Yksinkertaista, luonnonraikasta elämää täällä vietettiin.
Huoneessani oli vaan kolme seinää, neljäs oli avoinna
kaikille taivaan tuulille. Mikä nautinto hengittää täysin
siemauksin yöt päivät tätä ihanata ilmaa! Ja noustapa
sitten virkistävän yön jälkeen aamulla anivarahiii (kello
6,15 soi kello ensi kerran), astua suoraan ilmakylpyyn,
jolloin raikas aamukaste ruohikolla jalkojasi vilvoitteli ja
auringon armaat säteet hyväellen ihoasi hivelivät! Silloin
vasta täydelleen tajusit todeksi sanat: aamuhetki kullan
kallis! Kun sitten reippaan voimistelun jälkeen vedellä

itseäsi valelit ja sen perästä ruumistasi hiukan vaattehilla
verhottuasi ruokapöytään astuit, missä kaiken kaltaiset
hedelmät ja vihannekset kukkasten seasta loistivat
(kaikki liharuoka on hyljätty), niin vieläkö maallinen majasi
muuta hoitoa ja hoivausta kaipasi! Ja olipa siellä
henkistä ravintoakin tarjolla: hauskaa keskustelua ja hyvä
kirjasto. Päivät kuluivat nopeaan. Pitkät kävelymatkat
ympäristöön tarjosivat virkistävää vaihtelua. Eikä täällä
kuljettukaan pitkin pölyisiä maanteitä, vaan vilpoisia
niittypolkuja ja lehtokujia. Eivät olleet siellä polkupyöräilijät
vastuksina, ei automobiilin torven tärinä korviisi
kaikunut. Hyönteiset siellä vaan hiljaista tyytyväistä
hyminäänsä pitivät, linnut laulelivat lehdoissa, ja karjan
kello tuon tuostakin kilkahti tuttavallisesti. Eipä kumma
että lontoolaiset täällä mielellään lomahetkensä viettävät.
Kenellepä tämä luonnon rauha enemmän tervetullut olisi
kuin sille, jonka korvissa yötä päivää pauhaa jättiläiskaupungin
humu ja hälinä. — Kävelyn jälkeen oli lepohetki,
jonka päätti päivälliskellon kilinä. Sitten taas ilmakylpyä,
voimistelua, urheilua, illallisen jälkeen kodikasta
keskustelua, ja kultaisena sääntönä: aikaisin levolle! varttuneimmat
siirsivät vuoteensa tai vasalle, ja innokkaimmat
luonnonlapset paneutuivat maata paljaalle ruohikolle,
ja niin kuuluu olevan suloista ja virkistävää lepo? että
muutaman tunnin uni on vahvistavampi kuin sisällä vuoteessa
koko yön lepo. Virkistyneenä maa emon kosketuksesta
nousee siitä joka kerta entistään voimakkaampana,
kuten sankarit saduissa ennen muinoin.

Liian pian kuluivat minusta ne muutamat päivät,
jotka täällä vietin. — Keväällä tapasin johtajattaren jälleen
Lontoossa. »Nyt on minulla kerrottava jotain, josta
ihastutte. Olemme ottaneet myös kasvitarhatyön ohjelmaamme.
» Olin syksyllä käydessäni häneltä kysynyt,
tokko hän oli huomannut sitä terveyslähdettä mikä kasvitarhatyössä
piilee. »Tokkopahan vieraamme siihen olisivat

halukkaat. Ehkä pian sanoisivat että heidät on
tänne vaan työmiehiksi tuotu», arveli hän silloin, mutta
selitti nyt, että suurella innostuksella on tuumasta toimeen
ryhdytty ja toivotaan sen hyvin jatkuvan.

Ainoa varjopuoli laitoksessa oli mielestäni maksujen
korkeus. Mutta lähemmin mietittyäni ajattelin että ehkä
olikin se juuri niinkuin olla pitää. Sittenhän vasta osataan
asialle arvo antaa, kun kalliit rahasummat on siitä
maksettu. Täällä käytettävät parannuskeinot: luonnonmukainen,
yksinkertainen elämä, raitis ilma, vesi ja auringonvalo,
ovat liian yksinkertaisia. Mutta olisipas näitä
patenttilääkkeinä myytävänä viiden markan pulloissa tai
kymmenen markan pilleri-annoksissa, niin varma on että
kilvan niitä kiiruhtaisimme ostamaan. Köyhä uhraisi
ainoat roponsa, sairas panisi viimeiset voimansa liikkeelle
päästäkseen apteekin portaita ylös ihmelääkkeitä tavoittelemaan.

Mutta nyt kun nämä tehokkaimmat kaikista lääkkeistä,
luonnon suurimman lääkärin määräämät, parhaimman
apteekkarin pajassa valmistetut, ovat ilmaiseksi jokaisen
saatavina, niin kuljemme sokeina niitten ohi.
Meillä on silmät, mutta emme näe, korvat, mutta emme
kuule.

Maiju Pöyhönen.

Alkutalven vaivoja.

Kun järvet ovat iljanteella, tiet liukkaat ja illat pimeät,
silloin välttämättömästi yksi ja toinen kompastuu,
niukauttaa jalkansa tai kätensä, saa jäsenen pois sijoiltaan
tai katkasee luun. Parasta on muistaa vaara; varovaisia
jos oltaisiin, niin useimmat vahingot jäisivät tulematta.
Siis yleiset kävelytiet hiekotettavat ei ainoastaan

kaupungissa, mutta maallakin, pois ylen liukkaat jalkineet,
pois veltto ryhti kävellessä!

Mutta vahinko ei tule kello kaulassa. Jos varovaisiakin
ollaan, niin aina se jollekin tapahtuu. Mitä silloin
tehdä?

Ennen vanhaan lukkari luut oikoi, jäsenet sijoilleen
sovitti. Nyky-ajan lukkareista ei siihen ole. On siis
mentävä lääkäriin. Mutta useimmissa tapauksissa tekee
mieli ensin koettaa, eikö tuo muuten paranisi, tai on ainakin
kotona laitettava hätäsidos vioittuneeseen jäseneeseen.

Sijoiltaan menneen sormen tai varpaan paikoilleen
asettaminen onnistuu yleensä ilman ammattimiehen apuakin:
vedetään ja väännetään jäsentä niin että nivelpinnat
lähestyvät toisiansa, yleensä samaan suuntaan, mihin nivel
on vääntynyt sijoiltaan mennessään, sillä sijoiltaan
mennyt luu on saatava paikalleen samaa tietä, mitä se
on paikaltaan poistunut.

Vaikeammissa tapauksissa taas ammattitaidon puute
usein tuottaa ikäviä seurauksia, joko sitten vammaa ei
ole oikein tunnettu, tahi on hoito ollut nurinpuolinen.
Esimerkiksi: Joku lankee ja loukkaa nilkkansa. »Varmaan
meni sijoiltaan», sanoo joku läsnä oleva, ottaa ilman
muuta kantapäästä ja jalkaterästä kiinni ja tempasee kerran
pari voimansa takaa. Mutta jalkapa ei ollutkaan sijaltaan
mennyt; se oli vain niukahtanut, nivelsiteet vähän
revenneet. Tämän hoitotempun kautta repäistiin
lisää, joka ei suinkaan lyhennä muutenkin pitkää parantumisaikaa.
— Tämä on varsin tavallinen tapaus.

Toisen kerran lapsi lankee, itkahtaa vähän, mutta
tulee senjälkeen »pahankuriseksi», kitisee kaiket päivät,
ei anna vanhempainsa nukkua yölläkään, valittaa kättään
kipeäksi; mutta ei siinä mitään näy eikä tunnu. -- »Jos
et sinä nyt ole hiljaa siellä, niin minä otan vitsan!» —
Ehkäpä vitsa kumminkin jää ottamatta, ja mennään vihdoin
lääkäriin: Solisluu (eli länkiluu) onkin poikki. Katkenneen

luun päät pistivät kipeästi lihaan joka kerta kun
lapsi kättään liikahutti. Eihän lapsi sitä niin tarkalleen
osaa sanoa, millä kohdalla kipu on. — On tällaistakin
tapahtunut.

Tahi: Vanhus putoo portailta kovaan maan kamaraan.
Lonkkaan sattui. Odotetaan, hierotaan, kupataan,
odotetaan. Ei parane. Viikkojen, ehkä kuukausien kuluttua
mennään lääkäriin ja saadaan tietää, että lonkkaluun
niveltappi on murtunut irti. Vamma olisi ollut
alussa autettavissa; nyt se ehkä on liian myöhäistä, ja
vanhus saa vaivaisesti ontua koko loppuikänsä.

Tahi: Kyynärpää on mennyt sijoiltaan. Väännellään
sitä ja vedetään, ja menee kuin meneekin paikoilleen.
Mutta tässä on täytynyt taidon puutetta korvata voiman
paljoudella, ja niin on niveleeseen saatu paljon suurempia
repeämiä kuin jos olisi toimittu enemmän taidolla
kuin voimalla, ja tämän seuraukset jäävät tuntumaan
monet viikot, ehkäpä ainaiseksi.

Olkanivelen ja lonkkanivelenkin sijoiltaan menoa yrittää
usein joku taitamaton kiskaista sijalleen, mutta onnistumatta,
ellei käytetä vallan julmaa väkivaltaa.

Katkenneet luut paranevat melkein aina kiinni hoidottakin,
mutta väärään asentoon.

Niukahtanut eli venähtänyt jäsen tavallisesti liikkuu
vapaasti, vaikka arastaen. Pienet niukahdukset parantuvat
hyvin, kun jäsen vain saa lepoa. Kuuma haude
auttaa tavallisesti tuskaa vastaan. Myöhemmin on hieronta
hyvä heikontuneen nivelen vahvistamiseksi.

Sijoiltaan mennyt jäsen liikkuu sangen vähän, jota
paitsi luonnoton jäsenen asento on usein selvään huomattavissa.

Luun katkeama saa muutamissa paikoissa aikaan
luonnottoman liikkuvaisuuden, jota paitsi murtokohdalla
huomaavaisen koettelijan sormeen tuntuu ritinää luuta
liikutettaessa. Toisissa paikoissa taasen voi luun katkeamisen

huomata ainoastaan luonnottomasta jäsenien muodosta.
Erittäin huomattava on, että katkennut luu ei
tarvitse tuottaa mainittavaa kipua, ellei luuta liikuteta.

Eihän aina ole helppo arvostella, onko lääkärin apu
tarpeen, vai eikö. Mutta jos vähäpätöisen vamman takia
lääkäriä vaivaa, on vahinko sangen kohtuullinen.

Vielä muutama sana väliaikaisesta eli hätäsidoksesta.

- Tavallisin näkyy sitä asetettaessa olevan se erehdys, että
sidotaan koko jäsen niin kireälle että se tuottaa kipua,
jopa voi pahasti häiritä veren kulkuakin vahingoittuneessa
jäsenessä. Sopivaa puulastaa on usein vaikea saada
käsille kiireessä. Tämän kirjoittaja on jonkun verran kokeillut
olkisidoksilla ja täydeksi tyytyväisyydekseen.
Irtonaisia rukiin olkia, ei enemmän kuin jäsenen tukemiseksi
on välttämätöntä, tahi olilla höllästi täydetty
säkki asetetaan ainakin puoleksi ympäri vioittuneen jäsenen,
käden tahi jalan, ja jos reisi on poikki, pitkin kylkeäkin,
ja sidotaan pehmeästi kiinni. Tällaisessa sidoksessa
voi vahingoittunut vaaratta kestää pitemmänkin
kuletuksen lääkärin luo.

Oskari Heikinheimo.

Mahalaukku-tautien yleiset syyt ja niiden
karttaminen.

Mahalaukku-taudit ovat hyvin yleisiä Suomessa, varsinkin
ruumiillisen työn tekijäin joukossa. Ne ovat tavallisimpia
varttuneemmalla ijällä, mutta esiintyvätpä myös
lapsi-ijässä olevissa ja vieläpä vanhuuden päivilläkin.
Syynä tähän ovat useimmissa tapauksissa ravintovirheet.

Tavallinen kansan ravinto on: leipä, perunat, voi,
maito, jauho- ja ryynikeitot. Lihaa syö rahvas ainoastaan
syksyisin teurastusaikana, eikä se siis suuremmassa

määrässä ole työkansan ruokaa. Tuoretta kalaa sen sijaan
syödään paljon niissä osissa maatamme, niissä on
järviä, kuten Savossa, Karjalassa ja rannikkoseuduilla.
Se onkin helposti sulavaa eikä rasita mahalaukkua. Suolaista
kalaa syödään vähin kaikkialla ja varsinkin köyhä
kansa käyttää sitä miltei ainoana särpimenään. Mutta
suolattuna on kala vaikeasti sulaavaa ja rasittaa siis sekä
mahalaukkua että suolistoa. Sianliha on myöskin ainakin
osan vuotta yleinen särvinaine, mutta sekin pannaan
kovaan suolaan, joten se muuttuu vaikeammin sulaavaksi
ja lopulta härskiintyy. Kun sianliha ja suolakala
kevättalvella loppuu, ei köyhällä ole muuta särvintä kuin
suolakuppi, jossa leipä ja perunat kastetaan.

Leipä valmistetaan paraiten Savossa, mutta se syödään
aina pehmeänä sekä Savossa että Karjalassa. Pehmeän
leivän puremisessa eivät hampaat tee sitä työtä,
joka on välttämätön niiden terveinä pysymiseen, vaan
pilaantuvat helposti. Hammasmätä onkin sen vuoksi
yleisempää Itä-Suomessa kuin Hämeessä ja länsi-Suomessa,
jossa käytetään kovaa ja kuivattua leipää. Kuiva
leipä taas länsi-Suomessa on kyllä maukasta happoisuutensa
tähden, mutta kun se hapatetaan liiaksi, niin sekin
käy epäterveelliseksi. Ennen muinoin leivottiin Savossa
ja Karjalassa melkeinpä joka päivä, mutta nykyään on
tullut tavaksi leipoa niin paljon kerrallaan, että se riittää
viikoksi tai kahdeksikin. Taikinaa ei pidä hapattaa enemmän
kuin puolen vuorokautta ja sitä on alustettava eli
vaivattava moneen kertaan, että se tulisi kiinteäksi ja
leipä siten niin jäykäksi, että hampaat sitä purressa pysyvät
hyvässä kunnossa. Sellainen- leipä, jossa on jauhoa
pinnalla, kuten ostetussa ruokaleivässä, ei ole terveellinen"
sillä tämä jauho jää hampaitten väliin ja synnyttää
maitohappoa suussa. Etupäässä leipurien hampaat
tällaisesta syystä pilaantuvat, kun usein maistelevat
jauhoja.

Leipä on ainoa ravinto, jossa ravitsemisaineita (valkuaista,
rasvaa ja hiilihydraattia) on siinä suhteessa, että
kovankin työn tekijä tulee siliä toimeen. Sen tietää kansakin,
että työkunto säilyy, niin kauan kun puhtaassa
rukiissa pysytään. Samaa emme voi sanoa perunoista,
sillä ne yksinään eivät riitä ihmisen ravinnoksi. Mutta
leivän ohessa käytettyinä ovat ne terveellisiä ja antavat
tarpeellista vaihtelua liian yksitoikkoiselle ravinnolle. Ehtona
on kuitenkin, että perunat hienonnetaan hyvin joko
syödessä tai jo sitä ennen, sekä ettei niitä syödä liian
paljon kerrallaan. Ne ovat myöskin parempia kuorineen
keitettyinä, sillä kuori estää kivennäisaineiden häviämistä.
Perunain ohessa on hyvä käyttää myöskin jotain särvintä
s. o. kalaa tai lihaa, korvaamaan niitä ravintoaineita,
joita perunoista puuttuu.

Maito on meidän paras lisäruokamme ja sitä voidaan
nauttia sekä tuoreena että happamena. Mutta sellainen
hapan maito, jota köyhä kansa syksyisin lehmäin
ehtymisen aikana kerää isoon säiliöön ja joka saa hapata
viikkoja jopa kuukausiakin on kerrassaan epäterveellistä.
Se on karvasta ja pilaantunutta, jonka vuoksi sitä täytyy
laimentaa vedellä, jotta sitä edes voisi nauttia. Se
vahingoittaa vatsaa yhtä suuressa määrässä kuin hapan
kaljakin, jota kansa syksyisin käyttää maidon asemesta.
Kaikki maitoruuat ovat helposti sulaavia ja ovat sentähden
lastemme pääravinto. Voi taas on parasta kaikesta
rasvasta ja sitä sietää heikkokin vatsa.

Maidolla voi köyhäkin saada paljon vaihtelua jokapäiväiseen
ruokajärjestykseensä. Mitä yksitoikkoisempi
ruoka järjestys on, sitä enemmän ruuansulatuselimet rasittuvat.
Sentähden olisi keittotaitoa kaikella tavalla edistettävä.
Se olisi otettava yleiseksi opetusaineeksi, sillä
sen avulla voitaisiin helpommin välttää tuntuvampia ravintovirheitä
ja niistä johtuvia ruuansulatushäiriöitä.

Olen jo maininnut, että hampaat ovat tärkeät ruuan

sulatukselle. Kaikki ruoka on huolellisesti purtava, raaku
siitä on otettava suussa eikä ruokaa saa niellä ennen kun
se on tarkoin hienonnettu. Puutteellinen hammasrivi ei
kykene tekemään samaa työtä kuin täydellinen. Missä
kunnossa on suu, siinä kunnossa on myöskin mahalaukku
ja suolisto, sillä ne ovat täydellisessä vuorovaikutuksessa
keskenään.

Kun hampaat lähtevät ihmiseltä, niin häntä alkaa
myös vaivata sydänalusvaivat. Jos hampaat jo nuorena
ovat pilaantuneet, niin se vaikuttaa ehkäisevästi ruumiin
kehitykseen, tehden sen samalla alttiimmaksi mahalaukkutaudeille.
Moni onkin saanut alun mahalaukkutautiinsa
jo lapsena, jolloin häntä on sopimattomasti ruokittu,
vaikka hän silloin onkin näennäisesti terve eikä
kasvavalla ijällä tiedä mitään huonoudestaan. Vasta kun
hän aikaihmisenä alkaa tehdä työtä siinä missä muutkin,
huomaa! hän, että ruuansulatuselimet eivät kykenekään
suorittamaan tehtäväänsä,' vaan pettävät. Joku toinen
taas on perinnyt heikomman elimistön, joka pikemmin
saa vamman ravintovirheistä tai muista syistä. Häneltä
vaaditaan samaa työtä kuin vankaksi kehittyneeltä, mutta
työ onkin hänelle rasitusta. Se vaikuttaa ruuansulatuselimiin
myöskin rasittavasti. Sama työ vaatii ruuansulatuselimissä
saman verran polttoaineita, joita ne taas eivät
kykene sulattamaan rasittumatta.

Kesällä haihtuu ruumiista paljon vettä hiestymisen
kautta, mutta jos silloin äkkipäätä juo liiaksi, niin on
siitä seurauksena mahalaukun veltostuminen. Ensimäiset
mahataudin oireet alkavatkin usein heinäniityllä kylmää
lähdevettä juodessa. Samoin voi talvella tukkitöissä hiestynyt
ruumis helposti kylmetä, mikä vaikuttaa häiritsevästi
ruuansulatukseen. Siten sekä ulkonainen että sisällinen
kylmettyminen voi antaa alun mahalaukkutaudeille.

Myöskin nautintoaineet s. o. kahvi, tupakka, alkoholi
vaikuttavat haitallisesti ruuansulatuselimistöön. Varsinkin

lapsille on kahvi kerrassaan turmiollista, eikä sitä pitäisi
heille antaa.

G. V. Levander,
Kun saa silmäänsä jonkin vieraan
esineen
esimerkiksi tuulen lennättämää rikkaa, hieta jyväsen, hiilen
murusen junamatkalla, rautasirpaleen kiveä hakatessa

t. m. sellaista, ei sovi ruveta silmäluonta sormellaan hieromaan
tahi hankaamaan, siten rikkaa poistaakseen. Helposti
sen kautta saa hierotuksi haavan silmän sarvikalvoon
ja siihen syövyttäviä baktereita, jotka panevat koko
silmän vaaraan. Vaan parasta on aina tällaisissa tapauksissa
lujallaiseeri sitoa nenäliinan siimalleen, että siten
silmämuna joutuu niin liikkumattomaksi kuin suinkin,
jolloin teräväsärmäinenkin esine ei pääse silmää viiltämään.
Ja annettakoon silmä tällä tapaa olla siteessä
kunnes pääsee lähimmän lääkärin luo otattamaan esineen
pois. Tuota tehtävää, niin vähäpätöiseltä kun se tuntuneekin,
älköön näet koskaan uskottako kellekään muulle
kuin lääkärille, joka varmasti on tottunut kääntämään
silmäluomia ja löytämään esineitä silmäluomen sisäpinnalta
tahi silmän sarveiskalvosta. Nuolemalla ei saa antaa
kenenkään poistaa rikkaa silmästä. Kivenhakkuussa
silmään tulleen esineen poistamista ei missään tapauksessa
uskottako muulle kuin lääkärille. Moni on kadottanut
silmänsä kun ei ole, rikan siihen saatuaan, ymmärtänyt
sitoa sitä ja rientää lääkärin luo niin pian kuin
suinkin.
Eräs tietooni taas äsken tullut ikävä tapaus on antanut
minulle aiheen näille varoittaville riveille.

Konr. ReijoWaara.

Uutta terveysopillista kirjallisuutta.

Keittokirja. Anna Olsonin oivalliseksi tunnetusta
»Keittokirjasta» on W. Söderström o. y:n kustannuksella
juuri ilmestynyt jo yhdeksäs painos — tuskinpa täniä
kirja parempaa suositusta kaivannee — ja entisistä painoksista
vielä koko paljon laajennettunakin, m. m. 60:llä
uudella kasvisruokalajireseptillä y. m. hyvillä neuvoilla
ja selvityksillä. Varmaankin eivät siis nekään emännät
panisi pahakseen, jotka omistavat jonkun vanhemman
painoksen, että isäntä ostaisi tämän uuden painoksen joululahjaksi
kotinsa haltijattarelle, kun kirjan hintakaan,
kovissa kansissa, ei ole kuin 2 m:kaa ja sivuja on kirjassa
322. 

K. R—a.

Kisakenttä on uusi, ensi vuonna ilmestyvä T. h. lehden
kokoinen kuukausijulkaisu, jonka tarkoituksena on
edistää ruumiillista kasvatusta maassamme ja koettaa
saada kaikki kansalaiset voimistelun jalostavan vaikutuksen
alaisiksi. Päätoimittajana on tunnettu voimistelun
johtaja Anni Collan. Vuosikerran hinta 2: 50. Toivotamme
uudelle tulokkaalle hyvää menestystä.

K. R-a.

Ilmoitustoimisto Hermeksen sanomalehtiluettelo 1910—1911 on
ilmestynyt.

Kirjelaatikko.

7007. Odottavainen. Nähtävästi olette opettajana kovin varomattomasti
käyttäneet äänijänteitänne. Ette ole taitavasti niitä harjoittaneet,
ja nyt ne kovin pian väsyvät, kun ryhdytty toimeenne. Pääasia
on, että opitte säästäväisesti käyttämään äänivarojanne. Pistelevä
tunne nielussa osottaa, että siinä mahtaa olla jonkun verran varsinaista
katarriakin, joka olisi hoidettava (jodi, lapis-, collargoli- t. m. s.)
penslauksilla, joita ainoastaan lääkäri taudin tarkastettuaan voi tarkemmin
määrätä.

7005. Isä. Kyllä voidaan vaaratta, ja lapselle terveydeksi, totuttaa
l Va vuoden vanhan lapsen oleskelemaan talvella jokapäivä ulkona
10 jopa 15 asteen pakkasessa, ainakin pienet tovit kerrallaan, kun
totutteleminen tapahtuu vähitellen ja taidolla. Pieni lapsi ei peri isältään
keuhkotautia, vaan jos se sen saa, on tavallisesti syynä siihen
tartunta ja karaisevan hoidon laiminlyöminen. Varsinaista keuhkotautia
ei ole ilman yskää, mutta kyllä muuta tuberkuloositautia.

1009. »Marjatta" Kyllä nähtävästi vähitellen pääsette lonkkahermovaivastanne,
kun vaan johdonmukaisesti jatkatte kylmien lämmittävien
vesikääreiden, kuumien kylpyjen ja niiden jälkeen kylmien
valelujen, sairasvoimistelun ja hierottamisen käyttämistä, mutta kuukausia
ja vuosiakin hoito usein kysyy. Kesät olisivat karaisevaan
hoitoon käytettävät. Lääkkeistä ei juuri taikaa. Kylmät pyyhkeet illoin
ovat paikallaan, mutta hierokaa aina iho hyvin lämpimäksi. Taitavasti
käytetyistä, vuorottaisista kuumista ja kylmistä istuinkylvyistä
voisi olla hyötyä, mutta kylmien istuinkylpyjen käyttämisestä suoranaista
vahinkoakin. Silmiänne ja korvianne tutkituttakaa lääkärillä.

70/0. Vatsavaivainen. Kaasujen muodostus vatsassanne osottaa,
että nautitte suolistollenne sopimatonta ruokaa, ehkä hapanta leipää,
liiaksi kaaliruokia t. rn. s. Luopukaa siitä ja pankaa illoin vatsallenne
kylmä lämmittävä vesikääre sekä pureskelkaa aamusin puolen
herneenkokoinen palanen rabarbertablettia.

7077. Isä. Sopivin lämpömäärä lastenkin makuuhuoneessa on
15° á 16° C; 25° á 30° lämpömäärät ovat ehdottomasti vahingoksi.

7072. Lukija. Kun käsiinne talvella tahtoo nousta syyhyäviä
näppyjä, hierokaa niihin illoin spriinsekaista glyseriniä ja välttäkää
niinpaljon kuin suinkin käsineiden käyttämistä.

7073. Viola kertoo olevansa nuori, terve ja vahvaruumiinen,
mutta posket eivät ole punaiset ja punaisia poskia hän haluaisi, arvelee
että tuo kalpeus riippuisi liian vähästä määrästä punaisia verisoluja
veressään ja kysyy, eikö "tiikeriveri" auttaisi tahi olisiko muuta
parempaa lääkettä olemassa. Me puolestamme suorastaan varotamme
Violaa rupeamasta turmelemaan itseään lääkkeillä, vaan käyttäköön
ilmaa, auringon valoa ja voimistelua apukeinoinaan avukseen. Jolleivät
nämä keinot vaikuta, niin tyytyköön siihen ihoväriin minkä luonto
on antanut.

7074. Huolestunut. Pienokaisenne ulospyrkivän peräsuolen
aukolle pankaa joka ilta booriveteen kastutettu pumpulitukko, joka on
peitettävä kuivalla tukolla ja kiinnitettävä siteellä. Ellei tämä yksistään 

auta, ruvetkaa lisäksi aamusin pyhkäisemään peräaukon sisäreunoihin
hieman 2 °/o:sta tanninivaseliniä.

1015. »Viilari" Jalkojenne arkuudesta kylmälle pääsette paraiten
joka ilta pesemällä ne viileässä saippuavedessä ja hieromalla
sitten lämpimiksi. Kun hajuaistinne on kadonnut ja märkää erittyy,
panee se epäilemään, että poskiluuontelossa on tulehdus. Se kaipaa
spesialistin paikallista hoitoa.

1016. Heikko. Heikon sydämen ja heikkojen keuhkojen vahvistamiseksi
sekä reumatisminkin parantamiseksi ovat tarkoin kunkin
eri henkilön voimien ja taudin asteen mukaisesti sovelletut ilmakylvyt,
kuumat ja kylmät vaihtokylvyt, voimistelu, juoksu, hieronta y. m. s.
hoitokeinot paraimpia apuneuvoja, mutta niistä voi olla varomattomastij
käytettynä vahinkoakin. Sen vuoksi olisi Teidän tutkituttava
sydämenne toimintaa lääkärillä ja häneltä tutkimuksen nojalla saatava
seikkaperäisenpiä hoito-ohjeita.

70/7. Astma. Ainoastaan huolellinen lääkäritarkastus voi selvitellä
syyn hengenahdistukseenne ja jatkuva lääkärinhoito mahdollisesti
vapauttaa siitä.

1018. Valv. kaip. Siitinhermoston vahvistamiseksi sopii käyttää
l á 2—5 minuutia kestäviä, huoneenlämpöisiä istuinkylpyjä illoin.
Jälestäpäin on iho hierottava lämpimäksi. Pysykää naisista erossa.

1019. Utelias. Ei sovi ruokajärjestyksissään siihen määrään
ruveta noudattamaan »järjestelmiä", että luonto rupeaa nousemaan ihan
pystyyn sitä vastaan. Tippurin jälkivaivojenkin hoito on uskottava taitavan
spesialistin käsiin. Samoin 10 vuotta ajetuksissa olleen jalan
hoito. Et sellaisia häiriöitä voida kirjeselitysten perustuksella käydä
korjailemaan.

7020. V. T. Tutkituttakaa lääkärillä eikö tuo kivespussiinne polkupyörää
ajaessa ilmenevä pallo ole tyrä. Jos niin on olisi syytä leikkauksen
kautta saada vika korjatuksi.

7027. 75 vuotta. Kyllä karaisevalla hoidolla onanian seurauksistakin
vähitellen pääsee kun on itse paheesta luopunut, vaan täytyy
malttaa mieltään vaikkakin siihen joskus kulusikin muutamia vuosia.

7022. F.i L. Vatsaumpitautinne korjaamiseksi voimistelkaa
(varsinkin ruumiin taivutus- ja kiertoliikkeitä suoritettava), käykää aina
määräajalla tarpeellanne vaikkei tuntuisi vaativankaan ja tarvittaessa
käyttäkää huoneenlämpöisiä, V* litran suuruisia vesi-peräsuiskeita. Pankaa
illoin kylmä lämmittävä vesikääre vatsalle ja peskää joka aamu
vatsanne kylmään veteen kostutetulla rievulla. Kyllä marja- ja hedelmäruuat,
hyvin valmistettuina pitäisi teille soveltua.

1023. Neuvoa tarvitseva. Käykää uudelleen tarpeen mukaan
korvalääkärinne luona, kaikesta päättäen vaivanne vähitellen voi parata, 
mutta se kaipaa aika-ajoin lääkärinhoitoa. Ei se naimisiin menoa 
pitäisi estää.

1024. V. H. ja ?. Katsokaa vastausta 1018. Yölliseen siitinelimien
kiihotukseen on istuinkylpy keskellä yötäkin paikallaan.

1025.^Ujo 26 v. Valkojuoksu johtuu siitinelimien tulehduksesta
tahi katarrista, jonka syy on saatava selville. Sentakia kääntykää
kohta lääkärin puoleen, sillä pitkittyvä, taitamattomasti hoidettu valkojuoksu
voi käydä vaaralliseksi.

1026. F, A. Kysymyksiin annetaan vastaukset kirjelaatikossa
maksutta. Jos lääkärin tarkastus on tarpeen voidakseen neuvoja antaa,
kehotamme kääntymään lääkärin puoleen. Jos vastausta ei taas
tule, on kyselykirje joutunut postissa hukkaan tahi myöhästynyt, jolloin
vastataan seuraavassa lehden numerossa.

7027. A. J. Jos Teillä on tuberkuloosi jalassa, pyytäkää tarkempia
jalkanne hoitoneuvoja vikaa tutkineelta lääkäriltä. Yleensä
voimme vain veuvoa Teitä pitämään tarkkaa huolta siitä, että ilma
aina'on puhdasta makuuhuoneessanne yölläkin. Istumatyö puhdasilmaisessa,
tomuttomassa huoneessa lienee Teille sopivinta.

Poimintoja.

Makuuhuonettaan tulee jokaisen huolellisesti tuulettaa ainakin
illoin aamuin. Sen lattialla ei koskaan tulisi olla sellaisia mattoja,
joihin tahi joiden alle helposti kaikemmoisia tautiaiheita voi piiloutua,
huoneessa nukkuvien turmioksi. Makuuhuoneen lattiassa ei myöskään
saa olla rakoja, joista tautibaktereita voi päästä rossitäytteeseen,
ja siitä taas nousta tomun seurassa jälleen huoneeseen ja ihmisten
hengittimiin. Makuukset ovat joka päivä käännettävät sekä usein ulkoilmassa
piestävät ja tuuletettavat, muutoin täyttyvät hiestemyrkyillä y. m.
tauti-aiheilla. Elä koskaan sulje valoa makuuhuoneestasi. Jos silmäsi
kaipaavat suojaa valolta, aseta nukkuessa suojustin ainoastaan silmien
'eteen, vaan elä peitä akkunoita. Juurruta tällaista makuuhuoneenhoitojärjestelmää 
lapsiisi ja palvelijoihisikin. Siitä on oleva hyötyä tulevillekin 
sukupolville, eikä yksistään itsellesi. 
K. R—a.

--

Toiminimi J. TIRKKONEN,

Tampere.

Erikoisosasto: Sairaalatarpeita,

Hankin sairashuoneisiin kaikenlaatuisia alaani kuuluvia tarpeita:
Vuodetarpeita: Sänkyjä, Matrassia, Vuodevilttejä, Päänalusia,
Lakanoita y. m.; Sairaiden pukutarpeita: Alusvaatteita,
Päiväpukuja, Kävelymekkoja y. m.; Lääkärien pukutarpeita;
Käyntitakkeja, Leikkausesiliinoja, (sekä pellavaisia ja puuvillaisia,
että Mosetig-Billroth batistista ja Para-kumikankaasta valmistettuja);
Pyyhinliinoja kaikkiin tarkoituksiin sopivia.

Sairaanhoitajien pukutarpeita. ===== Sidekankaita.
===== Puhdistettua Vanua. =========

Kaikki työt valmistetaan käytännöllisistä aineista. Puvuissa
seurataan ulkomaan ajanmukaisimmissa sairaaloissa käytettyjä
malleja.

Tänävuonna hankittu täydellinen vaatetus- ja vuodetarpeisto:
Kuopion Lääninsairaalaan, Kajaanin Yleiseen Sairaalaan, O. Y. »Mehiläiselle"
Helsingissä! Kangasalan Matkailija- ja Lepokoti O. Y:lle y. m.

Luonnonihanuudestaan ja terveellisestä ilmanalastaan tunnettu

TAKAHARJUN
Keuhkotautisten Parantola,
Punkaharjun kruununpuistossa,
on ollut seitsemättä vuotta avoinna keuhkotautia sairastavia varten.

Yli tuhannenviisisataa on jo ollut potilasta ja suurin osa niistä
on hoidettu suotuisalla tuloksella.

Kunkin parantolaan pyrkivän on ensin parantolan lääkärille
lähetettävä kirjallinen pyyntö, jota tulee seurata: Papin
todistus; Lääkärin todistus; Varallisuustodistus tai maksusitoumus;
vapaa-paikalle myös varattomuuden todistus kirkkoherralta
ja kunnallislautak. esimieheltä.

Päivämaksut ovat: 3:sta 8:saan mk:aan.

Rajoitettu määrä vapaapaikkoja on. Hakustaminen kesällä
joko laivalla Savonlinnasta tahi, samoin kuin talvella, rautatietse
Punkaharjun asemalle. Kirjallisiin kysymyksiin vastaa

Parantolan Ylilääkäri.

Helsinki 1910, K. F. Puromiehen kirjapaino O. Y.

